
Cuvânt înainte 


La 1 ianuarie 1907, regele Carol I îşi începea Ordinul de Zi adresat 
armatei cu ocazia Anului Nou astfel: „Un an măreț se încheie cu întreita 
aniversare pe care am sărbătorit-o împreună.” 

În anul care tocmai se încheiase, manifestările prilejuite de aniversarea 
a 40 de ani de domnie a regelui Carol I întruchipau imaginea unei Românii 
moderne, care ajunsese să fie acea mult visată şi mult invocată „Belgie a 
Orientului”. La închiderea expoziției jubiliare din Dealul Filaretului, la 23 noiem- 
brie 1906, ministrul Agriculturii, Domeniilor, Industriei şi Comerţului, loan N. 
Lahovari, declara cu emfază: „Am putut constata cu legitimă satisfacțiune ce 
loc a ştiut să câştige printre naţiunile Europei România de astăzi... Am voit să 
arătăm şi străinilor, şi românilor ceea ce a fost odinioară şi ceea ce este azi.” 
Din nefericire, peste numai câteva luni, străinii, dar şi românii aveau să con- 
state cu stupefacție şi oroare ceea ce era „România reală” la început de 
secol XX. 

În vârtejul festivismului anului 1906, factorii de decizie ai statului român 
şi o mare parte a opiniei publice nu au luat în seamă avertismentele emise de 
cei care studiaseră în profunzime problemele cu care se confrunta țărănimea 
românească. Fruntaşul liberal Spiru Haret, prin lucrarea Chestiunea 
țărănească (publicată în 1905), G. D. Creangă, fost director al Institutului de 
Statistică, prin studiul Proprietatea rurală şi chestiunea țărănească (apărut în 
1905), Vasile M. Kogălniceanu prin broşura Istoricul chestiunii ţărăneşti 
(1906), Constantin Stere prin articolul Țară de latifundiari (decembrie 1906), 
ca să cităm doar câteva dintre lucrările cele mai importante, avertizaseră 
asupra gravelor probleme social-economice cu care se confruntau locuito- 
rii satelor care constituiau majoritatea covârşitoare (81,2%) a populației 
României. 

Inegala distribuţie a proprietăţii, în care - după cum afirma Constantin 
Stere — un milion de țărani dețineau mai puţin de trei milioane de hectare, iar 
o mie de latifundiari stăpâneau patru milioane de hectare, precum şi extin- 
derea sistemului arendării - marile moşii, de peste 1 000 de hectare, fiind con- 
trolate de arendaşi în proporție de peste 75% - prin crearea unor trusturi 
arendăşeşti care exploatau fără scrupule munca țăranilor erau principalele 


cauze ale sărăciei în care se zbătea țărănimea română. Lumea satelor prezen- 
ta în cele mai multe cazuri o imagine dezolantă, prin lipsa de asistență me- 
dicală, rata ridicată a analfabetismului, condiţiile igienice precare, fiind de- 
parte de plăsmuirile sămănătoriste cu care se amăgeau doamnele din pro- 
tipendadă, adepte ale modei „bibiluri şi altițe”, aşa cum spunea în memoriile 
sale, cu inconfundabilul său stil caustic, Constantin Argetoianu. Pelagra, 
alcoolismul, sifilisul erau bolile care măcinau ființa biologică a țărănimii 
române. 

Partidele conservator şi liberal, în cadrul cărora marii moşieri aveau un 
cuvânt greu de spus, căutau tot felul de paliative pentru îmbunătăţirea stării 
țăranilor: „luminarea satelor”, preconizată de liberalul Spiru Haret, prin 
sporirea numărului şi calității profesionale a învăţătorilor din mediul rural, 
crearea de obşti săteşti pentru arendarea sau cumpărarea de moşii, înființarea 
de instituții de credit pentru agricultură. Acestea constituiau tot atâtea pre- 
texte pentru evitarea singurei soluţii reale de rezolvare a „chestiunii ţărăneşti”: 
o redistribuire echitabilă a pământului către cei care îl lucrau efectiv. 
Preconizată de Partidul Naţional Liberal în Scrisoarea-program publicată în 
ziarul „Viitorul” din 8 septembrie 1913 (toate datele sunt pe stil vechi) şi ofi- 
cializată prin Proclamaţia regală din 23 martie 1917, reforma agrară va fi 
votată la 30 iulie 1917, prin modificarea Constituţiei din 1866, de parlamentul 
refugiat la Iaşi şi aflat sub dublă amenințare, a invaziei austro-germane în 
Moldova, dar mai ales a extinderii valului revoluționar de peste Prut. 

Este suficient să parcurgem memoriile lui I. G. Duca şi ale lui Con- 
stantin Argetoianu în special pentru a vedea îndârjirea moşierilor în a-şi păs- 
tra privilegiile, chiar şi în ceasul al 12-lea, şi cât de departe se situau de reali- 


tatea dură a lumii satelor. , 


Nu vom insista aici asupra desfăşurării evenimentelor din primăvara 
anului 1907, acestea fiind, în general, cunoscute. După incidentul din 8 febru- 
arie 1907 din comuna Flămânzi, județul Botoşani, când administratorul 
moşiei, Gheorghe Constantinescu, a fost agresat de țăranii nemulțumiți de 
clauzele împovărătoare ale învoielilor agricole, a urmat o perioadă de agitație 
în rândul țărănimii din nordul Moldovei, din cauza noilor învoieli pe anul în 
curs. Până la sfârşitul lunii februarie a avut loc o adevărată mişcare petiționară 
care nu s-a soldat cu un răspuns satisfăcător din partea autorităților. 

La 28 februarie se înregistrează primele manifestări violente ale 
țăranilor din satele din nordul Moldovei, pentru ca în următoarele două săp- 
tămâni revoltele să se întindă în întreaga ţară. 


Guvernul conservator condus de Gheorghe Gr. Cantacuzino, supranu- 
mit „Nababul”, cel mai mare moşier din ţară, a fost luat prin surprindere de 
amploarea mişcării şi nu a reuşit să facă față evenimentelor. Din această cauză, 
la 12 martie 1907, este adus la putere un guvern liberal condus de D. A. 
Sturdza, cu Ion I. C. Brătianu la Ministerul de Interne şi generalul Alexandru 
Averescu la Ministerul de Război. În aceeaşi zi, în împrejurimile Bucureştilor 
au loc confruntări între armată şi răsculații care forțau intrarea în Capitală. 

A doua zi, parlamentul a votat abrogarea unor legi contestate de țărani, 
cum erau cele care instituiau taxa pe vin sau taxa de 5 lei pe gospodărie în 
vederea constituirii pătulelor de rezervă pentru anii secetoşi, iar guvernul a 
trecut la o represiune dură. Teritoriul României a fost împărțit în 12 zone de 
operații, fiind organizate coloane mobile care patrulau şi interveneau în forță 
împotriva grupurilor de răsculați, folosind muniţie de război. 

Atunci când guvernul liberal a ajuns la putere, România se afla în pragul 
colapsului. În majoritatea judeţelor, răsculații erau pentru câteva zile stăpâni 
în mediul rural şi încercau să ia cu asalt reşedințele de judeţ şi oraşele mai 
importante, iar acolo unde reuşiseră (Râmnicul Sărat, Vaslui, Huşi) provo- 
caseră devastări. În multe zone, liniile de telegraf şi telefon au fost distruse de 
răsculați pentru a împiedica coordonarea trupelor, iar în multe cazuri militarii 
au fost atacați de către țăranii înarmaţi cu arme albe sau cu unelte agricole 
folosite drept arme, provocând victime în rândul soldaților şi chiar al ofițerilor. 

Până la sfârşitul lunii martie răscoala a fost înăbuşită printr-o represiune 
foarte dură, în special în Oltenia, unde luase formele cele mai violente. 
Majoritatea trupelor au fost retrase în cazărmi la începutul lui aprilie, dar (aşa 
cum se poate constata şi din documentele din lucrarea de față) ultimele unități 
militare au intrat în garnizoanele de reşedinţă abia la începutul lunii mai, iar 
pe timpul strângerii recoltei au fost trimise patrule înarmate prin sate pentru 
a preîntâmpina orice tulburări. 

Prin documente pe care le supunem atenţiei cititorului, cea mai mare 
parte a lor fiind fragmente din registrele istorice ale unora dintre unitățile mili- 
tare implicate în operaţiile de contracarare a răscoalei, nu am intenționat să 
facem o prezentate exhaustivă a acțiunilor armatei române în timpul răscoalei 
din 1907. Extrasele selectate din registrele istorice au rolul de a prezenta, mai 
degrabă, atmosfera apăsătoare, încărcată de violență din timpul răscoalelor şi 
de a surprinde o imagine a evenimentelor din perspectiva armatei, aşa cum se 
conturează în consemnările făcute în timpul sau imediat după desfăşurarea 
evenimentelor. 


Analizând conținutul documentelor, se poate constata că armata nu a 
acționat ca o forță oarbă de represiune, aşa cum de multe ori s-a scris, mai ales 
în timpul regimului comunist. Într-o primă fază a răscoalei, în judeţele din 
Moldova, armata a reacționat de cele mai multe ori cu reținere, trupele fiind 
însoţite de un procuror care supraveghea respectarea formelor legale de acți- 
une, în special executarea somațţiilor regulamentare. Tot în această perioadă, 
unitățile militare angajate în restabilirea ordinii au folosit, în majoritatea 
cazurilor, muniție de manevră, neletală. Această procedură, departe de a 
linişti spiritele, a contribuit la creşterea caracterului agresiv al grupurilor de 
răsculați şi la înmulțirea cazurilor de devastări şi incendieri de conace, pre- 
cum şi de brutalităţi, care au dus uneori până la comiterea de asasinate, 
săvârşite asupra administratorilor de moşii, arendaşilor şi chiar a oficiali- 
tăților. Desigur, nu putem minimaliza acţiunile extrem de dure de reprimare 
a răscoalei din Oltenia, acolo unde mişcările ţărăneşti au fost cele mai vio- 
lente. 

Raportul dintre riposta dură a armatei şi gravitatea faptelor comise de 
răsculați este un aspect încă nestudiat îndeajuns şi sperăm ca lucrarea de față 
să constituie o invitaţie la aprofundarea acestei probleme de către cercetătorii 
istoriei moderne a României. 

Am dorit să contribuim astfel la dezvoltarea cercetării unui moment dra- 
matic din istoria României, fiind convinşi de faptul că abordarea unui subiect 
controversat din trecutul nostru nu poate fi decât benefică pentru societatea 
românească actuală, aflată încă în plin proces de reconstrucție a identității. 


Autorii 


10 


Notă asupra ediţiei 


Prin documentele prezentate în această lucrare am dorit să oferim o 
imagine cât mai amănunțită a acțiunilor armatei române în timpul răscoalei 
ţărăneşti din 1907. În demersul nostru, am folosit, în principal, consemnările 
din registrele istorice ale unităților militare implicate în acele evenimente, 
deoarece, fiind redactate în timpul sau imediat după desfăşurarea răscoalei, 
acestea redau percepția martorilor oculari asupra gravelor tulburări sociale 
care au bulversat societatea românească acum o sută de ani. 

Criteriul după care ne-am ghidat în tipărirea acestor documente a fost 
de a reproduce cât mai fidel conţinutul şi grafia textelor. În acelaşi timp, am 
căutat ca lucrarea să fie uşor de parcurs de cititorul zilelor noastre şi în acest 
scop au fost efectuate minime modificări pentru adaptarea limbajului utilizat 
în documente la normele ortografice în vigoare. Am înlocuit apostroful cu cra- 
tima şi am actualizat formele unor cuvinte (somații în loc de somațiuni, pre- 
scripții în loc de prescripțiuni, încartiruit în loc de înquartirat ş.a.). 

Pentru a conferi un caracter unitar şi pentru o mai bună înțelegere a 
conținutului documentelor, am folosit denumirile oficiale din epocă ale 
unităților militare, redând numerotarea acestora exclusiv cu cifre arabe, con- 
form normelor în vigoare, deşi în textele originale acestea (de exemplu, batalioa- 
nele) sunt notate atât cu cifre arabe, cât şi cu cifre romane. 

Acolo unde textul era confuz, am introdus „sic/”, iar între paranteze 
drepte am completat cu unele cuvinte care dau cursivitate textului. Cu sem- 
nul „[...]“ am marcat textul nereprodus sau anumite cuvinte care lipsesc din 
documentul selectat. Notele de subsol ne aparţin în exclusivitate. 

În ceea ce priveşte numele de localități, există probabilitatea ca, din 
cauza diferitelor tipuri de scris, unele să fie reproduse mai puţin corect, fapt 
pentru care ne cerem scuze anticipat cititorilor. 

În final, dorim să adresăm mulțumirile noastre pentru sprijinul acordat 
în realizarea acestui volum colegilor de la Centrul de Studiere şi Păstrare a 
Arhivelor Militare Istorice din Piteşti, în special doamnelor Lenuţa Nicolescu 
şi Doina Toderiţă şi domnului Nicolae Burlacu. 

LISTA DOCUMENTELOR 


Secţiunea I. DOCUMENTE OFICIALE 


1. 1 ianuarie 1907. Ordin de zi către armată al regelui Carol I cu ocazia 
Anului Nou; 

2. 13 martie 1907. Ordin circular al Ministerului de Război către cor- 
purile de armată privind măsurile care trebuie luate pentru reprimarea răs- 
coalelor ţărăneşti; 

3. 14 martie 1907. Ordin al ministrului de Război privind folosirea 
armelor de foc şi a artileriei pentru reprimarea răsculaților; 

4. 16 martie 1907. Raport al comandantului Corpului 3 Armată privind 
disensiunile apărute între comandantul Regimentului Siret nr. 11 şi prefectul 
județului Covurlui cu privire la măsurile luate împotriva țăranilor răsculați; 

5. 18 martie 1907. Adresă a ministrului de Război către ministrul de 
Interne referitoare la neînțelegerile dintre autoritățile militare şi civile din 
județul Covurlui; 

6. 27 martie 1907. Ordin circular al Ministerului de Război privind struc- 
tura organizatorică a diviziilor de infanterie după efectuarea desconcentrărilor; 

7. 29 martie 1907. Ordin de zi al regelui Carol I prin care mulţumeşte 
armatei pentru contribuţia la potolirea răscoalelor; 

8. 6 aprilie 1907. Raport al Diviziei 4 Infanterie privind recompensarea 
de către „Societatea Agrară” a soldaților participanţi la reprimarea răscoalei 
în judeţul Ilfov; 

9. 11 aprilie 1907. Adresă a Ministerului de Război prin care se aprobă 
ca moşierul A. G. Saryani să acorde recompense băneşti unor soldați şi 
gradaţi din Regimentul VII „Rahova” nr. 25, care au apărat proprietatea aces- 
tuia în timpul răscoalei; 

10. 24 aprilie 1907. Raport al primarului comunei Cornurile, județul 
Prahova, referitor la recompensarea unor soldați şi rezervişti din localitate, 
de către moşierul Alexandru G. Cantacuzino, pentru participarea la repri- 
marea răscoalei. 


Secţiunea a Il-a. EXTRASE DIN REGISTRELE ISTORICE 


MOLDOVA 

1. Extras din registrul istoric al Corpului 4 Armată privind acțiunile de 
luptă împotriva țăranilor răsculați de pe teritoriul alocat corpului de armată 
(25 februarie-20 aprilie 1907); 

2. Extras din registrul istoric al Regimentului Siret nr. 11 referitor la opera- 
țiunile întreprinse în județele Covurlui, Brăila şi Teleorman (9 martie-11 mai 
1907); 

3. Extras din registrul istoric al Regimentului „Cantemir” nr. 12 cu pri- 
vire la operaţiile desfăşurate în sudul Moldovei şi Oltenia (4 martie-20 aprilie 
1907); 

4. Extras din registrul istoric al Regimentului „Ştefan cel Mare” nr. 13 
referitor la acțiunile de luptă întreprinse în județele Iaşi, Vlaşca, Dâmboviţa şi 
Olt şi marşul efectuat prin Bucureşti (7 februarie-11 mai 1907); 

5. Extras din registrul istoric al Regimentului Suceava nr. 16 privind 
ciocnirile trupei cu grupuri de țărani răsculați, evenimentele din gara Paşcani, 
acțiunile de pacificare şi menţinere a ordinii (26 februarie-31 martie 1907); 

6. Extrase din registrele istorice ale Regimentului 3 Roşiori privind acţi- 
unile de pacificare din județele Iaşi şi Vaslui (26 februarie-15 mai 1907); 

7. Extras din registrul istoric al Regimentului 8 Călăraşi referitor la acți- 
unile de reprimare a răscoalei ţărăneşti în judeţele Iaşi şi Botoşani (27 febru- 
arie-1 aprilie 1907). 


MUNTENIA 

1. Extras din registrul istoric al Corpului 1 Armată cu privire la acțiunile 
de menţinere a ordinii publice de pe teritoriul alocat corpului de armată (9 mar- 
tie-16 iulie 1907); 

2. Extras din registrul istoric al Regimentului Vâlcea nr. 2 privind dis- 
tribuirea batalioanelor din compunerea acestuia pe zone de supraveghere şi 
arestarea instigatorilor (14 martie-31 mai 1907); 

3. Extras din registrul istoric al Regimentului Vlaşca nr. 5 relativ la cir- 
cumstanțele în care a fost omorât locotenentul Ion Niţescu de către țăranii 
răsculați (8 martie-31 martie 1907); 

4. Extras din registrul istoric al Regimentului Gorj nr. 18 referitor la 
acțiunile represive efectuate în Oltenia (arestări şi execuții ale instigatorilor), 
asigurarea ordinii în Bucureşti şi împrejurimi (11 martie-19 aprilie 1907); 

5. Extras din registrul istoric al Regimentului IV Ilfov nr. 21 privind 
operaţiile efectuate în Muntenia (6 martie-5 aprilie 1907); 

6. Extras din registrul istoric al Regimentului „Rovine” nr. 26 referitor la 
operațiunile efectuate în județele Dolj şi Buzău (12 martie-25 martie 1907); 

7. Extras din registrul istoric al Regimentului „Radu Negru” nr. 28 
privind acțiunile de represalii (arestări şi execuții) şi menţinere a ordinii efec- 
tuate în județele Dolj, Argeş şi Vlaşca (10 martie-15 aprilie 1907); 

8. Extras din registrul istoric al Regimentului „Mircea” nr. 32 relativ la 
operațiunile efectuate în județul Prahova (7 martie-1 aprilie 1907); 

9. Extras din registrul istoric al Batalionului 7 Vânători referitor la acți- 
unile de reprimare a răscoalei în Ploieşti şi în județele Râmnicu Sărat, Putna 
şi Tecuci (10 martie-31 martie 1907); 

10. Extras din registrul istoric al Regimentului 2 Roşiori privind acțiu- 
nile de menţinere a ordinii în Bucureşti şi judeţele Ilfov şi Vlaşca (4 martie- 
28 iunie 1907); 

11. Extrase din registrele istorice ale Regimentului 1 Artilerie „Regele 
Carol I” cu privire la bombardamentele asupra unor sate din Oltenia, aresta- 
rea şi executarea unor instigatori (11 martie-13 aprilie 1907); 

12. Extras din jurnalul de operaţii al Regimentului 3 Artilerie referitor 
la acţiunile de reprimare a răscoalei în oraşul şi județul Brăila şi în judeţele 
Ialomița şi Covurlui (11 martie-25 martie 1907); 

13. Extras din jurnalul de operaţii al Regimentului 6 Artilerie privind 
acțiunile de potolire a răscoalei în județul Argeş (11 martie-25 martie 1907). 


DOBROGEA 

1. Extras din registrul istoric al Regimentului Tulcea nr. 33 privind acți- 
unile de menţinere a ordinii în oraşul Tulcea şi județele Tulcea şi Covurlui (14 
martie-31 martie 1907); 

2. Extras din registrul istoric al Regimentului Constanţa nr. 34 referitor 
la operaţiile de represalii şi de menţinere a ordinii în județele Constanţa, Olt 
şi Romanați (14 martie-7 mai 1907). 


Secţiunea a III-a. PRESA MILITARĂ 


Colonel Alexandru Socec, Răscoala țărănească şi Armata, în „Revista 
Armatei”, anul XXV, nr. 6/iunie 1907, p. 414-430. 

DOCUMENTE 


Secţiunea I 


DOCUMENTE OFICIALE 


1 ianuarie 1907. Ordin de zi către armată al regelui Carol I cu ocazia 
Anului Nou 


Ă ANUL 1907 
Inalt Ordin de Zi 


Ostaşi, 

Un an măreț se încheie cu întreita aniversare pe care am sărbătorit-o 
împreună. 

Cu vie bucurie pot privi pe acest lung şir de ani de muncă şi de lupte, în 
care am împărtăşit cu voi momente grele şi vremuri glorioase. Armata este 
acum oțelită, iar instrucția sa este întemeiată în mod statornic. 

Sunt convins că la ora primejdiei țara se va putea sprijini cu încredere 
pe vitejia voastră. Nu uitaţi că ea vă încredințează onoarea ei. Urmaţi a munci 
mereu, fără preget, pentru a păstra neatins ceea ce am câştigat cu atâta râvnă. 
Cu mândrie şi cu toată căldura inimii mele vă urez un an spornic. 


Dat în Bucureşti la 1 ianuarie 1907, 
CAROL 


Arhivele Militare Române, Biblioteca Arhivistică, Registre istorice, R.I. 556, f. 37 

2. 


13 martie 1907. Ordin circular al Ministerului de Război către cor- 
purile de armată privind măsurile care trebuie luate pentru repri- 
marea răscoalelor ţărăneşti 


Nr. 6, 13.03.1907, 11.20 p.m. 


TELEGRAMĂ 
ORDIN CIRCULAR 
Ministerul de Război“ 
către 
Corpurile de Armată 


Pentru potolirea răscoalelor, cu onoare vă rog să binevoiţi a face să se 
aibă în vedere următoarele: 

1) Teritoriul țării este împărțit în zone corespunzătoare regiunilor diviziilor. 

2) Domnii generali, comandanţi de divizii, vor avea sub comandă toate 
trupele, ce se vor găsi în zona respectivă. 

3) Aceste trupe vor fi întrebuințate, după situaţie, pe districte, în deta- 
şamente de o singură, două sau trei arme. 

Fiecare comandant de detaşament va distribui la rândul său, în părțile 
răzvrătite sau numai suspecte, detaşamente mai mici, fixe sau coloane mobile. 

4) Detaşamentele fixe vor consta din infanterie şi fracțiuni de cavalerie. 

5) Fiecare detaşament va avea de supravegheat un anumit grup de 
comune; grosul [trupelor] va ocupa una din ele, iar în celelalte se vor trimite 
numai posturi, care să se ţie în legătură cu grosul, fie prin fir telefonic, fie prin 
patrule. 

Îndată ce se semnalează o adunare de țărani, comandantul merge cu o 
parte, sau chiar cu toată trupa sa, şi somează pe locuitori să se împrăștie. 

Coloanele mobile vor consista din o secţie de artilerie, escortată de cava- 
lerie. Ele vor fi întrebuințate în contra bandelor de țărani, care umblă din locali- 
tate în localitate în scopul de a devasta şi jefui. 

6) Când este cu trupa un agent administrativ sau judiciar, acesta va face 
somațţiile; în caz contrar, le va face comandantul trupei. 


* Cuvintele scrise cu caractere italice în Secţiunea I, Documente oficiale, erau trans- 
mise cifrat. 

7) Comandantul va începe somațţiile la distanțe de cel puțin una sută 
paşi; ele vor fi energice şi la scurte intervale, trecute [sic]. După a treia 
somaţie se va comanda „la ochi” şi „foc”. Dacă după prima salvă țăranii nu se 
retrag, va urma o a doua şi tot asemenea o a treia. 

Oamenii vor ochi la picioare, pentru a evita ca gloanțele, trecând peste 
răsculați, să lovească în nevinovați. 

8) În contra bandelor, se va trage la distanță mare, dacă nu se supun la 
somaţia de a se opri, sau dacă [se] opun rezistenţei la avizare. 

În caz când sunt prea răzvrătite, se va trage chiar fără somaţie. 

9) Se va recomanda în modul cel mai de aproape, comandanților de 
unități sau detaşamente, [o] riguroasă respectare a prescripțiilor de sub 
numărul 6 şi 7, fiind răspunzător orice ofițer care va lăsa pe răsculați să se 
apropie de trupa sa, care va parlamenta cu oameni care au o atitudine ostilă 
şi care nu va comanda imediat, după a treia somaţie, „foc”. 

10) Repartiția trupelor, atât pe districte, cât şi în mici detaşamente sau 
coloane se va face de către comandanții respectivi, ținând seamă de indicaţi- 
ile autorităților administrative; acestea arată care puncte sunt răzvrătite, 
gradul de răzvrătire, iar comandanții militari hotărăsc măsurile de luat pe a lor 
răspundere. 

11) În fiecare zi, domnii comandanți de divizii vor înainta ministerului, 
pe cale ierarhică, un rezumat asupra evenimentelor petrecute. 

12) Protecţia liniilor telegrafice, telefonice şi căilor ferate se va asigura 
prin patrule, iar paza gărilor prin detaşamente de gardă, când se vor cere de 
şefii de gări. 


MINISTRU DE RĂZBOI, 
General Averescu 


Mihail Roller, Documente despre 1907, vol. 1, Editura de Stat, 1948, p. 796-797 

3. 


14 martie 1907. Ordin al ministrului de război privind folosirea 
armelor de foc şi a artileriei pentru reprimarea răsculaților 


Nig. expediat la destinație 
copie dlui Sturdza, 
Averescu, 
Ministerul de Război 


TELEGRAMĂ 
Prezentată la Ministerul de Război, nr. 158 [...] 


Corpului Armată Craiova, 
Galaţi, 
laşi 


Pentru a se pune capăt mişcării ţărăneşti, care se lățeşte cu repeziciune 
în toată ţara, luând un caracter din cele mai îngrijitoare, cu onoare vă rog, d-le 
general, în modul cel mai stăruitor, a face să se aplice întocmai dispoziţiile 
următoare: ordinele ce [se] primesc se vor executa imediat întocmai, se va 
raporta telegrafic şi imediat executarea sau greutățile ce se întâmplă. Mă- 
surile ordonate se execută fără cea mai mică întârziere şi cu toată energia 
impusă de gravitatea situației. Prin posturi, la telefoanele primăriilor sau unde 
sunt, prin patrule de cavalerie se va ţine din ochi populaţia şi la cel mai mic 
simptom de mişcare se vor lua măsuri energice. Contra grupărilor cu caracter 
paşnic se vor face somaţii, contra celor cu caracter de vădită răzvrătire se vor 
uza armele cu hotărâre şi maximum de efect. În contra bandelor devastatoare 
se vor întrebuința, mai cu seamă, coloane mobile de artilerie, escortate de 
cavalerie. Coloanele vor fi puse pe urmele bandelor pentru a le putea cu pute- 
rea focului [sic/]. Cea mai mare disciplină se va observa la trupe, care afară 
din cazarmă vor fi ţinute numai în cantonamente de alarmă, interzicându-li-se 
orice comunicație cu populaţia. 

Ofiţerilor le este oprit a parlamenta. Ei vor face numai somații legale 
când nu este un agent civil prezent. Somaţiile vor fi făcute energice, la scurte 
intervale, şi va urma imediat salva. Infanteria va ochi la picioare, ofițerii vor 
sta pe flanc şi vor controla. Cea mai mare abatere va fi semnalată şi vinovații 
imediat arestați şi trimişi la cazarmă. Toţi ofițerii vor trebui să aibă o atitudine 
liniştită şi energică, pentru a insufla încrederea populaţiei, care începe a fi 

cuprinsă de panică, exagerând prin aceasta pe deoparte pericolul, iar de alta 
dând mai mult curaj răzvrătiților. Comandanții de subzonă, cerând concursul 
prefecților, vor face să se aducă la cunoştinţa populaţiei, chiar şi în locurile 
răzvrătite, că trupa are ordin să tragă atât cu armele, cât şi cu tunurile. 
Răscoala nemaiputând fi potolită decât cu armele, fiecare ofițer să fie pătruns 
de răspunderea ce avem, căci pe lângă celelalte grave consecinţe şi prestigiul 
armatei este în joc. 


MINISTRU DE RĂZBOI, 
General Averescu 


Mihail Roller, Documente despre 1907, vol. 1, Editura de Stat, 1948, p. 803-804 


4. 


16 martie 1907. Raport al comandantului Corpului 3 Armată privind di- 
sensiunile apărute între comandantul Regimentului Siret nr. 11 şi prefec- 
tul județului Covurlui“ cu privire la măsurile luate împotriva țăranilor 
răsculați 


REGATUL ROMÂNIEI MINISTERUL DE RĂZBOI 
Corpul 3 Armată Secretariatul General 
Serviciul Statului Major Intrat nr. 1 522, 17.03.1907 
Confidenţial personal 
Nr. 1 742 
Anul 1907, luna martie, ziua 16 
Corpul 3 Armată 
către 


Ministerul de Război 


Conform Ordinului dvs. nr. 6, am ordonat comandanților de divizii a numi 
pe comandanții militari ai judeţelor. În județul Covurlui, a fost numit colonelul 
Deşliu, comandantul Regimentului Siret nr. 11. 

Imediat după primirea ordinului, colonelul Deşliu a plecat la prefectură şi 
a cerut o cameră, unde se află instalat telefonul cu care să poată comunica şi or- 


* Fostă unitate administrativă în Regatul României care cuprindea partea de est a actu- 
alului județ Galaţi şi care avea reşedinţa la Galaţi. 

dona trupelor din județ mijloacele cele mai energice pentru reprimarea răs- 
coalelor. 

Prefectul nefiind în localitate, ci dus în județ, însoțit de 100 oameni şi 
2 ofițeri, colonelul Deşliu a comunicat direct ofițerilor şi primarilor alăturatul 
Ordin nr. 1, precum numai primarilor alăturatul Ordin amenințător nr. 2 [sic]. 

La sosire, dl prefect al județului mi-a spus, protestând, că colonelul nu tre- 
buia să dea aceste ordine fără să fie şi dânsul întrebat, că nu trebuie întrebuințate 
mijloace aşa de energice, că rău s-a făcut de a se aresta capii răsculaților, fapt care 
va ocaziona noi dezordini, şi că în locurile unde sătenii vor fi făcut devastări să fie 
lăsați în pace dacă la sosirea trupelor se găsesc pe la casele lor şi la urmă se va 
vedea asupra măsurilor ce se vor lua contra capilor răsculaților. 

Am rugat pe dl prefect să renunţe la susceptibilitate, că noi lucrăm, cu 
toată energia posibilă, pentru obţinerea liniştii în interesul general al binelui țării 
şi am ordonat colonelului Deşliu să se ducă imediat şi să se înțeleagă cu dl pre- 
fect, lucru ce s-a şi executat. 

Adaug că Ordinul amenințător nr. 2 mai cu seamă a avut un efect foarte 
salutar. Numai cu modul acesta putem asigura liniştea şi după plecarea trupelor 
din satele răzvrătite. 


Comandantul Corpului 3 Armată, 
General de Divizie-Adjutant Warthiade 


* 


Nr. 1 


Peste ordinul ce veți da şefilor de detaşamente privitor la reprimarea 
răscoalei, veți comunica următorul ordin primarilor din comunele rurale: 

Vă fac răspunzător de orice tulburare şi stricăciune s-ar face în comu- 
nele dvs. Veţi comunica sătenilor că s-au dat ordine severe trupelor a trage 
fără milă în grupe de răsculați, care nu se vor risipi la cea dintâi somaţie din 
fața trupelor. 

În cătunele, unde se vor face devastări, răsculații vor fi urmăriți şi ucişi 
prin focuri, fără milă, dacă nu vor preda dinainte sau în urmă pe capii răscoalei. 


Comandantul Militar al județului Covurlui, 
Colonel Ion C. Deşliu 

* 


Nr. 2 (ameninţător) 
care nu s-a ordonat şi trupelor 


Dlor Primari [ai] Comunelor Rurale, 


A se face cunoscut sătenilor că la sosirea armatei în sat, toți locuitorii tre- 
buie să fie la casele lor. Acei care nu vor fi şi pentru care nu vor putea justifi- 
ca absența lor, rămânând bine înțeles ca instiganți, devastatori, li se vor pune 
foc caselor lor. 

În satele unde nu s-au făcut şi se vor face devastări, primarii vor preda 
pe instigatori, dacă sunt fugiți se vor pune foc avutului şi caselor lor. 
Primarilor care nu vor denunța pe instigatori li se vor pune foc avutului lor. 


Comandantul militar al trupelor din județul Covurlui, 
Colonel Ion C. Deşliu 


Mihail Roller, Documente despre 1907, vol. 1, Editura de Stat, 1948, p. 820-821 


5. 


18 martie 1907. Adresă a ministrului de război către ministrul de 
interne referitoare la neînțelegerile dintre autoritățile militare şi 
civile din județul Covurlui 


REGATUL ROMÂNIEI Bucureşti 
Ministerul de Război Confidential 
Secretariatul General 18 martie 1907 
Anexe 


La răspuns a se cita numerele, 
precum şi serviciul sau direcția respectivă 
din minister. 
Nr. 1 767 
Domnule Ministru, 


Cu onoare se înaintează, aici alăturat, raportul comandantului Corpului 


3 Armată, privitor la neînțelegerea ce a avut loc între prefectul de Covurlui şi 
comandantul trupelor de pază din Galaţi. 

Fără a intra în fondul chestiunii, cred că, pentru un moment, toate silințele 
trebuie îndreptate asupra scopului suprem ce urmărim în potolirea răscoalelor. 

Chiar dacă s-ar întâmpla ca, pe alocuri, mijloacele întrebuințate să fie 
prea energice, nu cred, domnule ministru, că este momentul a le cerceta. 

Responsabilitățile se vor stabili când lucrurile vor intra în linişte, ceea 
ce nu se poate obţine decât cu sforțări comune şi în deplin acord. 

Primiţi, vă rog, domnule ministru, asigurarea osebitei mele considerații. 


MINISTRU DE RĂZBOI, 
General Averescu 


SECRETARUL GENERAL 
Colonel |[indescifrabil] 


Domniei Sale, 
Domnului ministru de interne 


Mihail Roller, Documente despre 1907, vol. 1, Editura de Stat, 1948, p. 821-822 


6. 


27 martie 1907. Ordin circular al Ministerului de Război privind structura 
organizatorică a diviziilor de infanterie după efectuarea desconcentrărilor 


MINISTERUL DE RĂZBOI Bucureşti, 27 martie 1907 


Nr. 269 
ORDIN CIRCULAR 


O parte din oamenii chemaţi de la vetrele lor pentru completarea efec- 
tivelor, urmând a fi desconcentraţi, se introduc următoarele modificări în for- 
maţiunea unităților şi repartiţia lor pe zone de divizii. 

I. REDUCEREA EFECTIVELOR 


Infanteria 


Regimentele de infanterie vor menţine sub arme numai cele 2 batali- 
oane permanente cu un efectiv de 100 [de] oameni de companie prezenţi în 

front, efectiv care se va completa cu oamenii permanenți aflați în front, adică 
deducând toate răspândirile şi cu oamenii din trupa cu schimbul, contingen- 
tele 1908 şi 1905. 

Regimentele 5, 20, 9, 32, 33 şi 34 vor menţine sub arme batalioanele 
al 3-lea aşa cum se găsesc, având efectivul de 100 de oameni de companie for- 
mat din contingentele 1908 şi 1905, trupa cu schimbul. 

Batalioanele de vânători vor opri pentru completarea efectivului de 100 
de oameni prezenţi în front concentrații din contingentele cele mai noi. 

În tabloul alăturat se arată localitățile unde se găsesc în prezent diferite 
batalioane. 


Cavaleria 


Regimentele de cavalerie permanentă vor rămâne cu efectivul bugetar. 

Regimentele de călăraşi vor desconcentra trupa cu schimbul, iar din 
oamenii permanenți vor forma câte 2 escadroane. 

Regimentele vor trimite la reşedinţă ofițerii şi cadrele necesare pentru 
instrucția recruților. 


Artileria, Geniu, Marina şi Serviciile 


Regimentele de artilerie de câmp, de cetate, de geniu, marina şi toate 
serviciile vor rămâne cu efectivele bugetare, desconcentrând prisosul. 


II. DISLOCAREA 


Diferite unități astfel formate vor fi distribuite pe teritoriu de către dom- 
nii comandanţi de divizie în baza următoarei repartiții: 


CORPUL 1 ARMATĂ 

Divizia 1 

Regimentul Mehedinţi nr. 17; 
Regimentul Gorj nr. 18; 
Regimentul „Dragoş” nr. 29; 
Regimentul „Cantemir” nr. 12; 
Batalionul 5 Vânători; 
Regimentul 5 Roşiori; 

Regimentul 1 Călăraşi; 
Regimentul 5 Artilerie; 
1/2 din Regimentul 1 Artilerie. 


Divizia a 2-a 

Regimentul Vâlcea nr. 2; 
Regimentul „Rovine” nr. 26; 
Regimentul Constanţa nr. 34; 
Regimentul Vlaşca nr. 5; 
Batalionul 1 Vânători; 
Regimentul 8 Călăraşi; 
Regimentul 2 Călăraşi; 
Regimentul 9 Artilerie; 

1/2 din Regimentul 1 Artilerie. 


CORPUL 2 ARMATĂ 


Divizia a 3-a 

Regimentul Muscel nr. 30; 
Regimentul „Radu Negru” nr. 28; 
Regimentul Siret nr. 11; 

Regimentul „Ştefan cel Mare” nr. 13; 
Batalionul 4 Vânători; 

Regimentul 10 Călăraşi; 

Regimentul 4 Călăraşi; 

Regimentul 6 Artilerie; 

1/2 din Regimentul 2 Artilerie. 


Divizia a 4-a 

Regimentul IV* Ilfov nr. 21; 
Regimentul „Mihai Viteazul” nr. 6; 
Regimentul Bacău nr. 27; 
Regimentul „Războieni” nr. 15; 
Regimentul Olt nr. 3; 

Batalionul nr. 2 Vânători; 


* În 1891, regimentele de linie s-au contopit cu cele de dorobanţi, noile unități 
păstrând în denumire numărul regimentelor de dorobanţi pe lângă care s-a adăugat o denu- 
mire geografică sau istorică. Regimentele care primiseră drapelele de luptă ale vechilor regi- 
mente de linie aveau, în plus, înscrise în titulatura lor oficială, cu cifre romane, numerele 
acelor regimente, în acest caz numărul IV. 

Regimentul 1 Geniu; 

Batalionul Geniu de Cetate; 
Batalionul 6 Vânători; 

Regimentul 2 Roşiori; 

Regimentul 3 Călăraşi; 

Regimentul 6 Roşiori; 

Divizionul de jandarmi; 

Regimentul 10 Artilerie; 

1/2 din Regimentul 2 Artilerie; 
Divizionul de artilerie al Diviziei a 9-a. 


Divizia a 9-a 

Batalionul 9 Vânători; 

Batalionul 7 Vânători; 

Regimentul Constanţa nr. 34 (al 3-lea batalion); 
2 escadroane din Regimentul 9 Călăraşi; 
Divizionul de obuziere; 

Batalionul de asediu. 


CORPUL 3 ARMATĂ 


Divizia a 5-a 

Regimentul „Mircea” nr. 32; 
Regimentul Suceava nr. 16; 
Regimentul V Ialomița nr. 23; 
Regimentul Teleorman nr. 20; 
Regimentul 5 Călăraşi; 
Regimentul 6 Călăraşi; 
Regimentul 7 Artilerie; 

1/2 din Regimentul 3 Artilerie. 


Divizia a 6-a 

Regimentul R. Sărat nr. 9; 

Regimentul Tecuci nr. 24; 

Regimentul Buzău nr. 8; 

Regimentul Vlaşca nr. 5 (al 3-lea batalion); 
Batalionul 3 Vânători; 

Regimentul 2 Geniu; 

Regimentul 1 Roşiori; 
Regimentul 11 Călăraşi; 
Regimentul 11 Artilerie; 

1/2 din Regimentul 3 Artilerie. 


CORPUL 4 ARMATĂ 


Divizia a 7-a 

Regimentul Dolj nr. 1; 

Regimentul „Rahova” nr. 25; 
Regimentul Argeş nr. 4; 

Regimentul III Dâmboviţa nr. 22; 
Regimentul 3 Roşiori; 

Regimentul 9 Călăraşi (2 escadroane); 
Escadronul jandarmi călări; 
Regimentul 8 Artilerie; 

1/2 din Regimentul 4 Artilerie. 


Divizia a 8-a 

Regimentul Roman nr. 14; 
Regimentul Calafat nr. 31; 
Regimentul Prahova nr. 7; 
Regimentul Putna nr. 10; 
Regimentul 4 Roşiori; 
Regimentul 7 Călăraşi; 
Regimentul 12 Artilerie; 

1/2 din Regimentul 4 Artilerie. 


Trupe de rezervă la dispoziția Ministerului de Război: 


La PIATRA-OLT 

Batalionul 3 din Regimentul R. Sărat nr. 9; 
Batalionul 3 din Regimentul „Mircea” nr. 32; 
Batalionul 8 Vânători. 


La BUZĂU 
Regimentul Tulcea nr. 33. 


La PAŞCANI 
Batalionul 3 din Regimentul Teleorman nr. 20; 
Batalioanele 1 şi 2 din Regimentul II Romanați nr. 19. 


Distribuirea pe teritoriu se va face în raport cu starea spiritelor în 
diferitele părți ale zonei de divizie, astfel ca, pe de o parte, să se evite reaprin- 
derea tulburărilor, iar, pe de alta, la primul simptom, să se poată numaidecât 
localiza răul, prin o represiune energică. 

Distribuirea făcută de către domnii comandanţi de divizii va fi supusă, în 
prealabil, domnilor comandanți ai corpurilor de armată, iar după terminarea ei 
va fi comunicată direct ministerului. 


III. ORDINEA DESCONCENTRĂRII 


Desconcentrarea se va face pe regimente, în ordinea hotărâtă de domnii 
comandanţi de divizie şi procedându-se de fiecare regiment după cum urmează: 

1) Se vor reconstitui batalioanele permanente cu companiile lor, în caz 
când unele din ele au intrat în compunerea batalionului al 3-lea. 

2) Se va reduce efectivul acestor batalioane la câte 400 [de] oameni 
prezenți în front, desconcentrându-se prisosul. 

3) Se vor transporta aceste batalioane la punctele ce au de ocupat după 
noua dislocare a trupelor. Dacă distanța nu este mai mare de 2 etape, ea se va 
străbate pe jos. 

4) Se va desconcentra batalionul al 3-lea cu schimbul, cadrul permanent 
reintrând în reşedinţa regimentului. 

5) Regimentele de călăraşi vor proceda ca şi regimentele de infanterie. 

6) Se vor desconcentra ofițerii de rezervă. 

Toate celelalte măsuri prevăzute în Ordinul circular nr. 6, relative la între- 
buințarea trupelor pentru menţinerea ordinii, rămân în vigoare, cu deosebirea 
că se vor întrebuința efective mult mai mici şi măsurile de protecţie se vor 
întinde numai în părțile în care liniştea nu este decât aparentă. 

De asemenea se mențin în vigoare dispozițiile Ordinului nr. 238 relative 
la instrucția trupei. 


MINISTRU DE RĂZBOI, 
General Averescu 


ŞEFUL STATULUI MAJOR GENERAL, 
General Tătărescu 


Pentru conformitate, 
Căpitan Scărişoreanu 


Arhivele Militare Române, fond 3 037, dosar nr. 1 050, ff. 118-124 

7. 


29 martie 1907. Ordin de zi al regelui Carol I prin care mulţumeşte 
armatei pentru contribuţia la potolirea răscoalelor 


Ostaşi, 


Evenimente grave s-au dezlănțuit asupra noastră zguduindu-se instituțiile 
Statului până în temeliile sale şi punând în primejdie munca a jumătate de veac. 

În acele grele împrejurări armata a fost chemată să restabilească liniştea 
tulburată. Fără şovăire, ea şi-a îndeplinit datoria şi, în toate unghiurile țării, 
ostaşii au răspuns grabnic la apel. În 5 zile oştirea a ajuns la numărul de 140 000 
[de] oameni. 

Mobilizarea repede şi dislocarea trupelor cu ordine şi fără întârziere 
sunt o puternică chezăşie că armata va fi întotdeauna în stare a face față 
oricărei primejdii ce ar amenința Statul. 

Țara datorează oştirii şi atitudinii ei hotărâte, că o mare nenorocire a 
fost înlăturată şi ordinea în scurtă vreme restabilită. 

Aţi avut o datorie dureroasă de împlinit; dar unde este omor, foc şi jaf, 
trebuiesc ocrotite cu orice preț averea cetățenilor şi buna rânduială. Vă 
mulțumesc cu inima caldă şi privesc cu dragoste şi nemărginită încredere spre 
scumpa Mea armată care s-a arătat la înălțimea chemării sale oricând o primej- 
die a ameninţat ființa scumpei Noastre țări. 


Dat în Bucureşti la 29 martie 1907, 
CAROL 


Arhivele Militare Române, Colecţii arhivistice, fond 1 054, dosar nr. 2, f. 49 

8. 


6 aprilie 1907. Raport al Diviziei 4 Infanterie privind recompensarea 
de către „Societatea Agrară” a soldaţilor participanţi la reprimarea 
răscoalei în județul Ilfov 


Corpul 2 Armată 

INTRARE 

Nr. 927, 09.04.1907 

Nr. 193 
Anul 1907, luna aprilie, ziua 6 
Divizia a 4-a 
către 
Corpul 2 Armată 


La ordinul de față al Ministerului de Război, nr. 23 092, am onoarea a 
raporta că la comandamentul acestei divizii s-a primit, din partea „Societății 
Agrare”, tutun pentru a fi distribuit trupelor ce au operat în judeţul Ilfov pen- 
tru potolirea răscoalelor ţărăneşti. 

S-a distribuit corpurilor de trupă notate pe contrapagină“*. 

Regimentul 10 Artilerie, cu raportul nr. 7, arată că [din] suma de 400 
[de] lei primiţi de la domnul Colibăşeanu s-au distribuit câte 60 de lei la fiecare 
baterie. Banii s-au împărțit de comandanții de baterii în raport cu modul de 
purtare obişnuită a fiecăruia şi cu modul cum s-au purtat la potolirea răs- 
coalelor; iar restul de 40 de lei s-a dat oamenilor din pluton, care, în lipsa 
bateriilor, au suportat toate gărzile. 

Se mai face cunoscut, în acelaşi timp, că comandantul diviziei a trimis o 
adresă de mulțumire domnilor membri ai „Societății Agrare” şi a raportat 
despre aceasta şi Corpului 2 Armată, cu nr. 19 497 din 23.03.1907. 


Din Ordin 
ŞEFUL STATULUI MAJOR, 


Maior Christescu 


Arhivele Militare Române, fond 3 037, dosar nr. 1 050, f. 221 


* Lista acestora nu se publică. 

9. 


11 aprilie 1907. Adresă a Ministerului de Război prin care se aprobă 
ca moşierul A.G. Saryani să acorde recompense băneşti unor soldați şi 
gradați din Regimentul VII „Rahova” nr. 25, care au apărat propri- 
etatea acestuia în timpul răscoalei 


MINISTERUL DE RĂZBOI 11 aprilie 1907 


Către 
Corpul 4 Armată 


La nr. 24 227. 
Se aprobă ca suma de lei 300 (trei sute) oferită de domnul A.G. Saryani 
să se distribuie gradelor inferioare propuse de Regimentul VII „Rahova” nr. 25, 
ca unii ce s-au distins în apărarea proprietății domnului Saryani din Pungeşti. 
Aceste grade inferioare sunt: 
. Caporal Sbârnu Vasile; 
. Caporal Archir Vasile; 
. Caporal Macari Constantin; 
. Soldat Terchea Simion; 
. Soldat Rotaru Nicolae; 
. Soldat Ţapu Ion; 
. Soldat Afloarei Zaharia; 
. Soldat Ioniţă Ion; 
. Soldat Croitoru Dumitru; 
10. Soldat Alexandrescu Gheorghe. 
Regimentul va fi însărcinat a exprima domnului Saryani cele mai vii 
mulțumiri din partea ministerului, pentru această ofrandă. 
Binevoiţi a dispoza în consecință. 


O OA DD IPOD — 


Pentru Ministru 
Secretarul General, 
Colonel |[indescifrabil] 


Director Cont[abil] 
Vârtejanu 


Arhivele Militare Române, fond 3 037, dosar nr. 1 050, f. 134 

10. 


24 aprilie 1907. Raport al primarului comunei Cornurile, județul 
Prahova, referitor la recompensarea unor soldați şi rezervişti din 
localitate, de către moşierul Alexandru G. Cantacuzino, pentru partici- 
parea la reprimarea răscoalei 


ROMÂNIA 1907, aprilie 24 

Judeţul Prahova MINISTERUL DE RĂZBOI 
Plasa Câmplina] Registratura Generală 
Com. Cornurile 4441 — 26.04.1907 

Nr. 223 INTRAREA 


Domnule Ministru, 


Domnul Alexandru G. Cantacuzino, proprietar din această comună, a 
oferit şi dat soldaţilor concediaţi şi rezervişti din această comună, care au fost 
concentrați la răscoalele ţărăneşti, câte lei 10 (zece) de fiecare. Pentru care, 
această măreață faptă se aduce la cunoştinţa d-voastră spre a dispune cele ce 
credeți de cuviință. 

Primiţi, vă rugăm, domnule ministru, asigurarea deosebitei noastre con- 
siderațiuni. 


Primar Petre Marcu 
Secretar |indescifrabil] 


D-Sale 
Dlui Ministru de Război, Bucureşti 


Arhivele Militare Române, fond 3 037, dosar nr. 1 050, f. 169 

Secţiunea a II-a 


EXTRASE DIN REGISTRE ISTORICE 


MOLDOVA 


Extras din registrul istoric al Corpului 4 Armată privind acțiunile de 
luptă împotriva ţăranilor răsculați de pe teritoriul alocat corpului de 
armată (25 februarie-—20 aprilie 1907) 


25 februarie 
S-au început răscoalele ţărăneşti în comuna Bădeni, la sud de Hârlău. 
Tot în această zi s-a raportat şi Ministerului de Război despre aceasta. 


26 februarie 
Se trimite primul corp de trupă, Regimentul „Ştefan cel Mare” nr. 13, 
la Târgul Frumos şi Hârlău, pentru reprimarea răsculaților. 


27-28 februarie 

Răscoalele întinzându-se foarte repede asupra județelor Botoşani şi Iaşi, 
cuprinzând mai ales localitățile: Deleni, Flămânzi, Bădeni, Cepleniţa, Podu 
Iloaiei, Hârlău, Târgul Frumos şi Bivolari, ministerul ordonă să se îndrepte 
imediat spre punctele răsculate şi Regimentele 3 Roşiori, 8 Călăraşi, 14 şi 16 
Infanterie, precum şi Batalionul 4 Vânători. 


28 februarie 

Ministerul, cu nr. 1 564, ordonă telegrafic a se concentra concediații şi 
rezerviştii Regimentelor 13 şi 16 Infanterie. 

Corpul 4 Armată, cu Ordinul nr. 25 610 din 28 februarie, ordonă colo- 
nelului Mustaţă, comandantul Brigăzii 4 Călăraşi, să se deplaseze la Târgul 
Frumos, pentru a lua comanda trupelor ce sunt concentrate în zona Botoşani, 
Hârlău, Târgul Frumos şi Podu Iloaiei. 

Domnul general larca Leonida, comandantul Corpului 4 Armată, a fost 
chemat la laşi pentru a lua parte în Comitetul Inspectorilor Generali conform 
Ordinului Ministerului de Război nr. 1 531 din 23 februarie. 


2 martie 

Răscoalele ţărăneşti întinzându-se şi la alte judeţe din nordul Moldovei, 
s-au trimis trupe numeroase din tot cuprinsul Corpului 4 Armată, iar minis- 
terul ordonă telegrafic să se concentreze concediaţii şi rezerviştii şi de la 
Regimentele 27, 14, 15 şi 25 Infanterie. 

Domnul general larca Leonida, găsindu-se la Bucureşti cu ocazia întru- 
nirii Comitetului Inspectorilor Generali, se ordonă domnului general Tell, co- 
mandantul Diviziei 1, a se deplasa la Iaşi şi a lua comanda trupelor pentru 
menținerea ordinii. 


3 martie 

Se constituie la laşi un comandament al trupelor pentru menținerea 
ordinii, sub comanda domnului general Tell Alexandru, comandantul Diviziei 
a 8-a. Domnia Sa împarte trupele pentru potolirea răscoalelor în sectoare, 
alegând ca centru de pază punctele: Dorohoi, Botoşani, Paşcani, Târgul Fru- 
mos şi laşi. 


4 martie 

Ministerul ordonă telegrafic să se concentreze toți concediaţii şi 
rezerviştii de la toate regimentele de infanterie, precum şi de la batalioanele de 
vânători. 


5 martie 
Se trimit corpului de armată trupe străine“ pentru potolirea răscoalelor, 
Regimentele 6 Roşiori, 10 Putna şi Batalionul 9 Vânători. 


6 martie 
Idem şi Regimentul Prahova nr. 7. 


8 martie 

S-a adus o modificare a sectoarelor, cerută de revolta țărănească care se 
întinsese în toată Moldova. S-au adăugat sectoarele: Bacău, cu subsectoarele 
Piatra şi Roman, sectorul Vaslui, cu subsectorul Huşi şi sectorul Bârlad. 


* În sensul că nu erau subordonate Corpului 4 Armată. 


35 


14 martie 

Schimbându-se ministrul, domnul general Averescu, noul ministru de 
război, văzând că răscoalele se întind în întreaga țară, a ordonat menţinerea 
ordinii prin comandamentele de divizie şi a împărțit forțele pe întreg teri- 
toriul. 


15 martie 

S-a recurs la artilerie pentru potolirea răscoalelor ţărăneşti conform 
Ordinului telegrafic nr. 10 al Ministerului de Război. 

Ministerul de Război, cu Ordinul telegrafic nr. 25 din 1907, a retras o 
bună parte din trupele destinate Corpului 4 Armată şi le-a trimis pe teritoriul 
altor corpuri de armată, unde se simțea nevoia de trupe mai numeroase. 
Operaţiunea de retragere s-a făcut conform Ordinului telegrafic nr. 38 al 
Ministerului de Război pe batalioane, înlocuindu-se cu detaşamente mai mici 
din regimentele rămase. 


16 martie 

Simţindu-se nevoia încă de trupe, Ministerul de Război, cu nr. 60, a ordo- 
nat ca şi companiile de administraţie, precum şi cele de subzistență să concure* la 
potolirea răscoalelor, formând detaşamente care vor fi întrebuințate la ținerea 
gărzilor pentru menţinerea ordinii în oraşe pentru necesitate. 

Pentru completarea cadrelor în ofițeri s-a recurs şi la ofițerii din 
Institutul Geografic al Armatei (Ordinul Ministerului de Război nr. 57 din 
16.03.1907). 

Operațiunile de recrutare au fost întrerupte, ofițerii şi medicii recrutori 
trimişi la corpurile lor. S-au concentrat şi ofițerii de rezervă. 


19 martie 

Ministerul de Război, cu Ordinul nr. 7 278 din martie 1907, hotărăşte 
înființarea unor ambulante, pe care le numeşte „detaşamente militare sani- 
tare” [şi le trimite] în punctele unde au fost ciocniri mai mari, la Roman şi 
Botoşani. 


21 martie 
Cu nr. 247 din 21 martie 1907, ministrul ordonă ca deținuții din cazarmă 
să fie puşi la dispoziţia autorităților administrative. 


* Să contribuie. 

25 martie 

S-a început a se desconcentra trupele, astfel că Regimentul Bacău nr. 27 
este cel dintâi corp care desconcentrează al 4-lea batalion. 

Conform Ordinului ministrului nr. 260 din 25.03.1907, ofițerii din 
Institutul Geografic s-au înapoiat la serviciul lor. 


26 martie 
Toate formațiunile ce au fost organizate [cu] peste trei batalioane s-au 
desconcentrat, [conform] Ordinul Ministerului de Război nr. 260 din 26.03.1907. 


Arhivele Militare Române, Colecţii arhivistice, fond 339, dosar nr. 143, ff. 269-270 


2. 


Extras din registrul istoric al Regimentului Siret nr. 11 referitor la 
operațiunile întreprinse în județele Covurlui, Brăila şi Teleorman 
(9 martie-11 mai 1907) 


MOBILIZAREA REGIMENTULUI 
PENTRU POTOLIREA RĂSCOALELOR ŢĂRĂNEŞTI 


Ordinul de mobilizare nr. 16 916/1907, al Diviziei 6, pentru mobilizarea regi- 
mentului cu contingentele 1903 şi 1904, concediați permanenți, şi contingentul 
1902, concediații permanenți şi cu schimbul, s-a primit în după-amiaza zilei de 
9 martie a.c. şi, la orele 7 seara, regimentul a dat următorul ordin de mobilizare: 

Regimentul Siret nr. 11 ordonă mobilizarea contingentelor 1902, 1903 
şi 1904 permanente, precum şi a contingentului 1902 teritorial. 

Toţi oamenii concediaţi ce fac parte din aceste contingente se vor pre- 
zenta la reşedinţa Regimentului Siret nr. 11, la Galaţi, cel mai târziu în seara 
zilei de 11 martie 1907. 

De asemenea, toţi oamenii activi permanenți ce se găsesc în concediu 
sau permisii, în afară de cei cu concediu medical, se vor prezenta până în 
seara zilei de 11 martie 1907 cel mai târziu, la reşedinţa regimentului. 

Cei care nu vor răspunde acestei chemări vor fi pedepsiți conform 
art. 224 din Codul Justiţiei Militare. 


Comandantul Regimentului Siret nr. 11 
Colonel Ion C. Deşliu 

La acest ordin au răspuns, până în ziua de 11 martie, 96% din efectivul 
chemat, iar 4% s-au dat nesupuşi. 

Al doilea ordin de mobilizare, nr. 17 264, al Diviziei a 6-a s-a primit la 
14 martie, chemându-se contingentele de permanenți concediați 1900 şi 1901 
şi trupa cu schimbul activi contingentul 1906, la care chemare oamenii au răs- 
puns 92% din efectiv, iar 8% dați nesupuşi. 


14 martie 1907 
Ordin de mobilizare nr. 2 


Regimentul Siret nr. 11 pe lângă contingentele deja mobilizate mai or- 
donă mobilizarea contingentelor 1900 şi 1901 concediaţi, care au servit în 
armata permanentă, precum şi contingentul 1906 teritorial. 

Toţi oamenii ce fac parte din aceste contingente se vor prezenta la 
reşedinţa Regimentului Siret nr. 11 cel mai târziu în seara zilei de 16 martie 
(şaisprezece) 1907. 

Cei care nu vor răspunde acestei chemări vor fi pedepsiţi conform art. 224 
din Codul Justiţiei Militare. 


Comandantul Regimentului Siret nr. 11 
Colonel Ion C. Deşliu 


OPERAȚIUNILE REGIMENTULUI MOBILIZAT 


În zilele de 9, 10 şi 11 s-au dat patrulele necesare pentru supravegherea 
liniştii şi ordinii în garnizoana Galaţi şi posturi la barierele oraşului cu patrule 
pe direcțiile: Barboşi, Tuluceşti, Pechea şi şoseaua spre gura Prutului. 

S-au instalat asemenea posturi în diferite puncte din oraş hotărâte de 
Corpul 3 Armată. 

În urma unei ciocniri ce a avut loc duminică 11 martie pe strada Dom- 
nească între răzvrătiți şi un detaşament din Regimentul 1 Roşiori, cu toată 
trupa disponibilă a regimentului s-a întărit paza oraşului, care trupe au fost 
mărite cu oamenii noi sosiți în ziua de 12 martie. 

La 13 martie au avut loc următoarele dislocări de detaşamente ale regi- 
mentului: 

1. Un detaşament compus din 3 ofițeri, 204 trupă, sub comanda locote- 
nentului Drăghici Nicolae, este trimis cu calea ferată în direcția Folteşti, în 
care regiune a operat până la 29 martie, când s-a retras la regiment. 

2. Un detaşament compus din 1 ofițer şi 107 trupă, sub comanda sublo- 
cotenentului Economu Atanasie, a fost trimis cu calea ferată la Şerbeşti, în 
care regiune a operat până la 15 martie când s-a înapoiat la regiment. 

3. Un detaşament compus din 1 ofițer şi 77 trupă, sub comanda locote- 
nentului Ignat Eugeniu, s-a trimis cu calea ferată la comuna Şuţeşti, județul 
Brăila, în care regiune a operat până la 25 martie, după care s-a retras la regi- 
ment. 

4. Tot în această zi, s-a dat ordin Companiei 12 Teritoriale Viziru să con- 
centreze 100 [de] soldați cu schimbul, contingentul 1905 şi 1906, cu care să 
pornească în direcția Şuţeşti din județul Brăila în susținerea detaşamentului 
locotenentului Ignat Eugeniu, unde operează până la 16 martie, când se 
retrage la regiment. 

5. Un batalion compus din 9 ofițeri şi 360 trupă, sub comanda maioru- 
lui Brânduş Dimitrie, a fost trimis cu calea ferată la Turnu-Măgurele, operând 
în județul Teleorman până la 3 aprilie, când s-a dislocat la Târgovişte, unde a 
staționat până la 14 mai, când s-a retras la regiment. 

6. În ziua de 14 martie s-a trimis un detaşament compus din 2 ofiţeri şi 
90 trupă, sub comanda locotenentului Marinescu loan, în direcția Şerbeşti, 
județul Covurlui, unde a operat până la 29 martie. 

7. La 15 martie, un batalion compus din 9 ofițeri şi 512 trupă sub coman- 
da maiorului Solomon Dimitrie s-a trimis în direcția Piteşti-Curtea de Argeş, 
unde operează până la 3 aprilie, când s-a dislocat în localităţile Găeşti şi apoi 
Titu, unde a stat până la 14 mai, când s-a retras la regiment. 

8. În ziua de 16 martie, detaşamentul sublocotenentului Economu 
Atanasie este trimis pe calea ferată la Independenţa şi de acolo pe jos la 
Pechea-Cudalbi, județul Covurlui, unde operează până la 30 martie, când se 
retrage la regiment. 

9. La 17 martie, un detaşament compus din 2 ofițeri şi 153 trupă, sub 
comanda căpitanului Vasiliu Ştefan, s-a trimis în direcția Slobozia-Cireşu şi de 
acolo la Ulmu, comună din județul Brăila, unde operează până la 26 martie, 
când se înapoiază la corp. 

La 1 aprilie se desconcentrează toți concediații reducându-se efectivele 
batalioanelor la 400 [de] combatanți, completaţi cu contingentul 1906, trupa 
cu schimbul. 

În locul batalioanelor dislocate ale regimentului s-au trimis în garni- 
zoană mai întâi un batalion din Regimentul Vlaşca nr. 5 şi apoi acesta a fost 
înlocuit cu două batalioane din Regimentul Teleorman nr. 20, care au fost 
încazarmate în localurile regimentului. 

Pe tot timpul cât au durat măsurile luate pentru potolirea răscoalelor s-a 
numit ca comandant militar al județului Covurlui colonelul Deşliu C. Ion, 

comandantul Regimentului Siret nr. 11, care, în unire cu autoritățile civile, luau 
măsurile cuvenite după nevoi, raportându-se Diviziei 6, zilnic, evenimentele. 


Arhivele Militare Române, Colecţii arhivistice, fond 1 030, dosar nr. 1, ff. 150-152 


3. 


Extras din registrul istoric al Regimentului „Cantemir” nr. 12 cu 
privire la operațiile desfăşurate în sudul Moldovei şi în Oltenia (4 mar- 
tie—20 aprilie 1907) 


În ziua de 4 martie, regimentul a primit ordin a pleca de urgenţă cu tren 
special la Iaşi, pentru a concura acolo şi în alte părți la restabilirea şi men- 
ținerea ordinii tulburată atunci prin răscoala populaţiei rurale, dar care ordin 
de deplasare s-a revocat în noaptea aceleiaşi zile, în momentul când corpul se 
găsea gata pentru îmbarcare, rămânând pe loc cu însărcinarea de a păzi şi 
menține buna ordine în oraşul Bârlad şi în raionul județului Tutova“. 

La 5 martie, pe la ora 12 din zi, regimentul a primit ordin telegrafic de 
a se mobiliza pentru a chema sub arme toți concediații şi rezerviştii săi, care 
ordin în aceeaşi zi s-a comunicat comunelor telefonic, la care chemare au 
răspuns oamenii în curs de 5 zile (până la 10 martie inclusiv) cu care efectivul 
regimentului s-a ridicat la 3 800 [de] oameni. 

În noaptea de 6 martie, cu un tren special, după ordine primite, s-a tri- 
mis la Vaslui al 2-lea batalion, cu 450 oameni trupă, spre a întări forțele de 
acolo şi a menţine buna ordine. 

În dimineața zilei de 7 martie, s-a trimis un detaşament de 120 [de] 
oameni cu căpitanul Fotino Petre şi locotenent Vasiliu Alexandru, la Iveşti, 
județul Tecuci, după cererea administraţiei județului Tutova, de unde acest 
detaşament s-a reîntors în data de 8 martie. 

În noaptea de 7 martie, după ordine primite, s-a mai trimis la Vaslui, 
pentru ranforțarea** Batalionului al 2-lea încă 600 [de] oameni, din care 375 
luați din primul batalion, sub comanda locotenentului Mironescu Miltiade, 
luat din Batalionul 1. 


[ese] 


* Unitate administrativă în Regatul României, cu reşedinţa la Bârlad, granițele sale 
de astăzi cuprinzând o parte din județele Vaslui şi Galaţi. 
** Intărirea. 

În ziua de 10 martie, s-a trimis la Costeşti, județul Tutova, un deta- 
şament de 90 [de] oameni sub comanda locotenentului Andoniu loan, după 
cererea administraţiei, care s-a reîntors a doua zi. 

În ziua de 10 martie, s-a trimis Compania a 10-a, având 250 [de] oameni, 
la care s-au ataşat şi oamenii permanenţi din Compania 1 sub comanda căpi- 
tanului Lolescu Petru, la Codăeşti, judeţul Vaslui, după ordinele primite. 

La 10 martie, s-a trimis un detaşament de 80 [de] oameni la Ghidigeni, 
iar în ziua de 11 martie s-au mai trimis acolo încă [...]* oameni, sub comanda 
locotenentului Andoniu loan. 

În ziua de 13 martie, s-a trimis din nou la comuna Costeşti un detaşa- 
ment din 200 [de] oameni sub comanda căpitanului Pascu Ioan, având subal- 
tern pe sublocotenentul Hermeziu Gheorghe. 

În ziua de 10 martie, s-a trimis un detaşament de 70 de oameni la Tg. 
Murgeni, iar la Pueşti un alt detaşament de 70 de oameni. 

În ziua de 13 martie, s-a trimis cu calea ferată până la Bacău, apoi pe jos 
la Tg. Plopana, un detaşament de 140 [de] oameni sub comanda căpitanului 
Fotino Petre. 

În dimineața zilei de 14 martie, s-a trimis la Murgeni şi Epureni un 
detaşament de 80 [de] oameni sub comanda locotenentului Vasiliu Alexandru, 
comandantul Companiei a 2-a. 

Restul regimentului cuprinzând un efectiv aproximativ de 1 800 [de] 
oameni cu 3 ofițeri superiori şi 7 inferiori, şi anume** [...] 

Toţi aceştia cu efectivul arătat mai sus au concurat la paza şi menţinerea 
bunei ordini a oraşului Bârlad, lucrând la completarea mobilizării. 

În ziua de 15 martie, regimentul a primit ordin ca întreg efectivul său de 
3 batalioane să plece spre Craiova. Pentru executarea acestui ordin s-au 
rechemat, telefonic şi telegrafic, toate detaşamentele arătate mai sus, cât şi 
Batalionul al 2-lea de la Vaslui. 

În ziua de 16 martie, ora 12 din zi, Batalionul al 3-lea, mai puțin Compa- 
nia a 10-a, cu 2 ofițeri superiori, 5 ofițeri inferiori şi 850 [de] oameni trupă, au 
plecat cu un tren spre Craiova, iar la ora 2.00 p.m., cu un al 2-lea tren, a ple- 
cat şi primul batalion, mai puțin a 3-a companie de la Plopana, cu un ofițer 
superior, 6 ofițeri inferiori şi 1 200 trupă. 

În seara zilei de 17 martie, Batalionul al 3-lea sosind în gara Balş s-a 
oprit acolo din ordinul comandantului Diviziei a 2-a, iar Batalionul 1, ajungând 


* Lipsă în text. 
** Urmează un tabel care nu se publică. 

în Craiova în aceeaşi noapte de 17 spre 18 martie, s-a oprit acolo, unde, în 
dimineața zilei de 18 martie, a sosit şi Compania a 3-a, de unde acest batalion 
s-a trimis în 5 detaşamente în diferite sectoare ordonate de comandantul Divi- 
ziei a 2-a sub a cărui ordin a intrat regimentul, şi anume: 

Compania 1, având 260 [de] oameni sub comanda căpitanului Miclescu 
Lascăr ajutat de sublocotenentul Hermeziu Gheorghe, a fost trimisă la Băileşti 
şi pusă sub ordinele maiorului Sănătescu, comandantul Batalionului 5 Vânători. 

Compania a 2-a, având 290 [de] oameni sub comanda locotenentului 
Vasiliu Alexandru, s-a dus pe direcția Craiova-Caracal prin satele: Cârcea, 
Ghindei, Coşoveni, Leu, sub ordinele maiorului Antonescu, din Regimentul 
„Rovine” nr. 26. 

Compania a 3-a, având 306 oameni sub comanda căpitanului Fotino 
Petre, s-a trimis în lungul văii Amaradia, către Căpreni, fiind sub ordinele 
directe ale Diviziei a 2-a. 

Compania a 4-a, având un număr de 306 oameni sub comanda căpitanu- 
lui Niţă Niculae, s-a trimis pe direcția Craiova-Balta Verde, Podari, Gloduri, 
punându-se sub ordinele maiorului Antonescu. 

În fine, un detaşament de 100 [de] oameni, rămăşiţe din Batalionul al 2-lea 
sub comanda locotenentului Gheorghiu Vasile, s-a trimis către comunele 
Vulpeni şi Murgaşi, județul Romanați“. 

Batalionul al 3-lea, dispus în detaşamente, a fost trimis în diferite direc- 
ţii din nordul județului Romanați. 

Batalionul al 2-lea şi Compania a 10-a, din Batalionul al 3-lea, au continu- 
at a rămâne la Vaslui şi în raionul acelui judeţ. 

În ziua de 21 martie, maiorul Teodorel Vasile a fost însărcinat a înlocui 
în comanda zonei (cuprinzând tot terenul din județul Dolj, parte din Romanați 
de la sudul Craiovei) pe maiorul Antonescu din Regimentul „Rovine” nr. 26, 
care se îmbolnăvise. 

În ziua de 24 martie, Batalionul 1 s-a reconstituit la Craiova, iar Bata- 
lionul 3 la Balş. 

Tot în 24 martie, Batalionul 1 a fost sporit cu 3 ofițeri [de] rezervă, şi 
anume: sublocotenenţii Drăgănescu Gheorghe, Teodoru Cristache şi Vortman 
Constantin, iar Batalionul 3 tot cu 3 ofițeri [de] rezervă, şi anume: locotenent 
Alexandrescu Vasile, medic căpitan Livescu Nicolae şi medic locotenent 
Donot August. 


* Judeţul Romanați a fost o unitate administrativă din Regatul României cu reşedinţa 
în oraşul Caracal. 

La 25 martie, Batalionul 1 a plecat pe Valea Amaradiei, regiune ce i s-a 
afectat acestui batalion, pentru a menţine buna ordine cu sediul în comuna 
Mălăieşti, iar Batalionul 3 la Balş, având ca sector de supravegheat regiunea 
de nord a județului Romanați. 

În 28 martie s-au trimis la Bârlad pentru a fi descongestionați rezerviştii 
contingentului 1898, care pe 1 aprilie treceau în miliții. 

În ziua de 30 martie s-a trimis la Bârlad pentru a fi descongestionați toţi 
concediații şi rezerviştii, cât şi toţi ofițerii de rezervă. 

La 31 martie, Batalionul 1 cuprinzând numai 320 [de] oameni activi per- 
manenți, cu 4 ofițeri, s-a transportat pe jos şi pe calea ferată de la Mălăieşti la 
Băileşti, de unde au avut a supraveghea sectorul nou afectat, situat la sud de 
calea ferată Craiova-Calafat, ceva mai spre est de Călmățui şi între Dunăre 
[sic!] şi unde a mai rămas până la 1 mai, fiind ranforsat cu oameni [din] trupa 
cu schimbul din 1906, până la completarea efectivului de 400 de oameni, în 
care efectiv au intrat şi permanenții veniți din detaşare de la Pângărați, cu 
căpitanul Vasiliu loan, la 6 aprilie. 

Batalionul 2, la 2 aprilie, a venit de la Vaslui la Segarcea, județul Dolj, 
dându-i-se un sector de supravegheat, zona de la est de Călmățui până la 
Dunăre, județul Romanați, având efectivul de 400 [de] oameni şi unde a rămas 
până la 20 aprilie, când a fost retras în Craiova. 


Arhivele Militare Române, Biblioteca Arhivistică, Registre istorice, R.I. 753, ff. 100-102 


4. 


Extras din registrul istoric al Regimentului „Ştefan cel Mare” nr. 13 
referitor la acțiunile de luptă întreprinse în județele Iaşi, Vlaşca, Dâm- 
bovița şi Olt şi marşul efectuat prin Bucureşti (7 februarie—11 mai 1907) 


7 februarie 
Regimentul pleacă la Târgul Frumos pentru potolirea răscoalelor. 
Comanda sectorului o ia colonelul Mustaţă din Botoşani. 


1 martie 
Se concentrează concediaţii şi rezerviştii din comunele răsculate. 


7 martie 


Regimentul s-a dislocat astfel: 
Batalionul 1 la Hârlău; 

Batalionul 2 la Podu Iloaiei; 

Batalionul 3 la Târgul Frumos. 

De la 7 martie până în ziua de 15 martie, batalioanele au trimis unități 
- companii şi plutoane - în satele din împrejurimile localităților, unde erau dis- 
locate pentru a linişti populaţia răsculată. Prin tactul lor, ofițerii au reuşit ca 
să liniştească pe țărani, fără a se fi iscat vreun incident violent. 

Aceste unități, în fiecare seară, se reîntorceau în cantonamentul ocupat 
de batalioanele respective. 


15 martie 

Conform Ordinului telegrafic nr. 27 256 al Corpului 4 Armată, la 15 mar- 
tie regimentul pleacă cu toate batalioanele spre Divizia a 3-a, regiunea Piteşti. 
Ajungând la Ruginoasa, regimentul primeşte telegramă de la colonelul Musta- 
tă ca să debarce la Titu. 


17 martie 

Batalionul 1, ajungând la Chitila, primeşte ordin de la Ministerul de 
Război să debarce în gara Dealul Spirii. În urma ordinului Marelui Stat Major 
debarcă şi execută un marş pe următoarele străzi ale Capitalei: Cizmăriei, 
Calea Rahovei, Morfeu, Calea Victoriei, Belvedere, Ştirbei Vodă, Griviței, 
Rampa Militară, după care se îmbarcă din nou şi porneşte spre Piteşti. 


18 martie 

Batalionul 1 intră şi cantonează în Piteşti. 

Batalionul 2, în urma ordinului Brigăzii a 5-a (Costeşti), debarcă şi se 
împarte astfel: Compania a 5-a la Costeşti, Compania a 6-a la Cerbu, Compania 
a 7-a la Recea, Compania a 8-a la Gligan. 

Batalionul 3 cantonează în Piteşti. 

În urma dispoziției Brigăzii a 5-a, Regimentul „Ştefan cel Mare” nr. 13, 
cu Ordinul nr. 2 032, ocupă şi păzeşte Regiunea I, numită „de Sud”, cuprinsă 
între o linie ce trece prin Piteşti-Păduraru-râul Argeş, spre sud până în 
județele Dâmboviţa, Vlaşca* şi Teleorman, iar în Vlaşca până în Preajba de Sus 
şi la apus până în judeţul Olt. 

Comanda acestei regiuni se dă colonelului Tarnovschi, cu reşedinţa la 
Slobozia-Argeş. 


* Fostă unitate administrativă în Regatul României, județul Vlaşca avea ca reşedinţă 
oraşul Giurgiu. 

Regiunea se împarte în trei sectoare: 

Batalionul 1 - Slobozia-Argeş, sub comanda maiorului Văitoianu; 
Batalionul 2 - Costeşti, sub comanda maiorului Vrabie; 

Batalionul 3 - Preajba de Sus, sub comanda maiorului Dimitriu G. 


19 martie 

Batalioanele 2 şi 3 au ocupat sectoarele şi cantonamentele hotărâte de 
Brigada a 5-a. 

Batalionul 1 n-a ajuns decât până la Slobozia-Trăsnița, neputând înainta 
spre Slobozia-Argeş din cauza locului impracticabil (o vale plină cu apă, ce 
curgea ca un torent). 


20 martie 
Batalionul 1, ocolind văile, care erau dispuse perpendicular pe direcția 
de înaintare, după un drum greu şi lung, ajunge la Slobozia-Argeş. 


21-26 martie 
Batalioanele trimit diferite unități în satele din sectoarele respective, 
pentru a linişti populaţia răsculată, atingând scopul fără niciun incident violent. 


27 martie 

Brigada a 5-a Infanterie, cu nr. 3 138, dă ordin ca regimentul să se dis- 
loce în modul următor: 

Batalionul 1 să ocupe satele Ionești, Ghergheşti, Greci şi Codrii Mari. 

Batalionul 2 să ocupe Costeşti cu două companii, Stolnicii şi Slobozia, 
cu câte o companie. 

Batalionul 3 să ocupe satul Găeşti. 


28-29 martie 

Are loc noua dislocare. 

În noaptea de 29 martie, orele 12.00, Brigada a 5-a, cu telegrama 
nr. 2 167, dă ordin regimentului, ca rezerviştii şi concediaţii să plece la Iaşi, 
pentru a fi desconcentrați, rămânând astfel numai 2 batalioane permanente. 


30 martie 

Batalioanele 1 şi 2 cu cadrele permanente au acum ca dislocare cea din 
28 martie. 

Batalionul 3, sub comanda căpitanului Fărcăşeanu, pleacă la Iaşi cu toți 
concediații şi rezerviştii regimentului. 

1 aprilie 

Găeştiul este ocupat de către Batalionul 1, Costeştiul de către Bata- 
lionul 2, iar la 4 aprilie este ocupată Curtea de Argeş, în timp ce Batalionul 2 
rămâne la Costeşti. 


18 aprilie 

Conform Ordinului Brigăzii a 5-a nr. 167, comandantul Regimentului 13 
Infanterie pleacă la Iaşi, unde este numit şef al Sectorului de Iaşi. 

Regimentul rămâne pe loc. 

Până la 10 mai, batalioanele au trimis unități prin satele din sectoarele 
respective pentru menţinerea liniştii, în care timp nu s-a produs niciun inci- 
dent, deoarece populaţia se liniştise şi îşi reîncepuse activitățile ei zilnice. 


10 mai 
S-a primit un ordin ca Batalionul 1 şi 2, din Regimentul 13 Infanterie, să 
se reîntoarcă la reşedinţa regimentului de la Iaşi. 


11 mai 
Ambele batalioane sosesc la Iaşi. 


În baza Ordinului Ministerului de Război nr. 1 504 din 1 iunie, se lasă la 
vatră oamenii de trupă cu schimbul. 


Arhivele Militare Române, Colecţii arhivistice, fond 1 034, dosar nr. 1, ff. 25-28 


5. 


Extras din registrul istoric al Regimentului Suceava nr. 16 privind 
ciocnirile trupei cu grupuri de țărani răsculați, evenimentele din gara 
Paşcani, acţiunile de pacificare şi menţinere a ordinii (26 fe- 
bruarie-31 martie 1907) 


OPERAȚIUNILE REGIMENTULUI SUCEAVA NR. 16 
PE TIMPUL RĂSCOALELOR AGRARE ÎN PRIMĂVARA ANULUI 1907 


In momentul izbucnirii răscoalelor ţărăneşti, regimentul se găsea cu un 


efectiv minim de: 50 ofițeri superiori, 24 ofițeri inferiori, 238 trupă (socotit şi 
plutonul R), 299 recruți permanenți. 

Majoritatea trupei permanente se găsea în concediu pentru economii 
bugetare: conform Ordinului Ministerului de Război nr. 18 254/Corp Armată 
nr. 20 103/al Diviziei nr. 1 066 din 03.02.1007. 

În ziua de 26 februarie, ora 10.00 seara, s-a primit Ordinul telegrafic 
nr. 25 664 al Corpului 4 Armată, prin care se ordonă concentrarea tuturor 
concediaților şi rezerviştilor proprii ai regimentului, iar în ziua de 27 februarie, 
Ordinul telegrafic al Corpului 4 Armată, cu nr. 25 798, pentru a chema din con- 
cediu pe toți soldaţii şi gradații trimişi în concediu pentru economii bugetare. 

În ziua de 27 şi în noaptea de 27/28 februarie s-au făcut ordine individu- 
ale de chemare pentru 2 903 [de] concentrați şi rezervişti, precum şi pentru 
oamenii aflați în concediu pentru economii, să se prezinte la regiment în ziua 
de 3 martie. 

Dacă ordinul primit ar fi fost pentru mobilizare, nu ar mai fi fost opera- 
țiunea de mai sus şi prezentarea oamenilor la regiment ar fi fost hotărâtă cu 
două zile mai înainte. 


28 februarie-l martie 

În dimineața zilei de 28 februarie, s-au transmis ordinele de chemare a 
comandanților companiilor teritoriale, prin agenţii speciali, iar aceştia şefilor 
de garnizoană prin curierii şi cadrele de care dispuneau. 

În zilele de 28 februarie şi 1 martie s-au luat măsuri pentru îmbrăcarea, 
cazarmarea şi hrănirea oamenilor concentrați. 


2 martie 

În noaptea de la 1 spre 2 martie, ora 12.30, conform Ordinului Brigăzii 
16 Infanterie nr. 261, s-au format, din soldaţii vechi şi recruți, două companii 
a câte 100 [de] oameni, sub comanda căpitanului Niculcea Constantin, având 
pe front pe locotenentul Nicodim Eugen şi cealaltă sub comanda căpitanului 
Botaru Alexandru, având în front pe locotenentul Antonescu loan. 

Întregul detaşament, sub comanda maiorului Hagi Gheorghe, s-a îmbar- 
cat şi a pornit cu trenul din gară, la ora 6.15 dimineața, cu destinația Paşcani, 
unde a sosit la ora 8.20 a.m., punându-se la dispoziţia prefectului şi procuroru- 
lui județului Suceava pentru a preveni agitația din acea localitate. Trupa s-a 
stabilit în cartiruirea de alarmă. 

În Ordinul Brigăzii 16 nr. 261, de mai sus, se prevedea ca fiecare să aibă 
asupra sa câte 10 cartuşe de război şi 5 de manevră. Cartuşele de război să fie 
ținute în ladă de cartuşe şi să nu fie distribuite oamenilor decât atunci când 
maiorul Hagi va judeca necesar şi nu se va face uz de ele decât atunci când 
siguranţa trupei şi viața locuitorilor va fi amenințată. 

La ora 3.30 p.m., primindu-se de la Paşcani înştiinţare prin telefon de la 
primarul din Ruginoasa, cum că țăranii devastaseră curtea arendaşului din 
acea localitate, întreg detaşamentul s-a îmbarcat şi a plecat cu un tren special 
la Ruginoasa, împreună cu procurorul şi prefectul județului, unde au sosit la 
ora 4.30 p.m. 

Țăranii, fiind înştiințați de venirea armatei, s-au împrăştiat înainte de 
sosirea trenului, aşa că la sosirea detaşamentului în Ruginoasa nu a mai găsit 
pe nimeni. Ei distruseseră toate registrele de contabilitate ale moşiei, întrea- 
ga corespondenţă, până şi notele de pian erau împrăştiate prin curte. 

Întreg detaşamentul a cantonat în conacul arendaşului Marcu Mates, iar 
locotenentul Antonescu loan, cu un pluton de 50 de oameni, a fost trimis spre 
a aresta pe instigatori, după indicaţiile date de primarul comunei şi care, până 
la ora 11.00 noaptea, a arestat 15 capi ai răscoalei. 

Tot în acea zi, conform ordinului comandantului Brigăzii 16 Infanterie, 
o companie cu un efectiv de 80 de oameni (mai toți recruți) sub comanda căpi- 
tanului Pastea Petru, având în front pe locotenentul Scriban Adrian, s-a 
deplasat pe calea ferată la Paşcani pentru a înlocui detaşamentul care a plecat 
la Ruginoasa. 

Corpul 4 Armată, cu Ordinul nr. 26 048, precizează conduita trupelor 
față de răsculați, şi anume: comandanții de unități să se pună la dispoziția 
procurorilor, chemaţi a face somații pentru supunere, apoi vor proceda la atac 
întrebuințând baioneta şi marş în masă contra răsculaților. 

Foc nu se va întrebuința chiar dacă un revoltător ar întrebuința arma de 
foc. 

Dacă nu s-ar potoli altfel decât întrebuințând arma de foc, atunci se va 
trage întâi în aer, salve nu se vor da, ci se va putea trage de către o parte din 
oameni, după comanda ofițerilor. 

Până la ora 11.00 dimineaţa s-a luat de către procuror interogatoriul 
celor arestaţi în ziua precedentă în Ruginoasa, apoi 15 arestați au fost îmbar- 
cați într-un vagon, împreună cu 12 soldați de escortă; restul trupei s-a îmbar- 
cat în alte vagoane ataşate la trenul de persoane ce vine de la Iaşi. 

La sosirea în gara Paşcani, în momentul când s-a oprit trenul, circa 400 
[de] țărani prevestiți*“ aşteptau la capătul peronului şi au năvălit cu ciomegele 
asupra vagoanelor ocupate de soldaţi cu scopul de a elibera pe cei 15 arestați. 


* În sensul de preveniți asupra sosirii trenului. 

Soldaţii, neputând debarca din cauza loviturilor de ciomege, au început să 
tragă focuri oarbe, pentru a-i depărta puţin de uşile vagoanelor. 

Tot în acest timp, ofițerii ce se aflau într-un vagon de clasa I au sărit 
repede jos şi, cu revolverele şi săbiile în mână, au înlesnit debarcarea trupei 
care, punând baioneta la armă, au respins pe răzvrătiți din interiorul gării, 
rănind uşor cu un cartuş de revolver pe un lucrător de la atelierul de căi ferate. 

Doi arestaţi, ce în această învălmăşeală reuşiseră să scape, au fost prinşi 
înainte de a se amesteca printre mulțime şi închişi cu toții într-un vagon în ju- 
rul căruia s-a stabilit o gardă. 

Seara, arestaţii au fost porniţi cu trenul la Fălticeni, fiind escortați de 24 
de soldaţi, sub comanda locotenentului Nicodim Eugen. 

Detaşamentul s-a instalat în încartiruire de alarmă în două hoteluri aflate 
în fața gării, având ca pază partea de jos a târgului şi gară, deoarece se zvonise 
că lucrătorii atelierului căii ferate (circa 400) fac cauză comună cu țăranii. 

Partea de sus a târgului era păzită de un batalion din Regimentul 27 Bacău, 
ce sosise în seara zilei precedente, iar comanda sectorului de pază a fost încre- 
dințată domnului colonel Georgescu Andronic, comandantul Brigăzii 15 Infan- 
terie. 

Compania căpitanului Pastea s-a înapoiat la regiment cu acelaşi tren cu 
care au fost transportați arestați. 

În această zi s-au prezentat la regiment 2 247 [de] concentrați şi rezervişti. 
Regimentul, fiind informat că aproape toate satele din județ sunt prinse de răs- 
coală, nu a repartizat oamenii concentrați conform normelor stabilite în car- 
netele de mobilizare, ci în repartiţia lor a căutat ca oamenii din aceeaşi comună 
să fie deopotrivă repartizați la toate unitățile regimentului. Această măsură era 
trebuincioasă, deoarece dacă ei ar fi fost repartizați pe comune, s-ar fi putut în- 
tâmpla ca o fracțiune oarecare să fie trimisă pentru potolirea răsculaților, chiar 
în comunele din care fac parte oamenii acelei fracțiuni. 

Echiparea oamenilor permanenți sosiți din concediu s-a făcut cu efectele 
de cazarmă şi serviciu aflate în magaziile companiilor pe efectivul bugetar. Cu 
restul acestor efecte şi cu efectele luate din magaziile de mobilizare s-au 
echipat concediaţii şi rezerviştii, pe măsură ce au fost repartizați şi vizitaţi de 
medicul corpului. Lipsa încălțămintei, a curelelor de armă şi a port-baionetelor a 
fost simțită chiar de la început. La această dată, regimentul dispunea, atât în 
magaziile companiilor, cât şi în cele de mobilizare, de un număr de 2 572 [de] 
cizme şi căpute în bună stare, pe când numărul oamenilor de echipare [sic/] 
era de 3 400. 

De asemenea, pentru echiparea oamenilor concentrați, regimentul mai 
avea lipsă de 550 [de] port-baionete. 

Din această cauză, au început o parte din oameni să fie încălțați cu opinci, 
luate din magaziile de mobilizare, iar cei care aveau cizme să rămână încălțați 
cu cizmele lor. 

La 10 martie s-au primit de la Corpul de Armată un număr de 400 [de] 
căpute şi, la 14 martie, de la Depozitul central de echipament, 1 000 [de] 
cizme, conform Ordinului telegrafic al Ministerului de Război nr. 12 657, iar 
la 30 martie s-au mai primit 500 de perechi [de] cizme, prin delegatul trimis, 
de care regimentul nu mai avea atunci nevoie. 

În ceea ce priveşte port-baionetele şi curelele de armă, ele au fost im- 
provizate din carâmbii de căpută propuşi pentru reformă, lucrate în atelierul 
corpului. 

Necunoscându-se încă bine starea de spirit a concediaților şi rezer- 
viştilor, la începutul concentrării, ca măsură de precauţie, regimentul nu s-a 
folosit de cartiruire, ci i-a încazarmat pe toți. În acest scop s-au ridicat toate 
paturile individuale din pavilioanele cazărmii şi s-au făcut paturi comune, 
aşezându-se paie pe jos. 

De asemenea, s-a uzat şi de sala de mâncare a trupei, care a fost trans- 
formată în dormitor. 

Un singur caz de indisciplină s-a întâmplat cu soldatul rezervist Frantz 
Norbert Pressingher, care a căutat să facă agitaţie printre soldaţi şi care a 
amenințat pe maiorul ajutor Gheleme Adrian. Acest soldat a fost imediat ares- 
tat şi trimis sub escortă Închisorii militare Iaşi, pentru care s-a înaintat plân- 
gere de dare în judecată cu raportul nr. 9 320 din 14 martie 1907. 

În această zi hrana trupei a constat în supă cu pâine şi carne, iar pentru 
trupele dislocate, pâine şi slănină. 

Starea sanitară a trupei, destul de bună. 

În această zi s-a primit Ordinul circular nr. 26 222, al domnului general Tell, 
prin care se completează Ordinul nr. 26 048 din 2 martie, în modul următor: 

Când va fi absolută nevoie de a se trage focuri cu o parte din trupă (un 
pluton sau un semipluton) hotărâte mai dinainte, acesta va fi înștiințat de 
comandantul său că are să tragă focuri, apoi el va da comanda prevestitoare 
de a trage cu glas tare, astfel ca să poată fi auzită de toţi asupra cărora trebuie 
să tragă. Apoi va trece înapoia trupei şi va da comanda de foc. 

Ofițerii de la celelalte plutoane care nu au a trage vor sta înaintea fron- 
tului cu sabia ridicată în sus. 

Cele dintâi focuri vor fi trase în aer şi nici într-un caz nu se va da coman- 
da de foc decât numai de ofiţeri. 

Dacă va fi nevoie să tragă şi alte subîmpărţiri, ele vor fi hotărâte de 
ofițerul care comandă trupa şi subîmpărțirea destinată va opera ca mai sus. 

Recomand cea mai mare băgare de seamă, prudență şi sânge rece, în 
întrebuințarea mijloacelor de represiune. 

Extrema prudență în întrebuințarea focurilor, recomandată prin 
ordinele nr. 26 048 şi 26 222, a avut o influență considerabilă în ciocnirea 
între răsculați şi trupe la Lespezi după cum se vedea în ziua de 6 martie. 

Căpitanul Neculcea C., fiind bătrân, a fost înlocuit cu căpitanul 
Nicolescu. 

În această zi s-au mai prezentat încă 294 de concentrați şi rezervişti. 

Hrana trupei a constat din pâine şi supă cu carne. 

Starea sanitară a trupei, satisfăcătoare. 

Domnul general Tell, cu Ordinul telegrafic nr. 26 242, ordonă de a se 
organiza urgent al 3-lea batalion cu concediați şi rezervişti şi de a mări la 
maxim toate trei batalioanele. 

Conform Ordinului nr. 282 al Brigăzii 16 Infanterie, din efectivul de 394 
permanenți aflați în cazarmă, s-au format încă două companii, fiecare cu câte 
90 [de] oameni. 

Prima companie, sub denumirea de a 9-a, sub comanda căpitanului Rusu 
şi cealaltă sub denumirea de a 10-a, sub comanda căpitanului Parlea Vasile, 
având în front pe sublocotenent Pană Neculai. 

Întreg detaşamentul s-a îmbarcat şi a pornit cu trenul din Fălticeni, la 
ora 6.30 dimineața, la Lespezi, unde s-a pus sub comanda maiorului 
Arsenescu, ce a sosit în acea localitate cu două companii din Regimentul VIII 
„Dragoş” nr. 29. 

Domnul general Parlav, cu nr. 284, ordonă a se lua măsuri energice pen- 
tru paza oraşului Fălticeni, trimițându-se patrule mari; iar cu Ordinul nr. 291 
face cunoscut că lasă comanda oraşului Fălticeni domnului locotenent-colonel 
Burghele, deoarece Domnia Sa ia comanda trupelor din Dorohoi. 

Maiorul Hagi Gheorghe, cu nr. 23, raportează că la Paşcani spiritele 
sunt încă încinse. 

Domnul general Tell, cu nr. 26 266, ordonă ca cele două batalioane con- 
stituite la Fălticeni, să se pună la dispoziţia prefectului de Fălticeni. 

Procurorul delegat din Fălticeni face cunoscut că în comunele Basarabi, 
Preuteşti şi Dolheşti sătenii se agită şi cere a se trimite trei companii în aces- 
te localități. 

În urma acestei cereri, Compania a 7-a, sub comanda căpitanului 
Neculcea, cu un efectiv de 75 [de] concediaţi şi rezervişti, s-a deplasat la 
Dolheştii Mari; Compania a 2-a, sub comanda locotenentului Raicovanu, având 
acelaşi efectiv la Basarabi; Compania 1, sub comanda căpitanului Holban, la 
Preuțeşti. 

Situația trupelor în această zi este următoarea: 


Localitatea Compania | Efectivul : Caman qani 
şi ofițerii în front 
; ior Hagi Gh he, 
la Paşcani a 1l-a 110 MAO k: ză y ROLES 
căpitan Niculescu 
3 căpitan Rotaru Alexandru, 
ap agen ala 110 locotenent Nistorescu Ion 
la Paşcani a 9-a 90 căpitan Gârlea 
; ăpitan Ri icolai, 
iape a 10-a 90 căpitan Rusu Nicolai 


sublocotenent Pană Nicolai 


la Dolheştii Mari a 7-a 75 căpitan Nicolescu Constantin 
la Basarabi a 2-a 75 locotenent-colonel Raicoveanu Niculai 
la Preuteşti 1 75 căpitan Holban Gheorghe 
la Preuteşti a 3-a şi a 4-a [...]* 


cu restul ofițerilor 


la Fălticeni a 6-a şi a 8-a [...]* 


În această zi s-au prezentat la regiment 39 [de] concediați şi rezervişti. 

Furnizorul de carne al acestui corp refuză a mai furniza carnea trebuin- 
cioasă, sub pretextul că, fiind de naţionalitate evreu, îi este teamă de a merge 
la ţară pentru a-şi procura vitele necesare acestei furnituri, aşa că regimentul 
este silit de aici înainte a-şi procura singur carnea, fie din comerț cu prețul 
pieței, fie cumpărând vite pe picioare. 

Pentru unităţile ce nu s-au dislocat din garnizoanele lor, hrana trupei a 
constat în pâine, supă şi carne, iar pentru companiile ce s-au pus în marş, 
pâine şi slănină de porc. 

Starea sanitară a trupei, satisfăcătoare. 

Domnul general Tell, cu nr. 26 372, ordonă a se desconcentra concedi- 
ații şi rezerviştii ce aparțin telegrafelor şi poştelor, cum şi personalul admi- 
nistrativ de care se simte nevoie. 

Căpitanul Gârlea Vasile, cu nr. 27 003, raportează telegrafic din Lespezi 
că rebeliunea începută în ziua de 5 martie continuă. 

Țăranii, venind din direcția satelor Tătăruşi, Heci şi Dindii, înarmaţi cu 
revolvere, ciomege şi topoare, au atacat detaşamentul ce apără podul de peste 
Siret, la Lespezi. 


* Lipsă în text. 

Din ordinul maiorului Arsenescu, care comanda detaşamentul din 
Lespezi, trupa nu avea asupra sa decât cartuşe de manevră, iar cartuşele de 
război erau ţinute la cazarma Companiei a 10-a Teritorială, conform Ordinului 
nr. 261 al Brigăzii 16. 

Țăranii s-au apropiat de capul podului fără nicio teamă, în strigăte de 
„Ura!” şi „Înainte!” căci soldaţii nu aveau asupra lor decât cartuşe de manevră. 

Procurorul a făcut somaţiile legale, care, în loc de a influența asupra 
spiritelor țăranilor, i-a îndârjit şi mai rău şi au început a ataca podul cu pietre 
şi ciomege. 

Atunci s-a tras o salvă de foc asupra lor, ceea ce i-a întărit şi mai rău în 
convingerea că soldaţii nu au asupra lor decât cartuşe de manevră. 

După un moment de ezitare, țăranii începură atacul cu pietre, apoi în 
strigăte sălbatice se repeziră asupra podului, dând năvală asupra ofițerilor şi 
soldaţilor ce apărau podul cu baionetele. 

Atunci, ofițerii, văzând că viața trupei este în pericol, au invitat pe 
procuror să permită trupei a face uz de cartuşe de război, iar căpitanul Gârlea 
Vasile, comandantul companiei teritoriale din localitate, a trimis numaidecât 
să se aducă de la cazarmă cartuşe de război, care s-au şi împărțit, în scurt 
timp, la o parte din oameni. 

Procurorul, după multă ezitare, permite tragerea cu câteva cartuşe de 
război, dar a condiționat ca tragerea să se execute numai asupra picioarele 
răsculaților. 

Sublocotenentul Pană, care se găsea cu plutonul său în fruntea trupelor, 
văzând viața oamenilor săi amenințată şi chiar pe a sa în pericol, profită de 
voia dată de procuror de a se face uz de cartuşe de război, numeşte opt oa- 
meni care primiseră asemenea cartuşe şi comandă o salvă de focuri asupra 
mulțimii ce îi înconjurase din toate părțile. Efectul a fost decisiv, trei oameni 
căzură răniți grav la pământ, iar o femeie căzu moartă pe loc. 

La această privelişte neaşteptată şi tristă, țăranii şi-au pierdut de tot 
curajul şi sentimentul conservării îi sili să-şi caute scăparea prin fugă. Nu se 
poate cunoaşte numărul celor răniți uşor deoarece ei s-au împrăştiat odată cu 
întreaga mulțime a răsculaților, iar mai târziu de asemeni nu s-a putut afla 
deoarece fiecare a căutat să-şi ascundă participarea în fruntea răsculaților de 
teama justiției. 

Este de remarcat că femeia care a murit pe loc era tocmai aceea care 
îmbărbăta mai mult mulțimea să dea asaltul asupra podului şi în fruntea căro- 
ra se găsea ea şi cu bărbatul ei. 

În urmă au murit şi cei trei răniți ce au căzut în momentul luptei dintre 
pod şi târgul Lespezi. 

Din soldați nu au fost răniți niciunul, afară de mici contuzii provocate din 
aruncarea de pietre. 

Domnul colonel Georgescu Andronic, comandantul Zonei a 5-a cu 
reşedinţa la Paşcani, cu Ordinul telegrafic nr. 166, ordonă a se trimite 2 com- 
panii la Liteni, deoarece țăranii ameninţă proprietatea şi împrejurimile cu de- 
vastări. 

În această zi s-au mai prezentat încă 14 concediaţi şi rezervişti. 

Agitaţia spiritelor în populaţia rurală se întinde din sat în sat şi, dacă ea 
nu se manifesta pe față, este că zvonul celor petrecute la Lespezi s-a risipit 
foarte repede, iar teama şi consecințele îi fac pe țărani să se pună la adăpos- 
tul unei linişti aparente. 

Hrana trupei a constat în pâine, supă şi carne. 

Companiile detaşate la sate departe de reşedinţa regimentului şi-au 
procurat carnea chiar din localitățile unde se găseau detaşate. 

În locurile unde nu se găseau măcelării, s-au cumpărat vite pe picioare, 
îndestulând astfel trupa pentru 2-3 zile. 

Situaţia trupei, aceeaşi ca în ziua precedentă. 

Starea sanitară a trupei, satisfăcătoare. 


7 martie 

Conform Ordinului nr. 166 al domnului colonel Georgescu, un deta- 
şament compus din 291 [de] oameni sub comanda căpitanului Pastea Petru la 
care s-a ataşat şi sublocotenentul Pană Neculai, din Compania a 10-a [cantonată 
în] Lespezi, au plecat cu trenul de dimineaţă la Liteni. Procurorul (delegat) din 
Fălticeni face cunoscut că s-au consemnat agitații ţărăneşti în comuna Giur- 
geşti şi în împrejurimi şi cere a se trimite compania de la Preuteşti la Giurgeşti, 
care a şi pornit la ora 2.00 p.m. spre localitatea de mai sus. 

La Paşcani, Regimentul Bacău nr. 27 a plecat la Botoşani, fiind înlocuit 
cu Regimentul Roman nr. 14, iar comandantul sectorului V este numit domnul 
colonel Boteanu Dimitrie, comandantul Brigăzii a 14-a Infanterie. 

Căpitanul Pastea raportează din Liteni că țăranii, aproximativ în număr de 
160, au atacat pe proprietarul moşiei Rotunda-Răducăneni, spărgându-i capul. 

La cererea de ajutor au plecat imediat 64 [de] oameni la satul Rotunda, 
unde au găsit pe răzvrătiți, care la somațţiile făcute nevoind a se risipi, deta- 
şamentul a fost silit să facă uz de baionete rănind în piept pe țăranul Ion 
Toader Petrea şi alții. 

După împrăştierea răsculaților, căpitanul Pastea Petru s-a înapoiat la 
Liteni, lăsând la Rotunda pe sergentul major Ştefan cu detaşamentul de 64 
[de] oameni. 

Spiritele continuă a fi agitate. 

La ora 2.00 p.m. compania de la Preuțeşti s-a transportat la Giurgeşti. 

Un detaşament de 52 [de] oameni, sub comanda sublocotenentului Pană 
Neculai, s-a transportat la Siliştea unde, de asemenea, s-au semnalat răscoale. 

Situaţia trupelor în acea zi era următoarea: 


Localitatea Compania | Efectivul zi Sei 
Giurgeşti 1 75 căpitan Holban Gheorghe 
Liteni a 5-a 178 căpitan Pastea Petru 

Siliştea a b-a 52 sublocotenent Pană Neculai 

Rotunda a 5-a 64 sergent major Ştefan 
Basarabi a 2-a 75 locotenent Racoveanu 
Dolhasca a 7-a 78 căpitan Neculcea 
Lespezi a 9-a 90 căpitan Gârlea 
Lespezi a 10-a 90 căpitan Rusu 
Paşcani a 12-a 110 căpitan Rotaru 
Verşeni a 11-a 110 căpitan Nicolescu 
Fălticeni a SA i jad 2 300 cu restul ofițerilor 


În această zi s-au mai prezentat 11 concediați şi rezervişti. 

Hrana trupei, ca şi în ziua precedentă. 

Detaşamentele au fost cartiruite în cartiere de alarmă pe la proprietari 
şi arendaşi, primărie şi şcoli. 

Starea sanitară a trupei, satisfăcătoare. 


8 martie 

Domnul colonel Boteanu, comandantul sectorului 8, ordonă a se trimite 
imediat companiile de la Preuteşti şi Dolheşti la Lespezi, pentru a înlocui tru- 
pele din Regimentul 8 „Dragoş” nr. 29, care au o altă destinație. 

Căpitanul Pastea, cu nr. 76, raportează că spiritele la Liteni sunt foarte 
agitate şi că este informat că a fost devastată casa proprietarului Rosetti, de 
la Hancea, lângă Vereşti, iar de aici răsculații au trecut spre Dumbrăveni. 

Domnul general Tell, cu Ordinul nr. 26 608, face cunoscut că Ministerul 
de Război a dispensat de concentrare funcționarii Societății de asigurare 
„Generala”. 

Conform Ordinului nr. 7 al domnului colonel Boteanu, comandantul sec- 
torului, la ora 12.00 a.m., Compania a 1l-a sub comanda căpitanului Nico- 
laescu Gheorghe a plecat la Miroslăveşti şi de aici la cătunul Verşeni, unde se 
semnalaseră agitații printre locuitori. Compania a sosit la ora 6.00 p.m. în 
cătunul Verşeni, unde a arestat 5 locuitori chiar în seara sosirii sale. 

Compania a 7-a, a căpitanului Neculcea Constantin, a plecat de la 
Dolheştii Mari la Dolhasca, ca de aici să plece, pe calea ferată, a doua zi dimi- 
neaţă, la Lespezi, conform ordinului de mai sus. 

Situaţia trupelor în acea zi era următoarea: 


Localitatea Compania | Efectivul ai ut 
Giurgeşti 1 75 căpitan Holban Gheorghe 
Liteni a 5-a 178 căpitan Pastea Petru 

Siliştea a 5-a 52 sublocotenent Pană Neculai 
Rotunda a 5-a 64 sergent major Ştefan 
Dolhasca a 7-a 75 căpitan Neculcea C. 
Lespezi a 9-a 90 căpitan Gârlea 
Lespezi a 10-a 90 căpitan Rusu 
Paşcani a 12-a 110 căpitan Rotaru 
Verşeni a 11-a 110 căpitan Nicolescu 
Fălticeni Ag pain 2 300 cu restul ofițerilor 


Hrana trupei a constat din pâine, supă cu carne, iar în localitățile depăr- 
tate, pâinea a fost înlocuită cu mămăliga. 

Starea de spirit a populaţiei rurale era foarte agitată. 

Starea sanitară a trupei, satisfăcătoare. 

La ora 6.30 dimineața, Compania a 7-a cu un efectiv de 244 [de] oameni 
sub comanda locotenentului Voinescu Alexandru a plecat pe calea ferată la 
Lespezi. Ajungând la Dolhasca, s-a îmbarcat şi restul de 75 [de] oameni ai căpi- 
tanului Neculcea. 

Maiorul Stoianovici a luat comanda trupelor de la Lespezi. 

Căpitanul Neculaescu raportează telegrafic din Miroslăveşti că a operat 
18 arestări şi că liniştea s-a restabilit. 


56 


Nu s-a făcut uz de armă. 

La ora 12.00 a.m., un detaşament de 237 [de] oameni, sub comanda 
sublocotenentului Toma Pericle, a plecat din Fălticeni pentru a întări deta- 
şamentul căpitanului Holban din Giurgeşti. 

Sublocotenentul Pană raportează că, la ora 9.00 a.m., a fost înștiințat de 
către primarul comunei Siliştea că în raionul comunei sunt adunați un număr 
de aproape 200 [de] țărani din care o mare parte participase la jaful curții din 
Hancea (proprietatea Rosetti) şi la cea din Fântânele. Aceşti răzvrătiți, turmen- 
taţi de băutură, înarmaţi cu pari, topoare, coase şi pistoale, s-au hotărât a reveni 
la Siliştea pentru a devasta curtea domnului Banache (proprietarul moşiei). 

La această ştire, sublocotenentul Pană a trimis pe sergentul de jandarmi 
rurali Artenie Gheorghe călare la Ştirbăţ pentru a se informa şi a sfătui pe 
săteni să trimită o delegaţie în cazul când au ceva de spus. Sergentul de jan- 
darmi nu numai că nu a reuşit de a-i sfătui, dar abia a scăpat cu fuga din 
mâinile lor. 

Sublocotenentul Pană i-a întâmpinat cu 12 soldați înainte să pătrundă în 
satul Siliştea, lăsând restul de 40 [de] oameni sub comanda unui sergent, spre 
a apăra curtea şi primăria în cazul când răsculații ar pătrunde prin mai multe 
direcții. 

Conform ordinelor primite de a nu se face uz de focuri decât la extrem, 
numai 3 caporali şi 3 soldaţi au fost înarmaţi cu cartuşe de război, restul de 
oameni aveau asupra lor cartuşe de manevră. 

Răsculaţii se apropiară de sat în strigăte de „Ura!”. Sublocotenentul Pană a 
trimis pe ajutorul de primar şi pe sergentul de jandarmi pentru a-i soma să se 
oprească şi să nu se mai apropie mai mult de 70 [de] metri de trupă; însă ei, înain- 
tând şi strigând „Ura!” şi „Moarte celor care se împotrivesc!”, aruncau cu pietre, 
lemne şi trăgeau focuri cu pistoalele. 

S-au făcut trei somațţii, apoi s-a comandat o salvă de focuri în aer. 

Sublocotenentul Pană, văzând că țăranii în loc să se retragă înaintează şi 
mai înverşunați, a tras un singur foc, culcând la pământ un tânăr în etate de 
16 ani. 

Țăranii nevrând nici de data aceasta să se retragă, s-a comandat o a doua 
salvă de foc, dar mai înainte de a se da comanda săvârşitoare de „foc”, răzvră- 
tiții s-au împrăştiat, punându-se pe fugă. 

Căpitanul Holban a plecat cu detaşamentul său din Giurgeşti în ajutorul 
sublocotenentului Pană, iar la Giurgeşti a mai rămas detaşamentul sublocote- 
nentului Pericle. 

Maiorul Stoianovici sosind cu detaşamentul la Lespezi a schimbat pe 
maiorul Arsenescu, cu cele două companii din Regimentul VIII „Dragoş” 
nr. 29, care s-a îmbarcat la Heci la ora 11.00 a.m. 

Detaşamentul din Lespezi era compus din companiile căpitanilor Nicul- 
cea, Parlea Vasile şi Rusu şi un escadron din Regimentul 5 Roşiori, sub coman- 
da căpitanului Cihoschi, 2 ofițeri detaşaţi în satul Sirețel. 

Maiorul Stoianovici, în urma ordinului domnului colonel Boteanu, 
comandantul sectorului, a detaşat pe căpitanul Gârlea cu Compania a 10-a şi 
căpitanul Rusu cu Compania a 9-a la Liteni. 

Marşul s-a executat pe calea ferată. 

Efectuându-se 10 arestări în comuna Lespezi, arestaţii au fost escortați 
la Tribunalul din Fălticeni de către un sergent şi 15 soldați din compania căpi- 
tanului Neculcea. 

Compania a 2-a s-a înapoiat de la Basarabi la reşedinţa batalionului. 

Situaţia trupelor în acea zi era următoarea: 


Comandanții 


Localitatea Compania | Efectivul Ai ata de 
şi ofițerii în front 


maior Hagi Gheorghe, căpitan Rotaru 


Paşcani aaa 196 Alexandru, locotenent Antonescu I. 


Miroslăveşti a 11-a 107 căpitan Nicolescu Gheorghe 


maior Stoianovici Alexandru, 
Miroslăveşti a 7-a 319 căpitan Niculcea Constantin, 
locotenent Voinescu Alexandru 


Lespezi a 5-a [...]* căpitan Pastea 


Lespezi a 10-a [...]* căpitan Rusu 


Lespezi căpitan Parlea 


Liteni sergent major Ştefan 


Rotunda căpitan Holban Gheorghe 


Rotunda - sublocotenent Pană Neculai 


Siliştea sublocotenent Toma Pericle 


Giurgeşti - locotenent Plesnilă 


Giurgeşti - căpitan Anastasiu 


Fălticeni căpitan Gârlea 


Fălticeni locotenent Nicodim Eugen 


Fălticeni locotenent Scriban Adrian 


* Lipsă în text. 

În general, diferite detaşamente s-au instalat în cantonamente strâmte, 
ocupând curțile proprietarilor, arendaşilor, primăriilor etc. 

Hrana trupei a variat după localitate, dându-se în cele mai multe părți 
post cu fasole şi orez, preparat cu ulei, pâine etc. 

Starea de spirit a populaţiei era foarte agitată. 

Starea sanitară a trupei era satisfăcătoare. 


10 martie 

Căpitanul raportează că băiatul Petrea Angeluţă Ciobotaru din Ştirbăţ, 
care a fost împuşcat în stomac la Lespezi în ziua de 9 martie, a fost internat 
în spitalul din Fălticeni şi dimineața a încetat din viață. 

Pentru egalarea efectivelor companiilor s-au trimis la Liteni 192 [de] 
oameni sub comanda locotenentului Racovanu Neculai şi un detaşament de 
178 [de] oameni la Paşcani, sub comanda locotenentului Zăhărescu C., care a 
pornit cu trenul dimineață. Compania a 2-a, cu un efectiv de 273 [de] oameni 
sub comanda locotenentului Plesnilă, a plecat la ora 2.00 p.m. din Fălticeni la 
Ciumuleşti unde s-au semnalat agitații. 

Situaţia trupelor în acea zi era următoarea: 


Localitatea Compania | Efectivul A Cole iaapii 
şi ofițerii în front 
. maior Hagi Gheorghe, căpitan Rotaru 
P 12- 292 
ASEA Aiora 3 Alexandru, locotenent Antonescu I. 
Cristeşti a 11-a 99 căpitan Nicolescu Gheorghe 
Liteni a 5-a, a 9-a, 616 căpitan Nicolescu, căpitan Pastea, 
a 10-a căpitan Rusu 
Ea căpitan Gârlea, 
Liteni g 1 căpitan Holban 
Siliştea a 5-a 52 sublocotenent Pană Niculai 
Rotunda a 5-a 70 locotenent major Ştefan 
Giurgeşti 1 171 sublocotenent 'Toma Pericle 
Ciumuleşti a 2-a 273 locotenent Plesnilă 
Fălticeni a 4-a 246 căpitan Gârlea 
Fălticeni a 6-a 246 locotenent Nicodim Eugen 
Fălticeni a 8-a 246 locotenent Scriban Adrian 

Hrana trupei a constat din pâine, mămăligă, supă cu carne şi orez. 

Starea de spirit a populaţiei rurale, agitată. 

Starea sanitară a trupei, satisfăcătoare. 

Domnul colonel Boteanu transmite Ordinul circular nr. 45 al Corpului 4 
Armată, prin care se hotărăşte: 

Să nu se mai tragă în aer; să se facă somațiile regulamentare de procuror 
şi în lipsa acestuia de comandantul militar, apoi să se tragă gloanţe, conform 
Ordinului nr. 26 622; trupa nu trebuie să se lase să fie respinsă din localitățile 
ocupate, nici lovită de răzvrătiți. Toţi trebuie să caute să potolească pe răz- 
vrătiți fără a recurge la focuri, dar când vor vedea că nu se poate ajunge astfel la 
scop, sunt datori să întrebuinţeze mijloacele cele mai energice şi mai repezi. 

Pentru restabilirea ordinii, orice comandant de trupă, oricât de mic, 
este responsabil de neexecutarea acestor prescripțiuni. 

Un grup de răzvrătiți din satul Hârtoapele au încercat a veni asupra târ- 
gului Lespezi. 

Patrulele de cavalerie ale locotenentului Niculescu din regimentul de 
roşiori i-au prins până după o cută de deal, din dosul „Fabricii de sticlă”, unde 
erau ascunşi. 

Terenul fiind accidentat şi zăpada mare, s-a cerut ajutor infanteriei. 

Căpitan Neculcea cu o secţie a înaintat asupra răzvrătiților şi i-a pus pe 
fugă, făcând doi prizonieri pe care i-a înaintat Tribunalului Fălticeni. 

La Oniceni, semnalându-se agitaţii ţărăneşti, locotenentul Plesnilă cu un 
detaşament de 108 oameni a plecat din Ciumuleşti spre a aresta pe instigatori. 

La sosirea sa, spiritele se liniştiseră şi detaşamentul s-a înapoiat seara 
la Ciumuleşti. 

La ora 5.40 a sosit în Paşcani Regimentul Calafat nr. 31. 

Situația trupelor în acea zi era următoarea: 


; i A Comandanții 
Localitatea Compania | Efectivul o pl aan ie 
şi ofițerii în front 
, maior Hagi Gheorghe, căpitan Rotaru 
P 12- 2 
ascani ar 23 Alexandru, locotenent Antonescu I. 
Cristeşti a Il-a 99 căpitan Nicolescu Gheorghe 
ior Stoi ici, căpitan Niculcea; 
a a Ta 332 maior Stoianovici, căpitan Niculcea 
locotenent Voinescu 
Liteni a 5-a 124 căpitan Pastea 
Liteni a 9-a 246 căpitan Rusu 

Localitatea Compania | Efectivul ` Comandanti 
şi ofițerii în front 
Liteni a 10-a 246 căpitan Gârlea 
Siliştea 1 75 căpitan Holban 
Siliştea a 5-a 52 sublocotenent Pană Neculai 
Rotunda a 5-a 70 sergent major Ştefan 
Giurgeşti 1 171 sublocotenent Toma Pericle 
Ciumuleşti a 2-a 273 locotenent Plesnilă 
Ciumuleşti a 3-a 246 căpitan Anastasiu 
Fălticeni a 4-a 246 căpitan Gârlea 
Fălticeni a 6-a 246 locotenent Nicodim Eugen 
Fălticeni a 8-a 246 locotenent Scriban Adrian 


Hrana trupei a constat din pâine, mămăligă, orez prăjit cu ulei, carne 
etc., după resursele localităților unde se găseau detaşamentele. 

Starea de spirit a populaţiei, în genere agitată. 

Starea sanitară a trupei e bună. 

În situația detaşamentelor nu s-a produs nicio schimbare. Compania a 7-a 
din Lespezi a trimis Companiilor a 11-a şi a 12-a din Paşcani oamenii necesari 
pentru egalarea efectivelor, aşa că, Compania a 11-a a căpitanului Nicolaescu 
are un efectiv de 238 [de] oameni, Compania a 12-a a căpitanului Rotariu 239 
[de] oameni, iar Compania a 7-a de la Lespezi a căpitanului Niculaescu 246 
[de] oameni. 

Hrana trupei a constat din pâine, carne şi supă cu orez. 

Starea de spirit a populaţiei, aceeaşi. 

Starea sanitară a trupei, satisfăcătoare. 

La ora 10.30 au sosit cu trenul în Fălticeni două companii din Regi- 
mentul Calafat nr. 31, sub comanda căpitanului Smeu Nicolae, cu un efectiv de 
300 [de] oameni. 

Trupa şi ofițerii au fost cartiruiți în partea de nord-vest a oraşului. 

La Lespezi a sosit o companie, sub comanda căpitanului Scărişoreanu, 
cu un efectiv de 200 [de] oameni, iar escadronul de roşiori de la Sireţel a fost 
înlocuit cu un detaşament de 100 [de] oameni, sub comanda sublocotenentului 

Voinescu din Compania a 7-a, care a detaşat o secție la hambarele proprietății 
aflate la o depărtare de 4 kilometri. 

Locotenentul Plesnilă raportează din Ciumuleşti că 100-200 [de] locui- 
tori s-au adunat în fața primăriei la ora 8.00 seara şi au cerut să li se dea în 
arendă moşia care o ţinea în arendă Smilovici. 

În urma poveţelor date de ofițer, locuitorii s-au decis să trimită o dele- 
gație compusă din ajutorul de primar, profesorul şi cinci locuitori pentru a 
trata în această privinţă cu epitropia Stamate, apoi locuitorii s-au împrăştiat. 

Situația trupelor la 13 martie este următoarea: 


Localitatea Compania | Efectivul : Comandanții 
şi ofițerii în front 
i maior Hagi Gheorghe, 
Pascani ana 239 căpitan Rotaru Alexandru 
Paşcani a 12-a 239 căpitan Nicolescu Gheorghe 
Lespezi a 7-a 146 căpitan Neculcea Constantin 
Sirețel a 7-a 100 locotenent Voinescu Alexandru 
Liteni a 5-a 194 căpitan Pastea Petru 
Liteni a 10-a 246 căpitan Gârlea 
Siliştea 1 75 căpitan Holban Gheorghe 
Siliştea a 5-a 52 sublocotenent Pană Neculai 
Giurgeşti 1 171 sublocotenent Toma Pericle 
Ciumuleşti a 2-a 273 locotenent Plesnilă 
Ciumuleşti a 3-a 246 căpitan Anastasiu 
Ciumuleşti a 4-a 246 căpitan Gârlea 
Fălticeni a 6-a 246 locotenent Nicodim Eugen 
Fălticeni a 8-a 246 locotenent Scriban 
Fălticeni a 9-a 246 căpitan Rusu 
2 companii 
dle aul ale A 
Fălticeni Reis fl 300 [...] 
Calafat 31 


Hrana trupei a constat din pâine, mămăligă, supă cu carne şi orez, după 


localitate. 


* Lipsă în text. 

Starea de spirit a populaţiei este aceeaşi, alte agitații nu s-au mai ivit. 
Starea de sănătate a trupei este bună. 


14 martie 

La ora 11.30 dimineaţa a sosit cu trenul încă o companie din Regimentul 
Calafat nr. 31, astfel că la Fălticeni în această zi se găsesc trei companii din 
acest regiment, cu un efectiv de 4 ofițeri şi 450 trupă. 

Situaţia trupei este aceeaşi ca şi în ziua precedentă, cu deosebire că din 
compania de la Ciumuleşti s-a detaşat la podul Dumbrăviţa de peste Moldova. 

La Bogdăneşti, locotenentul Racoveanu, cu un pluton de 130 [de] oa- 
meni, a plecat în această localitate, deoarece țăranii au început să se agite. 

Starea sanitară a trupei este satisfăcătoare. 

S-a primit Ordinul telegrafic al Corpului 4 Armată nr. 27 200 ca, la cererea 
prefectului, să se pună la dispoziție armele model 1879 cu cartuşele necesare. 

Din ordinul domnului colonel Boteanu, plutonul de la podul Dumbrăvița 
s-a retras la Ciumuleşti. 

S-a primit Ordinul circular nr. 25 cu situația generală a comanda- 
mentelor. 

[...] 

S-a mai primit următorul ordin telegrafic: 

Conform Ordinului domnului general Tell nr. 2 704, nu se va mai trage 
cu cartuşe oarbe; prin urmare acestea se vor strânge de la oameni. Cea mai 
mică abatere de la acest ordin va atrage cea mai mare răspundere. 

Colonel Boteanu 

Conform Ordinului nr. 74 al domnului colonel Boteanu, detaşamentul 
locotenentului Voinescu Al. din Sireţel a fost schimbat cu un detaşament din 
Regimentul Calafat nr. 31, iar companiei căpitanului Neculcea i s-a dat ordin 
să fie gata de plecare. 

La ora 5.00 p.m. s-a primit ordinul telegrafic de la domnul colonel 
Boteanu că Regimentul Suceava nr. 16 va porni pe calea ferată la Divizia a 5-a. 

La ora 10.00 seara s-a primit ordinul telegrafic ca batalionul de la 
Fălticeni, cu un efectiv de 6 ofițeri şi 800 trupă, compus din companiile 3, 4, 
6 şi 8, sub comanda maiorului Oproiu loan, să se îmbarce pe calea ferată în 
ziua de 16 martie cu destinația Buzău. 

În această zi nu s-a semnalat nicio agitație printre țărani. 


16 martie 
La ora 4.00 dimineaţa, maiorul Stoianovici Alex. şi căpitanul Niculcea, 


cu Compania a 7-a, au pornit din Lespezi la stația C.F.R. Heciu, pentru a se 

îmbarca spre Fălticeni, lăsând comanda garnizoanei căpitanului Perişoreanu 
din Regimentul Calafat nr. 31. 

La ora 5.00 dimineaţa, detaşamentul din Paşcani s-a îmbarcat pe calea 
ferată pentru Fălticeni, unde, după ce îşi va completa echipamentul, se va 
îmbarca spre Muntenia. 

De asemenea, toate detaşamentele au fost schimbate şi pornite la Corp 
în acelaşi scop. 

La ora 7.00 dimineaţa, batalionul de la Fălticeni sub denumirea de Bata- 
lionul 1, compus din Compania a 3-a, sub comanda căpitanului Anastasiu, 
Compania a 4-a, sub comanda căpitanului Pârlea Neculai, Compania a 6-a, sub 
comanda locotenentului Antonescu loan, având în front pe locotenentul 
Nicodim, şi Compania a 8-a, sub comanda locotenentului Scriban, având în 
front pe locotenentul Zăbărescu, cu un efectiv de 4 sergenți majori, 33 ser- 
genţi, 32 caporali şi 732 trupă, s-a îmbarcat la gara Fălticeni şi s-a transportat 
la Ploieşti, punându-se sub comanda domnului general Hârjeu, comandantul 
trupelor din județul Prahova. 

La ora 6.30 seara, Batalionul 3, sub comanda maiorului Hagi Gheorghe, 
compus din Compania a 9-a, sub comanda căpitanului Rusu N., având în front 
pe locotenentul Voinescu Al., Compania a 10-a, sub comanda căpitanului 
Gârlea Vasile, Compania a 11-a, sub comanda căpitanului Nicolaescu Gh. şi 
Compania a 12-a, sub comanda căpitanului Rotaru Alexandru, cu un efectiv de 
4 sergenți-majori, 32 sergenţi, 32 caporali şi 732 trupă, s-a îmbarcat pe calea 
ferată şi a plecat la Buzău, punându-se sub ordinele domnului general Iarca C., 
comandantul trupelor din județul Buzău. 

Domnul locotenent colonel Burghele, comandantul regimentului, s-a 
instalat la Buzău. Ambele batalioane au fost prevăzute cu hrana pe două zile, 
constând în pâine şi slănină de porc. 

Starea sanitară a trupelor este satisfăcătoare. 


OPERAȚIUNILE DIN MUNTENIA 


Batalionul 1 comandat de maiorul Oproiu loan 

La ora 2.00 dimineața, batalionul sosind la Buzău a primit Ordinul 
Diviziei a 5-a, nr. 18 199, prin care se ordonă de a se continua drumul până la 
Ploieşti, unde se va pune sub ordinele domnului general Hârjeu. 

La ora 6.30 dimineața, batalionul a sosit la Ploieşti, unde a primit 
ordinul de a debarca şi a ocupa această garnizoană. 

La ora 7.30 a.m., sosind domnul general Hârjeu în gară a dat ordin ca 
Compania a 8-a să continue drumul mai departe spre Câmpina, locotenentul 

Scriban cu un pluton să debarce la Băicoi, pentru a întări detaşamentul de 
acolo, iar locotenentul Zăhărescu să debarce la Câmpina punându-se sub 
ordinele maiorului Arbore, comandantul Zonei de Munte. 

La ora 10 a.m., maiorul Oproiu a primit Ordinul nr. 4 561 ca Compania 
a 3-a, sub comanda căpitanului Anastasiu, să plece la Puchenii-Miroslăveşti. 
Această companie va da un post fix de 25 [de] oameni la Gherghița, un post 
fix de 25 [de] oameni la Poienarii-Burchi şi o gardă de 8 oameni la Popeşti. 

Compania a 6-a, sub comanda locotenentului Antonescu loan, cu un plu- 
ton să se transporte la Albeşti-Paleologu, de unde va detaşa un post fix de 15 
oameni la Valea Mantei, un post fix de 25 [de] oameni la Colceag, un post fix 
de 20 [de] oameni la Verbila şi o gardă de oameni la Urlaţi. 

Al doilea pluton, sub comanda locotenentului Nicodim Eugen, se va 
transporta la Măgurele, pe Teleajen, şi va da un post fix de 25 [de] oameni la 
Boldeşti. Idem şi la Vălenii de Munte. 

Compania a 4-a, sub comanda căpitanului Gârlea Neculai, va rămâne la 
Ploieşti sub ordinele domnului colonel Papazoglu. 

La ora 2.00 p.m. companiile s-au pus în marş pentru a ocupa localitățile 
ordonate mai sus. 

Până la ora 11.00 seara, detaşamentele au ocupat punctele ce li s-au 
destinat. 

Marşurile executate şi itinerarele urmate în acea zi sunt următoarele: 

Sergentul Rogozeanu Alex., Compania a 3-a, cu 30 [de] oameni prin 
Miniu la Popeşti, distanță [de] 10 kilometri. 

Sergentul Balotescu, Compania a 3-a, cu 30 [de] oameni, la Gherghița 
trecând prin Ghighiu, Răzorul, Moara Domnească, Buda, Palanca şi Ciumaţii, 
distanță [de] 27 [de] kilometri. Acest post s-a instalat la ferma Gherghița. 

Sergentul Pavilescu C., Compania a 3-a, cu 25 [de] oameni la Poienarii- 
Burchi, trecând prin Tătărani, Bălțeşti, apoi traseul căii ferate la Crivina, dis- 
tanță de 25 [de] kilometri. 

Maiorul Oproiu şi căpitanul Anastasiu, cu restul Companiei a 3-a, la Pu- 
cheni, Miroslăveşti, urmând şoseaua națională şi trecând prin satele Româ- 
neşti, Puchenii Mari, Puchenii Mici şi Puchenii Moşneni, distanță de 16 kilo- 
metri. 

Locotenentul Antonescu loan, cu un pluton din Compania a 6-a, s-a 
transportat pe calea ferată la Albeşti-Paleologu, lăsând la Valea Călugărească 
pe sergentul Matei loan cu 15 soldaţi, care au mers pe jos până la Valea 
Mantei, distanță de 2 kilometri. 

Sergentul Airinei Gheorghe, cu 20 [de] soldaţi, de la Albeşti la Verbila, 
distanță [de] 12 kilometri. Sergentul Rosetti Alex., cu 10 soldați, de la Albeşti 
la Urlați, distanță [de] 4 kilometri. Sergentul major Tătaru Alex., cu 25 [de] 
soldaţi, de la Albeşti la Colceag, distanță [de] 13 kilometri. 

Locotenentul Nicodim Eugen, cu un al doilea pluton din Compania a 6-a, 
s-a transportat la Măgurele, trecând prin Strâmbeni, Blejoi, Scăieni şi Boldeşti 
unde a lăsat pe sergentul Traian N. cu 25 [de] oameni şi a sosit la Măgurele, 
distanță de 18 kilometri, iar de aici sergentul Dimitrie Ion a urmat drumul mai 
departe la Vălenii de Munte, cu 25 [de] oameni, unde a sosit noaptea târziu, 
parcurgând distanţa totală de 28 [de] kilometri. 

Este de remarcat că aceşti oameni în timp de 48 ore nu au dormit mai 
multe de 4 ore, deoarece în noaptea de 15-16 martie s-au pregătit pentru ple- 
care, iar noaptea de 16-17 martie au petrecut-o pe drum. 

Drumurile ce le-au urmat erau desfundate din cauza ploilor necontenite 
şi a viscolelor ce bântuiau țara mai bine de o săptămână. 

La Ciorani se găsea detaşamentul locotenentului Lăzărescu, cu 80 [de] 
oameni, din Regimentul „Mircea” nr. 32 care a fost pus de asemenea sub ordi- 
nele maiorului Oproiu, care a luat comanda Zonei de Câmp din județul Prahova. 

Dimineaţa i s-a dat trupei, la sosire, 1/2 pâine şi ceai pregătit la Regi- 
mentul „Mircea” nr. 32, iar în timpul zilei au consumat hrana pe care oamenii 
o aveau asupra lor. 

Cu toată oboseala îndurată, starea sanitară a trupei este satisfăcătoare, 
neavând decât un singur bolnav de stomac, din Compania a 3-a, lăsat la Ploieşti 
şi care a doua zi s-a prezentat la compania din Pucheni. 

Batalionul al 3-lea, comandat de maiorul Hagi Gheorghe, a sosit la Buzău 
la orele 11.30 dimineaţa şi a fost cantonat în oraş în încartiruire de alarmă. 

Hrana trupei a constat din conserve, pâine şi slănină. 

Starea sanitară a trupei, satisfăcătoare. 

Batalionul al 2-lea, sub comanda maiorului Stoianovici Alexandru, con- 
stituit din Compania 1, comandată de căpitanul Holban Gheorghe, având în 
front pe locotenentul Racoveanu Neculai, Compania a 2-a, comandată de 
locotenentul Plesnilă Gheorghe, având în front pe sublocotenentul Toma 
Pericle, Compania a 5-a comandată de căpitanul Pastea Petru, având în front 
pe sublocotenentul Pană Neculai şi Compania a 7-a, comandată de căpitanul 
Neculcea C. având în front pe locotenentul de rezervă Todică cu un efectiv de 
808 oameni, s-a îmbarcat pe calea ferată la Fălticeni la ora 7.00 dimineața cu 
destinația Buzău, unde a sosit la ora 10.00 seara. 


18 martie 

Noaptea de 17 spre 18 martie trupa a petrecut-o în vagoane. 
Hrana trupei a constat din pâine, conserve şi slănină. 
Starea sanitară a trupei, satisfăcătoare. 

Batalionul 1, comandat de maiorul Oproiu loan 
Situaţia trupei în acea zi era următoarea: 


Localitatea Compania | Efectivul zi peur tg tă 
Băicoi a 8-a 100 locotenent Scriban 
Câmpina a 8-a 100 locotenent Zăhărescu 
Măgurele a 6-a 50 locotenent Nicodim Eugen 
Vălenii de Munte a 6-a 25 sergent Dimitriu Ad. 
Boldeşti a 6-a 25 sergent Traian N. 
Ploieşti a 4-a 200 căpitan Gârlea 
Gherghița a 3-a 30 maior Oproiu, sergent Boldescu 
Popeşti a 10-a 10 sergent Rogozeanu 
Poenarii Burchii a 3-a 25 sergent Pavelescu C. 
Puchenii Mirăslăv a 3-a 135 căpitan Anastasiu Petru 
Albeşti-Paleologu a 6-a 30 locotenent Antonescu 
Puchenii Mirăslăv a 3-a 135 căpitan Anastasiu Petru 
Valea Mantei a 6-a 15 sergent Matei I. 
Verbila a 6-a 20 sergent Airinei Gh. 
Urlaţi a 6-a 10 sergent Rosetti Alex. 
Colceag a 6-a 25 maior Tătaru 
Sălciile a 6-a 18 locotenent Lăzărescu 


În seara zilei de 17 martie maiorul Oproiu a trimis ştirea că la Cocă- 
rişeşti populaţia se agită şi după cererea inspectorului comunal din aceeaşi 
plasă“ a trimis, din detaşamentul Poenarii-Burchii, în acea localitate, o patrulă 
de 15 oameni, care a doua zi a raportat că populația s-a liniştit. 


* Subdiviziune a unui judeţ în vechea împărțire administrativă a țării; ocol. (DEX) 

În ziua de 18 martie, locotenentul Nicodim Eugen raportează că, în 
urma ordinului ce a primit de la generalul Hârjeu, a înființat un post de 10 oa- 
meni, sub comanda sergentului Bulgariu Gheorghe, la Bălțeşti. 

Populaţia din întreaga zonă pare liniştită, însă locuitorii s-au pus în grevă 
şi refuză să mai iasă la munca câmpului în vechile condiţii. 

Hrana trupei a constat din conserve şi, în special, slănină şi brânză în 
calitate foarte bună. 

Trupa cantonează în cartiere de alarmă, ocupând conacele proprietari- 
lor, şcolile şi localurile primăriilor. 


Batalionul al 2-lea comandat de maiorul Stoianovici Al. 

Batalionul a debarcat din vagoane la ora 7.30 dimineaţa şi a ocupat cuar- 
tire [sic!] de alarmă pe strada Gării. 

La ora 11.00 a.m., maiorul Stoianovici a primit ordin de la locotenent-co- 
lonelul Burghele, comandantul regimentului, de a pleca cu batalionul său la 
Urziceni şi a se pune sub comanda generalului arca Alexandru, comandantul 
trupelor din județul Ialomița, cu reşedinţa la Călăraşi. 

Batalionul s-a pus în marş, pe jos, la ora 2.00 p.m., executând o etapă de 
12 kilometri până la satul Costeşti, unde a ajuns la ora 5.30 p.m., trupa fiind 
obosită. 

Noaptea de 18 spre 19 martie, trupa a cantonat în Costeşti în stare de 
alarmă. 

Hrana trupei a constat din conserve şi în special pâine şi slănină. 

Starea sanitară a trupei, bună. 


Batalionul al 3-lea comandat de maiorul Hagi Gheorghe 

În situaţia trupei nu s-a adus nicio schimbare. 

În această zi s-au prezentat ofițerii de rezervă: sublocotenent Iacovescu 
Alex., Oliescu Atanasie şi Lăpuşneanu Spiridon. 

Hrana trupei a constat din supă, carne şi orez de calitate bună. 

Starea sanitară a trupei, satisfăcătoare. 


19 martie 

Batalionul 1 comandat de maiorul Oproiu loan 

În detaşamentul căpitanului Anastasiu, în Compania a 3-a nu s-a produs 
nicio schimbare. Sectorul destinat acestei companii se supraveghează prin 
patrule urmând direcțiile: Pucheni-Țigăneşti, Pucheni-Balta Doamnei, Pu- 
cheni-Poenari, Buda-Palanca şi Poenarii Burchii-Ciocăreşti. 

Postul de la Gherghița patrulează satele din prejur. 

Din ordinul generalului Hârjeu, la detaşamentul locotenentului Antonescu 
(Compania a 6-a) s-au adus următoarele modificări: 

La Fântânele s-a instalat un post fix de 10 oameni sub comanda capo- 
ralului Luca Constantin, la Măgura un post fix de 25 [de] oameni, sub coman- 
da sergentului Turcoman loan, iar postul de la Colceag s-a ridicat. 

În celelalte detaşamente nu s-a făcut nicio schimbare. 

Din rapoartele primite de la batalion, toate detaşamentele s-au pus în 
legătură unele cu altele. 

Populaţia este liniştită, greva continuă. 

Hrana trupei în cele mai multe părți a constat din supă şi carne de vacă. 

Starea de spirit a trupei este bună. 


Batalionul al 2-lea comandat de maiorul Stoianovici 

Batalionul s-a pus în marş din Costeşti la ora 6.30 dimineaţa şi a sosit în 
Urziceni la ora 7.30 seara, parcurgând o distanță de 40 [de] kilometri. Din 
cauza drumului rău întreținut şi desfundat din cauza ploilor, a trebuit a se da 
trupei la fiecare oră câte 10 minute repaus şi la fiecare trei ore de marş câte 
o haltă mare de o oră. 

Ajuns în Urziceni, batalionul s-a instalat în stare de alarmă, având 
două companii în centru şi câte o companie la extremităţile de est şi de vest 
ale comunei. 

Tot în seara zilei de 19 martie, a sosit în Urziceni un escadron de călă- 
raşi cu 2 ofițeri şi 100 [de] cai din Regimentul 5 Călăraşi, sub comanda căpi- 
tanului Mavrodim, care a fost pus de asemenea sub comanda maiorului Stoia- 
novici. Întreg detaşamentul avea ca însărcinare paza jumătăţii zonei cuprinse 
între Urziceni de o parte şi Bucureşti, Călăraşi, Buzău, Mizil şi Ploieşti de alta 
împiedicând stricarea lucrărilor de artă în acea zonă. 

Starea de spirit a populaţiei este liniştită. Hrana trupei în acea zi a con- 
stat din pâine, slănină şi brânză. 

Starea sanitară a trupei, bună. 


Batalionul al 3-lea, comandat de maiorul Hagi Gheorghe 

Conform Ordinului Diviziei a 5-a nr. 18 385, trei din companiile acestui 
batalion au fost detaşate, şi anume: Compania a 9-a, sub comanda căpitanului 
Rusu, având în front pe sublocotenentul de rezervă Iliescu Aurel, a pornit din 
Buzău, la ora 7.00 dimineaţa, cu trenul spre Mizil, iar de acolo pe jos în comu- 
na Tohani, unde a format un centru de supraveghere, de unde a detaşat la 
Zugureni un post de 50 [de] oameni, sub comanda sergentului Buruiană 
Gheorghe şi la Valea Scheilor un alt post de 50 [de] oameni, sub comanda ser- 
gentului Ifrim Gheorghe. 

Compania a 10-a, sub comanda căpitanului Gârlea având în front pe 
sublocotenentul de rezervă lacobescu Al., a plecat pe jos de la Buzău la ora 

6.00 dimineaţa spre comuna [...]*, distanță de 12 kilometri, detaşând la 
Şuchia, un post de 50 [de] oameni, sub comanda sublocotenentului Iacobescu 
Al. şi un alt detaşament de 100 [de] oameni, sub comanda sergentului major 
Oloiu C., la Pârscov. 

Compania a 11-a, sub comanda căpitanului Nicolescu Gh., având în front 
pe locotenentul Voinescu Alex., a plecat din Buzău, la ora 6.00 dimineaţa, spre 
comuna Vintilă Vodă, unde a format un centru de supraveghere. 

Hrana trupei a constat, în majoritate, din conserve, pâine şi brânză. 
Compania de la Buzău a avut supă cu carne şi orez. 

Starea de spirit a populaţiei, agitată. 

Starea sanitară a trupei, satisfăcătoare. 

Situația trupei în ziua de 19 martie este următoarea: 


Batalionul 1 


Localitatea Compania | Efectivul și iai aa 
Băicoi a 8-a 100 maior Oproiu loan 
Câmpina a 8-a 100 locotenent Zăhărescu 
Măgurele a 6-a 50 locotenent Nicodim 

Vălenii de Munte a 6-a 25 sergent Dimitriu Adam 
Bălțeşti a 6-a 25 sergent Traian Neculai 
Bălțeşti a 6-a 10 sergent Bulgaru Gheorghe 
Ploieşti a 4-a 200 căpitan Gârlea 

Gherghița a 3-a 30 Maior Oproiu, sergent Boldescu 
Popeşti a 3-a 10 sergent Rogojeanu 

Poenarii Burchii a 3-a 25 sergent Pavilescu Constantin 

Puchenii Miroslav a 3-a 135 căpitan Anastasiu Petre 

Albeşti-Paleologu a 6-a 20 locotenent Antonescu I. 

Valea Mantei a 6-a 15 sergent Matei I. 
Verbila a 6-a 20 sergent Airinei Gh. 


* Tlizibil în text, probabil Potoceni. 

Localitatea Compania | Efectivul ; soman danii 
şi ofițerii în front 
Urlați a 6-a 10 sergent Rosetti Alex. 
Măgura a 6-a 25 sergent Turcoman Ion 
Fântânele a 6-a 10 caporal Luca Constantin 
moi Regimentul n 
Sălciile ea | SR a locotenent Lăzărescu 
„Mircea 


Batalionul al 2-lea sub comanda maiorului Stoianovici Alexandru 
Intreg batalionul la Urziceni. 


Batalionul al 3-lea sub comanda maiorului Hagi Gheorghe 


Localitatea Compania | Efectivul şi E 
Jugureni a 9-a 50 sergent Buruiană Gh. 
Valea Scheilor a 9-a 50 sergent Ifrim 
Tohani a 9-a 100 căpitan Rusu Neculai 
Suchia a 10-a 60 sublocotenent Iacobescu 
Pârscov a 10-a 100 sergent major Olariu C. 
Policiori a 10-a 40 căpitan Gârlea 
Vintilă Vodă a 11-a 250 căpitan Nicolaescu 
Buzău a 12-a 200 căpitan Rotariu Alexandru 


In general, starea sanitară a trupei, satisfăcătoare. 


Batalionul 1, comandat de maiorul Oproiu 

In situația trupelor nu s-a adus nicio schimbare. 

Locotenent Lăzărescu raportează că în comuna Sălciile s-a confiscat o 
broşură intitulată „40 ani de robie”** şi că mai sunt şi alte broşuri răspândite 
prin comună şi că s-au luat măsuri de a descoperi pe cei care le-au răspândit. 
Raportează de asemenea că în comuna Fulga s-a găsit un afiş lipit pe un stâlp 
de telegraf, prin care amenința pe arendaşii frații Mihu Vasile Bolnavu şi 
Alomana [sic] cu distrugerea. Nu s-a putut dovedi cine l-a lipit. 


* Lipsă în text. 

** Broşura antimonarhistă intitulată „40 de ani de sărăcie, de robie şi de ruşine” a fost 
editată în anul 1906 de gruparea socialistă „România Muncitoare” pentru a marca în stil pro- 
priu jubileul domniei lui Carol I. 

La Adâncata, circa 150 [de] oameni, puţin cam beţi, s-au adunat la pro- 
prietar pentru tocmeli agricole, dar mai târziu s-au împrăştiat. 

S-au trimis în aceste localități patrule pentru siguranţă şi linişte. 

La halta Prahova, zvonindu-se că locuitorii s-au răzvrătit contra propri- 
etății domnului Motoc, s-a trimis în seara de 19 martie o patrulă de 15 oameni, 
care s-a înapoiat a doua zi, raportând că populaţia este liniştită şi zvonurile 
sunt false. 

Tot în acea zi s-a primit şi Ordinul nr. 572 al generalului Hârjeu relativ 
la închiderea cârciumilor şi la conduita trupelor față de populație. 

În general, populaţia este liniştită, dar greva continuă. Învoieli nu s-au făcut. 

Starea sanitară a trupei este bună. 


Batalionul al 2-lea, comandat de maiorul Stoianovici Alexandru 

Sublocotenentul Toma Pericle cu un detaşament de 50 [de] oameni din 
Compania a 2-a a fost detaşat la Jilavele, proprietatea lui Cantacuzino, la o dis- 
tanță de 7 kilometri de Urziceni. 

Restul batalioanelor cantonează în Urziceni. 


Batalionul al 3-lea, comandat de maiorul Hagi Gheorghe 

În situaţia trupei nu s-a adus nicio schimbare. 

În general, populaţia este liniştită, afară de nordul județului Buzău, unde 
spiritele sunt mai agitate. 

Hrana trupei a variat după localități. 

Starea sanitară a trupei, bună. 


Batalionul 1, comandat de maiorul Oproiu 

În conformitate cu ordinul generalului Hârjeu, trimis direct comandan- 
ților de unități, s-a făcut o nouă împărțire în regiunea de câmp, şi anume: 
Compania a 4-a, sub comanda căpitanului Gârlea, a plecat din Ploieşti la ora 7.00 
dimineața, pe jos cu destinația Ciorani, urmând drumul prin Bucov, Valea 
Mantei şi Albeşti-Paleologu parcurgând un total de 37 [de] kilometri. Această 
companie, după ce va schimba detaşamentul locotenent-colonelului Lăzărescu, 
va ocupa cu posturi fixe localitățile: Fulga, Sălciile, Adâncata şi Parepa. 

Semnalându-se agitație printre locuitorii de pe Domeniile Coroanei 
(Gherghița), postul de aici a fost întărit cu încă 25 [de] oameni de la Compania 
a 3-a. Aceştia au pornit din Puchenii-Miroslăveşti şi au urmat drumul prin 
Potigrafu, Balta Doamnei şi Lacul Turcului, parcurgând în total o distanță de 
18 kilometri. 

Căpitanul Anastasiu a lăsat un post de 25 [de] oameni la Puchenii-Miros- 
lăveşti, sub comanda sergentului Taler Vasile, iar cu restul Companiei a 3-a s-a 

transportat la Buda Palanca trecând prin Petroşani, distanță de 11 kilometri de 
Buda şi un post fix s-a stabilit la Zănoaga la o distanță de 6 kilometri de Buda. 
Locotenentul Antonescu a ridicat postul de la Fântânele şi Măgura şi a 
întărit postul de la Urlaţi, mărindu-i efectivul de 50 [de] oameni. 
Locotenentul Nicodim a primit ordin să ridice patrulele de la Vălenii de 
Munte, Boldeşti şi Bălțeşti şi să se transporte cu plutonul său la Ceptura, 
lăsând un post fix de 50 [de] oameni la Gornetul Cricov. Acest detaşament pen- 
tru a-şi aduna împărțirile şi a le instala în noile puncte a străbătut o distanță 
mijlocie de 49 [de] kilometri trecând prin satele: Ghiocelul, lordăchelul, Plopia, 
Plavianu, Urlaţi şi Mărunţişul. Preferându-se ofițeri de rezervă, căpitanul 
Urican a luat comanda sectorului Urlaţi, căpitanul Mischănescu a fost reparti- 
zat la Câmpina, sublocotenentul de rezervă Fulgeanu sectorul Ciorani şi sublo- 
cotenentul de rezervă Grumăzescu sectorul Buda-Palanca. Populaţia în aceas- 
tă zonă este liniştită însă greva agricolă continuă, învoieli nu s-au făcut deoare- 
ce proprietarii şi arendaşii nu vor să cedeze nimic din vechile tocmeli agricole. 


Batalionul al 2-lea, comandat de maiorul Stoianovici 

Sergentul major Diaconiţă cu 50 [de] oameni din Compania a 2-a a fost 
detaşat la Căzăneşti la depărtare de 50 [de] kilometri de Urziceni. 

Restul batalionului a executat marşuri în diferite direcții; 2 companii 
dimineața şi 2 companii după-amiază. 


Batalionul al 3-lea, comandat de maiorul Hagi Gheorghe 

În situaţia trupei nu a intervenit nicio schimbare. 

Hrana trupei a constat din pâine, carne, supă cu orez sau cartofi, după 
localități. 

Facţiunile ce s-au găsit în marş au avut pâine şi brânză. 

Starea de spirit a populaţiei rurale pare liniştită; greva agricolă continuă. 

Starea sanitară a trupei, satisfăcătoare. 


22 martie 

Batalionul 1 sub comanda maiorului Oproiu 

Căpitanul Anastasiu raportează că la sosirea postului la Zănoaga, aceas- 
tă localitate era ocupată de un detaşament din Regimentul „Mircea” nr. 32 şi 
a ocupat provizoriu satul Netoţii. 

Locuitorii din Lacul Turcului, instigând şi amenințând cu foc pe locuitorii 
din celelalte sate de pe Domeniul Coroanei (Gherghița), maiorul Oproiu a dat 
ordin ca postul destinat pentru Zănoaga să ocupe satul Lacul Turcului. 

În urma ordinului telegrafic al generalului Hârjeu, maiorul Oproiu a 
adus mai multe modificări în repartiția trupelor din zona de câmp a județului 
Prahova după cum se vede mai jos. 

Locuitorii din satele Bâra, Merii Petchii şi Ludiţi au încetat greva accep- 
tând învoielile de pe Domeniul Coroanei (Gherghița), celelalte sate de pe 
Domeniul Coroanei continuând greva de teama locuitorilor din Lacul Turcului. 

În general, populaţia este liniştită, iar trupa se hrăneşte bine distribuin- 
du-se la posturile fixe carne proaspătă, iar la oamenii ce trebuie să patruleze 
pe distanțe mari, slănină şi brânză. 

În situaţia trupei nu s-a adus nicio schimbare. 

Companiile continuă marşurile în jurul Urzicenilor în diferite direcții 
până la o jumătate de zi de marş. 


Batalionul al 3-lea, comandat de maiorul Hagi Gheorghe 

La ora 1.00 p.m., Compania a 12-a, comandată de căpitanul Rotaru 
Alex., având în front pe sublocotenentul de rezervă Lăpuşneanu Spiridon, con- 
form ordinului Diviziei a 5-a, nr. 18 583, a pornit pe jos din Buzău spre comu- 
na Gherăseni unde se semnalaseră agitații printre țăranii din acea comună. 

Această companie a parcurs o distanță de 25 [de] kilometri. 

Hrana trupei a variat după localități. 

Starea sanitară a trupei, bună. 

Starea de spirit a populaţiei, liniştită. 


23 martie 

Batalionul 1, comandat de maiorul Oproiu loan 

În situația trupelor nu s-a produs nicio schimbare. Patrulele continuă să 
supravegheze sectoarele ce li s-au încredințat. 

Populaţia este liniştită. Învoieli nu s-au făcut din cauza pretențiilor 
exagerate ale proprietarilor şi arendaşilor. 

La Sălciile au fost arestaţi 5 instigatori, care au fost înaintați Prefecturii 
Prahova. 

Batalionul al 2-lea, comandat de maiorul Stoianovici Alexandru 

În situaţia trupelor nicio schimbare. 

Starea de spirit a populaţiei în general este liniştită. 

Starea sanitară a trupei este bună. 

Escadronul de cavalerie a plecat la Călăraşi. 

Batalionul al 3-lea, comandat de maiorul Hagi Gheorghe 

În situația trupelor, nicio schimbare. 

Starea de spirit a populaţiei în general este liniştită. 

Starea sanitară a trupei este bună. 


Batalionul 1 sub comanda maiorului Oproiu loan 

În situația trupelor nu s-a produs nicio mişcare. S-a cerut aprobarea ca 
căpitanul Gârlea Neculai să se mute la Sălciile, unde se simte mai mare tre- 
buință de prezența lui. 

S-a primit ordinul telegrafic nr. 609 pentru a se respecta cu strictețe 
ordinele ordinare date în privința potolirii răsculaților. 

Învoieli nu s-au făcut. 

Populaţia este liniştită, greva continuă. 

Batalionul al 2-lea, comandat de maiorul Stoianovici Alexandru 

În situația trupelor, nicio schimbare. 

Batalionul a primit ordinul de a se înapoia la Buzău. 

Batalionul al 3-lea, comandat de maiorul Hagi Gheorghe 

Compania a 17-a, detaşată la Gherăseni, s-a înapoiat la Buzău, unde a 
sosit la ora 4.30 p.m. 

Detaşamentul din Suchia a arestat la Budeşti 9 instigatori, iar la Policior 
s-au arestat alți 3 instigatori, între care primarul şi profesorul din sat. 

Toţi 12 prizonieri au fost trimişi sub escortă la Buzău. 

În general, populaţia este liniştită. 

Starea sanitară a trupei, satisfăcătoare. 


Batalionul 1, comandat de maiorul Oproiu loan 

În situația trupelor nu s-a produs nicio schimbare, în afară de sectorul 
căpitanului Gârlea Neculai care şi-a stabilit centrul la Sălciile, mărind 
detaşamentul acestei localități la 75 [de] oameni, iar la Ciorani a lăsat pe 
sublocotenentul în rezervă Fulgeanu cu 50 [de] oameni. 

Posturile de la Poiana şi Adâncata sunt compuse din câte 25 [de] oameni. 

Locotenentul Antonescu raportează că locuitorii din comuna Albeşti- 
Paleologu au făcut învoieli cu Prefectura județului. 

Căpitanul Urseanu raportează de asemenea că s-au făcut învoieli la 
Urlaţi şi Gornetul Cricov şi o parte din locuitori la Făptura“. 

Locuitorii din Ciumeşti, Lacul Turcului şi Balta Doamnei, de pe Domeni- 
ile Coroanei, sunt atât de înverşunaţi şi ameninţă pe locuitorii din celelalte 
sate cu punerea focului. În urma unui denunț, s-au arestat 17 locuitori din 
Lacul Turcului, dar la confruntarea lor cu denunțătorul, acesta nu a dorit să 
recunoască pe niciunul [din] cei arestați. Au fost puşi în libertate, iar denunță- 
torul a fost arestat şi înaintat, de către inspectorul comunal, Prefecturii 
județului. 

Populația în această zonă este liniştită. 

Locuitorii refuză a ieşi la munca câmpului, aşteptând legea făgăduită 
prin manifest. 


* Probabil Ceptura. 

Batalionul al 2-lea, comandat de maiorul Stoianovici Alexandru 

Conform ordinului din ziua de 25 martie, detaşamentele din Ialomița s-au 
adunat la Urziceni pentru a se pune în marş spre Buzău. 

Batalionul al 3-lea, comandat de maiorul Hagi Gheorghe 

În situația trupelor nu s-a produs nicio schimbare. 

În general, starea spiritelor este liniştită. 

Starea sanitară a trupei, satisfăcătoare. 


26 martie 

Batalionul 1, comandat de maiorul Oproiu loan 

În situația trupelor nu s-a produs nicio schimbare. 

Posturile fixe urmează acelaşi serviciu. 

Greva continuă. 

Batalionul al 2-lea, comandat de maiorul Stoianovici Alexandru 

Întreg batalionul marş de la Urziceni la Costeşti, distanță de 40 [de] kilo- 
metri. 

Plecarea din Urziceni la ora 7.15 dimineaţa, iar sosirea la Costeşti la ora 
6.30 p.m. 

La fiecare trei ore de marş, câte o haltă mijlocie de o oră. 

Marşul se desfăşoară în bune condiţii. În timpul nopţii, trupa a ocupat 
starea de alarmă. 

Batalionul al 3-lea, comandat de maiorul Hagi Gheorghe 

Spiritele populaţiei fiind liniştite, companiile detaşate au primit ordin de 
a se înapoia la Buzău. 

Compania a 9-a s-a înapoiat cu trenul, iar companiile a 11-a şi a 12-a au 
făcut etapele pe jos. 

În general, starea de spirit a populaţiei, liniştită. 

Starea sanitară a trupei, satisfăcătoare. 


Batalionul 1, comandat de maiorul Oproiu loan 

În situația trupei nu s-a produs nicio schimbare. 

Greva continuă. 

Starea sanitară a trupei, satisfăcătoare. 

Batalionul al 2-lea, comandat de maiorul Stoianovici Alexandru 

Marşul de la Costeşti la Buzău, distanță de 12 kilometri. Plecarea la ora 
9.15 a.m., sosire la ora 12.30 p.m. 

Sosind la Buzău, trupa s-a stabilit în cantonamente de alarmă. 

Batalionul al 3-lea, comandat de maiorul Hagi Gheorghe 

În situația trupei nu s-a produs nicio schimbare. 

În general, starea de spirit a populaţiei, liniştită. 

Starea sanitară a trupei, satisfăcătoare. 

Batalionul 1, comandat de maiorul Oproiu loan 

În situația trupei nu s-a produs nicio schimbare. 

În comunele Ciorani, Adâncata şi Sălciile, țăranii sunt dispuşi a ieşi la 
munca câmpului când arendaşii vor face învoieli mai uşoare, însă arendaşii nu 
vor să cedeze decât prea puţin din pretenţiile lor. 

S-a dat voie cârciumilor să-şi deschidă stabilimentele în timpul zilei. 

Batalioanele al 2-lea şi al 3-lea, comandate de maiorul Stoianovici Alexan- 
dru şi[, respectiv,] maiorul Hagi Gheorghe, au făcut instrucție cu trupa. 

Starea de spirit a populaţiei, liniştită. 

Hrana trupei a constat din pâine, carne, supă, orez în cantitate suficien- 
tă şi calitate bună. 

Starea sanitară a trupei, satisfăcătoare. 


29 martie 

Batalionul 1, comandat de maiorul Oproiu loan 

În situația trupei nu s-a produs nicio schimbare. 

S-au făcut noi învoieli în satul Gherghița şi Ungureni pe Domeniile 
Coroanei. 

Batalioanele al 2-lea şi al 3-lea, comandate de maiorul Stoianovici Alexan- 
dru şi maiorul Hagi Gheorghe, au făcut instrucție cu trupa. 

Starea de spirit a populaţiei, liniştită. 

Starea sanitară a trupei, satisfăcătoare. 


30 martie 

Batalionul 1, comandat de maiorul Oproiu loan 

În situația trupei nu s-a produs nicio schimbare. 

S-a primit ordinul telegrafic nr. 1 674 relativ la concentrarea trupei în 
sectoare, lăsându-se posturi fixe numai în locuri unde este absolută trebuință. 

Batalioanele al 2-lea şi al 3-lea, comandate de maiorul Stoianovici Alexan- 
dru şi maiorul Hagi Gheorghe, au făcut instrucție cu trupa. 

Starea de spirit a populaţiei, liniştită. 

Starea sanitară a trupei, satisfăcătoare. 


31 martie 

Batalionul 1, comandat de maiorul Oproiu loan 

În situația trupei nu s-a produs nicio schimbare. 

Învoieli noi s-au făcut în comunele Loloiasca, Albeşti de Muru, Albeşti-Pa- 
leologu, Gornetu-Cricov, Ceptura, proprietatea Mărăcineanu şi Urlați. 

În toate celelalte comune din zona câmpului greva continuă, pe de o 
parte din partea proprietarilor şi arendaşilor care nu cedează decât prea puțin 
din vechile învoieli, iar pe de alta că țăranii aşteaptă cu încăpățânare legea 
făgăduită prin manifestul Guvernului. 


Arhivele Militare Române, Colecţii arhivistice, fond 1 037, dosar nr. 3, ff. 34-77 


6. 


Extrase din registrele istorice ale Regimentului 3 Roşiori privind 
acțiunile de pacificare din județele Iaşi şi Vaslui (26 februarie-15 mai 
1907) 


a) Registrul istoric original al Regimentului 3 Roşiori 


CONCENTRAREA REGIMENTULUI PENTRU POTOLIREA 
RĂSCOALELOR ȚĂRĂNEȘTI DIN JUDEȚUL IAŞI 


În ziua de 26 februarie 1907, ora 12 a.m., s-a primit ordinul ca la ora 
3 p.m. regimentul să fie gata de plecare pentru potolirea răscoalelor din 
judeţul Iaşi. 

La ora indicată regimentul era gata, însă din lipsă de vagoane în stația 
locală, abia la ora 5 a plecat la gară unde, îmbarcându-ne, am aşteptat până la 
ora 8.50 când am plecat cu destinația Târgul Frumos, unde am ajuns a doua 
zi la ora 8 a.m., când am debarcat. 

În ziua de 27, am cantonat în orăşelul Târgul Frumos. 

În ziua de 28, Escadronul 1 a executat marş la satul Costeşti, distanța 
15 kilometri şi împrejurimi. 

În ziua de 1 martie am stat în oraş patrulând călări în timpul zilei, iar 
noaptea pe jos, ocupând 6 bariere de intrare ale oraşului. 

În ziua de 2 martie, ora 8 p.m., două plutoane pe jos, sub comanda 
sublocotenentului Micescu, formând escadron cu două plutoane de la 
Escadronul 2, sub ordinele domnului maior Călinescu, au plecat la Podu 
Iloaiei, unde spiritele erau agitate, şi au stat acolo până în ziua de 3 martie, 
ora 4 p.m., când au fost schimbate de Regimentul 8 Călăraşi. 

În ziua de 3 martie, s-a patrulat în oraşul Târgul Frumos. 

În ziua de 4 martie, s-a executat marş cu tot escadronul, patrulându-se în 
satele Prigoreni, Albeşti (Cristeşti), Brăeşti, Cristeşti, unde spiritele erau agitate. 

În ziua de 5 martie, marş la satul Brăeşti-Cristeşti. 

În ziua de 6 martie, stat pe loc patrulând zi şi noapte în Târgul Frumos. 
În ziua de 7, idem. 

În ziua de 8 martie, marş la Ruginoasa, unde țărănimea arsese arhiva 
arendaşului, însă la sosirea escadronului totul era în linişte. 

În zilele de 9, 10, 11 şi 12 s-a patrulat prin oraş şi în împrejurimi. 

În ziua de 13, executat marş la Gănești. 

În ziua de 14 martie, executat marş la Cristeşti. 

În ziua de 15 martie, stat pe loc. 

În ziua de 16 martie, s-au trimis două plutoane sub comanda locotenen- 
tului Scărişoreanu la Sârca. 

În ziua de 17, s-a trimis un pluton la Strunga, sub comanda sublocote- 
nentului Capşa. 

În ziua de 18, s-a trimis un pluton la Cristeşti, sub comanda sublocote- 
nentului Micescu. 

În ziua de 19, stat pe loc, patrulând prin oraş. 

În ziua de 20 martie, spre Paşcani prin Ruginoasa. 

În ziua de 21-22, marş la Prigoreni, unde am stat 2 zile. 

În ziua de 23, marş la Târgul Frumos, patrulându-se spre Corneşti. 

În ziua de 24, repaus la Târgul Frumos. 

În ziua de 25, marş la Ruginoasa. 

În zilele de 30 şi 31, repaus. 

La 1 aprilie, îmbarcat pentru Vaslui. La Podu Iloaiei ne-am întâlnit cu 
Escadronul 3, cu care, formând divizion sub comanda domnului maior 
Călinescu, am ajuns noaptea şi am debarcat a doua zi, la ora 7 a.m. 

În ziua de 2-3, repaus. 

În ziua de 4 aprilie, trimis plutoanele 3 şi 4 cu locotenent Scărişoreanu 
şi sublocotenent Capşa, la fabrica Topali. 

La 5 aprilie, marş la Moara Domnească. 

La 6 aprilie, stat în oraşul Vaslui. 

La 7 aprilie, plutoanele 3 şi 4 înapoiate de la fabrică. 

La 8-9 aprilie, stat pe loc. 

La 10 aprilie, marş la Ferma Laza. 

La 11 aprilie, pe loc. 

La 12 aprilie, marş la Chiţoc. 

La 13 aprilie, repaus. 

La 14 aprilie, trimis plutonul 1 la Negreşti cu sublocotenentul Capşa. 

La 15 aprilie, trimis plutonul 3 la Pungeşti, cu sublocotenentul Micescu. 

La 16 aprilie, în Vaslui cu 2 plutoane. 

La 17 aprilie, înapoiat plutoanele. 

La 18 aprilie, repaus. 

La 19 aprilie, marş la Munteni şi fabrica Topali. 

La 20-28 aprilie, Sărbătorile Paştelui, stat pe loc. 

În zilele de 29, 30 şi 31, patrulări prin împrejurimile Vasluiului. 

De la 1-15 mai, escadronul şi-a mărit efectivul cu 34 [de] cai şi 32 [de] 
oameni, făcând instrucție. 


Escadronul 2* 

De la 27 februarie până la 2 martie, a patrulat în împrejurimi de Târgul 
Frumos; la 2 martie a plecat cu trenul de la Târgul Frumos la gara Şoldana; la 
3 martie, marş călare gara Şoldana-Bivolari (laşi), unde a cantonat de la 3 mar- 
tie la 12 martie, patrulând pe o zonă de 20 [de] kilometri; la 13 martie marş 
călare Bivolari-Oneşti (laşi); 14-15, cantonament Oneşti; 16 martie, marş 
călare Oneşti-Stânca-Roznovanu, unde a cantonat de la 16 la 21 martie, 
patrulând pe o zonă de 25 [de] kilometri; la 22, marş Stânca-laşi; de la 22 mar- 
tie la 15 mai, cantonament la Iaşi şi patrulări pe 20 [de] kilometri, aici s-a făcut 
perioada a II-a şi şcoala de pluton. Plutonul 4 a fost detaşat, de la 24 aprilie 
la 4 mai, la Țigănaşi, la 15 mai escadronul a plecat pe calea ferată la Bârlad. 


Escadronul 3 

În ziua de 2 februarie, ora 9.30 seara, s-a dat ordin ca să plece la Podu 
Iloaiei, unde, la 12 noaptea, a sosit, repartizând oameni în cuartiere**. A doua 
zi, sătenii din satele vecine venind în mare număr la primărie, i-au împrăștiat 
şi la ora 3 p.m. au plecat la gară, înlocuiţi fiind de al 8-lea Regiment de 
Călăraşi. Peste o oră au intrat în Târgul Frumos, unde au stat până în ziua de 
2 martie, timp în care au făcut diferite patrulări prin satele mărginaşe. 

În ziua de 2 martie, escadronul a luat parte la o împrăştiere a oamenilor 
adunați pentru a devasta oraşul; risipirea lor s-a executat fără niciun accident 
în oameni şi cai, însă rănindu-se mulți săteni care erau mai încăpățânați şi [nu] 
voiau a se supune forței armate. 

În ziua de 3 martie au plecat la Bivolari, mergând cu trenul până la stația 
Şoldana, apoi călări, timp de 3 ore, pe un drum şi o vreme aproape imposibile, 


* Escadronul 1, lipsă în text. 
** Cantonamente. 

la ora 11.30 din zi au ajuns în orăşelul Bivolari, pe care l-au găsit aproape deva- 
stat şi unde au fost nevoiţi a se lupta cu aproape 800-1 000 [de] oameni, toți 
înarmați cu instrumente [sic!] de fier şi chiar cu arme mulți din ei. Seara răs- 
coala potolindu-se, au încartiruit cai şi oameni, destinând pe tot timpul nopții 
patrule conduse de ofițeri şi sergenţi, pentru a goni țăranii care veneau din 
satele mai îndepărtate şi care nu luaseră parte la cele petrecute în timpul zilei. 

În ziua următoare, adunându-se săteni în număr aproape îndoit, cu mare 
greutate i-au putut linişti, cerându-se, în acelaşi timp, ajutoare de trupe de la 
sectorul de Iaşi, sub ale cărui ordine erau. 

În seara aceleiaşi zile a sosit Batalionul 4 Vânători care împreună cu 
întreg divizionul de roşiori au reuşit a găsi pe răsculați şi a aresta mare parte 
din ei, care, în urma anchetei făcute de către procuror şi judecătorul de in- 
strucție, au fost trimişi la laşi sub o grea escortă. 

În Bivolari au rămas până în ziua de 12 martie, când s-a dat ordin de a 
pleca la satul Oneşti, unde se credea că va fi răscoală, dar timp de trei zile cât 
au stat în acel sat nu s-a ivit niciun caz de tulburare, aşa că în ziua de 16 mar- 
tie au părăsit localitatea, înapoindu-se din nou la Bivolari, conform ordinului 
primit. 

Tot timpul cât au stat în acest orăşel s-au trimis patrule cu sergenți, plu- 
toane cu ofițeri şi chiar escadronul întreg, sub comanda căpitanului Bene 
Anibal, în satele vecine ca Probota, Tabăra, Emiziu [?], Bădărăi, Burmeneşti* 
etc. spre a cerceta şi vedea dacă spiritele mai sunt revoltate. Cum însă nimic 
nu dădea de bănuit, plutoanele se înapoiau seara spre a-şi putea urma patru- 
larea în ziua următoare şi în alte direcţii. În ziua de 22 martie, escadronul a 
fost dislocat din Bivolari cu destinația Podu Iloaiei, unde a intrat în ziua de 23 mar- 
tie, petrecând noaptea de 22/23 în satul Gropniţa şi de unde, în ziua de 23, a 
fost înlocuit de Escadronul 4 din [...]**. În Podu Iloaiei au rămas până la 
30 martie, făcând în acelaşi timp patrulările necesare. 

La 1 aprilie, ora 7.30, am debarcat în Vaslui, pe care nu l-am părăsit 
definitiv decât la 15 mai, când am ajuns, la ora 10.30, în garnizoana de 
reşedinţă. Cum în județul Vaslui, în timpul cât au stat acolo n-a fost nicio 
dezordine, escadronul a fost la un loc, aşa că instrucția s-a putut face ca şi la 
cazarmă, zilnic şi după programul stabilit de comandantul regimentului. La 
înapoiere la Bârlad, atât caii, cât şi oamenii s-au întors în perfectă stare de 
sănătate şi îngrijire, inspectaţi fiind la sosirea în garnizoana Bârlad de medicii 
respectivi şi raportându-se regimentului starea în care s-au găsit. 


* Probabil Buruienești. 
** Lipsă în text. 

Escadronul 4 
A executat aceleaşi lucrări ca şi Escadronul 2, cu deosebire că, pe tim- 
pul când Escadronul 2 se afla la Iaşi, Escadronul 4 a fost la satul Gropniţa. 


Arhivele Militare Române, Biblioteca Arhivistică, Registre istorice, R.I. 959, ff. 106-108 


b) Copie rezumativă a registrului istoric al Regimentului 3 Roşiori 
ANUL 1907 


În ziua de 26 februarie a.c. regimentul a fost deblocat din Garnizoana 
Bârlad şi trimis a lua parte pentru potolirea revoltelor ţărăneşti din județul 
Iaşi. Regimentul a fost transportat cu C.F., debarcat la Târgul Frumos, cu un 
efectiv de 21 ofițeri, 666 trupă unde a rămas în cantonament. În ziua de 2 mar- 
tie a.c. s-a primit ordin ca un divizion din acest regiment să fie trimis numaide- 
cât în comuna Bivolari, județul Iaşi, pentru potolirea dezordinilor ce erau 
acolo. S-au trimis escadroanele 2 şi 3 de sub comanda căpitanilor Pangrati şi 
Rene, ambele escadroane puse sub comanda maiorului Răşcanu. 

În timpul când aceste escadroane făceau îmbarcarea în gara Târgul 
Frumos pentru plecare, țăranii de prin împrejurimile [localității] Târgul Fru- 
mos, precum şi locuitorii din acest târguşor au început devastarea în partea 
dinspre est, numaidecât cele 2 escadroane care se găseau în târguşor au por- 
nit la locul [faptelor] pentru potolire, totodată nemaidându-se celelalte 2 esca- 
droane ce făceau îmbarcarea în gară. 

Potolirea s-a făcut numaidecât, împiedicând pe devastatori a mai înainta 
şi căutând a-i scoate afară din târg, arestând pe mai mulți din ei care păreau a 
fi capii revoltelor. 

Spiritele liniştindu-se, pentru o mai bună siguranță s-au format patrule 
care cutreierau străzile orăşelului având ordin de a risipi pe locuitorii care se 
aflau împrejur. 

Celelalte 2 escadroane au mers la gară unde s-au îmbarcat [...] pentru 
Bivolari. În acest orăşel şi chiar în satele de prin împrejurimi, nu s-a mai ivit 
nicio tulburare, afară de mici conflicte care se aplanau de îndată ce sosea forța 
armatei la fața locului. Înainte de plecarea acestor 2 escadroane la Bivolari, un 
divizion din acest regiment sub comanda maiorului Călinescu Al., în noaptea 
de 29 spre 30 februarie a.c., a fost trimis şi transportat cu C.F. în târgul Podu 
Iloaiei pentru a împiedica pe devastatorii țărani de la scenele ce le comiteau. 

Într-adevăr, după o mare greutate, deoarece erau pe jos, au putut să 
scoată afară din târguşor pe țăranii care erau într-un număr destul de mare şi 

să liniştească spiritele tulburate făcând mai multe arestări. A doua zi, la ora 
5 p.m., s-a înapoiat la Târgul Frumos unde se afla ştabul* regimentului. 
Divizionul, sub comanda maiorului Răşcanu, a luat parte la potolirea revoltelor 
ţărăneşti ivite în comunele Bivolari, Oneşti şi Stanca. [...] 

Divizionul a fost împărțit astfel: Escadronul 2 şi-a luat cantonamentul la 
Stanca, iar Escadronul 3 a făcut un marş călare de la Bivolari la Podu Iloaiei 
unde a rămas în cantonamente. Tot în acest interval, Escadronul 4, care se 
afla în Târgul Frumos, de sub comanda căpitanului Pleşoianu a fost trimis la 
Podu Iloaiei spre a putea linişti dezordinile care se cam agravaseră. De aici, 
escadronul a fost trimis spre Gropniţa şi satele de prin împrejurimi, pentru a 
pune ordine, rămânând cu cantonamentul în Gropniţa. 

Toate aceste deplasări s-au făcut în cursul lunii martie. În ziua de 1 apri- 
lie a.c. s-a primit ordin ca cele 2 divizioane ale regimentului să ocupe oraşele 
Iaşi şi Vaslui, astfel că escadronul care se afla la Târgul Frumos s-a îmbarcat 
iar în gara Podu Iloaiei şi s-au ataşat şi vagoanele în care era îmbarcat şi al 
treilea escadron, şi, astfel, divizionul constituit a debarcat a doua zi, 2 aprilie, 
în gara Vaslui, unde s-a luat cantonament. 

Acest divizion era sub comanda maiorului Călinescu. Escadronul 4, care 
se afla la Gropniţa, şi Escadronul 2, care era la Stanca, au făcut marş pe jos 
până la laşi, unde s-a constituit divizionul sub comanda maiorului Răşcanu, şi 
au rămas în cantonament. Aici** regimentul a rămas dislocat până în ziua de 
16 mai a.c., când s-a înapoiat în garnizoana de reşedinţă. Accidente sau cazuri 
grave nu a avut de înregistrat pe tot timpul acestor deplasări. 


Arhivele Militare Române, Biblioteca Arhivistică, Registre istorice, R.I. 959 bis, ff. 74-75 


7. 


Extras din registrul istoric al Regimentului 8 Călăraşi referitor la acți- 
unile de reprimare a răscoalei ţărăneşti în județele Iaşi şi Botoşani 
(27 februarie-—1 aprilie 1907) 


27 februarie 

În urma Ordinului telegrafic nr. 25 650 al Corpului 4 Armată, regimen- 
tul, cu un efectiv de 17 ofițeri, 52 trupă, 371 cai şi 5 trăsuri, a plecat la Hârlău 
pentru potolirea răscoalei țăranilor şi paza acestui oraş. 


* Statul-major. 
** In textul original este „Astăzi”. 

Plecarea la ora 9.00 a.m. 
Sosirea la ora 4.30 a.m. 
Starea atmosferică: frig, zăpadă. 


28 februarie 
A ocupat această comună. 


1 martie 

Regimentul a primit ordinul telefonic al comandantului Brigăzii 4 
Călăraşi de a merge la Podu Iloaiei. 

Acelaşi efectiv. 

Plecarea la ora 8.00 a.m. 

Sosirea la ora 2.30 p.m. 

Starea atmosferică: vânt, frig, zăpadă. 

Regimentul a restabilit ordinea în localitate. 


2 martie 

Regimentul, cu 3 escadroane, a împiedicat, prin şarje, pe răsculați de a 
pătrunde în oraş. Escadronul 2, căpitan Daschievici Ion, a fost detaşat la 
Erbiceni, unde locuitorii asediaseră casa proprietății“, urmând a o devasta. 

Escadronul a intervenit, şarjând pe răsculați. Un locuitor a lovit pe un 
sergent cu un ciomag; sergentul parând lovitura, lama sabiei s-a rupt, iar locui- 
torul a fost lovit la un deget. 


3 martie 

Regimentul a primit ordinul telegrafic al domnului colonel Mustaţă, 
comandantul Brigăzii 4 Călăraşi, de a porni cu 3 escadroane la Bădeni şi a lăsa 
un escadron pentru paza comunei. Escadronul 3, căpitan Vetz, a fost lăsat la 
Podu Iloaiei. 

Plecarea la ora 1.00 p.m. 

Sosirea la ora 7.30 p.m. 

Starea atmosferică: frig, zăpadă, viscol. Marşul s-a executat în condiții 
foarte grele, oamenii au suferit mult. 


4 martie 
De la ora 7 a.m. până la ora 12 din zi, regimentul a restabilit ordinea în 
comuna Bădeni. 


* Conacul moşiei. 

Având ordin de a porni la Hârlău, a plecat. 

Plecarea la ora 12.00 din zi; sosirea la ora 1.00 p.m. 

Din partea sedentară [a regimentului] din Botoşani, s-au trimis la 
Țăndărei 31 [de] călăreți, sub comanda sergentului adjutant Nicolae Constantin. 


5 martie 

Regimentul a trimis Escadroanele 1 şi 2, sub comanda maiorului 
Herescu Teodor, la Botoşani, conform cererii telegrafice nr. 1 712 a prefecturii. 

Plecarea la ora 12.00 din zi. 

Sosirea la ora 5.15 p.m. 

Starea atmosferică: frig, zăpadă. 

Escadroanele, sosind în Botoşani - unde populaţia din mahalale şi 
comunele învecinate făcuseră mari devastări şi atacate de infanterie, care a 
fost nevoită a trage focuri, omorând 5 oameni şi rănind 9 —, au şarjat şi răspân- 
dit pe răzvrătiți, urmărindu-i din piața Ferdinand până în satele învecinate şi 
au restabilit astfel ordinea, după care au intrat în cazarmă la ora 8 p.m. 

La acțiunea trupelor de infanterie din Botoşani a cooperat şi partea 
sedentară a regimentului. 

În această zi, Escadronul 3, lăsat la Podu Iloaiei, s-a reîntors la Hârlău. 


6 martie 
Escadroanele 1 şi 2 au menţinut ordinea în Botoşani, împiedicând răs- 
culații satelor învecinate de a pătrunde în oraş. 


7 martie 
Escadronul 1, căpitan Nuţescu, a fost trimis în comuna Frumuşica. 


8 martie 

Escadroanele 3 şi 4, sub comanda maiorului Mavini, a pornit din Hârlău 
către Botoşani, conform cererii telegrafice nr. 1 766 a prefecturii. 

Plecarea la ora 3.00 p.m. 

Sosirea la ora 9.00 p.m. 

Starea atmosferică: vânt, lapoviţă. 

Tot în această zi, un pluton al locotenentului Silui, din Escadronul 2, a 
fost trimis la Zăiceşti, unde se răsculaseră țăranii. 


9 martie 


Escadronul 2 a pornit la Deleni, conform Ordinului nr. 175 al sectorului 
Botoşani. 

Un pluton din Escadronul 3, [comandat de] sublocotenent Popescu, a 
înlocuit plutonul locotenentului Silui din Escadronul 2, la Zăiceşti. 


10 martie 
Escadroanele 3 şi 4 au patrulat în oraş pentru menținerea ordinii. 
Plutonul de la Todireni a fost trimis la Ringhileşti. 


11 martie 
Escadroanele 3 şi 4 au concurat la menţinerea ordinii în oraşul Botoşani. 


12 martie 

Escadronul 3 a pornit la Gorbăneşti pentru restabilirea liniştii în acea 
comună, conform Ordinului nr. 194 al sectorului Botoşani. 

Cei 31 aflați la Todireni, care în ziua de 9 martie au fost trimişi la Rin- 
ghileşti, s-au înapoiat la regiment la ora 9 p.m. 


13 martie 
Nimic schimbat. Escadronul 1 la Frumuşica, Escadronul 2 la Deleni, 
Escadronul 3 la cazarmă. 


15 martie 
La ora 4 p.m. s-a primit Ordinul nr. 206 al sectorului Botoşani pentru 
îmbarcarea regimentului şi plecarea la Divizia a 2-a. 


16 martie 

Escadroanele 1, 2 şi 3 s-au concentrat la regiment în vederea plecării la 
Divizia a 2-a. 

La ora 9 p.m. numai Escadroanele 1 şi 2, conform Ordinului nr. 46 al 
Diviziei a 8-a, s-au îmbarcat în stația Botoşani, sub comanda maiorului Marini, 
plecând cu destinaţia Divizia a 2-a la Craiova. 


17 martie 
Escadronul 3 a plecat, pentru menţinerea ordinii, în comuna Hârlău, 
detaşând un pluton la Deleni, conform Ordinului nr. 229 al sectorului Botoşani. 


18 martie 

Escadronul 2 a trimis patrule prin oraş. 

La ora 8 p.m. a început îmbarcarea, iar la ora 10 p.m. a sosit cu trenul 
la Mihălăşeni, conform Ordinului sectorului Botoşani nr. 226. 

19 martie 

Cu Ordinul nr. 236 al sectorului Botoşani, maiorul Herescu Teodor a 
fost trimis la Hârlău şi însărcinat cu inspecția Escadroanelor 2 şi 3. Esca- 
dronul 2 a fost transportat la Ştefăneşti. 


20 martie 
Veterinarul căpitan Zamfirescu şi medicul locotenent Preda au fost 
trimişi, primul la Hârlău şi al doilea la Ştefăneşti, pe lângă Escadroanele 2 şi 3. 


21 martie 

Conform Ordinului sectorului Botoşani nr. 151, s-a improvizat un esca- 
dron pe jos din 5 oameni rămaşi la reşedinţă, sub comanda căpitanului Gri- 
goriu, având însărcinarea de a patrula pe străzile Botoşanilor, fiind zi de târg 
şi putând să se ivească dezordini prin aglomerarea oamenilor pe pieţe. 

Escadronul 3, aflat la Hârlău, a executat o raită spre Tudora-Lespezi şi 
înapoi. Distanţa străbătută, 8 kilometri. 


22 martie 

Din oamenii rămaşi la reşedinţa regimentului s-a format un escadron de 
3 plutoane pe jos, tare* de 72 [de] oameni, sub comanda căpitanului Grigoriu şi 
a mers în comuna Cătămăreşti pentru a transporta nişte arestați la Botoşani. 

Acestui escadron i s-a dat un caracter permanent şi s-a pus la dispoziția sec- 
torului Botoşani. Din acest escadron s-a ales un număr de 45 [de] oameni, cei mai 
buni, din care s-au alcătuit două plutoane călări (pe cai valizi, dintre cei rămaşi) 
şi s-au pus tot la dispoziția sectorului Botoşani, pentru a patrula în jurul oraşului. 


23 martie 

S-a primit Ordinul nr. 357 al sectorului Botoşani, a se trimite zilnic câte 
6 (şase) oameni la cazarma Batalionului 8 Vânători pentru a concura la paza 
arestaților țărani răzvrătiți. 


24 martie 

Din Ordinul nr. 361 al sectorului Botoşani s-a trimis semiescadronul 
călare de la reşedinţă la comuna Stănceşti pentru a face arestări şi percheziţii 
la agitatorii țăranilor. 

Plecat la ora 10 a.m., întors la cazarmă la ora 4.30 p.m. 


* Cu sensul de având un efectiv. 

26 martie 


Semiescadronul călare de la reşedinţă a fost trimis în comuna Stănceni 
în acelaşi scop. 


Plecat la ora 10 a.m., ajuns la ora 6 p.m. 


31 martie-1 aprilie 
Escadronul 2 s-a reîntors la Botoşani, venind de la Ştefăneşti. 


Arhivele Militare Române, Biblioteca Arhivistică, Registre istorice, R.I. 963, ff. 51-54 


MUNTENIA 


Extras din registrul istoric al Corpului 1 Armată cu privire la acţiunile 
de menţinere a ordinii publice de pe teritoriul alocat corpului de 
armată (9 martie-—16 iulie 1907) 


RĂSCOALELE AGRARE 


Martie. Se primesc ordinele ministerului telegrafice şi urgente nr. 1 636 
şi 1 640, ca Regimentele Dolj nr. 1 şi Calafat nr. 31 să concentreze concediații 
şi rezerviştii din orice contingent, în timpul cel mai scurt, şi cu un efectiv de 
600 de oameni de fiecare batalion să fie gata de plecare în Moldova, pentru 
potolirea răscoalelor ţărăneşti ivite în zilele de 4, 5 şi 6 martie 1907. 


9 martie 

Ministerul, printr-un ordin telegrafic fără număr, dispune ca recruţii cla- 
sei anului 1907 să rămână la reşedinţa regimentelor, iar operaţiunile recrutării 
să înceteze în judeţele unde funcționau ca ofițeri recrutori ofițerii din Regi- 
mentele Dolj şi Calafat. 

Tot în această zi s-a primit Raportul nr. 1 318, al căpitanului O. Popilian, 
comandantul Companiei a 9-a din Regimentul Dolj nr. 1, prin care arată că, din 
informațiile culese de la concediaţi şi rezervişti, cel mult în două zile va izbuc- 
ni revolta şi în comuna Filiaşi, [județul] Dolj. 

Această ştire s-a comunicat prefecturii locale, cu adresa nr. 23 997, spre 
a dispune în consecință. 

În seara acestei zile, la orele 9.46, Regimentul Calafat nr. 31, în urma 
unui ordin telegrafic al ministerului, porneşte la Paşcani, în Moldova, cu un 
efectiv de 1 500 de oameni. 


10 martie 

La orele 7 dimineaţa, Regimentul Dolj nr. 1, cu un efectiv de 36 [de] ofi- 
teri şi 1 700 de oameni, porneşte la Huşi, în Moldova. 

Atât Regimentul Calafat, cât şi Regimentul Dolj, ajunse la destinație, au 
fost puse sub ordinele domnului general Tell, comandantul Diviziei a 8-a, care 
ține loc de comandant al Corpului 4 Armată. 

Tot în această zi, la ora 3.20 p.m., s-a primit de la minister Ordinul tele- 
grafic nr. 1 659, ca Batalionul 1 Vânători şi Regimentul „Rovine” nr. 26 să con- 
centreze concediații şi rezerviştii, care vor atinge cifra de 600 de oameni, efec- 
tiv de batalion fără recruți. 

Comandamentul, cu nr. 24 009, ordonă ca toate armele aflate la reşedin- 
ţa companiilor teritoriale să fie aduse la reşedinţa regimentelor. 

Începând răscoala şi în județul Dolj, se cere de către prefectură trimi- 
terea de trupe la Calafat, Băileşti şi Moțăţei. Făcându-se cunoscut şi minis- 
terului, se ordonă a se da în tot comandamentul, în înțelegere cu procurorii, 
trupe din cele permanente pentru menţinerea ordinii şi, îndată după somații, 
să facă uz de armă şi să aresteze. 


11 martie 

În urma cererii Prefecturii Dolj, s-a trimis în noaptea de 10/11 martie 
Batalionul 1 Vânători la Calafat, rămânând o companie la Băileşti şi una la 
Moţăţei. 

La Valea Stanciului şi Horezu-Poenari ivindu-se noi răscoale, pornesc cu 
trenul în acea localitate două companii din Regimentul „Rovine” şi un pluton 
de cavalerie la Segarcea şi de aici, cu căruțele, la Valea Stanciului şi Horezu-Po- 
enari. 

Tot în noaptea de 11/12 martie, 200 de răzvrătiți incendiind şi jefuind 
conacele mai multor proprietăți, s-au trimis în contra lor 150 de artilerişti 
călări care, trăgând focuri de revolver, au rănit pe 2 răzvrătiți, iar pe altul mai 
grav, care a murit a doua zi, arestându-se şi 17 din ei. 


12 martie 

Maiorul Nestorian telegrafiază că revolta în satul Moțăței s-a potolit cu 
armele, locuitorii fiind foarte înverşunați. 

De la această dată, revoltele iau un caracter din ce în ce mai grav. 


13 martie 
Se iau măsuri în a se apăra Craiova cu tunuri, toate celelalte trupe fiind 
trimise în județ. 


14 martie 

Ministerul, în fața tendințelor de creştere a revoltei, cu Ordinul secret 
nr. 5 mobilizează regimentele Vâlcea, Mehedinţi, Gorj şi Călăraşi; în acelaşi 
timp, teritoriul Corpului 1 Armată se împarte în două sectoare (de divizii), iar 

conducerea trupelor, în fiecare sector, se încredințează comandantului de 
divizie respectiv; în acelaşi timp se înființează şi două grupuri fixe, unul la 
Filiaşi şi unul la Piatra-Olt, compuse din câte cinci batalioane, a căror între- 
buințare rămâne la dispoziția ministerului. 

Panica fiind la culme şi trupele din Craiova lipsind, o parte din orăşeni 
s-au constituit în gardă civică pentru paza interioară a oraşului. 

În faza aceasta şi în noaptea de 14/15, au avut loc mai multe incendieri de 
conace şi lupte între trupe şi țărani, care amenințau chiar capitalele județelor. 


15 martie 

Răscoalele fiind în toiul lor, ministerul, pe de o parte, cu Ordinul tele- 
grafic nr. 24, anunţă trimiterea de noi trupe, iar pe de alta, dispune ca Regi- 
mentul 1 Artilerie „Regele Carol” să se despartă şi să se pună la dispoziția 
diviziilor, pentru a forma coloane volante, compuse din cele trei arme. 

Chiar în noaptea de 15/16, trupele repartizate acestui corp de armată 
încep a ieşi spre destinațiile lor. 

Operaţiile recrutării se suspendă, ca să nu se mai distragă ofițerii din 
serviciul frontului. 

O nouă repartiție de trupe se stabileşte de minister, după care câteva 
batalioane din acest corp de armată părăsesc garnizoanele lor. 

Se dau explicaţii corpului de armată de modul cum trebuie întrebuințate 
cele două grupe fixe de la Filiaşi şi Piatra-Olt. 


18 martie 
In această zi, grupurile fixe de la Piatra-Olt şi Filiaşi sunt complet con- 
centrate în aceste puncte. 


19 martie 

Bolnavii şi răniții fiind oarecum numeroşi, ministerul, cu Ordinul nr. 7 278, 
dispune a se trimite ambulanțe militare în diferite puncte din județele Mehe- 
dinți, Dolj şi Olt. 


20 martie 

Revoltele încep să se diminueze. Ministerul ia măsuri în consecinţă, 
retrăgând în garnizoana sa Batalionul 1 Vânători, care suportase mai multe 
oboseli [sic/]. 

Se ordonă desconcentrarea părților sedentare. 


21 martie 

Cu Ordinul telegrafic nr. 238 se dispune gruparea forțelor ce nu mai 
sunt necesare în Comună [sic], iar a doua zi strângerea cartuşelor de război 
de la parte din trupe. 

Ambulanţele încep a sosi la destinațiile lor, care sunt Prunişor şi Tâmna 
din Mehedinţi, Rojişte din Dolj şi Vâlcele din Olt. 


24 martie 

Populaţia orăşenească, drept mulțumire pentru modul cum trupele le-au 
apărat averea şi viața, ia măsuri pentru a le îmbunătăţi hrana, prin liste de sub- 
scripție. 


26 martie 

Liniştea începând a se restabili, ministerul dispune ca operaţiunile 
recrutării să reînceapă, părțile complementare din Regimentele Dolj şi Calafat 
să se desconcentreze, iar ofițerii de la Institutul Geografic, cu care se înca- 
drase|ră] aceste părți, să se înapoieze la serviciile lor. 


28 martie 

Liniştea continuând a se restabili, ministerul desconcentrează parte din 
trupele mobilizate, cu Ordinul nr. 269, şi ia măsuri pentru a se acorda medalia 
„Bărbăție şi Credinţă” ofițerilor şi gradelor inferioare care s-au distins în răscoală. 


30 martie 

Parte din trupele aparținând altor comandamente încep a pleca la 
reşedințele lor. 

În această zi se primeşte, cu Ordinul Ministerului de Război nr. 1 844, 
următorul Înalt Ordin* prin care M.S. Regele mulţumeşte armatei de modul 
cum s-au purtat în răscoale. [...] 


2 aprilie 

Liniştea este complet restabilită, însă ministerul, cu Ordinul nr. 273, dis- 
pune a se lua unele măsuri pentru a se preveni orice eventualitate [de produ- 
cere de noi tulburări] după retragerea trupelor. 


10 aprilie 
Liniştea fiind completă şi durabilă, ministerul, cu Ordinul nr. 109, pre- 
scrie ca regimentele de artilerie să reintre în cazărmi şi să reînceapă instrucția. 


8 mai 
Liniştea fiind complet restabilită, ministerul, cu Ordinul nr. 844, dis- 
pune ca toate trupele să reintre în garnizoanele lor. 


* Reprodus la secțiunea Documente oficiale a prezentei lucrări, pagina 30. 

23 iunie 

Zvonindu-se că pe timpul secerişului se vor ivi tulburări, ministerul, cu 
Ordinul nr. 32, dispune formarea de detaşamente compuse din cele trei arme, 
concentrate în diferite puncte, pentru a fi întrebuințate la nevoie. Aceste 
detaşamente au fost desconcentrate în ziua de 16 iulie. Cu această zi se fineşte* 
istoricul răscoalelor agrare. 


Arhivele Militare Române, Biblioteca Arhivistică, Registre istorice, nr. 320, ff. 75-77 


2. 


Extras din registrul istoric al Regimentului Vâlcea nr. 2 privind dis- 
tribuirea batalioanelor din compunerea acestuia pe zone de supra- 
veghere şi arestarea instigatorilor (14 martie—31 mai 1907) 


Prin Ordinul telegrafic al Corpului 1 Armată nr. 24 171, s-a ordonat ca 
regimentul să fie mobilizat pentru potolirea răscoalelor ţărăneşti. 

În consecinţă, s-au mobilizat ofițerii de rezervă, contingentele 1899 şi 
1900 din rezervă, contingentele 1901, 1902, 1903 şi 1904 din concediu, con- 
tingentele 1905 şi 1906 trupa cu schimbul. 

Toţi s-au prezentat foarte repede aşa că în 48 [de] ore toţi au fost la regi- 
ment. În ziua de 14 martie, regimentul era organizat pe patru batalioane, a 
800 de oameni fiecare batalion. 

Regimentul a împărțit pe unități zonele de supraveghere.** 

În timpul cât a durat neliniştea țăranilor, s-au adus 174 [de] instigatori 
din diferite localități care s-au predat Parchetului civil. 

Desconcentrarea a început pe data de 27 martie şi [s-a efectuat] treptat, 
în măsură ce se făcea linişte în localități. 

La 31 mai, s-a primit ordin de la Măria Sa Regele ca toate trupele să fie 
readuse în garnizoanele respective. 


Arhivele Militare Române, Biblioteca Arhivistică, Registre istorice, nr. 713, ff. 57-58 


* Sfârşeşte. 

** Zonele de supraveghere erau distribuite astfel: 

- Batalionul 1 în localitățile Bălceşti, Zătreni, Drăgăşani şi împrejurimile acestora; 

- Batalionul 2 în localităţile Ionești, Horezu, Drăgăşani, Călimăneşti şi împrejurimile 
acestora; 

- Batalionul 3 — de la 14 martie până la 3 aprilie - a fost trimis la Buzău: abia sosit aici 
batalionul a fost trimis din nou la Giurgiu; 

- Batalionul 4 - în localitățile Râmnicu Vâlcea, Lădeşti, Mihăieşti şi împrejurimi. 

3. 


Extras din registrul istoric al Regimentului Vlaşca nr. 5 referitor la cir- 
cumstanțele în care a fost omorât locotenentul Ion Niţescu de către 
țăranii răsculați (8-31 martie 1907) 


Prin Ordinul de zi nr. 10 al Diviziei a 4-a se face cunoscut că, cu începere 
de la 5 martie, comanda diviziei rămâne generalului Hiotu Alexandru, coman- 
dantul Brigăzii 8 Infanterie, deoarece generalul Grozea Moise a obținut un 
concediu de 28 [de] zile. 

În ziua de 8 martie, la ora 3.15 p.m., se primeşte Ordinul telegrafic nr. 
44 343, prin care ministerul ordonă concentrarea: 

Ministerul ordonă concentrarea concediaţilor şi rezerviştilor, comple- 
tând câte 600 [de] oameni, afară de recruți, la fiecare din batalioanele perma- 
nente. Funcţionarii statului şi aşezămintelor recunoscute, dispensați. Luaţi 
măsuri executare. 

/ss/ Colonel Istrate 

De la primirea telegramei până la ora 4 p.m., toate companiile teritori- 
ale au fost anunţate prin telefon spre a se trimite oameni la reşedinţă. Deoare- 
ce numărul oamenilor ce erau necesari spre a completa efectivul cerut [era 
suficient], nu s-au chemat nici rezerviştii, nici concediaţii trupei cu schimbul, 
ci numai concediații trupei permanente, contingentele 1900, 1901, 1902, 
1903, 1904 şi 1905, din care era o parte în concediu. 

[...] 

Oamenii au venit foarte repede la regiment, aşa că la 10 martie regimen- 
tul era gata, raportându-se acest lucru Brigăzii 7 Infanterie, cu Raportul nr. 
182/10/11. 

Oamenii contingentelor chemate au prisosit peste efectivul cerut, aşa că 
la o parte din ei li s-a dat drumul acasă, vizându-li-se livretele. 

Echiparea oamenilor concentrați s-a făcut cu efecte din garnitura de ser- 
viciu a trupei permanente (active), iar încălțămintea s-a luat din garnitura de 
război (magazia de mobilizare). 

Cazarmarea oamenilor s-a făcut în saloanele companiilor permanente, 
transformându-se paturile individuale în paturi comune. 

În ceea ce priveşte concentrarea, nu s-au putut utiliza şi experimenta 
carnetele de mobilizare, aceasta din cauză că s-a chemat numai o categorie de 
oameni şi din aceştia nu contingentele întregi. 

Fiecare companie şi-a completat efectivul cu oamenii din contingentele 
de concediaţi care şi-au făcut serviciul activ în companie. 

În ceea ce priveşte hrana trupei, prin Ordinul Corpului 2 Armată nr. 
44 998/13/111/1907, s-a sporit alocaţia de hrană cu 0,10 bani pe zi, pe om. 
Companiile deplasate în județ primeau aconturi pentru hrana trupei. 

Prin Ordinul de zi nr. 11 al Diviziei a 4-a, comunicat cu cel al Brigăzii 7 
Infanterie nr. 1 045 din 9/I11/1907, se face cunoscut că generalul Crăiniceanu 
Grigore, întorcându-se din concediu, a reluat comanda Diviziei a 4-a pe ziua de 
5 martie. 

Prin Ordinul de zi nr. 12 al Diviziei a 4-a se face cunoscut că generalul 
Crăiniceanu Grigore, fiind mutat şef al Statului Major General al Armatei, lasă 
comanda diviziei pe ziua de 4 aprilie 1907. 

Prin Ordinul de zi nr. 13 al Diviziei a 4-a se face cunoscut că, în baza Înal- 
tului Decret nr. 1 614, generalul Tătărescu Nicolae a luat comanda acestei 
divizii pe ziua de 5 aprilie 1907. 

Pe ziua de 1 aprilie s-a dat următorul ordin de zi: 


Ordinul de zi nr. 3 din 1 aprilie 1907 


Conform Ordinului Brigăzii 7 Infanterie, nr. 120 din 31/111/1907, ordon 
avansarea la gradul de sergent a caporalilor: 

Mihail Aristide, matr. 943/1904, şi Popescu Gheorghe, matr. 89/1902, 
din Compania 1, pe ziua de 1 aprilie a.c. pentru curajul şi devotamentul lor, 
ce au probat cu ocazia răzvrătirilor. Mobilizarea şi Compania le vor face 
cuvenita mutație pe ziua de mai sus-arătată. 


Colonel 
A.G. Tocilescu 


În dimineața zilei de 12 martie, Plutonul 1 (locotenent Niţulescu Ion) al 
Companiei 1 se afla la satul Stăneşti, unde cantonase în noaptea de 11/12. Cu 
acest pluton se afla şi comandantul Companiei 1, căpitan Mareş Grigore. 
Plutonul era încartiruit la casa proprietății Lahovary. În ajun, locuitorii aces- 
tui sat se arătau liniştiți. 

În dimineața de 12, pe la ora 9, profitând de o ceață deasă, oamenii se 
adună şi vin spre curtea unde se afla plutonul. Atunci plutonul e format 
numaidecât pe două rânduri, iar căpitanul Mareş iese înainte şi vorbeşte 
oamenilor, sfătuindu-i să fie liniștiți, să plece la casele lor şi să fie siguri că în 
curând va apare legea care va satisface lucrurile [sic] juste. 

Sătenii nu ascultă şi înaintează mereu, începând a arunca cu pietre în 
soldaţi şi, în urmă, năvălesc asupra lor. Se comandă foc şi locotenentul Niţu- 

lescu Ion trage cel dintâi, rănind pe unul din răsculați. Soldaţii nu execută ime- 
diat comanda, ezită şi sunt apoi împrăştiați de răsculați. Ofițerii sunt, în spe- 
cial, obiectul furiei sătenilor. Căpitanul Mareş Grigore scapă cu viață grație 
faptului că, fiind leşinat din cauza loviturilor, e crezut mort şi nu i se mai dau 
alte lovituri. Locotenentul Niţulescu Ion, deşi se apără cu revolverul, este însă 
zdrobit şi mutilat de lovituri, rămânând mort pe locul unde luptase. Cea mai 
mare parte din soldaţii acestui pluton asistă de departe la nimicirea ofițerilor, 
fără a încerca să le vină în ajutor, fără a întrebuința armele lor. Cu această 
ocazie se disting caporalii Mihail Aristide şi Popescu Gheorghe, care sunt 
avansați sergenți. Ambii au avut soarta ofițerilor, fiind bătuţi la sânge de către 
săteni. A doua zi, căpitanul Mareş Grigore este decorat. 

În ziua de 14 martie, ora 3.00 p.m., are loc înmormântarea locotenentu- 
lui Niţulescu Ion. La ora 10.00 a.m., o delegaţie a orăşenilor cere ca corpul 
locotenentului să fie adus de la spitalul județean, unde fusese dus, şi să fie 
depus la catedrala oraşului, ceea ce se aprobă. La ora 10.30 p.m., un pluton 
din Compania a 2-a escortează convoiul funerar care aduce rămăşiţele locote- 
nentului, depunându-le în biserica-catedrală „Adormirea Maicii Domnului”. La 
ora 3.00 p.m., se oficiază serviciul funebru de către întreg clerul din oraş, apoi 
rămăşiţele pământeşti sunt conduse la cimitirul [...]*. 

Onorurile funebre sunt date de o companie din Regimentul 6 „Mihai 
Viteazul” şi o companie din Regimentul 5 Vlaşca. Asistă la înmormântare dom- 
nul general Căpitanovici, comandantul Brigăzii 7 Infanterie, şi întreg corpul 
ofițeresc aflat în garnizoană, precum şi toate societățile din oraş cu drapelele 
lor. 

În ziua de 7 aprilie, fiind aniversarea naşterii Maestăţii Sale Regele 
Carol I, s-a oficiat un Te Deum la biserica-catedrală „Adormirea Maicii Dom- 
nului”, asistând domnul general Căpitanovici Alexandru, comandantul Brigăzii 7, 
precum şi întreg corpul ofițeresc aflat în garnizoană şi o companie din Regi- 
mentul 3 Olt, cu drapel şi muzică. 


Arhivele Militare Române, Biblioteca Arhivistică, Registre istorice, R.I. 723, ff. 147-151 


* Tlizibil în text. 

4. 


Extras din registrul istoric al Regimentului Gorj nr. 18 referitor la acți- 
unile represive efectuate în Oltenia (arestări şi execuții ale instigato- 
rilor), asigurarea ordinii în Bucureşti şi împrejurimi (11 martie-19 
aprilie 1907) 


ISTORICUL OPERAŢIUNILOR EXECUTATE DE REGIMENT 
PE TIMPUL RĂZBOAIELOR AGRARE 


În primele zile ale lunii martie, izbucnesc în nordul Moldovei răscoalele 
ţărăneşti, în județele Dorohoi, Botoşani şi laşi. 

Până la 10 martie, răscoalele se întind pe tot teritoriul Moldovei, 
trecând şi în Muntenia, în judeţele R. Sărat, Buzău, Vlaşca şi Teleorman. 
Ministerul de Război ia măsuri pentru mobilizarea unităților de infanterie, în 
scop de a reprima revoltele şi a împiedica întinderea lor mai departe, din cau- 
ză că spiritele locuitorilor agrareni |[sic!] din toată țara se înflăcăraseră în 
urma ştirilor răspândite zilnic de ziare şi de diferite persoane, exagerând în 
mare parte faptele petrecute. 


Mobilizarea regimentului 


În noapte de 11/12 martie, la ora 12.35, regimentul primeşte Ordinul 
telegrafic nr. 24 171 al Corpului 1 Armată, prin care dispozează mobilizarea 
regimentului pe trei batalioane, cu un efectiv de 600 de oameni de fiecare 
batalion, afară de recruţii permanenți chemându-se concediaţii şi rezerviştii 
regimentului. 

La ora 4 a.m., ordinul de mobilizare este comunicat telegrafic şi telefo- 
nic atât companiilor teritoriale, [cât] şi aproape la toate comunele care au tele- 
fon (în număr de 72), rămânând neînştiințate un număr foarte mic de comune 
cu telefon, precum şi 90 de comune fără telefon. 

Până la ora 7 a.m., ordinul de mobilizare este comunicat pe întreg terito- 
riul regimentului, întocmai după cum se prevede în regulament, adică prin cu- 
rieri călări, de la o comună la alta, prin trâmbiţarea cu cornul, tragerea clopo- 
telor şi cetirea ordinului de mobilizare pe străzile oraşului, în sate şi cătune. 

Pentru ca operaţiile de mobilizare să nu sufere nicio întârziere, regimen- 
tul ia măsuri, încă de la ora 6 dimineaţa, ca ofițerul cu îmbrăcămintea să dis- 

tribuie companiilor permanente arme, până la completarea efectivului de 150 de 
companie, iar companiilor teritoriale să primească armele şi echipamentul 
necesar pentru efectivul arătat. 

Afluirea oamenilor: afluirea începe chiar în ziua de 12 martie, de la ora 
10 a.m.; cea mai mare parte sosesc cu trenul de seară. 

În ziua I (12 martie) sosesc 398 [de] oameni. 

În ziua a Il-a (13 martie) sosesc 815 oameni. 

În ziua a III-a (14 martie) sosesc 238 [de] oameni, în total 1 451 [de] 
oameni. 

Regimentului, dispunând de 500 de oameni permanenţi activi afară de 
recruți, nu îi trebuiesc decât 1 300 din cei sosiți care sunt echipați până în ziua 
de 14 martie, ora 10 a.m., când s-a raportat Corpului 1 Armată că regimentul 
s-a mobilizat şi este gata de plecare. Restului de 115 [de] concediaţi şi rezer- 
vişti sosiți în ziua de 14 martie, după completarea efectivului, li s-a dat drumul 
la casele lor. 

La ora 11.45 a.m., în ziua de 14 martie, corpul de armată transmite 
telegrafic Ordinul Ministerului de Război nr. 5, pentru mobilizarea regimentu- 
lui pe trei batalioane, fiecare batalion cu un efectiv de 800 de oameni trupă şi 
2 trăsuri subzistență. 

Pentru completarea efectivelor, ministerul ordonă a se chema oameni 
permanenți trimişi în concediu anticipat, contingentele 1905 şi 1906, cu 
schimbul, şi oamenii permanenți din contingentele de concediaţi şi rezervişti. 

În urma acestui ordin, regimentul fiind mobilizat pe trei batalioane a 
600 de oameni, conform primului ordin al Corpului 1 Armată, nr. 24 171, [co- 
mandantul regimentului] a dat ordin de chemare la ora 1 p.m. la următoarele 
contingente: 

a) oamenii din contingentul 1905, aflați în concediu anticipat; 

b) oamenii din contingentele 1905 şi 1906 trupa cu schimbul; 

c) oamenii permanenți din contingentele de concediați şi rezervişti. 

Totodată s-a raportat corpului de armată că, în conformitate cu primul 
ordin de mobilizare, batalioanele sunt formate astfel: Batalioanele 1 şi 2 per- 
manente sunt compuse din oamenii lor permanenți, completând efectivul de 
600 cu concediați şi rezervişti proveniți din permanenți şi schimb; Batalionul 
al 3-lea cu cadrele lor, completat efectivul cu concediaţi şi rezervişti, la fel cu 
Batalioanele 1 şi 2. 

În urma acestui raport, regimentul a primit Ordinul Corpului 1 Armată 
nr. 24 727, prin care se hotărăşte că oamenii concentrați pentru prima mobi- 
lizare rămân buni concentrați, iar prisosul de oameni ce va rezulta se va 
încazarma şi pune la hrană chiar dacă n-ar putea fi echipați. [...] 

Conform ordinelor primite, regimentul a chemat 2 690 [de] concediați 
rezervişti şi trupă cu schimbul, din acest număr s-au prezentat 2 408 oameni 

care, scăzându-se din numărul chemaților, rămân neprezentaţi un număr de 
282 [de] oameni, ceea ce dă un procent de 10,49% asupra celor neprezentați; 
din numărul de 282 [de] oameni neprezentaţi s-a justificat în urmă un număr 
de 75 [de] oameni care ocupau funcții publice şi 17 instructori militari care 
înţeleseseră că nu trebuiau să vină la nicio chemare. [...] 


Operațiunile executate 


Conform Ordinului telegrafic nr. 17 al Ministerului de Război, comunicat 
telegrafic de Corpul 1 Armată [cu] nr. 483, pentru potolirea răscoalelor s-a hotărât 
ca cele dintâi două batalioane să fie puse sub ordinul domnului comandant al 

Ca rezultat la acest ordin şi conform Ordinului diviziei nr. 12 963, 
Batalionul 1, cu o secţie de 2 tunuri şi un pluton [de] călăreți din Regimentul 
5 Artilerie, a operat în județele Mehedinţi şi Dolj, sub comanda domnului 
colonel Vlădescu Octavian, comandantul Regimentului Mehedinţi nr. 17, Bata- 
lionul 2, cu o secţie de 2 tunuri şi un pluton [de] călăreți din Regimentul 1 
Artilerie „Regele Carol”, a operat în județul Gorj, sub ordinele domnului 
colonel Popescu Anton, comandantului Regimentului 5 Artilerie, iar 
Batalionul al 3-lea — conform Ordinului telegrafic nr. 68 al ministerului, comu- 
nicat [împreună] cu [cel] al Corpului 1 Armată nr. 24 799 - a operat în județul 
Argeş sub ordinele locotenent-colonelului Drăgotescu, şeful detaşamentului 
de la gara Costeşti, şi în judeţul Ilfov, sub ordinele domnului general Crăini- 
ceanu, comandantul Diviziei a 4-a. 

Din concediații şi rezerviştii Batalioanelor 1 şi 2 chemaţi a doua oară 
pentru completarea efectivului de 800 [de] oameni, din prisosul de concediați 
şi rezervişti rămaşi de la Batalioanele 1, 2 şi 3 după completarea efectivului 
de 800 [de] oameni, precum şi din recruții permanenți, s-a format un batalion 
de 5 companii care, împreună cu o secție de 2 tunuri, au format un 
detaşament, sub comanda domnului locotenent-colonel Tetrat Gheorghe, 
comandantul Regimentului Giurgiu nr. 18, însărcinat cu paza oraşului Târgu- 
Jiu. Fiecare batalion, operând într-o anumită zonă, a contribuit la potolirea răs- 
coalelor şi menţinerea ordinii, după cum se arată pentru fiecare în parte. 


Operațiunile Batalionului 1 


La 14 martie, un batalion constituit în detaşament mixt, sub comanda 
maiorului Otnescu Vasile - compus din Batalionul 1 cu 6 ofițeri şi 594 oameni 

de trupă, din o baterie cu 2 tunuri sub comanda locotenentului Voinescu, cu 
32 oameni, din 22 călăreţi sub comanda locotenentului Brăiloiu - formând un 
detaşament compus din 8 ofițeri, 646 oameni trupă, 51 cai, 2 tunuri, 2 chesoa- 
ne şi 2 trăsuri subzistență, au plecat la ora 9.30 a.m., cu un tren militar, în 
județul Mehedinţi, având ca puncte de direcţie localitatea Bâcleş. 

La ora 7 p.m., detaşamentul soseşte în gara Tâmna, unde se primeşte or- 
dinul telegrafic al diviziei ca o companie să se ducă la Cacoţi şi Isvorel, iar o altă 
companie să păzească calea ferată în gara Tâmna, până la Prunişor şi Strehaia. 

În aceeaşi zi, la ora 7.30 p.m., căpitanul Dobrovolschi cu compania 
porneşte la Cacoţi, unde soseşte noaptea; căpitanul Patriciu cu Compania a 4-a 
rămâne în gară şi procedează la siguranța gării şi a căii ferate. Restul 
detaşamentului, sub comanda maiorului Otnescu Vasile - compus din Com- 
pania 1, sub comanda căpitanului Brădiceanu, şi Compania a 2-a, sub coman- 
da locotenentului Dospinescu şi din cele 2 tunuri şi cei 22 [de] călăreți - 
porneşte la ora 8 p.m. spre Bâcleş. La ora 10 noaptea, detaşamentul vede foc 
în direcția Bâcleşului, forțează marşul şi, la ora 12, detaşamentul ajunge la 
marginea Bâcleşului, unde este informat că țăranii au pus foc paielor conacu- 
lui principelui Știrbey. 

Pe când detaşamentul intră în sat, este atacat de o ceată de 50-60 de 
oameni. 

În această încăierare se omoară un țăran şi se rănesc doi. Nici un ofițer 
şi nici un soldat nu a fost rănit. 

Ajungând la conacul prințului Ştirbey, comandantul detaşamentului este 
informat că țăranii din Smadoviţa au intenţia să dea foc morii de la Albuleşti; 
pentru aceasta trimite un pluton, sub comanda locotenentului Dospinescu, în 
acea direcție, iar pentru a intimida pe răzvrătiți bombardează chiar în timpul 
nopţii Smadoviţa, trimițând un obuz care a explodat în marginea satului. În 
noaptea aceea zona detaşamentului a fost liniştită. 


15 martie 

Detaşamentul pleacă în direcția satului Secu, unde primarul raportase 
că locuitorii, în număr de câteva sute, se strânseseră la primărie, cea mai mare 
parte din ei erau în fierbere şi voiau să devasteze ultimul conac ce mai rămăse- 
se în sat. Ajungând în dreptul satului Smadoviţa, iese înaintea detaşamentului, 
la distanța de 400-500 [de] metri, întreg satul, compus din 4-5 grupe de câte 
100 de oameni. La somațiile făcute de a se împrăştia, [țăranii] nu s-au supus. 
Detaşamentul a început focul, risipindu-i, după care au intrat în sat. Au fost 
răniți trei țărani. 

La un kilometru de acest sat au ieşit înaintea detaşamentului 3-4 grupe, 
de 50-60 [de] oameni, din satul Gropanele, care voiau a se apropia de detaşa- 
ment; nici aceştia nu s-au retras decât după ce s-a tras asupra lor. S-a omorât 
unul şi s-au rănit doi. La această din urmă localitate s-a auzit un foc de puşcă, 
desigur tras asupra detaşamentului. 

Satul Secu era tot îngrămădit la primărie. Aici însă erau două părți, una 
care voia să devasteze, [dar] mai rămăsese şi alta, mai puțin numeroasă, care 
nu s-a învoit la devastări; în total erau îngrămădiţi la primărie 500-600 [de] 
oameni. 

S-a înconjurat satul, punând tunurile în baterie şi s-a procedat la 
arestarea capilor revoltei. S-au arestat 40 de răzvrătiți. 

Detaşamentul se înapoiază la Bâcleş. Compania a păzit gara Tâmna şi 
calea ferată până la Prunişor şi Strehaia. 


16 martie 

Detaşamentul de la Bâcleş merge la Smadoviţa, unde spiritele erau agi- 
tate, spre a proceda la arestarea capilor de revoltă. 

Detaşamentul ajungând înaintea satului, amenință că, dacă oamenii nu 
ies înainte spre a se face arestările capilor de revoltă, se va bombarda satul. 

Se strânge întreg satul la 400 [de] metri şi se începe arestarea; un grup 
însă de 20-30 de oameni nu se supun şi fug; se trage asupra lor şi se rănesc 4 oa- 
meni; se arestează 40 de capi de revoltă, după care detaşamentul se înapoiază 
la Bâcleş. 

Compania a 3-a păzeşte Cacoţi şi Isvorel; Compania a 4-a păzeşte gara 
Tâmna şi calea ferată până la Prunişor şi Strehaia. 


17 martie 

În dimineaţa acestei zile, proprietarii din Țiuleni şi Botoşeşti cer aju- 
toare de trupe, deoarece locuitorii îi amenință. 

Comandantul detaşamentului trimite pe căpitanul Brădiceanu cu un plu- 
ton la Botoşeşti şi pe sublocotenentul Zamfir cu un altul la Ţiuleni. 

Restul detaşamentului, sub comanda comandantului său, pleacă la 
Gvardinița, unde spiritele erau agitate şi singurul proprietar ce mai rămăsese 
nedevastat [era] ameninţat încontinuu. 

Detaşamentul se aşază înaintea satului, amenințându-i a ieşi oamenii spre 
a se face arestări; ei nu se supun şi atunci bombardează satul, se aprind 6 case, 
după care un număr de 200 [de] locuitori ies înaintea satului. Se încep arestările 
capilor de revoltă; pe când se făceau arestările, câțiva oameni încearcă a fugi, se 
trage asupra lor şi se rănesc 4 oameni. Se arestează 25 de oameni. 

În acelaşi timp, maiorul Mingareli intră pe la celălalt capăt al satului, 
împuşcă pe preotul satului şi dă foc la 50-60 de case. 

Arestările [fiind] făcute, detaşamentul se înapoiază la Bâcleş; pe drum 
se întâlneşte cu Compania a 3-a, care primise ordin a veni la Bâcleş, negăsind 
detaşamentul acolo, se îndreaptă spre Gvardiniţa; Compania 1 asigură cona- 
cele Țiuleni şi Botoşeşti, Compania a 4-a păzeşte linia ferată până la Prunişor 
şi gara Strehaia-Botoşeşti. 


18 martie 

Detaşamentul face percheziții în satul Smadovița, unde găseşte foarte 
multe revolvere şi puşti foc central [sic!]; se mai găseşte un jurnal, „Anunţă- 
torul”, împărțit gratis, cu un articol de fond „La luptă”; se arestează 20 [de] capi 
de revoltă. 

Compania 1 asigură conacele Țiuleni şi Botoşeşti; Compania a 4-a pă- 
zeşte gara Strehaia-Botoşeşti şi calea ferată până la Prunişor. 


19 martie 

[Detaşamentul] face marşuri de recunoaştere spre satele Corzu, 
Stănceşti, Busu, Greceşti şi Bărboiu. 

Se arestează 7 capi de revoltă din Corzu, 10 din Stănceşti, 15 din Busu, 
10 [din] Greceşti şi 8 [din] Bărboiu. 

Compania 1 este însărcinată cu siguranța Țiulenilor şi Botoşeştilor, 
Compania a 3-a execută marş de recunoaştere spre satul Srincea şi Compania 
a 4-a păzeşte gara Strehaia, Butoeşti şi calea ferată până la Prunişor. 


20 martie 

Detaşamentul execută marş de recunoaştere prin satele Bolțaţii de Jos, 
Albuleşti, Valea Marcului, Piria şi Ţiuleni. 

Compania 1 asigură Botoşeşti, Compania a 3-a [execută] marş de recu- 
noaştere şi patrulare spre Oprişor, Compania a 4-a asigură gările Strehaia, 
Botoşeşti şi calea ferată până la Prunişor. 

Se arestează 72 de oameni din Secu. 


21 martie 

Detaşamentul, împreună cu Plutonul al 2-lea din Compania 1, pleacă 
spre Bâcleş, patrulând satele Secu, Smadoviţa şi Smadovicioara. 

Căpitanul Brădiceanu vine cu Plutonul 1 la Bâcleş. Compania a 3-a [exe- 
cută] marş de recunoaştere prin satele Oprişor, Bălăcița, Gvardiniţa şi vine la 
Bâcleş. 


102 


Compania a 4-a păzeşte gările Strehaia, Butoeşti şi calea ferată până la 
Prunişor. În această zi se prezintă la detaşament medicul căpitan Eftimopol şi 
sublocotenenţii de rezervă Slăniceanu, Glavici şi Demetrescu. Se aduc la 
Bâcleş 40 [de] capi de revoltă: 12 din Buzău, 8 din Botoşeşti, 9 din Prisacea şi 
10 din Bălăcița. 


22 martie 

Artileria, în urma unui ordin de la divizie, porneşte spre Severin; în 
această zi se face o nouă repartiție a zonei de pacificare. 

Compania 1: un pluton la Cleanov, sub comanda căpitanului Brădiceanu, 
al doilea pluton sub comanda sublocotenentului Zamfir la Botoşeşti. 

Compania a 2-a: un pluton, sub comanda locotenentului Dospinescu, la 
Prisacea, al doilea pluton, sub comanda sublocotenentului de rezervă Dumi- 
trescu, la Dobra. 

Compania a 3-a: un pluton, sub comanda căpitanului Dobrovolschi, la 
Busu, al doilea pluton, sub comanda sublocotenentului de rezervă Glavici, la 
Bâcleş. 

Compania a 4-a păzeşte gările Strehaia, Butoeşti şi calea ferată până la 
Prunişor. 

Comandantul detaşamentului are reşedinţa la Bâcleş. 

În această zi se aduc 50 de arestați, capi de revoltă: din Cacoţi 12, din 
Cleanov 28 şi din Dobra 10. 

Întreaga zonă a batalionului se împarte pe centre, pentru a patrula după 
cum urmează: 

Compania 1: Cleanovul, Bălăcița, Gvardiniţa, Botoşeşti, Greceşti, 
Bărboiu, Secu şi Țiuleni. 

Compania a 2-a: Prisacea, Darvari, Gemeni, Oprişor, Drâncea şi Dobra. 

Compania a 3-a: Băcleşul, Corzul, Busu, Smadovița, Smadovicioara, 
Bolțați, Albuleşti, Valea Marcului şi Piria. 

Compania a 4-a: gările Strehaia, Butoeşti şi Filiaşi, satele Bâltanele şi 
Cosovăţi. 


23, 24 şi 25 martie 
Batalionul patrulează satele din zona lui. 


26, 27 şi 28 martie 
Batalionul patrulează satele. Compania a 4-a trimite un pluton în 
pădurea Gura Motrului, spre a urmări şi aresta pe cei fugiţi în această pădure. 

29 martie 
Companiile batalionului patrulează comunele lor. Plutonul din Compa- 
nia a 4-a se duce la Cosovăți. 


30 martie 

Se continuă cu patrularea. Sublocotenentul Zamfir se duce cu 25 [de] 
oameni la Salcia, în Dolj. Un semipluton din Compania a 4-a, sub comanda ser- 
gentului major Purec, se duce la gara Gilort. 


31 martie 
Se continuă cu patrularea, ca în zilele precedente. 


1 aprilie 

Se face o nouă schimbare de poziție, mărindu-se zona batalionului după 
cum urmează: 

Compania 1, căpitan Brădiceanu, cu un pluton la Botoşeşti. Un pluton, 
sub comanda sergentului major Munteanu, la Țiuleni, având de patrulat 
comunele Cleanov, Busu, Greceşti, Bârbaiu, Secu, Smadoviţa, Smadovicioara, 
Albuleşti, Valea Marcului şi Piria. 

Compania a 2-a, locotenentul Dospinescu, cu un pluton la Plenița (Dolj); 
al doilea pluton sub comanda sergentului major Vulpescu, la Risipiţi, având de 
patrulat comunele Cornu, Caraula, Orodelu, Dobromir, Fântâna Banului şi 
Poiana Pleniţa. 

Compania a 3-a, căpitanul Dobrovolschi, cu un pluton la Gebleşti; al 
doilea pluton, cu sergentul major Păsărin, la Seaca, având de patrulat comu- 
nele Carpen, Verbiţa, Călugăreni, Saca, Ştiubeiu, Răchiţii şi Seaca Bătrână. 

Compania a 4-a, căpitanul Patriciu, cu un pluton la Brabova; un semiplu- 
ton sub comanda sublocotenentului Zamfir, la Salcia, un semipluton, sub coman- 
da sergentului major Purec la gara Filiaşi, având a patrula comunele Cernăteşti, 
Brabostița, Gogoşu, Mănăstiricea, Sopot, Urdinița, Rănicul şi Petroaia. 

Reşedinţa comandantului batalionului la Botoşeşti. În această zi se 
desconcentrează ofițeri de rezervă, concediaţii şi rezerviştii care se înlocuiesc 
cu oameni din trupa cu schimbul, contingentele 1905 şi 1906. 


2-16 aprilie 
Se patrulează satele zonei Batalionului 1. 


17 aprilie 
Batalionul se pune în marş spre Filiaşi. 

Compania 1 prin Ţiuleni; Companiile a 2-a şi a 3-a prin Brabova şi se în- 
truneşte cu Compania a 4-a, unde cantonează. 


18 aprilie 

Batalionul, compus din Companiile a 2-a, a 3-a şi a 4-a, sub comanda 
maiorului Otnescu, execută marşurile de la Brabova la Filiaşi, unde, mărindu-se 
cu Compania 1, se constituie în batalion şi se dă comanda titularului coman- 
dant, maiorului Neagu Savel, ce s-a înapoiat din recrutare. 


Hrana oamenilor 

Pe tot timpul operaţiunilor, hrana oamenilor s-a procurat din comerț, 
prin îngrijirea comandanților de companie. 

Bolnavi şi morți: batalionul a avut 12 oameni bolnavi, din care 10 au fost 
evacuați în Spitalul Militar Turnu-Severin, iar 2 la reşedinţa regimentului. 

Morți - 2, în Spitalul Militar Turnu-Severin. 


Operațiunile Batalionului al 2-lea 


La 13 martie 

În ziua de 13 martie, ora 3.30, Compania a 8-a, cu un efectiv de 2 ofițeri 
şi 150 [de] oameni trupă, pleacă cu trenul la Filiaşi, conform ordinului telegra- 
fic al Corpului 1 Armată nr.* pentru menținerea ordinii, stabilindu-se în canto- 
namentele de alarmă un post în şcoala primară şi un post la gara Filiaşi. 

Companiile a 5-a, a 6-a şi a 7-a rămân concentrate la regiment, având 
fiecare un efectiv de 1 ofițer şi 150 [de] oameni trupă. 


La 14 martie 

Conform Ordinului Corpului 1 Armată, Compania a 8-a pleacă pe jos, la 
ora 12 a.m., la Coțofeni. Pe drum, la cătunul Mărăreşti din comuna Brădeşti, 
compania dă peste răsculați devastând conacul proprietății. Comandantul com- 
paniei opreşte 3 semiplutoane - trimițând pe sublocotenentul Urbeanu cu un 
semipluton la Coțofeni — somează pe răsculați să se retragă, înştiințându-i că 
vor fi împuşcaţi. Răsculații începând să vocifereze şi să amenințe, comandan- 
tul companiei comandă foc, se omoară trei, răneşte de moarte unul şi ares- 
tează patru răsculați, pe care îi trimite Parchetului de Dolj. După ce risipeşte 
pe răsculați, compania pleacă la Coțofeni, unde găseşte pe sublocotenentul 
Urbeanu înconjurat de răzvrătiți. 


* Lipsă în text. 


105 


La ivirea companiei, răsculații se retrag, iar comandantul companiei 
operează arestarea a 15 capi de revoltă, înaintându-i Parchetului de Dolj. 

Companiile a 5-a şi a 6-a rămân concentrate la regiment. Compania a 7-a 
rămâne concentrată. Compania a 7-a, cu un efectiv de 1 ofițer şi 150 de oameni 
trupă, pleacă cu trenul, la ora 9 seara, la Filiaşi, conform ordinului Corpului 1 
Armată, spre a înlocui Compania a 8-a. 


La 15 martie 

Companiile 5 şi 6 — cu un efectiv de 2 ofițeri şi 300 de oameni trupă, for- 
mând un detaşament, sub comanda căpitanului Părăianu Emanoil - pleacă cu 
trenul de ora 9 seara, la gara Bibeşti, conform ordinului domnului colonel 
Popescu Anton, având misiunea de a păzi gările de pe linia ferată Târgu-Jiu 
-Filiaşi şi menţinerea ordinii în satele din împrejurimi. În acest scop, chiar în 
timpul parcursului se detaşează următoarele unități: 

Un semipluton din Compania a 5-a, la gara Copăcioasa. 

Un semipluton din Compania a 5-a, la gara Cărbuneşti. 

Un pluton din Compania a 5-a, la gara Bărbăteşti. 

Trei semiplutoane din Compania a 6-a, la Bibeşti, cu comandantul com- 
paniei şi al detaşamentului. 

Un semipluton din Compania a 6-a, la gara Gilort. 

Ajungând în gara Bibeşti, comandantul detaşamentului primeşte sub 
comanda sa pe căpitanul Petroianu Scarlat din Regimentul 1 Artilerie „Regele 
Carol!” cu o secție de 2 tunuri şi un pluton de călăreți formați din artilerişti. 

Compania a 7-a trimite din Filiaşi un pluton, sub comanda locotenentu- 
lui Popa Constantin, în satul Braloştița, județul Dolj, şi operează 27 de arestări 
dintre răzvrătiții care puseseră foc la conacul proprietății din Țânţăreni. 

Compania a 8-a, conform Ordinului telegrafic nr. 301, al Corpului 1 Ar- 
mată, lasă un semipluton la Coţofenii din Faţă, un alt semipluton la Tatomi- 
reşti, iar restul companiei de 2 semiplutoane, sub comanda căpitanului Con- 
drache, se întoarce la Filiaşi şi contribuie la menţinerea ordinii în acest sat, 
împreună cu comanda Companiei a 7-a, care păzea gara Filiaşi. 


La 16 martie 

Companiile 5, 6, 7 şi 8 stau la locurile din ziua de 15 martie, executând 
fiecare patrulări până la mijlocul distanţei ce desparte o stație de alta, precum 
şi satele învecinate. 


La 17 martie 

Companiile 5 şi 6 stau pe loc, executând patrulări prin satele învecinate 
şi paza liniei ferate, ca în ziua de 16. Sublocotenentul de rezervă Bălănescu 
Constantin se prezintă la Compania a 5-a. 

Compania a 7-a: conform Ordinului nr. 13 al comandantului detaşamen- 
tului din Filiaşi, comandantul companiei pleacă pe jos din Filiaşi, la ora 1 p.m., 
la satul Braloştița, unde arestează 37 de capi de revoltă ce dăduseră foc la 
conacul proprietății Tache Popescu. Plutonul 2 din această companie patru- 
lează prin satele Țânţăreni, Floreşti şi Poiana, luând cantonamentele de alar- 
mă în satul Floreşti. 

Compania a 8-a: conform Ordinului nr. 13 al comandantului detaşamen- 
tului din Filiaşi, comandantul companiei pleacă cu un pluton din Filiaşi la 
Valea lui Pătru, unde împuşcă doi răsculați care furau porumb din pătulele 
proprietarului, aceasta în conformitate cu Ordinul Diviziei 1 nr. 11 728, şi 
arestează 7 dintre capii revoltei. 


La 18 martie 

Companiile 5 şi 6 stau în localitățile ocupate din zilele precedente şi exe- 
cută acelaşi serviciu. Compania a 7-a: conform Ordinului domnului colonel 
Popescu Anton nr. 354 şi 352 [sic!], comandantul companiei pleacă cu un plu- 
ton din Braloştița la Filiaşi, unde soseşte şi cel de-al doilea pluton, cu locote- 
nentul Popa, din satul Floreşti, iar de aici întreaga companie pleacă la Bibeşti. 

Compania a 8-a: conform Ordinelor nr. 334 şi 352 ale domnului colonel 
Popescu Anton, comandantul companiei pleacă de la Valea lui Pătru, pe jos, la 
Filiaşi, unde sosesc şi celelalte 2 semiplutoane de la Coțofeni şi Tatomireşti, 
iar de aici pleacă pe jos la Stolojani de Jiu. 


La 19 martie 

Compania a 5-a stă pe loc în localităţile ocupate în zilele precedente. 

Compania a 6-a, semiplutonul de la gara Gilort se înapoiază la gara 
Bibeşti, unde se află comandantul companiei şi comandantul detaşamentului 
mixt. 

Compania a 7-a se află la gara Bibeşti, sosită încă în ajunul zilei, şi exe- 
cută patrulări pe linia ferată şi prin satele Musculeşti şi Săuleşti. 

Compania a 8-a se află la Stolojani, având posturi fixe la Calapăru de Sus 
şi Turcenii de Jos, patrulând prin satele învecinate. 


La 20 martie 

Compania a 5-a stă pe loc în localităţile ocupate mai înainte, executând 
patrulări. 

Compania a 6-a, conform ordinului domnului colonel Popescu Anton, 
pleacă pe jos la ora 11 p.m. la satele Zorleşti şi Prigoria, ocupându-le pe fie- 
care cu câte un pluton pentru menţinerea ordinii. Arestează la Prigoria un 

instigator care este împuşcat de santinelă pe timpul transportului la Zorleşti. 
Compania execută patrulări prin satele învecinate. Compania a 7-a, conform 
ordinului comandantului detaşamentului mixt de la Bibeşti, compania dă pos- 
turi fixe de câte o secție, pentru menținerea ordinii, în satele Musculeşti, 
Săuleşti şi Groşera, iar restul companiei păzeşte calea ferată şi satul Săseni. 

Compania a 8-a se află la Stolojani şi dă ordin pentru transportarea insti- 
gatorului Hobeanu de la Calapăru de Sus la secția de jandarmi din Borăscu; 
pe drum, încercând să fugă, este împuşcat de santinelă. 


La 21 martie 

Comandantul detaşamentului mixt trimite, în această zi, pe căpitanul 
Petroianu, cu un tun şi un pluton de călăreți, la satul Valea lui Câne, unde se 
dăduse foc la conacul proprietății. Aici, fruntaşii satului, împreună cu preotul, 
învățătorul şi primarul, denunță pe incendiatorul Matei Treistarul, care este 
împuşcat pe loc în fața sătenilor, iar casei lui i se dă foc, conform ordinului 
căpitanului Petroianu, arestându-se doi răsculați care se trimit Parchetului de 
Gorj. 

Compania a 5-a se află în localităţile ocupate dinainte. În această zi, 
comandantul companiei împuşcă la Cărbuneşti doi instigatori, denunțați de 
locuitori că voiau să-i răscoale. 

Compania a 6-a patrulează prin satele Albeni, Bengeşti, Cârligei, Poe- 
nari, Roşia, Sârbeşti, Alimpeşti, Corsoru şi Negoeşti. Cantonează la Zorleşti. 

Compania a 7-a execută patrulări, având posturi fixe, ca şi ziua preceden- 
tă şi în aceleaşi localități fixe. Compania a 8-a, aceleaşi servicii şi cantonament 
ca în ziua precedentă. 


La 22-27 martie 
Companiile 5, 6, 7 şi 8 execută acelaşi serviciu ca în ziua de 21 martie, 
având aceleaşi cantonamente. 


La 28 martie 

Companiile 5, 6 şi 7 rămân pe loc în localitățile ocupate de dinainte. 

Compania a 8-a, conform ordinului domnului colonel Popescu, coman- 
dantul companiei pleacă cu un pluton la Peşteana de Jiu, pentru menţinerea 
ordinii şi înlocuirea Companiei a 14-a, iar cel de-al doilea pluton, cu sublocote- 
nentul Urbeanu Traian, rămâne la Stolojani. 


La 29 martie 
Compania a 5-a rămâne pe loc în localitățile ocupate înainte. 

Compania a 6-a, conform ordinului domnului colonel Popescu Anton, 

pleacă pe jos, la ora 6 a.m., din Zorleşti la Târgu-Jiu, reşedinţa regimentului. 
Compania a 7-a execută marş cu calea ferată, de la Bibeşti la Târgu-Jiu. 
Compania a 8-a ocupă localitățile din ziua precedentă. 


30 şi 31 martie, 1-3 aprilie 

Companiile 5 şi 8 stau pe loc în localitățile ocupate dinainte pentru 
menținerea ordinii. 

Compania a 7-a desconcentrează concediați şi rezervişti pe ziua de 30 mar- 
tie, iar Compania a 6-a pe ziua de 1 aprilie. 

Aceste două companii execută serviciul ordinar la reşedinţa regimentu- 
lui, fără a mai fi întrebuințate la potolirea răscoalelor. 


4-19 aprilie 
In ziua de 4 aprilie, Companiile 5 şi 8 desconcentrează concediații şi re- 
zerviştii, rămânând în localitățile ocupate dinainte. 


La 19 aprilie 
Aceste companii vin la reşedinţa regimentului şi încetează serviciul pen- 
tru menținerea ordinii în județul Gorj. 


Hrana oamenilor 
Pe tot timpul operaţiunilor, hrana oamenilor s-a procurat din comerț, 
prin comandanții de companie. 


Operațiunile Batalionului al 3-lea 


16 martie 

Conform Ordinului Ministerului de Război nr. 68, comunicat telegrafic 
[împreună] cu Ordinul nr. 24 799 al Corpului 1 Armată, Batalionul al 3-lea, sub 
comanda maiorului Băbeanu Alexandru, cu un efectiv de 800 [de] oameni, 2 tră- 
suri de subzistențe şi 8 cai, pleacă cu un tren special, la ora 10 a.m., din Târ- 
gu-Jiu la gara Costeşti, unde ajunge la ora 11 p.m., punându-se sub ordinele dom- 
nului locotenent-colonel Drăgotescu, şeful detaşamentului din gara Costeşti. 

Batalionul ajungând la gara Costeşti, primeşte [ordinul] de a pleca în 
satul Şerboeni, aflat la 4 kilometri la sud de gara Costeşti, pentru menţinerea 
ordinii. Batalionul ia cantonamente de alarmă, la ora 3 noaptea, în satul 
Şerboeni. 

La 17 martie 

Batalionul operează 15 arestări dintre răzvrătiții care luaseră parte la 
răscoală şi devastaseră conacul proprietății din localitate. La ora 11 p.m., 
batalionul primeşte ordin de a porni cât se poate mai repede la gară, spre a se 
îmbarca şi pleca la Bucureşti. 


La 18 martie 

Batalionul porneşte cu trenul la ora 12.30 noaptea şi ajunge la ora 6 a.m. 
la Bucureşti, unde, din ordinul Comenduirii Pieței, se instalează în Cazarma 
Cuza-Vodă şi trece sub ordinele domnului general Crăiniceanu, comandantul 
Diviziei a 4-a. 

În seara de 18 martie, la ora 7.30, batalionul a intrat în gardă, ocupând 
următoarele posturi: 

Compania 9, gara Filaret; 

Compania 10, sala hotelului Colaro şi Banca României; 

Compania 11, Şcoala Adrian; 

Compania 12, Sala Ovidiu. 


La 19 martie 

În dimineaţa zilei de 19 martie s-a ridicat garda şi trupa a intrat în 
cazarma unde, împreună cu ofițerii, a fost consemnată pe tot timpul afluirii în 
Bucureşti. 


20 şi 21 martie 

Se prezintă la batalion următorii ofițeri de rezervă: 

Sublocotenentul Drăgoescu Victor, 

Sublocotenentul Tolescu Diamandin, 

Sublocotenentul Poroineanu Constantin. 

Dintre aceşti ofițeri, sublocotenentul Tolescu Diamandin, doctorand în 
medicină, a fost însărcinat cu funcția de medic al batalionului. 


La 22 martie 

Conform ordinului domnului comandant al Diviziei a 4-a, batalionul 
pleacă pe jos la satul Ciorogârla, detaşând Compania a 12-a la satul Arenda, 
unde se află filtrele de apă, şi Compania a 11-a la satul Crevedia. 


La 23 martie 


Batalionul ocupă localitățile din ziua de 22 martie, având misiunea de a 
menține ordinea. 

La 24 martie 

Conform ordinului domnului comandant al Diviziei 4, Compania a 11-a 
execută marş de la Crevedia la satul Ciorogârla, unde se uneşte cu celelalte 
2 companii ale batalionului. 


25-30 martie 
Companiile batalionului stau pe loc în localitățile ocupate. 


30 martie 

Conform ordinului Diviziei a 4-a, batalionul a părăsit localitățile ocupate, 
ducându-se la Chitila, de unde s-a înapoiat la reşedinţa regimentului, în ziua de 
31 martie, iar pe ziua de 1 aprilie au fost desconcentraţi toți concediaţii şi re- 
zerviştii şi contingentul 1905 cu schimbul, iar contingentul 1906 din trupa cu 
schimbul a înlocuit pe concediaţii şi rezerviştii Batalioanelor 1 şi 2 perma- 
nente. 


Hrana oamenilor 

Pe tot timpul aplicaţiilor, hrana oamenilor s-a procurat prin îngrijirea 
comandantului de batalion, cumpărându-se din comerț. 

Bolnavi: batalionul a avut 2 oameni bolnavi, un caporal şi un soldat, care 
s-au evacuat la Spitalul Militar Bucureşti. 


Operațiunile Batalionului al 4-lea 


16 martie. Batalionul al 4-lea se formează în ziua de 16 martie, după ple- 
carea celor dintâi trei batalioane. Acest batalion se formează pe cinci com- 
panii, cu denumirea de Companiile 13, 14, 15, 16 şi 17, din care Compania 13 
este formată din recruții permanenți ai Batalioanelor 1 şi 2, iar celelalte com- 
panii se compun: din soldați cu schimbul contingentele 1905 şi 1906, concen- 
trați pentru completarea efectivului de 200 [de] oameni la Companiile 1, 2, 3, 
4, 7 şi 8 şi prisosul ce a trecut peste 200, la Companiile 4, 9, 10, 11 şi 12. 
Efectivul batalionului astfel format este de 6 ofițeri şi 1 015 oameni trupă. Ca 
comandant al acestui batalion este numit căpitanul Georgescu Ştefan. 

La ora 2 p.m., Compania a 14-a, sub comanda locotenentului Dumitrescu 
Gheorghe, pleacă la satul Peşteana de Jiu, pentru menţinerea ordinii, conform 
Ordinului nr. 316 al domnului colonel Popescu Anton, comandantul trupelor 
din județul Gorj. Celelalte patru companii au rămas în Târgu-Jiu, cu însăr- 
cinarea de a menţine ordinea interioară şi paza exterioară a oraşului, precum 

şi ținerea gardelor* garnizoanei, primind ordine de la domnul locotenent- 
colonel Tetrat Gheorghe, comandantul trupelor de apărare din oraşul Târgu-Jiu. 

La 17 martie sosesc cinci ofițeri de rezervă, care sunt repartizați la com- 
panii după cum urmează: 

Sublocotenentul lonescu Ion, la Compania a 13-a. 

Locotenentul Pociovălişteanu Gh., la Compania a 14-a. 

Sublocotenentul Stănescu V. Alexandru, la Compania a 15-a. 

Sublocotenentul Capeleanu Victor, la Compania a 16-a. 

Sublocotenentul Petrescu G. Gilort, la Compania a 17-a. 

La 18-26 martie, conform ordinului dat de domnul locotenent-colonel 
Tetrat Gheorghe, batalionul a executat paza exterioară şi interioară a oraşului. 

Paza în interiorul oraşului s-a făcut prin patrule, atât ziua, cât şi noaptea, 
trimițându-se două patrule de câte 10 oameni, comandate de către un sergent, 
care erau însoţite de agenți polițieneşti şi schimbate la fiecare trei ore. 

Paza exterioară a oraşului s-a făcut prin avanposturi, aşezându-se la 
fiecare barieră câte o gardă mare, având înainte posturi mici şi santinele în- 
doite la toate drumurile şi potecile, astfel că nimeni nu putea străbate prin ele. 

Intrarea şi ieşirea din oraş era interzisă tuturor, cu excepţia celor care 
aveau bilet de liberă trecere, semnat de prefectură şi de domnul colonel 
Popescu Anton. În cazarmă se mai găseau un batalion din Regimentul V 
Ialomiţa nr. 23 şi o companie din Regimentul „Dragoş” nr. 29. 

În ziua de 20 martie, suprimându-se operațiunile de recrutare, maiorul 
Neagu Savel se reîntoarce la reşedinţa regimentului şi ia comanda 
Batalionului al 4-lea. 

La 24 martie, căpitanul Georgescu ia din nou comanda Batalionului al 
4-lea, iar maiorul Neagu trece ca comandant al Batalionului al 3-lea din cauză 
de boală a titularului, aceasta până în ziua de 27 martie, când se reîncep din 
nou operaţiunile de recrutare. 

În ziua de 24 martie, ora 8 a.m., a încetat serviciul de pază exterioară al 
oraşului, rămânând numai serviciul de pază interioară şi câte un pluton de 
40 de oameni la fiecare barieră, aceasta până în ziua de 26, când a încetat şi 
acest serviciu. 

La 27 martie. În această zi s-au desconcentrat toți concediaţii şi rezer- 
viştii, precum şi contingentele 1905 şi 1906 din trupa cu schimbul, încetând 
astfel orice operaţiune relativă la potolirea răscoalelor sau menţinerea ordinii. 

Compania 14, aflată la Peşteana, primeşte ordin de la domnul colonel 
Popescu Anton a se întoarce la regiment, unde, sosind, desconcentrează 
oamenii pe ziua de 28 martie. 


* Probabil gărzilor. 

Pe măsură ce unitățile ce desconcentrează oamenii concediați şi rezer- 
vişti, efectivele lor s-au redus la 100 de puşti de fiecare companie, completân- 
du-se efectivul de 100 cu oameni din trupa cu schimbul şi contingentele 1905 
şi 1906, care execută, la reşedinţa regimentului, tragerile prevăzute pentru 
anul al doilea şi al treilea. 

Dispoziţia de a ţine efectivul de 100 [de] puşti de fiecare companie este 
luată mai mult ca o măsură preventivă, fiindcă, în definitiv, răscoalele şi agi- 
taţiile sunt potolite pretutindeni. Această măsură ţine până în ziua de 31 mai, 
când, desconcentrându-se oamenii cu schimbul, se reduce astfel efectivul com- 
paniilor la cel bugetar. 


Hrana oamenilor 
Pe tot timpul operaţiunilor, hrana oamenilor s-a pregătit la reşedinţa regi- 
mentului, prin îngrijirea ofițerului cu aprovizionarea, trimițându-se la posturi. 


Bolnavi 
Toţi oamenii bolnavi au fost căutaţi în infirmeria regimentului; cei cu 
boli mai grave s-au trimis în cura spitalului Severin. 


Arhivele Militare Române, Biblioteca Arhivistică, Registre istorice, R.I. 767, ff. 35-47 


5. 


Extras din registrul istoric al Regimentului IV Ilfov nr. 21 privind ope- 
rațiile efectuate în Muntenia (6 martie-—5 aprilie 1907) 


6 martie 

Răscoalele ţărăneşti, ivite la început în nordul Moldovei, se întind cu 
repeziciune şi în Muntenia, luând un caracter foarte grav. 

Ministerul de Război, cu Ordinul nr. 43 892, ordonă Corpului 2 
Armată mobilizarea contingentelor de concediați şi rezervişti până la 
obținerea efectivului de 600 [de] oameni de fiecare din cele 2 batalioane per- 
manente, în care intră şi recruții. Acest ordin este modificat prin Ordinul nr. 
44 371, care prevede ca fiecare batalion să aibă 600 [de] oameni, în afară de 
recruți. 

Regimentul trimite ordinele de chemare în seara zilei de 6 martie, iar în 
zilele de 7 şi 8 martie efectivele sunt cele ordonate. Acest efectiv de 1 200 [de] 
oameni se fracționează apoi pe trei batalioane. 

Cu începere de la 7 martie, domnul general Crăiniceanu ia comanda 
Cetăţii Bucureşti, iar trupa şi ofițerii rămân necontenit în cazarmă [fiind] con- 
semnaţi. 

În seara zilei de 11 martie, Batalionul 1 este trimis în judeţul Teleor- 
man, iar la 13 martie Companiile 5 şi 6 la Târgovişte. Compania 1 se dă ca 
gardă permanentă la Ministerul de Război. 

Compania a 8-a şi Batalionul al 3-lea, căruia i se dă efectivul de 400 [de] 
oameni, concură pe rând în avanposturile ce se instalează la Băneasa şi 
Mărcuţa sau execută marşuri de garnizoană cu arme combinate. 

De la 13 martie, jumătate din trupă şi ofițeri rămân din 12 în 12 ore con- 
semnaţi în cazarmă. 

În seara zilei de 18 martie, Batalionul 3 este şi el detaşat la Piatra-Olt, 
iar în cazarma Regimentului IV Ilfov nr. 21 se aduce un batalion din 
Regimentul „Războieni” nr. 15. 


11-25 martie 

Batalionul 1 pleacă în seara zilei de 11 martie sub comanda maiorului 
Dumitrescu, având efectivul de 13 ofițeri şi 475 trupă. 

Îmbarcarea s-a făcut la ora 1 noaptea în stația Bucureşti. 

A doua zi, 12 martie, ora 10.30, batalionul ajunge în gara Costeşti, unde 
primeşte o telegramă [cu] repartiția companiilor; o companie la Roşiori de 
Vede şi trei companii la Turnu-Măgurele. 

Ajunge în gara Miroşi, pe care a găsit-o invadată de țăranii răsculați, dar 
nu s-a întâmplat niciun accident, căci răzvrătiții s-au liniştit la vederea trupei. 

La ora 12 a.m., batalionul ajunge în gara Balaci, care, conform ordinului 
comandantului regiunii, locotenent-colonelul Radian, este ales ca centru al 
operațiunilor şi reşedinţa comandantului batalionului. 

Se distribuie companiile astfel: 

Compania 1, direcția: satul Balaci-Tecuci-Kalinderu-Tufeni; 

Compania 2 se va opri în gara Salcia; 

Compania 3, în garnizoana Turnu-Măgurele; 

Compania 4 se va opri în gara Beuca şi va opera în direcția Dobro- 
teşti-Ghimpeţeni. 

În aceeaşi zi (12 martie), Compania 1, [comandată de] căpitanul Macaro- 
vici, restabileşte liniştea în Balaci şi în urmă a plecat la Tecuci, lăsând o linişte 
aparentă. 

La 6 p.m., voind să plece, la ieşirea din sat au fost întâmpinați de o mulți- 
me enormă de răzvrătiți. 

Somându-i să se risipească, ei nu au voit şi atunci s-a tras foc, căzând 
2 morți şi 4 răniți. Fierberea este mare în sat. Compania 1 rămâne acolo pe 
timpul nopții. 

Compania a 2-a, căpitan Staia, se îndreaptă spre Salcia, unde găseşte 
linişte, rechiziționează 8 căruțe pentru transportul trupei şi merge spre 
Cărăvăneşti. 

În comuna Dorobanţu, compania a întâmpinat o bandă de răsculați, care 
nesupunându-se de bunăvoie s-a făcut uz de arme şi s-au arestat 86 [de] pri- 
zonieri care s-au expediat la Turnu-Măgurele prin stația Troian. 

Compania a 3-a, căpitan Chirițescu, a păzit împrejurimile T. Măgurele. 

Compania a 2-a, căpitan Cantacuzino Gh., mergând spre Beuca, a găsit-o 
devastată şi oamenii răsculați, aşa că a trebuit a petrece noaptea acolo. 


13 martie 

Compania 1, după ce a restabilit ordinea în Tecuci, se îndreaptă spre 
Tufeni, unde linişteşte spiritele fără vărsare de sânge, arestând 32 [de] răscu- 
laţi şi confiscând un pistol cu două ţevi — dat unui individ de preotul comunei -, 
un box şi trei bricege, înaintate la Turnu-Măgurele. 

Compania a 2-a a înconjurat pădurea Epureasca plină de răsculați; aici a 
arestat pe individul Alexandrescu care omorâse pe contabilul conacului de la 
Belitoreni. 

Compania a 3-a se găseşte tot la Turnu-Măgurele, unde a trimis un 
detaşament de 22 de oameni şi 4 călăreți, sub comanda locotenentului Gher- 
man Ulyse, în comuna Liţa pentru liniştirea spiritelor. 

Compania a 4-a linişteşte satul Dobroteşti, un centru important al revol- 
tei; aici s-au întrebuințat armele omorându-se capul revoltei. 


14 martie 

Compania 1 plecând din Tufeni-Stoboreşti, unde a arestat şi trimis la 
gara Balaci 20 de indivizi care luaseră parte la incendiile de la Tufeni, s-a în- 
dreptat spre Mozoceni. Compania a 2-a a explorat pădurea Epureasca, a lăsat 
spre a păzi gara Troian 1 sergent cu 8 oameni, iar restul s-a îndreptat spre 
Belitori, Dulcheni, Pârlita. 

Compania a 2-a a continuat a sta sub ordinele garnizoanei Turnu-Măgurele. 

Compania a 4-a, după ce a făcut mai multe arestări în Dobrotești, s-a 
îndreptat spre Ghimpați. 


15 martie 
In această zi se continuă cu arestările fără a se mai face uz de arme. 


Totul începe a se linişti, intervenţia armatei îşi ajunge scopul. 

Compania 1 operează spre Tufeni-Bârla. 
Compania 2 operează la Belitori. 

Compania 3 păzeşte linia ferată Turnu-Măgurele. 
Compania 4 operează în Ghimpeţeni, Văleni-Olt. 


16 martie 

Pretutindeni linişte relativă. 

Compania 1 operează spre Tecuci-Bârla. 

Compania 2 operează la Belitori. 

Compania 3 păzeşte linia ferată spre Lita. 

Compania 4 în Văleni este nevoită a întrebuința armele omorând 5 răs- 
culați şi rănind 50. Tot aici s-a prins şi marele instigator Petrescu. Plecând din 
Văleni, un pluton linişteşte Ghimpeţeni, altul, satul Atârnați. 


17 martie 

În această zi, în toată regiunea ocupată de Batalionul 1 din Regimentul 
IV Ilfov nr. 21 nu s-a mai semnalat niciun caz de răzvrătire. Companiile conti- 
nuă cu încheierea de procese-verbale şi expedierea diferiților arestați. 


18 martie 
Linişte pretutindeni ca şi în ziua precedentă. 


19 martie 

Companiile operează conform ordinelor superioare la formarea tabe- 
lelor cu proprietățile distruse şi cu diferitele pagube aduse. Se caută a se dis- 
tribui celor în drept obiectele găsite la răsculați. 


20 martie 
Linişte pretutindeni. Se continuă cercetările, anchetările şi trimiterea 
capilor răscoalei. 


21 martie 
Liniştea nu este tulburată în nicio localitate, lucrurile îşi continuă mer- 


sul lor normal. 


22 martie 
Linişte pretutindeni. 


23 martie 
Nimic schimbat în situația zilei precedente. 


116 


24 martie 

La ora 2 noaptea s-a primit ordin telegrafic de a concentra companiile în 
batalion în satul Balaci şi a începe instrucție şi marşuri în diferite direcții. 

Sublocotenentul Georgescu [este însărcinat] cu cantonarea batalionului 
în satul Balaci. Acest sat însă fiind pe de o parte întins prea mult, peste 4 kilo- 
metri, pe de alta găsindu-se în rele condiţii igienice, batalionul a fost cantonat 
în gara Balaci şi în magaziile din împrejurimi. Pe seară, a primit ordin ca a 
doua zi batalionul să fie gata de plecare spre Bucureşti, fiind înlocuit de un 
batalion din Regimentul Bacău nr. 27. 


25 martie 

Batalionul este adunat în gara Balaci, de unde, la ora 4 p.m., se îmbarcă 
pentru Bucureşti, unde ajunge la ora 3 a.m., a doua zi reluându-şi reşedinţa în 
cazarma din strada Francmasonă. 

În urma Ordinului nr. 245 al dlui comandant al Cetăţii Bucureşti, 
Companiile 5 şi 6, sub comanda căpitanului Frantomir Lucian, sunt trimise la 
Târgovişte, unde intră sub ordinele Diviziei a 3-a. 

Detaşamentul, având 3 ofițeri şi 250 trupă, cu 2 trăsuri de subzistență, 
se îmbarcă în ziua de 13 martie, ora 4 p.m., iar la ora 8.30 debarcă în 
Târgovişte, pe care o străbate în sunetele gorniştilor spre a linişti populația 
alarmată. 

Detaşamentul cantonează la Şcoala Primară nr. 1, după ce detaşamentul 
detaşează un semipluton la Răzvad, spre a păzi conacul moşiei. De asemenea, 
se dau patrule noaptea pentru paza oraşului. 


14 martie 

În urma ordinului primit de la Divizia a 3-a, o companie (a 6-a) pleacă 
spre Văcăreşti. La Colanu, compania este întâmpinată de o ceată de vreo 200 
[de] răsculați. În urma somaţiilor regulamentare, aceştia se opresc. Trimit de- 
legaţie la prefectură, apoi se retrag. Compania se întoarce la Târgovişte, 
păzind frontul [de] sud-est al oraşului. 

La ora 3.50 p.m., în urma ordinului diviziei, Compania a 6-a pleacă spre 
Văcăreşti, Băjeşti şi Perşinari. 

Conacul Băjeşti în flăcări. Trei semiplutoane din Compania a 6-a şi un 
semipluton din Compania a 5-a pornesc cu trenul spre Văcăreşti, unde ajung 
la ora 6 p.m. 

Detaşamentul străbate satul Văcăreşti în coloană de marş, gornişti 
sunând şi arestează 10 capi ai răsculaților, apoi cantonează seara la 9 în cona- 
cul Văcăreşti. În timpul nopţii, patrulare spre Perşinari şi Văcăreşti. 

La ora 6 p.m., un semipluton, sub comanda sublocotenentului Giurcă, 
din Compania a 5-a rămâne în Văcăreşti. 

Restul de trei semiplutoane pleacă la Perşinari, unde găseşte săteni agi- 
taţi şi parte [din aceştia] distrugând un gard de la conacul dlui Kalinderu. 
Trupa trece râul Dâmboviţa în căruţe, se arestează 13 răsculați, care se trimit 
la Târgovişte sub escortă. 

La ora 3 p.m., locotenentul lachim este trimis cu un semipluton în recu- 
noaştere spre gara Luţei unde găseşte linişte. 

Se iau diferite măsuri pentru liniştirea spiritelor, se ordonă închiderea 
cârciumilor, se citeşte manifestul guvernului, se amenință cu împuşcarea la 
cel mai mic semn de revoltă sau incendiu. 

În această zi Compania a 5-a execută marş de la Târgovişte la Băleni, 
unde cantonează. 


16 martie 

Compania a 5-a, găsind linişte în Băleni se reîntoarce la Târgovişte. 

Compania a 6-a menține linişte fără a face uz de arme, în Văcăreşti şi 
Perşinari. 


17 martie 
Compania a 5-a pleacă din Târgovişte în Secueni. 
Compania a 6-a patrulează spre Raciul, Băteşti de Jos, Nucet. 


18 martie 

Compania a 5-a menţine linişte în Secueni şi împrejurimi. Compania a 6-a 
continuă a sta pe loc în sectorul Văcăreşti-Perşinari. Spiritele se liniştesc mai 
pretutindeni. Fiind duminică, se oficiază un serviciu divin în ambele centre; 
apoi preotul şi învățătorul țin cuvântări explicând populației manifestul guver- 
nului şi îndemnându-i la linişte şi în cele din urmă vorbeşte căpitanul 
Frantomir în Perşinari şi sublocotenentul Giurcă în Văcăreşti. 

Pe înserat s-a făcut hora mare la care au luat parte soldaţii şi sătenii 
înfrățindu-se unii cu alții. 

Aşa că vorba bună şi îndemnurile frumoase au avut o influență mai efica- 
ce decât însăşi gloanţele şi arestările. 


19 martie 

Compania a 5-a tot la Secueni. 

Compania a 6-a ocupă aceleaşi localități. Linişte pretutindeni. Sătenii 
încep a cere să vină dl Kalinderu să facă învoieli. 

Se descoperă, prin femei şi copii, că pentru ziua de 15 martie se proiec- 
tase arderea conacelor Perşinari şi Văcăreşti, în care scop din ziua de 14 se 
adusese|ră] două butoaie cu gaz; sosirea trupelor a salvat totul. 

În această zi se împart şi ofrandele trimise [militarilor] din Bucureşti, 
din partea arendaşilor donatori. 


20 martie 

Compania a 5-a tot în Secueni menținând liniştea şi patrulând împre- 
jurimile. 

În localitățile ocupate de Compania a 6-a de asemenea linişte pretutin- 
deni, nicio încercare a răzvrătiților. 


21 martie-3 aprilie 

Detaşamentul ocupa localitățile menţionate mai sus. Niciun caz deo- 
sebit nu perturbă situaţia de linişte de pretutindeni. 

Abia la 27 martie un pluton din Compania a 6-a se deplasează spre a 
merge spre Sperieţeni, unde locuitorii se pun în grevă rupând contractul de 
învoieli; se arestează 4 instigatori între care şi notarul comunei. 

În ziua de 3 aprilie, detaşamentul se reîntoarce la Bucureşti, desconcen- 
trând concediații şi rezerviştii şi primind în locul lor [în] schimb contingentele 
1905 şi 1906 până la 100 [de] oameni de companie (Ord. nr. 269 al Diviziei 4). 

Batalionul al 3-lea este trimis la P|iatra-]Olt conform ordinului Corpului 
2 Armată nr. 64. 

Batalionul de îmbarcă în noaptea de 18 martie, ora 1.35 noaptea, cu un 
efectiv de 15 ofițeri (maiorul Marghiloman comandant), 490 trupă şi 2 trăsuri 
de subzistență, ajungând la destinaţie (gara Piatra) în ziua de 19 martie, la ora 
1.30 p.m. 

Detaşamentul este pus sub ordinele locotenent-colonelului Panaitescu, 
comandantul sectorului care ordonă a se ocupa satul şi conacul Enăşeşti la 
4 kilometri de gara Piatra. 

Batalionul cantonează la conac şi în satul Enăşeşti, unde se mai află un 
batalion din Regimentul Vlaşca nr. 5 sub comanda maiorului Mierlescu. 

Cu toate că domnea liniştea pretutindeni şi locuitorii nici nu se răscu- 
laseră şi nici nu dădeau semne de nelinişte, s-a procedat la paza trupelor şi a 
localităților ocupate prin patrule, evitându-se orice contact cu satele răsculate. 


20 martie 


În această zi, batalionul a fost trecut în revistă de domnul locotenent-co- 
lonel Panaitescu. 

Pentru ca trupa să fie ocupată, s-a hotărât a se face regulat instrucție, 
întocmindu-se [un] program care s-a înaintat comandantului sectorului pentru 
ştiinţă şi aprobare. 


21 martie 
Nimic deosebit. Linişte pretutindeni. 


23 martie 
Pentru bunul trai al soldatului se lărgesc cantonamentele, dându-se 
batalionului spre cantonare şi o parte a satului Piatra. 


24 martie 

Trupa a continuat programul de instrucție de primăvară fără a interveni 
ceva care să strice ordinea şi liniştea. Se ordonă pentru a doua zi o serbare 
militară. 


25 martie 
Din cauza timpului rău, fiind ploaie mare, nu s-a putut face serbarea mili- 
tară ordonată. 


27 martie 
Trupa şi ofițerii subalterni continuă serviciul după program, ofițerii călări 
iau parte la o recunoaştere împreună cu domnul comandant al sectorului. 


28 martie 
Maiorul Fotescu din Regimentul Vlaşca nr. 5 este numit comandant al 
sectorului în locul locotenent-colonelului Panaitescu. 


31 martie 

În urma ordinului primit de la regiment, batalionul se întoarce la ora 3 p.m. 
în stația Piatra, iar a doua zi, 1 aprilie, ora 4.45 a.m., soseşte în gara Bucureşti, 
iar după ce batalionul este trecut în revistă de domnul comandant al regimen- 
tului, care mulţumeşte tuturor de modul remarcabil cum s-au condus soldații 
concediați şi rezervişti, sunt desconcentraţi şi trimişi pe la vetrele lor. 


1 aprilie-3 mai 

În baza Ordinului circular nr. 269, Regimentul IV Ilfov nr. 21 desconcen- 
trează Batalionul al 3-lea, iar cele 2 batalioane permanente sunt dislocate, 
Batalionul 1 la Alexandria şi al 2-lea la Zimnicea. 

2 aprilie 

La ora 11 a.m., Batalionul 1 şi Companiile 7 şi 8 din Batalionul 2 
(Companiile 5 şi 6 nu sosiseră din Târgovişte) se îmbarcă în stația Bucureşti, 
cu destinația Alexandria şi Zimnicea. 


3 aprilie 

La ora 3.30 dimineaţa, cele două companii din Batalionul 2 ajung în 
Zimnicea; trupa şi ofițerii rămân până la ziuă în vagon, apoi cantonează Com- 
pania a 7-a în locul Companiei a 11-a Teritorială locală, iar Compania a 8-a în 
casele din apropiere; s-au luat apoi măsuri ca în fiecare zi o companie să fie de 
serviciu dând patrulele necesare. 


4 aprilie 

La început, marşurile pe plutoane în diferite direcţii. Plutonul 1 din 
Compania a 8-a, sub comanda locotenentului Rîmniceanu, a făcut un marş spre 
Fântânele, iar Plutonul al 2-lea sub comanda sublocotenentului Drăghiceanu 
spre cătunele Zimnicele. 

S-au arestat în această zi locuitorul Nicolae Florea Mitu, care oprea pe 
ceilalți locuitori a ieşi la munca câmpului. 


5 aprilie 

Compania a 7-a [a] trimis plutoanele în marş spre Piatra trecând prin 
Fântânele, Suhaia, Viişoara, cantonând seara în Piatra (Plutonul 1 sub coman- 
da locotenentului Brătianu) şi Cervenia prin comunele Bragadiru, Conţeşti 
(Plutonul 2 sub comanda sublocotenentului Buşe). 

Influența acestor marşuri şi a celor executate în ziua precedentă a fost 
binefăcătoare; în urma cuvântărilor patriotice ale ofițerilor, locuitorii se arată 
pretutindeni voioşi şi gata a ieşi la munca câmpului. 


Arhivele Militare Române, Colecţii arhivistice, fond 1 042, dosar nr. 3, ff. 21-29 


6. 


Extras din registrul istoric al Regimentului „Rovine” nr. 26 referitor la 
operațiunile efectuate în județele Dolj şi Buzău (12-25 martie 1907) 


În ziua de 12 martie, conform Ordinului nr. 24 139, s-a trimis la 
Podari-Livezi Compania a 9-a, sub comanda căpitanului Economu, în scopul 


de a nu lăsa pe răsculați a se apropia de podul de peste Jiu. 

În ziua de 13 martie, conform Ordinului nr. 24 255, s-a trimis la podul 
Breasta un pluton, sub comanda locotenentului Amzulescu, pentru a interzice 
răsculaților trecerea peste pod, şi Compania a 11-a, sub comanda căpitanului 
Dumitrescu Vasile şi a sublocotenentului Ionescu, spre Malu Mare, Săcui, 
Teasc, operând în toată regiunea spre Rojişte şi Coşoveni, unde a avut foarte 
mult de lucru, spiritele fiind foarte agitate. 

În ziua de 14 martie, conform notei telefonice a Corpului 1 Armată, s-a 
trimis sergentul Sion cu 20 de oameni, la Bucovăţ, pentru a merge la Palilula, 
spre a întări trupele de artilerie ce se găseau acolo. 

În noaptea de 13 martie, orele 5 spre ziuă, s-a primit ordinul a se trimi- 
te o companie, fără ranițe, pe Valea Amaradiei, spre Mirea, Bunicei şi Stoina, 
în ajutorul unui detaşament de tunari a căror situație devenise gravă. 

Am însărcinat pe căpitanul Şomănescu cu Compania 1, care a plecat la 
orele 5.10 a.m. 

În ziua de 14 s-a trimis la Breasta şi restul din plutonul Companiei a 6-a, 
sub comanda căpitanului Hagi Preda, pentru a apăra contra răzvrătiților. 

Tot în acea zi a pornit, conform notei tehnice, Compania a 12-a, sub 
comanda căpitanului Pretorian la Peleşci, cu trenul de ora 1, spre a calma 
spiritele, care companie, la orele 5 p.m., a fost înapoiată, răsculații fiind cal- 
maţi prin cuvânt. 

În ziua de 15 s-a primit Ordinul nr. 10 547 a se păzi şi proprietățile supu- 
şilor italieni din Cernele; s-a trimis un post de 1 sergent şi 12 oameni pentru 
pază. 

În ziua de 15 martie, prin Ordinul nr. 10 536, s-a dat ordin să se facă uz 
de armă cu hotărâre şi energie, răsculații fiind prea agresivi, după care s-au 
dat ordinele necesare la timp. 

Tot în această zi s-a primit Ordinul Corpului de Armată nr. 482, ca efec- 
tivul batalionului să fie de 800 din trupă cu schimbul [contingentele] 904, 903 
şi 902 [din] oraşul şi comunele vecine nerăsculate. S-a dat ordin, s-a executat, 
lăsând în cazarmă Batalionul 1 la dispoziția Marelui Stat Major. 

În ziua de 15 martie s-a primit Ordinul nr. 10 546 al Diviziei a 2-a, că, cu 
începere de la 14 martie, comanda trupelor se încredințează domnului general 
Gigurtu Petre. În acest scop s-au dat ordine severe pentru menținerea ordinii 
atât în afară, cât şi în oraş, dându-se paza oraşului sub comanda domnului locote- 
nent-colonel Pătraşcu Ion, având patrule în interior şi toate barierele ocupate cu 
trupe de infanterie şi artilerie, iar în afară s-au format detaşamente din toate trei 
armele care să opereze în regiunile răsculate cu cea mai mare energie. 

În ziua de 16 martie 1907 s-a primit Ordinul nr. 24 767 să se cheme şi 
ofițeri de rezervă pentru ajutorul trupei în răscoale. 

Regimentul a concentrat 8 ofițeri de rezervă ce s-au trimis la companiile 
lor. 

În ziua de 17 s-a trimis pe Valea Amaradiei Compania a 5-a, sub coman- 
da locotenentului Popescu Petre, în ajutorul Companiei 1, sub comanda căpi- 
tanului Savel Manu, deoarece căpitanul Şomănescu a fost chemat la regiment, 
luându-i-se comanda de către domnul comandant al Diviziei a 2-a. 

În ziua de 18 martie, răscoalele începându-se a se potoli, s-a primit 
Ordinul nr. 11 770 [care prevedea] a nu se mai face uz de arme. 

În ziua de 19 martie, Batalionul 1, sub comanda maiorului Hagi Gheorghe 
Nicolae, cu 14 ofițeri şi 800 de oameni, au pornit la Buzău, conform ordinelor 
Ministerului de Război. 

În ziua de 21 martie s-a primit Ordinul nr. 11 883 ca trupa să-şi micşo- 
reze efectivele, conform ordinelor anterioare, răscoalele fiind potolite, iar 
lucrurile furate de la proprietari să se dea ordin a fi predate înapoi prin aju- 
torul comandanților de detaşamente. 

În ziua de 21 martie, s-a primit Ordinul nr. 11 963 [care prevedea] să 
rămână numai trei detaşamente: al căpitanului Popovici Radu la Segarcea, al 
căpitanului Hagi Preda la Breasta şi al maiorului Antonescu la Coşoveni. 

În ziua de 25 martie, trupele s-au înapoiat la regiment, trimițându-se 
numai un batalion la Balş, sub comanda maiorului Antonescu, care se găseşte 
şi în prezent în acea localitate. 


Arhivele Militare Române, Biblioteca Arhivistică, Registre istorice, R.I. 794, ff. 112-114 


7. 


Extras din registrul istoric al Regimentului „Radu Negru” nr. 28 privind 
acțiunile de represalii (arestări şi execuții) şi menținere a ordinii efec- 
tuate în județele Dolj, Argeş şi Vlaşca (10 martie-—15 aprilie 1907) 


10 martie 

În această zi, ora 4 p.m., Corpul 2 Armată, prin Ordinul telegrafic nr. 
44 672/1907, ordonă mobilizarea concentraților, concediaților şi rezerviştilor 
până la contingentul 1898, în vederea răscoalei țăranilor. 

În ziua de 11 martie, orele 8 p.m., Compania 1 porneşte în comuna 
Izvorul, județul Argeş, şi Compania a 2-a în comuna Ungheni, acelaşi judeţ. 

La ora 9 p.m., pleacă Compania a 3-a în comuna Corbii Mari şi Compania 
a 4-a în comuna Glavacioc, județul Vlaşca. 

În ziua de 12 martie, ora 10 a.m., porneşte un pluton din Compania a 7-a 
în comuna Şerboeni, județul Argeş, al 2-lea pluton din Compania a 7-a în comu- 
na Martalogi, din acelaşi judeţ. 

La ora 5 p.m., pleacă Compania [a] 6-a în comuna Glavacioc, județul Vlaşca. 

În ziua de 13 martie, ora 8 p.m., Compania a 8-a porneşte în comuna 
Stolnici, județul Argeş. 

Toate aceste trupe, afară de Companiile a 3-a, a 4-a şi a 6-a, au format 
Batalionul 1 sub denumirea de Sectorul „Ungheni-Isvoarele-Stolnici”, 
reşedinţa batalionului la Ungheni. 

În ziua de 14 martie, [orele] 6 a.m., pleacă Compania (a 6-a) a 5-a [sic?] 
la Glavacioc, județul Vlaşca. 

Companiile a 3-a, a 4-a, a 5-a şi a 6-a formează Batalionul 2, sub denu- 
mirea de Sectorul „Glavacioc-Corbii Mari” [sic]. 

În ziua de 16 martie, orele 6 a.m., pleacă un detaşament, sub comanda 
locotenentului Ştefanie Ioan, în comuna Răscăeți, județul Argeş. 

La ora 2 p.m., pleacă Batalionul 3 la Filiaşi, județul Dolj. 

Toate aceste trupe au rămas în localitățile ocupate şi arătate mai sus 
până la sfârşitul lui martie, când au fost înlocuite de către unitățile 
Regimentului 13 Infanterie şi când s-au retras în garnizoana de reşedinţă. 

Cu ocazia acestor revolte au avut loc următoarele operațiuni: 

În ziua de 12 martie, în comuna Şerboeni, județul Argeş, Plutonul 2 din 
Compania a 7-a, sub comanda sublocotenentului Bădulescu Alex., a avut lupte 
cu răzvrătiții agresori, omorând din ei 3, rănind 7 şi arestând 20 [de] conducă- 
tori, pe care i-au predat autorităților civile. 

În noaptea de 13-14 martie, Compania a 4-a, sub comanda căpitanului 
Marinescu Alex., şi parte din Compania a 6-a, sub comanda căpitanului Pravăţ 
Dumitru, au apărat comuna Glavacioc în contra răzvrătiților, risipindu-i cu 
focuri. Au căzut 3 răzvrătiți şi au arestat din ei 40 [de] conducători. 

În ziua de 14 martie, s-a apărat comuna Preajba în contra răzvrătiților, 
care, după ce dăduseră foc conacului, veneau din nou la prădăciuni şi jafuri. 
S-a apărat de asemenea hanul lui Pală. Răzvrătiţii au fost respinşi prin focuri, 
rămânând 3 morți, 2 răniţi şi 30 [de] conducători arestați. 

În ziua de 16 martie în comuna Pădureţ, judeţul Argeş au fost arestaţi 
22 de conducători [sic]. 

Tot în această zi, în comuna Lămaia, județul Argeş, sublocotenentul 
Negulescu Corneliu cu un detaşament de 60 [de] oameni întâmpină şi distruge 
prin focuri o bandă voalantă [sic!] de răsculați care venea din Olt, omorând 8, 
rănind 18 şi arestând 22 de conducători. 

În ziua de 17 martie, în comuna Deagurele, județul Argeş, locotenentul 
Purcăreanu Toma arestează pe şeful acelei garnizoane [sic!], precum şi pe alți 
7 conducători, care amenințau cu arme pe oricine se apropia de ei. 

Potolirea răscoalelor în celelalte comune s-a făcut fără incidente. 

În general, cu ocazia acestor operaţii, dintre răsculați au murit 14, s-au 
rănit 30 şi s-au arestat 152, care au fost predaţi autorităților civile. 

[...] 

După luptele de la Glavacioc s-a găsit pe câmp un soldat mort (soldatul 
Stroe Ion) din Compania a 6-a, care, fiind trimis de patrulă, s-a rătăcit pe câmp; 
a fost prins de răsculați şi forțat ca să meargă în capul lor. 

Tot la aceste lupte s-au rănit din imprudență soldatul Marcu Marin, din 
contingentul 1904, şi soldatul Grigore Dumitru, contingentul 1905, fără con- 
secințe grave. 


[++] 


15 aprilie 

Batalionul 1, cu un efectiv de 1 ofițer superior - maior Păşculescu loan -, 
8 ofițeri inferiori, 400 [de] oameni trupă şi 5 cai ofițereşti, este trimis în 
județul Argeş - pentru menţinerea liniştii — înlocuind Batalionul 1 din Regi- 
mentul 13 Infanterie. 


Arhivele Militare Române, Colecţii arhivistice, fond 1 049, dosar nr. 1, ff. 25-27 


8. 


Extras din registrul istoric al Regimentului „Mircea” nr. 32 referitor la 
operaţiunile efectuate în județul Prahova (7 martie-1 aprilie 1907) 


RĂSCOALELE ŢĂRĂNEŞTI 


7 martie 

Conform Ordinului garnizoanei nr. 3 464, Regimentul nr. 32 ţine gărzile 
garnizoanei cu oamenii Batalionului 2; iar un detaşament format din Compa- 
niile 3 şi 4, cu un efectiv de 1 sergent, 2 caporali şi 52 de soldați sub coman- 
da sublocotenentului Dafian M., iau în primire paza penitenciarului Târgşor. 


9 martie 


Conform Ordinului confidenţial nr. 492 al Brigăzii a 9-a, se cheamă din 
concediu contingentele 1905 şi 1906. 

La ora 1.50 noaptea, se primeşte Ordinul telefonic nr. 15 807 al diviziei 
pentru mobilizarea celor două batalioane permanente, cu un efectiv de 600 de 
oameni de batalion, plus contingentul 1907. 


10 martie 

Se trimite Compania a 6-a, cu un efectiv de 100 de oameni şi 2 ofițeri, la 
Băicoi, iar de aici, pe jos, la Băneşti-Slobozia (Câmpina), unde ajunge noaptea. 
Compania a 8-a, cu 80 de oameni şi 2 ofițeri, se trimite cu [un] tren special la 
Doftana şi de aici pe jos la Buştenari, unde ajunge în ziua de 11, ora 9 a.m. 

De la Câmpina la Băicoi se trimite un semipluton sub comanda unui 
ofițer. Satele Buda şi Floreşti sunt ocupate de câte un post de 30 de oameni. 

Paza oraşului Ploieşti. Sectorul de Nord, companiile 6 şi 7, sub comanda 
maiorului Tetrat. Sectorul de Sud, Companiile 1, 2, 3 şi 4, sub comanda maioru- 
lui Foişoreanu. Colonelul Papazoglu [numit] comandantul trupelor din Ploieşti. 


12 martie 
Două posturi, a câte 30 de oameni şi câte un subofițer, se trimit la Buda 
şi Floreşti. 


13 martie 
Postul din Băicoi a oprit manifestaţia locuitorilor ce se agitaseră din 
cauza concesionărilor. 


14 martie 

Se trimite un post fix, sub comanda unui subofițer, la Bucov. Un alt post 
de 20 de oameni, sub comanda unui subofițer, la Corlăteşti, supraveghind şi 
satele [...]* şi Zănoaga. Un detaşament de 10 oameni, cu un subofițer, trimis 
la Târgşorul-Vechi, întâlnind o bandă de locuitori răsculați, îi împiedică şi îi 
resping în sat, unde se potolesc. 

Se mai trimite un detaşament de 10 oameni şi un subofițer la gara Băicoi. 

La ora 9.30 seara, se primeşte Ordinul telefonic nr. 31 055 al Corpului 
3 Armată, pentru concentrarea concediaţilor şi rezerviştilor permanenți, pen- 
tru sporirea efectivului la 800 de oameni de fiecare batalion şi mobilizarea 
Batalionului 3 Teritorial. 


15 martie 
Trupa din Bucov împiedică mişcarea din satele Hârşa-Plopi şi Pleaşca. 


* Ilizibil în text, probabil Cetate. 

Conform Ordinului de operaţie nr. 8 al Diviziei a 9-a, se trimite Compa- 
nia a 2-a pe calea ferată la Albeşti şi de aici, pe jos, la Sângeru, unde potolesc 
pe răsculați. La ora 2 p.m., se trimite un pluton şi un ofițer cu trăsuri de rechi- 
ziție la Ciorani şi Sălciile, unde potolesc pe sătenii ce amenințau cu devastarea. 

Plutonul de la Târgşorul-Vechi revine la regiment. 


16 martie 

De la penitenciarul Târgşor se trimite un detaşament de 20 de oameni 
la Mănești, contra agitatorilor. 

Un detaşament de 11 oameni şi un sergent se trimite cu calea ferată la 
Crivaia. 

La Salcia, într-o întâlnire cu răsculații, împuşcându-se un răzvrătit, ban- 
dele s-au răspândit spre Zapioşul şi Chiojdeanca. 


17 martie 

Conform Ordinului nr. 1 841 al Diviziei 5, Batalionul 3 cu un ofițer supe- 
rior, 9 ofițeri inferiori şi 802 trupă, 5 cai ofițereşti, 8 cai de rechiziţie şi 2 tră- 
suri, pleacă la 8.30, la Piatra-Olt. 

Idem la Slănic, 20 de oameni. Se trimit la Tătărani 1 sergent şi 8 oa- 
meni, iar la Câmpina, 25 de oameni. 

Din Câmpina se trimit: 

a) La Comarnic 30 de oameni pentru a întări postul. 

b) Un gradat şi 9 soldaţi la Castelul Bibescu. 

c) Un subofițer şi 20 de oameni la Breaza. 


18 martie 

Postul de la Câmpina este întărit cu 40 de oameni şi un subofițer din 
grăniceri. Se trimit la Strejnic 30 de oameni. 

Postul de la Găgeni a împrăştiat oamenii ce începuseră să taie copacii 
din pădurea proprietarului. 


19 martie 

Sosind trupe din alte garnizoane, se împarte județul pe zone de plase: 

Regiunea oraşului Ploieşti 

Trei companii în Sectorul de Sud - Regimentul 32; trei companii în 
Sectorul de Vest - Regimentul Suceava, ambele sectoare comandate de colo- 
nelul Papazoglu Constantin. 

Regiunea Băicoi, Câmpina, Buştenari supravegheată de 4 companii, sub 
comanda locotenent-colonelului Anastaeni loan. 

Regiunea Valea Teleajen, | companie. 

Regiunea Apostolache, 1 companie cu diferite coloane volante. 

O companie în cazarma regimentului, din care se trimit mici coloane 
volante pentru întărirea posturilor şi patrule între localități. 

Datorită măsurilor luate de şefi, chibzuința cu care a fost condusă trupa, 
disciplinei şi abnegaţiei ostaşului, liniştea în județ a fost menținută, cu toate 
sforțările răzvrătiților. 


30 martie 

General Hârjeu Constantin, comandantul Brigăzii a 9-a Infanterie şi co- 
mandantul trupelor de apărare în județ, a dat următorul Ordin de zi: 

Până astăzi, trupele de sub comanda mea şi-au îndeplinit cu credință şi 
statornicie datoria către țară şi către Rege. Cu ajutorul lor, am putut, în timp 
de 20 de zile, să ţin liniştea în judeţ, să împiedic pe răzvrătiți să se atingă de 
avutul altuia, să fac pe cei paşnici să-şi vadă de munca şi treburile lor. 

Astăzi, liniştea şi pacea domnesc în cel mai frumos şi cel mai bogat județ 
din țară. 

Sunt mândru că mă găsesc în faţa unor asemenea trupe, pătrunse de 
datorie, credincioşi jurământului ce au făcut şi nădăjduiesc că şi de astăzi 
înainte nu voi avea decât laude ofițerilor şi trupelor şi că în ziua când sarcina 
noastră va fi săvârşită, un singur grai se va auzi. Soldatul român ştie să-şi facă 
datoria şi în timpul de pace, ca şi în timp de război. 

Liniştea restabilindu-se complet, conform Ordinului nr. 18 931 al Divi- 
ziei a 5-a, se dispune: 

Regimentul ține sub arme batalioanele permanente numai cu 100 de 
oameni combatanți de companie, care se vor completa cu contingentele 1905 
şi 1906, cu schimbaşi. 

Ofițerii de rezervă se desconcentrează. 

Batalionul al 3-lea, ce e la Piatra-Olt, se constituie din contingentele 1905 
şi 1906, schimbaşi şi, la neajungere, cu schimbaşi din contingentul 1904, pen- 
tru a avea 400 de combatanți. 

După constituirea batalionului, concentrații şi rezerviştii se desconcen- 
trează. 

Pentru apărarea întregului județ se destină: [Batalioanele] 1 şi 2 [din 
Regimentul] 32 Infanterie, Batalionul [din cadrul Regimentului 16] Suceava şi 
1 escadron de călăraşi. 

Regimentul se găseşte distribuit pentru pază, astfel: 

Compania 1, cu centrul la Măgurele, având zona Mâneciu, Drajnele, 
Văleni, Gornet-Cuib, Boldeşti. 

Compania a 2-a, cu centrul la Apostolache, având zona Salcia, Sângeru, 
Tisa, Chiojdeanca şi Podeni. 

Companiile a 3-a şi a 4-a, cu centrul la Ploieşti, având zona Pleaşa, 
Bucov, Corlăteşti, Bărcăneşti, Blejoi, Popeşti, Strejnicu, Ferma Buda. 

Compania a 5-a, cu centrul la Sinaia, având zona Azuga, Comarnic. 

Compania a 6-a, în regiunea petroliferă Câmpina. 

Compania a 7-a, cu centrul la Băicoi, având zona Țintea, Găgeni şi 
Floreşti. 

Compania a 8-a, la Buştenari. 

Batalionul al 3-lea, la Piatra-Olt. 

Se desconcentrează ofițerii de rezervă şi trupa, concediați şi rezervişti. 

[...] 

Compania a 5-a se duce la Sinaia şi face gardă Palatului, înlocuind-o, la 
Măgurele, Compania 1 cu 30 de oameni. 


4 aprilie 

Siguranța oraşului nemaifiind amenințată, se reduc posturile fixe şi se 
înlocuiesc prin patrule instalate în case, proprietăți, şcoli etc. cu măsuri de 
pază şi patrule mobile în toate direcţiile ce duc la sate şi [în] legătură cu cele- 
lalte posturi. 


17 aprilie 

În satul Cosminele locuitorii răsculându-se, s-a trimis un detaşament de 
1 ofițer şi 30 de oameni, care au restabilit liniştea şi apoi s-au întors, lăsând 
un post de 20 de oameni. 


18 aprilie 

La ora 6 p.m., soseşte Batalionul al 3-lea Teritorial, cu trenul, venind de 
la Piatra-Olt cu un efectiv de 7 ofițeri şi 396 trupă, care se şi desconcen- 
trează. 


21 aprilie 
Se dă drumul în concediu la 26% [din efectiv], afară de cei din regiunea 
petroliferă. 


26 aprilie 

Se retrag posturile de la Bucov şi Corlăteşti, nemaifiind necesare. O com- 
panie se trimite în marş la Mănăstirea Ghigiu, la bâlci, pentru a se preveni 
orice neliniște. 

28 aprilie 

De la Văleni se trimite la Mâneciu-Pământeni, un detaşament de 50 de 
oameni, unde locuitorii s-au răsculat unii contra altora, pentru un pământ 
căruia i s-a schimbat destinaţia. Bătaia între ei a fost sângeroasă; sosirea tru- 
pei i-a liniştit. 


29 aprilie 
Se retrag posturile de la Mâneciu-Pământeni, liniştea fiind restabilită. 


1 mai 
Se retrag posturile de la Voila, Câmpina şi Sângerul, fiind linişte. 


Arhivele Militare Române, Colecţii arhivistice, fond 1 053, dosar nr. 3, ff. 28-33 


9. 


Extras din registrul istoric al Batalionului 7 Vânători referitor la acți- 
unile de reprimare a răscoalei în Ploieşti şi în judeţele Râmnicul 
Sărat, Putna şi Tecuci (10-31 martie 1907) 


10 martie 

La ora 9.10 p.m., s-a primit următorul ordin telegrafic, nr. 44 755, de la 
Corpul 2 Armată: 

Ministerul a ordonat pornirea imediată cu calea ferată spre Ploieşti, 
pentru menținerea ordinii în judeţ; raportați diviziei. 

La ora 10.30 p.m., batalionul, cu un efectiv de 1 ofițer superior, 16 ofi- 
teri inferiori, 17 subofițeri, 28 [de] caporali şi 330 [de] soldați, în total 375 tru- 
pă, 9 cai şi 2 trăsuri, a părăsit cazarma la ora 10.50, s-a îmbarcat, iar la ora 
11.30 a pornit trenul militar. [...] 


11 martie 

La ora 8.15 a.m., batalionul a sosit în gara Ploieşti, de unde a pornit spre 
Piața Independenţei, iar de acolo [...] la marginea oraşului, în apropierea 
cazărmilor. 

Până la ora 7 p.m., trupa a stat în cantonament, apoi s-au trimis patrule 
la bariere şi la marginea oraşului. 

La ora 11, în urma Ordinului nr. 4 480 al garnizoanei, primit după cel al 
Corpului 3 Armată, nr. 30 571, telegrafic, batalionul a plecat la gară, unde s-a 
îmbarcat într-un tren militar şi, la ora 1.30, a plecat cu destinația Râmnicul Sărat. 

12 martie 

La ora 7 a.m., batalionul a sosit în gara Râmnicul Sărat şi de aici a pornit 
în piața mare, de unde Compania 1 a fost trimisă la bariera Băltaţi, Compania a 
3-a la bariera Focşani, iar Companiile a 2-a şi a 4-a au rămas ca rezervă în piață. 

Compania 1, la ora 8.30, a fost întărită cu un pluton din Compania a 2-a, 
iar la ora 8.46 a tras focuri în țăranii adunaţi în fața barierei, rănind 9 din ei, 
după care compania i-a risipit cu baioneta, făcând 53 de arestări. 

Compania a 3-a, la bariera Focşani, a tras focuri şi a omorât unu şi a rănit 
pe mai mulți țărani, care au fost luaţi de ceilalți. 

La ora 9, Compania a 4-a a plecat cu trenul la Sihlea, pentru a apăra 
castelul domnului Grădişteanu. 

La ora 12.45, Companiile 1 şi a 2-a au primit ordin ca un detaşament 
volant să plece pentru a restabili ordinea în comunele Băltaţi, Costienii de 
Sus, Joița, Socarici, Slobozia-Galbenu, Bălăceanu, Jirlău, Nisipurile şi a face şi 
arestări, apoi să se instaleze în comuna Jirlău, ca punct central de unde să 
radieze în toate direcțiile. 

Compania a 3-a, care a rămas disponibilă, a primit ordin ca să formeze 
deocamdată rezerva generală la dispoziția garnizoanei. Din acest moment, 
Companiile a 3-a şi a 4-a au operat separat. 

La ora 1.30 p.m., detaşamentul, format din Companiile 1 şi a 2-a, a plecat 
în căruțe până la Costieni (14 kilometri). Companiile au mers întrunite, iar, de 
aici, Compania 1 [a] continuat marșul spre Bălăceanu, şi Compania a 2-a spre 
Costienii de Jos, la Joița. În Costienii de Jos, locuitorii erau întruniți şi gata să 
devasteze şcoala şi Banca Populară. Compania, intervenind, a făcut 13 arestări. 

Un pluton a fost trimis la Joița, unde a arestat 2 oameni, apoi, la ora 
8.30 p.m., a continuat marşul prin Costienii de Sus, Socarici, la Bălăceanu, unde 
a ajuns la ora 11.15 p.m. Distanţa parcursă: 29 kilometri. Trupa a fost cantonată 
în grajdurile proprietății domnului Cristescu. Timpul, rău: viscol şi ninsoare. 

Compania a 3-a, la ora 3.30, a primit ordinul de a opera din partea garni- 
zoanei, în partea de nord-est a județului. La ora 4 p.m. a plecat, pe jos, la 
Slobozia, unde a ajuns la ora 7 p.m. Distanţa: 16 kilometri. Timpul, rău şi zăpadă. 

Trupa a fost cantonată în grajdurile proprietarului Şonţu. Hrană rece. 

Compania a 4-a. La ora 9.40 s-a îmbarcat în gara Râmnicu; la ora 10 a.m. 
a plecat cu trenul la Sihlea, unde a ajuns la ora 11 a.m. 

La ora 1.30, compania a intrat în satul Sihlea, aici fiind linişte; la ora 
4 p.m., conform ordinului garnizoanei Râmnicul Sărat, a plecat, pe jos, la 
Bogza, unde a sosit la ora 6 p.m. Distanţa fiind de 8 kilometri; timpul şi dru- 
mul, foarte rele; s-au arestat 42 de oameni. 

Trupa a fost cantonată în primărie şi şcoală; hrană rece. 

13 martie 

Detaşamentul, format din Companiile 1 şi a 2-a, până la ora 12 a.m. a 
făcut percheziţie şi 2 arestări. 

La ora 1 p.m., acest detaşament a plecat în căruțe [spre] Galbenu, 
Slobozia-Galbenu, la Jirlău. În Slobozia s-au făcut 8 arestări. În Jirlău, com- 
paniile au sosit la ora 6 p.m. Compania 1 a continuat marşul, tot în căruțe, la 
Nisipurile. În ambele comune s-au făcut percheziții şi arestări. Trupa a fost 
cantonată în primărie şi şcoală. Hrană rece. Timpul: viscol şi ninsoare. 

Compania a 3-a, la ora 7.30 a.m., s-a pus în marş pentru a străbate satele 
Valea Becuiului, Coroteni, Tâmboeşti, Cândești, Plăineşti, Gugeşti. 

Din Coroteni, Plutonul 1, sub comanda sublocotenentului Ionescu T. 
Nicolae, a fost trimis direct la Plăineşti. 

În satul Gugeşti s-au arestat 19 oameni, din Plăineşti 1 om. Compania a 
cantonat în Plăineşti, în locul companiei teritoriale. Hrană rece. Locuitorii au 
oferit oamenilor vin. Timpul: ninsoare şi viscol. 

Compania a 4-a, până la ora 10 a.m., a făcut percheziții şi a restabilit 
liniştea în satul Bogza. 

La ora 10.30, în urma ordinului telefonic al comandantului garnizoanei 
Râmnicul Sărat, compania a pornit pe jos la Obileşti. În apropierea satului 
Bordeasca, primarul, care a întâmpinat compania, a spus că oamenii sunt 
foarte îndârjiți şi se pregătesc a devasta conacul lui Nică Oprea şi casa percep- 
torului. 

Intrând compania în sat şi văzând oamenii adunaţi şi vociferând, coman- 
dantul companiei i-a somat să se risipească şi după a doua somaţie a arestat 
pe cei care n-au vrut să se supună, în număr de 50. Devastări făcute: casa aren- 
daşului Capatu, primăria, o prăvălie şi casa unui evreu. 

Hrană rece, mămăligă, brânză şi slănină. 

Trupa a cantonat în şcoală şi primăria Bordeasca. Timpul: frig şi nin- 
soare. 


14 martie 

Compania 1 a continuat cu arestările în comuna Nisipurile până la ora 
9 dimineaţa şi, restabilind liniştea, a fost rechemată la Jirlău, unde a sosit la 
ora 12, aducând 19 arestaţi. 

Compania a 2-a a făcut arestări şi percheziţii în Jirlău. 

La ora 2 p.m., primindu-se invitaţia telegrafică a prefectului județului, cu 
următorul conținut: Comuna Vişanu, răscoală, luaţi măsuri urgente, s-a trimis, 
în căruțe de rechiziție, Compania a 2-a; aici însă locuitorii erau liniştiți. 

Hrană caldă. Timpul foarte rău, viscol şi ninsoare. 

La ora 2 p.m. s-a primit, în comuna Jirlău, următorul Ordin telegrafic 
nr. 30 919: 

Concentrați imediat concediații şi rezerviştii batalionului şi raportați 
când [este] gata. Comandantul Corpului 3 Armată. 

General adjutant Vartiade 

Acest ordin a fost comunicat telegrafic depozitelor de recrutare, fixân- 
du-se, ca termen de afluire, ziua de 17 martie, la Focşani, [la] reşedinţa depozi- 
tului batalionului. 

Căpitanul ajutor, însoțit de locotenentul Popovici loan, sergentul adju- 
tant, 1 cornist*, câte 2 caporali şi 2 soldaţi de fiecare companie au plecat la 
Focşani îndată, pentru primirea şi echiparea oamenilor. 

Compania a 3-a, la ora 7.30 a.m., s-a pus în marş prin comunele Popeşti, 
Techeşti, Dragosloveni şi Plăineşti, făcând arestări: în Popeşti 11, în Tercheşti 
10 şi în Dragosloveni 5. 

Acelaşi cantonament în Plăineşti; timpul rece şi ninsoare. 

Compania a 4-a, în dimineaţa zilei de 14, a continuat cu cercetările, iar 
la ora 1 p.m. s-a pus în marş spre Bogza. 

În drum a trecut prin satele Tătăranu şi Mărtineşti. La ora 6 p.m. a sosit 
în Bogza. 

Trupa a cantonat în şcoală. Hrană rece, brânză şi pâine. Distanţa străbă- 
tută: 16 kilometri. 


15 martie 

Detaşamentul format din Companiile 1 şi a 2-a. 

În urma cererii primarului comunei Nisipurile, s-au trimis un ofițer şi 
30 de soldaţi pentru a aresta pe cei care au luat parte la devastarea şi furtişa- 
gurile făcute la conacul lui I. Răşinărescu din comuna Surdila, județul Brăila. 

În dimineața acestei zile, s-a terminat cu arestările şi percheziţiile făcute 
în comuna Jirlău. La ora 12 s-a predat unui pluton de cavalerie, pentru 
escortare la Râmnicul Sărat, 7 arestaţi din comuna Slobozia-Galbenu şi 54 din 
Jirlău. 

În afară de acesta, s-au mai trimis încă 15 oameni găsiţi vinovaţi că au 
devastat conacul lui Răşinărescu. 

La ora 9 a.m., s-a primit Ordinul Garnizoanei nr. 5 554, cu următorul 
conținut: 

Am luat cunoştinţă de Ordinul dumneavoastră nr. 9 şi sunt mulțumit de 
operațiunile făcute şi modul cum ați operat. 


* Gornist. 

Expediaţi la Râmnic pe cei arestați, iar dumneavoastră, cu companiile, 
îndreptaţi-vă şi operați prin Dragu, Vişani, Câineni, Stăvăreşti, Amara, Gher- 
ghioasa, Sălcioara, întorcându-vă la Râmnic prin Rubla-Băltați. 

Procedaţi cu cea mai mare energie, mai ales prin satele ce veți opera de 
data asta, deoarece aveţi cunoştinţă că au fost revoltate şi au încercat a veni 
ca agresivi la oraş. 

Serviți-vă de cavalerie pentru transmiterea ştirilor şi legătura cu compa- 
nia ce trimit mâine, 15, la Boldu. 

În baza acestui ordin, am dispus Companiei a 2-a, aflată la Vişani, să 
aştepte sosirea Companiei 1, care s-a pus în marş de la Jirlău, la ora 10.30 p.m. 
şi a sosit la Vişani la ora 12, pe un timp foarte rău. 

Aici trupa a luat masa, mâncare caldă şi ambele companii, la ora 1 p.m., 
au pornit mai departe. 

La ora 4 p.m., au ajuns la Stăvăreşti şi, la ora 5 p.m., la Amara. Aici s-a 
primit următorul ordin telefonic de la domnul colonel Raşcu, comandantul 
militar al județului Râmnicul Sărat: 

Trimiteţi o companie şi 4 călăreţi la Bălăceanu, de unde vor suprave- 
ghea şi menține ordinea în comunele Galbenu, Slobozia-Galbenu, Jirlău, 
Nisipurile, Droga, Vişani, Câineni, Amara, Gherghioasa, Sălcioara, Socarici, 
Costienii de Sus şi Costienii Mari. 

La ferma domnului Iorgulescu se află un semipluton din Regimentul 9, 
care se poate pune sub comanda comandantului companiei. 

În caz când s-ar semnala în una din aceste comune cea mai mică neliniş- 
te, se va transporta cu căruțe de rechiziție pentru a reprima cu repeziciune 
mişcarea. Va cere zilnic primarilor a-l ține la curent cu tot ce se petrece în 
comună, iar comandantul de companie va raporta telefonic în fiecare seară 
comandantului. Cu Compania a 2-a vă veți înapoia la Râmnic. 

În baza acestui ordin, s-a dispus ca ambele companii să continue marșul 
până la Gherghioasa, unde va rămâne peste noapte, iar a doua zi, Compania 1 
să meargă de-a dreptul la Bălăceanu, iar Compania a 2-a la Râmnic. 

La orele 6.30 p.m., companiile au sosit la Gherghioasa. Distanţa străbă- 
tută: 27 kilometri. Timpul foarte rău, viscol şi ninsoare. Drumurile rele şi des- 
fundate. Trupa a fost cantonată la locuitori, fiind deja completă linişte şi nepu- 
tându-se descoperi capii care au îndemnat pe locuitori la revoltă, din ziua de 
12 martie, şi cum ei nu s-au dedat la nicio devastare, nu s-au făcut [arestări]. 

Compania a 3-a, la ora 7.30 a.m., a executat un marş prin Plăineşti, Po- 
peşti, Urecheşti, Runcu şi înapoi la Plăineşti. S-au făcut 47 de arestări. Trupa 
a cantonat ca în ziua precedentă. Masa trupei: dimineața rece (măsline şi 
icre), seara caldă, oferită de Mendel (borş cu carne). 

Compania a 4-a. În dimineaţa acestei zile s-a primit ordin telefonic de la 
domnul colonel Raşcu, compania având de supravegheat comunele Gulianca, 
Mihălceni şi Corbu, iar în trecere să se abată prin Mihălceni şi Ciorăşti, pen- 
tru a restabili liniştea. Potrivit acestui ordin, compania s-a pus în marş la ora 
8 a.m. şi a ajuns în Mihălceni la ora 1 p.m., parcurgând drumul în căruţe. 
Distanţa, de 16 kilometri. 

Aici locuitorii devastaseră proprietatea lui Serghiescu şi în momentul 
sosirii companiei în comună ei se aflau încă cu carele la conacul proprietății, 
pentru a [le] încărca [ei] înşişi. S-au arestat 50 de oameni care au fost trimişi 
la Râmnic. La ora 5 p.m., compania a pornit la Ciorăşti, distanța 2 kilometri, 
unde a arestat 12 oameni care au luat parte la devastarea primăriei şi a aren- 
daşului Gearide. Noaptea de 15/16 martie a petrecut-o în Ciorăşti. 


16 martie 

Compania 1, la ora 7 a.m., a pornit de la Gherghioasa la Bălăceanu, unde 
a ajuns la ora 9.30 a.m.; distanța 8,5 kilometri. Compania s-a instalat în graj- 
durile proprietății domnului doctor Cristescu. 

Compania a 2-a, la ora 7 a.m., a plecat în căruțe de rechiziție şi a ajuns 
în Râmnic la ora 10.30 a.m. Distanţa: 20 kilometri. Compania s-a instalat în 
cazarma Regimentului 9 Infanterie, 

Compania a 3-a, la ora 8 a.m., s-a pus în marş spre Odobasca, unde a şi 
ajuns, la ora 3 p.m. 

La ora 12.30 a pornit prin Schitu Coteşti, Podul Lacului, la Odobasca, 
unde a ajuns la ora 3 p.m. Distanţa: 7 kilometri. Aici a fost distrusă casa lui 
Roni Apostolescu. 

S-au făcut 8 arestări. Trupa a cantonat în localul primăriei şi cârciumă. 
Hrana, dimineața, supă şi carne în suc, seara ouă. Timpul foarte rău, ninsoare. 

Compania a 4-a, în dimineaţa acestei zile, a primit ordinul domnului 
colonel Raşcu ca să lase conducerea operațiunii căpitanului Stengeanu, iar 
compania să plece la Gulianca. 

La ora 8 compania s-a pus în marş, la ora 12 s-a oprit la Măicăneşti până 
la ora 1.30, pentru a lua masa, iar la ora 4 p.m. a ajuns în Gulianca. Distanţa: 
26 kilometri. S-au făcut 8 arestări. 


17 martie 

Compania 1, la ora 12, a primit ordinul domnului colonel Raşcu ca să 
trimită un detaşament compus din 1 ofițer şi 35 de soldaţi, pentru a face 
percheziţie şi arestări în comuna Joița, unde au devastat casa lui Panagopol. 

Acest detaşament, ajungând acolo, a arestat 10 săteni, apoi înapoindu-se 
prin Costienii Mari a mai făcut 8 arestări din cei care au luat parte la de- 
vastarea casei lui Ştefanovici. Comandantul companiei, aflat la Bălăceanu, a 
primit o notă telefonică de la procurorul județului, prin care îl roagă să țină 
calea la 22 [de] oameni arestați din comuna Jirlău care, din greşeală, au fost 
puşi în libertate şi să-i aresteze din nou pentru a fi reconduşi la Râmnic. 

Până la ora 8.30 p.m., au fost toţi 22 arestați din nou şi trimişi a doua zi 
la Râmnic. 

Compania a 2-a, în seara zilei de 16, a fost însărcinată cu supravegherea 
sectorului format din satele dimprejurul comunei Valea Raţei. 

În ziua de 17 martie, ora 7 a.m., compania s-a pus în marş pentru a stră- 
bate satele din raionul ce i s-a afectat a restabili liniştea şi a face arestări. 

La ora 8.30 a sosit în satul Greabăn, unde a arestat 8 capi răzvrătitori şi 
devastatori ai proprietății Şuţu. 

La ora 11 a ajuns în satul Putreda Mare unde, de asemenea, a arestat 
25 [de] capi răzvrătitori şi devastatori ai proprietății Şuţu. 

La ora 4 p.m. a ajuns în comuna Murgeşti. Aici s-a întrebuințat canto- 
nament strâns. Distanţa străbătută: 16 kilometri. Timpul friguros. 

Compania a 3-a în această zi trebuia să meargă la Andreiaşi însă, din 
cauza marii zăpezi ce căzuse, nu a putut merge direct până la Pietreanu, îna- 
poindu-se la Odobasca pentru a merge în altă direcție. 

În satele Mahrin şi Petreanu a făcut 4 arestări. La ora 10.15 a.m. a ple- 
cat din Odobasca, prin Coteşti, la Cârlige, unde a ajuns la ora 5 p.m., făcând 
5 arestări. Distanţa: 12 kilometri. Hrana: la amiază brânză, seara fasole; tim- 
pul: frig şi zăpadă. 

Trupa a fost cantonată în localul primăriei şi al şcolii. 

Compania a 4-a a rămas în Gulianca. 


18 martie 

Compania 1, la ora 7 a.m., a trimis cei 22 de oameni arestați în ajun, sub 
escorta a 4 călăreți, la Râmnic. 

La ora 10 a.m. a sosit detaşamentul trimis la Joița, având cu sine 18 oa- 
meni arestaţi. 

Compania a făcut instrucție. 

Compania a 2-a, la ora 7 a.m., s-a pus în marş prin satele Batog, Piperul 
şi Valea Raţei, unde s-au făcut percheziţii şi s-au arestat 12 oameni care au de- 
vastat şi jefuit proprietatea Zanfirescu, Mavrodin şi Moroianu. Trupa a fost 
cantonată. Distanţa străbătută: 5 kilometri; hrană caldă. 

Compania a 3-a, la ora 7.30 a.m., s-a pus în marş prin satele Bouțeşti, 
Faroani, Vârteşcoiu, la Broşteni, unde a ajuns la ora 5.15 p.m. Distanța: 18 kilo- 
metri. S-au făcut 18 arestări. Trupa a cantonat în şcoală şi primărie. 

Compania a 4-a. La ora 12.30 s-a pus în marş la Măxineni. Distanţa: 12 kilo- 
metri. Trupa cantonată. Hrană caldă. 


19 martie 

Compania 1. Arestaţii de la Joița s-au trimis la Râmnic. Compania a făcut 
instrucție. 

Compania a 2-a, la ora 7.30, s-a pus în marş prin satele Matohoiu, 
Mocani şi Putreda Mică, făcând percheziție şi 20 de arestări. Distanţa par- 
cursă: 9 kilometri. Trupa a fost cantonată. Hrană caldă. 

Compania a 3-a, la ora 7 a.m., a plecat la Vulcăneasa. Distanţa: 11 kilo- 
metri. De la Vulcăneasa s-a trimis un semipluton cu un ofițer la Andreiaşii de 
Sus, unde se devastase proprietatea maiorului Orleanu. Detaşamentul a ple- 
cat la ora 1 p.m. şi a ajuns la Andreiaşi la ora 6.30 p.m. 

Trupa a fost cantonată în şcolile ambelor sate. În Vulcăneasa s-au făcut 
18 arestări. Hrană caldă, borş cu carne. 

Compania a 4-a a rămas la Măxineni. 


20 martie 

Compania 1 a rămas la Bălăceanu şi a făcut instrucție. 

Compania a 2-a, la ora 12, în urma ordinului domnului colonel Raşcu, a 
pornit la Râmnic cu 32 de arestaţi, unde a ajuns la ora 4.30 p.m., instalându-se 
în cazarma Regimentului 9. Aici s-au primit 119 concediaţi şi rezervişti. 

La ora 7 p.m., compania a primit ordin ca să plece cu trenul la Focşani. La 
ora 9 p.m. s-a îmbarcat cu un efectiv de 3 ofițeri şi 225 trupă, iar la ora 12 noaptea 
au sosit în Focşani, instalându-se în cazarma Regimentului 10 Infanterie. 

Compania a 3-a a continuat cu arestările la Vulcăneasa, iar detaşamentul 
sublocotenentului Pleşoianu în Andreiaşi. 

În primul sat s-au arestat 8 oameni, iar în al doilea 10 oameni. Trupa a 
fost cantonată ca în ziua precedentă. Hrană caldă; timpul frumos. În timpul 
marşului, căpitanul Ionescu M. îmbolnăvindu-se de dublă pneumonie a fost 
silit să intre în cura spitalului de la Focşani, lăsând comanda companiei sublo- 
cotenentului Ionescu Nicolae. 

Compania a 4-a a plecat în marş la Corbu. Distanţa: 8 kilometri, făcând 
5 arestări. Aici compania a primit ordin de la domnul colonel Raşcu ca a doua 
zi să plece la Tecuci. 


137 


21 martie 

Compania 1, la ora 5 p.m., a primit 118 concediați şi rezervişti concen- 
trați. Toată ziua compania a făcut instrucție. 

Compania a 2-a: în această zi oamenii au avut repaus, şi-au curățit 
efectele şi spălat rufele. 

Compania a 3-a: detașamentul sublocotenentului Pleşoianu s-a înapoiat 
la companie, la Vulcăneasa, venind de la Andreiaşi, plecând la ora 8 a.m. şi 
ajungând la ora 12 din zi. 

La ora 3.15, toată compania a plecat la Broştea, unde a ajuns la ora 8 p.m. 
La trecerea Milcovului, din cauza apelor mari crescute, erau să se înece 2 sol- 
dați. Distanţa: 11 kilometri. Compania a pornit [cu] 146 [de] concediați şi re- 
zervişti. 

Compania a 4-a, la ora 7.30 a.m., a trecut Siretul pe podul plutitor 
pregătit în ajun. La ora 9.30 a ajuns la Independenţa. La ora 12.30 s-a îmbar- 
cat pentru Tecuci. Aici compania a primit 124 [de] concediați şi rezervişti. În 
gara Tecuci, comandantul companiei a primit ordin de la domnul colonel 
Stamatopol de a forma două detaşamente, unul de 60 şi altul de 40 de oameni, 
sub comanda a 2 ofițeri, şi să le trimită, unul la Borcea şi pe celălalt la Umbră- 
reşti, iar cu restul companiei să rămână în Tecuci, la dispoziția sa. 

La ora 3.15, ambele detaşamente au plecat la destinație. La Umbrăreşti 
a mers locotenentul Buruiană, iar la Borcea sublocotenentul Şt. Popescu. 
Trupa a fost cantonată. 


22 martie 

Compania 1: în urma ordinului primit în ziua de 21, ora 7 a.m., s-a trimis 
la Nisipurile sublocotenentul Constantinescu, cu 22 de soldați, învoiți fiind de 
domnul Răşinărescu, proprietarul din comuna Găiseanca, pentru a face 
percheziţie la locuitorii care au devastat casa. 

La ora 1.30 p.m. s-au trimis un sergent şi 12 soldaţi la Costienii de Jos, 
pentru a înlocui detaşamentul dat de Regimentul 9 Infanterie, aflat la propri- 
etatea domnului Iorgulescu. 

La ora 7 p.m., detaşamentul sublocotenentului Constantinescu s-a îna- 
poiat de la Nisipurile, aducând 9 arestați. 

La ora 6 p.m., compania a mai primit 49 de rezervişti şi concediați. 

Compania a 2-a: în urma ordinului domnului colonel Polizu, comandantul mi- 
litar al județului Putna, compania a dat patrule de zi şi de noapte, în forță de 
1 sergent, 1 caporal şi 8 soldați, pentru păstrarea ordinii şi a liniştii întregului oraş. 

Astfel de patrule s-au dat până în ziua de 27 martie. În această zi, com- 
pania a mai primit 24 de concediați şi rezervişti. 

Compania a 3-a, la ora 8 a.m., s-a pus în marş de la Buşteni, prin Vâr- 
teşcoiu, spre Coteşti. În Vârteşcoiu s-au făcut 4 arestări care, cu cele 45 din 
celelalte, au fost trimise sub escorta unui sergent şi 20 de soldați, prin 
Odobeşti, cu calea ferată, la Râmnic. 

În timpul marşului prin Bonteşti s-a primit ordinul domnului colonel 
Raşcu de a merge la Faraoane, destinându-l ca centru de acțiune al regiunii 
afectate acestei companii. 

La comuna Faraoane, compania a sosit la ora 4 p.m., drumurile neîn- 
şoselate şi desfundate. Distanţa de parcurs: 19 kilometri. Trupele au fost can- 
tonate în localurile şcolii şi primăriei. 

Hrana: dimineața supă, carnea la sac, seara mâncare caldă. Locote- 
nentul Popovici, numit comandantul companiei, s-a prezentat şi a luat coman- 
da companiei. 

Compania a 4-a, la ora 12, a primit ordin ca, cu 47 de oameni, să ocupe bari- 
era Satu Nou, iar cu restul de 73 să ocupe Valea Ciucu, cu misiunea de a nu lăsa 
oamenii fără bilete să intre şi să iasă din oraş, a păzi calea ferată, a păzi Valea 
Ciucu şi a patrula şoselele învecinate, Ţigăneşti-Munteni şi până la Berbeci. 

Această însărcinare a durat până în ziua de 29 martie, când compania a 
primit ordin să se desconcentreze rezerviştii şi concediații şi cu permanenții 
să se înapoieze la Râmnic. 


23 martie 

Compania 1 neschimbată, ca în ziua precedentă, a făcut instrucție. 
Compania a 2-a idem. 

Compania a 3-a repaus. 

Compania a 4-a, ca în ziua precedentă. 


24 martie 

În urma ordinului primit la ora 5 a.m., un detaşament de un ofiţer şi 20 de 
soldaţi a fost trimis la cătunul Căscaţi, pentru a aresta pe locuitorul Zanfir 
Geangoş, iar la ora 9 a.m. s-a înapoiat. 

Tot în această zi, în urma unui alt ordin telefonic, s-a trimis un detaşa- 
ment de 1 ofițer şi 50 de oameni la Vişani, care se destinase a forma un sub- 
centru al companiei. 

Compania a 2-a, neschimbată, ca în ziua precedentă, instrucție. 

Compania a 3-a, la ora 8 a.m., s-a pus în marş, prin Bonţeşti, spre Coteşti. 
Distanţa: 10 kilometri. Timpul frumos. Trupa a fost cantonată în şcoală şi câteva 
case. Compania a primit ordin ca să rămână în această comună până la noi ordine. 

Compania a 4-a, neschimbată. 

25 martie 

Compania 1. La ora 4 p.m., detaşamentul de [la] Costienii de Jos s-a 
înapoiat la Bălăceanu. 

Compania a 2-a, neschimbată, instrucție. 

Compania a 3-a, repaus. Un soldat bolnav de oreion. 

Compania a 3-a, neschimbată. 


26 martie 

Compania 1, instrucție. 

Compania a 2-a, instrucție. 

Compania a 3-a, instrucție. Şase soldați bolnavi, din care 4 de febră, 1 de 
hernie şi 1 de sifilis. Timpul friguros, cu zăpadă. 

Compania a 4-a, neschimbată. 


27 martie 

Compania 1, instrucție. 

Compania a 2-a a intrat în gardă la cele două penitenciare, pulberăria 
garnizoanei şi paza tuturor răzvrătiților ce erau închişi în manejul Regi- 
mentului 11 Artilerie. 

Întreaga gardă se compunea din 4 sergenţi, 5 caporali şi 135 de soldați. 

Compania a 3-a a făcut instrucție. 

Compania a 4-a, neschimbată. 


28 martie 

Compania 1, instrucție. 
Compania a 2-a, instrucție. 
Compania a 3-a, instrucție. 
Compania a 4-a, instrucție. 


29 martie 

Compania 1 a făcut instrucție. La ora 7 a.m., în urma ordinului primit 
din ajun, s-au trimis un ofițer şi 20 de soldaţi la Joița, pentru a aresta pe cei 
care au devastat casa lui Panagopol, care, la ora 8.30 a.m., au ajuns la fața locu- 
lui şi, după ce au arestat 8 oameni, s-au înapoiat la Bălăceanu. 

Compania a 2-a. În urma ordinului primit, compania, cu un efectiv de 
3 ofițeri şi 120 trupă, a pornit la comuna Vulturii, trecând prin satele 
Mândreşti, Răstoaca, Botârlău, ajungând la destinaţie la ora 10.30 a.m. Aici s-au 
făcut 30 de arestări, noaptea a [fost] petrecută în Vultureşti, trupa fiind canto- 
nată. 

Compania a 3-a, instrucție. Starea sanitară: 4 bolnavi de febră şi unul de 
sifilis, intrat în Spitalul Militar Focşani. 

Compania a 4-a, neschimbată. Starea sanitară: 1 bolnav de conjunctivită 
foliculară, internat în spital, 2 de râie, intrați în infirmeria Tecuci, 2 de febră 
şi unul rănit la un deget, în infirmeria Tecuci, un bolnav de adenită* a intrat 
în infirmerie. 


30 martie 

Compania 1, instrucție. 

Compania a 2-a, la ora 12 a.m. s-a înapoiat la Focşani. 

Compania a 3-a, instrucție. 

Compania a 4-a, neschimbată. La ora 5 p.m., primindu-se Ordinul nr. 105 
al comandantului militar din Râmnicul Sărat, copie după Ordinul circular 
nr. 269 al Ministerului de Război, trimis cu [cel] al Diviziei 2, nr. 18 245, prin 
care se ordonă desconcentrarea rezerviştilor şi concediaților, reţinându-se în 
total sub arme 400 de oameni prezenți în post. 

S-a dispus Companiei 1 să trimită concediați şi rezervişti a doua zi la 
Focşani; Companiei a 3-a la gara cea mai apropiată, pentru a fi trimişi cu calea 
ferată la Focşani; Companiei a 2-a să desconcentreze pe loc, iar Companiei a 4-a 
să o trimită [sic/] la Focşani. Desconcentrarea să se facă pe ziua de 31 martie. 


31 martie 

Ca urmare la Ordinul circular nr. 269, s-a dat ordin ca toate companiile, 
în cursul acestei zile, să sosească la Râmnic, pentru ca, împreună, să plece la 
Cernavodă, urmând ca batalionul să-şi reia garnizoana. Rezerviştii şi concedi- 
ații Companiei 1 au sosit la ora 10 a.m., iar la ora 11.30 au plecat cu trenul la 
Focşani. La ora 4 p.m. a sosit şi restul companiei. La ora 5 p.m. a sosit Com- 
pania a 4-a. La ora 6 a sosit Compania a 3-a şi la ora 8.30 p.m. Compania a 2-a. 
Toate companiile au fost cazarmate, [iar] rezerviştii şi concediaţii tuturor com- 
paniilor au fost trimişi la Focşani, unde au fost desconcentrați. Pentru com- 
pletarea efectivului de 100 de oameni prezenți în front, Compania 1 a oprit 
134 [de] concediați, Compania a 2-a — 6 concediaţi şi Compania a 4-a — 18, iar 
pe ziua de 9 aprilie au fost şi ei desconcentrați. 


Arhivele Militare Române, Colecţii arhivistice, fond 178, dosar nr. 1, ff. 50-59 


* Inflamaţie a ganglionilor limfatici. 

10. 


Extras din registrul istoric al Regimentului 2 Roşiori privind acţiunile 
de menținere a ordinii în Bucureşti şi județele Ilfov şi Vlaşca (4 mar- 
tie—28 iunie 1907) 


În ziua de 4 martie, Divizionul 1, sub comanda maiorului Costescu, a 
fost scos în dosul Palatului Regal, ca o siguranță pentru întrunirile studenților 
ce aveau un caracter ostil. În ziua de 6 martie a fost scos un al doilea divizion, 
sub comanda maiorului Caribol, tot pentru acelaşi motiv. 

În ziua de 5 martie s-a început inspecția comandantului regimentului, 
asistat de comandantul Brigăzii a 3-a Roşiori, la perioada a II-a de călărie şi 
teorie. 

În seara de 10 martie, regimentul a trimis 8 (opt) plutoane, comandate 
de locotenentul Gorjan, locotenentul Perieţeanu, locotenentul Anghelescu, 
locotenentul Capşa, locotenentul Faulgnier, sublocotenentul Ghika, sublocote- 
nentul Bolintineanu şi sublocotenentul Drăghici, care au păzit sectoarele 
Capitalei, cuprinse între bariera 13 Septembrie şi bariera Pantelimon, contra 
țăranilor revoltați ce se auzea că vin către Bucureşti. 

Aceste plutoane au fost pornite la orele 2 a.m. şi schimbate a doua zi, 
orele 6 p.m., cu 8 patrule tari de un gradat şi 6 soldați, sub comanda sublo- 
cotenentului Popovici Andrei. 

În noaptea de 11 martie, orele 11.30 p.m., două escadroane tari, cel din- 
tâi de 104 oameni, sub comanda căpitanului Rupenski M., având ofițerii: 
locotenent Anghelescu [împreună] cu locotenent Santza, sublocotenent 
Drăghici şi sublocotenent Bolintineanu au fost trimeşi în direcția Cornetu din 
Valea Babele-Ruşii lui Asan, iar al doilea, tare de 96 [de] oameni, sub coman- 
da căpitanului Ghika P., având ofițerii: locotenent Perieţeanu, locotenent 
Gorjan şi sublocotenent Popovici, au fost trimeşi în direcția Crivi- 
dea-Gralia-Cartojani. 

La orele 3 p.m., alte 8 patrule tari de un sergent şi 6 călăreți, sub coman- 
da locotenentului Constantziu Mihai şi sublocotenentului Clitescu Constantin, 
au schimbat pe cele din jurul Capitalei. Aceste patrule au fost ridicate la orele 
4.30 p.m., în ziua de 12 martie. Escadroanelor plecate în noaptea de 11 mar- 
tie li s-au trimis două furgoane a doua zi dimineața, cu paie şi furaje, sub 
comanda sublocotenentului Popovici Andrei, ofițer cu aprovizionarea. În 
noaptea de 11 martie, orele 10 p.m., un escadron tare de 98 [de] oameni, sub 
comanda căpitanului Solocol, având ofițerii: locotenent Cristescu, locotenent 
Capşa, sublocotenent Ghika Alexandru şi sublocotenent Makarovici. 

A plecat la Hipodrom, apoi, la orele 3.00 a.m., a fost trimis la Jilava, 
unde, împreună cu Batalionul 6 Vânători şi o baterie călăreață, formează un 
detaşament contra țăranilor răzvrătiți. 

În dimineața zilei de 17, al patrulea escadron, tare de 86 [de] oameni, 
sub comanda căpitanului Manu M., având pe ofițerii: locotenent Faulgnier, 
sublocotenent Clitescu şi sublocotenent Pastia, a plecat în direcția Fierbinți. 
În ziua de 19 martie, escadronul căpitanului Solacolu Aurel, care era la 
Stoieneşti-Călugăreni, s-a întors în cazarmă [la] orele 1.30 p.m. 

La 20 martie, escadronul căpitanului Krupenski, care se afla la Ghim- 
pați, s-a întors în cazarmă la orele 2 p.m. 

La 21 martie, escadronul căpitanului Manu M., ce se afla la Rădu- 
leşti-Pieleşti, s-a întors la cazarmă. Escadronul căpitanului Ghika ce se afla în 
Vlaşca la Vadu-Sat s-a întors în ziua de 22 martie. 

În ziua de 4 aprilie, domnul general Boteanu, comandantul Brigăzii a 3-a, 
şi-a luat ziua bună de la regiment. Căpitanul Anghelescu a venit în regiment la 
16 martie. 

[...] 

In ziua de 10 mai domnul colonel Bogdan, comandantul Regimentului 3 
Roşiori, a inspectat regimentul. 

[...] 

De la 14 la 15 mai seara s-a făcut marşul Bucureşti-Târgovişte unde a 
stat regimentul până în ziua de 9 iunie pentru exercițiile şcolii de escadron, 
regiment, brigadă şi serviciul în campanie cu elevii şcolii de cavalerie, de la 
9-10 iunie marşul de reîntoarcere în garnizoana Bucureşti. 

În ziua de 28 iunie, regimentul s-a îmbarcat în Gara de Nord pentru a 
putea fi transportat la Piatra-Olt pentru a preveni mişcarea țărănească de a 
izbucni din nou. 


Arhivele Militare Române, Biblioteca Arhivistică, Registre istorice, R.I. 957, ff. 83-84 


11. 
Extrase din registrele istorice ale Regimentului 1 Artilerie „Regele 
Carol 1” cu privire la bombardamentele asupra unor sate din Oltenia, 


arestarea şi executarea unor instigatori (11 martie—13 aprilie 1907) 


În anul următor 1907, țara a fost frământată de cunoscutele răscoale 
tărăneşti. Pentru potolirea lor, regimentul a fost pus sub ordinele Diviziei a 2-a, 

cu începere din ziua de 11 martie, cu misiunea de a explora drumurile şi 
satele din judeţul Dolj, afară de o secţie şi o escortă de 70 [de] călăreți, sub 
comanda căpitanului Petroianu, care a fost pusă sub ordinele Diviziei 1 şi 
trimisă în județul Gorj. 

Între 11 şi 26 martie, unităţile regimentului, împărțite pe secţii, piese, 
patrule sau grupe de călăreți, şi ataşate la unități de infanterie, au cercetat şi 
impus ordinea în oraşul Craiova şi în alte vreo 75 de sate. Acolo unde îndârjirea 
răsculaților nu a putut să fie înfrântă prin mijloace paşnice, s-a făcut uz de foc, 
trăgându-se cu şrapnele asupra satelor şi împuşcându-se capii răzvrătiților. 

Numai 3 din cele 6 baterii ale regimentului au fost puse în situația grea 
de a trage, anume: 

- Bateria a 4-a a fost prima care a deschis focul, trăgând la 15 martie, 
22 [de] şrapnele asupra satului Băileşti şi, la 16 martie, alte 5 şrapnele asupra 
Galicei Mari; răsculații ambelor comune s-au supus imediat. 

La 18 martie trage asupra satelor Plenița--Dolj şi Caraula, în primul 
15 şrapnele şi în al doilea 20; aici au fost împuşcaţi 3 capi de răscoală. La 19 mar- 
tie, pentru înfricoşarea locuitorilor, trage 8 şrapnele asupra satului Rudari şi 
4 în direcția satului Afumați. 

- Bateria a 2-a, la 17 martie, a tras 43 [de] şrapnele asupra satului 
Oprişor, incendiind şi distrugând câteva case; au fost împuşcaţi 4 răzvrătiți. La 
18 martie, s-au tras 32 [de] şrapnele asupra satului Izimşea incendiind şi aci 
câteva case şi împuşcându-se 9 capi de revoltă. În fine, la 19 martie a ocupat 
satul Gemeni, fără bombardament de artilerie; a fost împuşcat un cap de răs- 
coală care incendiase conacul proprietarului şi s-au luat 3 ostatici. 

- Bateria a 6-a Obuziere trage, la 18 martie, 36 [de] şrapnele asupra sa- 
tului Terpezița, împuşcând şi 30 de răsculați; apoi, sub amenințarea tunului, 
potoleşte răscoala din Vela, unde autoritatea comunală predă 21 [de] capi de 
revoltă care au fost împuşcaţi. Alți 7 capi, prinşi în pădurea Cetăţuia, au avut 
aceeaşi soartă. A doua zi a tras 13 şrapnele asupra satului Gubancea, pe care 
apoi l-a ocupat cavaleria. La 20 martie ocupă Căciulat, unde sunt împuşcaţi 
3 răsculați. 

- Celelalte baterii (1, 3 şi 5) au avut acțiuni de mică importanţă şi nu au 
făcut uz de foc. 

Bilanţul celor 15 zile de acţiune a regimentului pentru potolirea răs- 
coalei se poate rezuma în: 

- bombardarea a 10 sate, asupra cărora s-a tras un total de 198 [de] şrap- 
nele; 

- împuşcarea a 78 de răzvrătiți; mai mult de 100 [de] morţi şi răniți de 
pe urma bombardamentului. 

După 20 martie, când răscoala se putea considera înăbușită, un divizion 
ad-hoc a fost concentrat la Piatra-Olt, pentru a face aici instrucția bateriilor şi 
divizionului, dar mai ales pentru a intimida spiritele țăranilor. 

Ultima baterie intrată în cazarmă a fost Bateria a 2-a, care s-a înapoiat 
în după-amiaza zilei de 26 martie, venind cu trenul, de la Calafat. 

Spiritele s-au liniştit apoi şi în ţară a fost iar linişte, ca mai înainte. 


Arhivele Militare Române, Biblioteca Arhivistică, Registre istorice, R.I. 1 405, ff. 19-20 


OPERAȚIUNILE EXECUTATE DE BATERII 
PENTRU POTOLIREA RĂSCOALELOR ŢĂRĂNEŞTI 


Bateria 1 

12 martie 

Misiunea. Conform ordinului Corpului 1 Armată, căpitanul Stoenescu 
Gheorghe cu 15 călăreţi va patrula prin oraşul Craiova în noaptea de 12/13 
martie. 

Potrivit acestui ordin, detaşamentul compus din ofițerii: căpitan Stoe- 
nescu Gheorghe şi 15 călăreţi a pornit la ora 9 p.m. şi a făcut patrularea pe 
timpul nopții de 12/13 martie din oraşul Craiova către barieră până la ora 5 
dimineața, când s-a înapoiat la regiment. 

Tot timpul nopții nu a avut loc niciun accident. 


17 martie 

Misiunea. Ordinul Regimentului 1 Artilerie: căpitan Stoenescu Gheorghe 
va păzi, cu o secție de două tunuri, bariera Caracal. 

Efectivul, executarea. O secție compusă din doi ofițeri - căpitanul 
Stoenescu Gheorghe şi sublocotenentul Pârcălabescu R. Ion, 2 tunuri com- 
plete, 29 [de] oameni şi 27 [de] cai au plecat la ora 9 p.m., au mers şi ocupat, 
la ora 9.25, o poziţie la est între kilometrul 1 şi 2 al şoselei Craiova-Caracal, 
la est de Depozitul de Muniţii şi la 60 [de] metri de şosea. Din această poziție 
se putea bate şoseaua şi terenul din împrejurimi până la o distanţă de 3 kilo- 
metri. 

Staționarea. Pe timpul nopţii de 17/18 martie, oamenii şi caii disponibili 
s-au adunat la Depozitul de Muniţii şi casa cu şopron de peste drum. 

Hrana. Patru oameni şi cai au adus hrană de la regiment. 

Rezultatul. Secţia n-a avut ocazia să intre în acțiune, neivindu-se niciun 
răzvrătit. 

18-23 martie 

Secția a rămas pe poziţie. 

Staționarea. Hrana şi acțiunea, ca şi în zilele precedente. 

Misiunea. Ordinul divizionului 1 ca urmare a Ordinului Diviziei 1 
nr. 13 435/03/1907. 


10 martie 

Bateria 1 va supraveghea prin patrulare sectorul IX în zilele de 10, 11, 
12 şi 13 în modul următor: 

Din jumătatea efectivului bateriei, se vor forma 3 patrule de câte 1 ser- 
gent şi 6 oameni care vor supraveghea sectorul în zilele de 10 şi 11 aprilie. 
Din cealaltă jumătate, se vor forma alte 3 patrule care vor supraveghea sec- 
torul în zilele de 12 şi 13 aprilie. Comandantul bateriei va însoți una din 
patrule în zilele de 10 şi 11 aprilie, iar sublocotenentul Muscalu va însoţi o 
patrulă în ziua de 12 aprilie. 

Efectivul, ziua plecării, executarea. Pentru patrularea din zilele de 10 şi 
11, Bateria 1 a format 3 patrule tari de câte 1 sergent şi 6 călăreți. Toate patru- 
lele au plecat la ora 8 a.m. Patrula nr. 1 a urmat drumul Craiova-Bucovăţ 
-Leamna-Terpezița-Căciulat-Bradova, unde a ajuns la ora 5 p.m. 

Patrula nr. 2 a urmat drumul Craiova-Breasta-Rasnic-Sopot, unde a 
ajuns la ora 3.45. 

Patrula nr. 3 a urmat drumul Craiova-Coţofeni-Brădeşti-Răcari, unde a 
ajuns la ora 4.15 p.m. 

Marşul s-a făcut în bune condiții. 

Comandantul bateriei a însoțit patrula nr. 3. 

Staționarea. În noaptea de 10/11, patrula nr. 1 a staționat la Brabova, 
patrula nr. 2 la Sopot şi patrula nr. 3 la Tatomireşti. 

Hrana. Oamenii şi caii au consumat hrana luată de la regiment. 


11 aprilie 

Patrula nr. 1 a plecat la ora 7.30 şi a urmat drumul Brabova-Pietroaia-— 
Dia-Breasta-Craiova, unde a ajuns la ora 5 p.m. 

Patrula nr. 2 a plecat la ora 7.30 şi a urmat drumul Sopot-Mănăstiricea 
-Pietroaia-Predeşti-Craiova-Breasta-Cernele-Craiova unde a ajuns la ora 
5.30 p.m. 

Patrula nr. 3 a plecat la ora 7.30 şi a urmat drumul Braloştița-Scă- 
eşti-Coţofenii din Dos-Troaca-Craiova, unde a ajuns la ora 5.45. 

Marşul s-a făcut în bune condiții. 

Hrana. Oamenii şi caii au consumat hrana luată de la regiment. 
Rezultatul. S-a constatat că peste tot este absolută linişte. 


12/13 aprilie 

În zilele de 12 şi 13, patrularea s-a făcut exact în aceleaşi condiţii de alte 
3 patrule formate din cealaltă jumătate a bateriei. 

Rezultatul. S-a constatat linişte absolută în tot sectorul. 


Bateria a 2-a 

13 martie 

Misiunea. Ordinul Regimentului 1 Artilerie: 

Locotenentul Florescu, cu 20 [de] călăreți, va merge la Bucovăţ, unde 
va înlocui pe sublocotenentul Niculescu V., punându-se la dispoziția coman- 
dantului infanteriei din acea localitate. 

Efectivul, executarea. Locotenentul Florescu Gh. Ion, conform ordinu- 
lui de mai sus, a plecat la ora 6 a.m. cu 20 [de] călăreţi şi a ajuns la ora 6.50 
la Bucovăţ. De acolo a fost trimes la Palilula, unde a ajuns la ora 10 a.m. şi a 
pus călăreți în cantonamentul de alarmă, trimițând şi patrule prin sat. La ora 
12.30 a fost atacat de un grup de țărani, pe care i-a respins cu focuri de 
revolver. A fost împuşcat un copil. 

Staționarea. Noaptea de 13/14 |detaşamentul] a luat cantonament de 
alarmă. 

Hrana. Oamenii şi caii au consumat hrana luată de la regiment. 


14 martie 

Misiunea. Efectivul. Acțiunea. Aceleaşi ca în ziua precedentă. La ora 
10 a.m. a plecat la regiment fiind înlocuit de sublocotenentul Popp Ion. 

Misiunea. Ordinul Regimentului 1 Artilerie: 

Sublocotenentul Popp Ion va merge cu 20 [de] călăreți la Palilula, pen- 
tru a înlocui pe locotenentul Florescu I. şi unde se va pune la dispoziția 
comandantului infanteriei de acolo. 

Efectivul, executarea. La ora 8 a.m., sublocotenentul Popp Ion a plecat 
cu 20 [de] călăreți la Palilula, unde a ajuns la ora 9.30 a.m., unde a păzit cona- 
cul şi a patrulat prin sat. Noaptea a patrulat în direcția Podari-Cârligei, de 
unde se suna că vor veni răsculați. 

Staţionarea. În noaptea de 14/15, oamenii şi caii disponibili au cantonat 
la Palilula, la conacul proprietarului. 

Hrana. Oamenii şi caii au consumat hrana luată de la regiment. 

15 martie 

Misiunea. Aceeaşi până la ora 11.00 a.m. când, din ordinul Coman- 
damentului infanteriei din Bucovăţ, detaşamentul a plecat la localitatea 
Sărbătoarea, unde a ajuns la ora 12.30, unde împreună cu un pluton de infanterie 
a păzit conacul din Sărbătoarea şi din Leamna de Sus şi Casa Ocolului Silvic. 

Staționarea. În noaptea de 15/16 a cantonat la conacul din Sărbătoarea. 

Hrana. Oamenii şi caii au consumat hrana luată de la regiment. 


16/17 martie 

Misiunea. Efective. Acţiunea. Staţionarea. Hrana. Aceleaşi ca şi în ziua 
precedentă, până în ziua de 17, ora 6.30, când s-a înapoiat la regiment. 

În ziua de 16 s-au arestat 10 țărani şi s-a tras în unul, rănindu-l, care n-a 
voit să se supună la somaţie. 

k 

14 martie 

Misiunea. Ordinul Regimentului 1 Artilerie: 

Căpitanul Braviceanu D. va merge cu o secție de 2 tunuri, 1 cheson şi 
15 călăreți şi va ocupa o poziție la bariera Calafatului pentru a păzi această 
barieră. 

Efectivul. Ziua plecării. Executarea. O secție comandată de căpitanul 
Braviceanu Dumitru şi compusă din 2 tunuri, 1 cheson şi 15 călăreți, 1 ofițer, 
40 [de] oameni şi 37 [de] cai a plecat la ora 2.00 p.m. şi a ocupat poziția lângă 
Parcul Bibescu de unde se putea bate o distanţă [de] 3 kilometri. 

Staționarea. În timpul nopții de 14/15, oamenii şi caii disponibili au can- 
tonat în casele şi şoproanele de la marginea barierei Calafatului (Bechetului). 

Hrana. Pentru oameni şi cai s-a adus hrana luată de la regiment. 

Rezultatul. Secţia nu a avut ocazia să intre în acțiune. 


15 martie 

Secţia a rămas şi în ziua de 15 martie pe poziţie, până la ora 8.00 p.m., 
când s-a înapoiat la regiment. 

Hrana şi acțiunea. Aceleaşi ca în ziua precedentă. 


16 martie 

Misiunea. Ordinul Regimentului 1 Artilerie: 

Căpitanul Braviceanu va organiza un detaşament compus din 2 tunuri, 
1 cheson, 1 trăsură, 1 furgon şi 40 [de] călăreţi cu care va pleca cu trenul la 
Cetatea, unde se pune sub comanda maiorului Nestorian, comandantul Bata- 
lionului 1 Vânători. 

Efectivul. Ziua plecării. Detaşamentul a fost compus din 2 tunuri, 40 [de] 
călăreți şi 3 ofițeri: căpitan Braviceanu Dumitru, locotenent Florescu C. Ion şi 
sublocotenent Muscalu C., 76 [de] oameni şi 76 [de] cai. 

La ora 3 p.m. a pornit din cazarmă, la ora 4 a sosit la gară, la 4.30 îmbar- 
carea a fost terminată, la ora 4.45 plecarea. 

Trenul la ora 9 p.m. a sosit în gara Moțăţei. 

La ora 10 a plecat spre Cetate, unde a ajuns la ora 12.40. 

Staţionarea. Pe timpul nopții de 16/17 detaşamentul a cantonat la Cetatea. 

Hrana. Seara oamenii şi caii au consumat hrana luată de la regiment. 

Efectivul, acțiunea. La ora 8 a.m., detaşamentul, împreună cu un pluton 
[de] cavalerie şi 2 companii de vânători au plecat spre Oprişor, unde au ajuns 
la ora 1 p.m., când s-au împrejurat satele de cei 40 [de] călăreţi de artilerie, 
plutonul de cavalerie şi o parte din infanterie, în scop de a nu lăsa decât 
femeile şi copiii să iasă din sat. Apoi secția a deschis focul asupra satului, 
trăgându-se 43 [de] şrapnele, distrugându-le câteva case. Apoi, din ordinul 
comandantului Batalionului 1 Vânători, căpitanul Braviceanu Dumitru, însoțit 
de o companie [de] vânători şi câțiva călăreţi [de] artilerie, a intrat în sat unde 
au prins câțiva instigatori, din care 4 au fost împuşcaţi. 

Numărul morților a fost 50 şi împreună cu al răsculaților peste 100. 

Staționarea. La ora 9 detaşamentul a intrat în cantonamentul la Cetate. 

Hrana oamenilor şi cailor s-a procurat din localitate. 


18 martie 

Misiunea, acțiunea. La 18 martie, ora 9 a.m., detaşamentul a plecat la 
Izimşea, unde, după ce a ajuns, s-au tras 32 [de] şrapnele asupra satului. În 
urmă, căpitanul Braviceanu Dumitru, din ordinul comandantului Batalionului 
1 Vânători, a intrat în sat cu o companie de vânători şi câțiva călăreți; acolo a 
prins 9 capi de răscoale, care au fost împuşcaţi şi în urmă s-a dat foc caselor 
capilor de răscoală. 

Staționarea. La ora 6 p.m. detaşamentul a intrat în cantonamentul la 
Cetate. 

Hrana oamenilor şi cailor s-a procurat din Cetate. 


19 martie 

Misiunea, acțiunea. Conform ordinului comandantului Batalionului 1 Vâ- 
nători, căpitanul Braviceanu Dumitru a plecat, la ora 12.00 p.m., la satul 
Gemeni, pentru a prinde pe cei care au pus foc conacului proprietarului. 
Acolo s-a[u] dovedit 3 vinovaţi, din care unul a fost împuşcat, iar doi au fost 
lipsă, în locul cărora s-au luat 3 ostatici. 

Staționarea. Hrana. Ca şi în ziua precedentă. 

20 martie 
Detaşamentul a avut repaus, staționarea şi hrana ca şi în ziua precedentă. 


21 martie 

Detaşamentul a avut repaus. 

Staționarea şi hrana ca şi în ziua precedentă. 

În această zi s-a[u] trimis la Craiova 2 cai bolnavi cu conducătorii lor, aşa 
că efectivul a rămas din 3 ofițeri, 74 [de] oameni, 74 [de] cai. 


22 martie 

Misiunea, acțiunea. Detaşamentul a rămas la Cetate însă s-a trimis o 
patrulă de 12 călăreţi, sub comanda sergentului major Constantinescu Vasile, 
care a făcut circuitul Plenița-Poiana-Pleniţei-Caraula-Cetate în scopul de a se 
asigura că în această comună este linişte, lucru care a şi fost constatat. 


23 martie 

Misiunea, plecarea. La ora 11 p.m. detaşamentul a plecat la Calafat unde 
a ajuns la ora 4 p.m. 

Marşul s-a efectuat în bune condiții. 

Staționarea. Detaşamentul a cantonat la Calafat. 

Hrana. S-a procurat din localitate. 


24 martie 

Misiunea, acțiunea. Detaşamentul a rămas la Calafat, însă s-a trimis o 
patrulă de 20 [de] oameni sub comanda locotenentului Florescu I. în co- 
munele Poiana-Tunari-Piscu Ghidici-Rast-Negoiu-Catanele-Bistreţ, pentru 
a vedea dacă este linişte, dacă s-au înapoiat lucrurile furate şi dacă oamenii au 
ieşit la munca câmpului. 

Staționarea. În noaptea de 24/25, această patrulă a cantonat în Negoiu, 
iar detaşamentul în Calafat. 

Hrana. S-a procurat din localitate. 


25 martie 
Detaşamentul de la Calafat a avut repaus. 
La ora 7 p.m. s-a înapoiat şi patrula trimisă la Bistreț. 


26 martie 

Conform ordinului primit, detaşamentul a plecat la ora 11 cu trenul la 
Craiova. 

La ora 2.45 a ajuns în gara Craiova, iar la ora 4.30 a intrat în cazarmă. 

6 aprilie 

Misiunea. Ordinul Divizionului 1 ca urmare a Ordinului Diviziei 1 
nr. 13 435: 

Bateria a 2-a va supraveghea prin patrulare sectorul IX în zilele de 6, 7, 
8 şi 9 în modul următor: 

Din jumătatea efectivului bateriei se vor forma 3 patrule tari din 1 ser- 
gent şi 6 oameni, care vor supraveghea sectorul în zilele de 6 şi 7 aprilie. Din 
cealaltă jumătate se vor forma alte 3 patrule, care vor supraveghea sectorul în 
zilele de 8 şi 9 aprilie. 

Comandantul bateriei va însoţi una din patrule în zilele de 6 şi 7, iar 
sublocotenentul Popp va însoţi o patrulă în zilele de 8 şi 9. 

Efectivul. Ziua plecării. Executarea. Pentru patrularea din zilele de 6 şi 
7, Bateria a 2-a a format 3 patrule tari de câte 1 sergent şi 6 călăreți. Toate 
patrulele au plecat la ora 8 p.m. 

Patrula nr. 1 a avut drumul Craiova-Bucovăţ-Leamna-Terpeziţa-Căciu- 
latu-Brabova unde a ajuns la ora 5.00 p.m. 

Patrula nr. 2 a urmat drumul Craiova-Breasta-Rasnic-Sopotu, unde a 
ajuns la ora [...]. 45 p.m.* 

Patrula nr. 3 a urmat drumul Craiova-Calafat-Coţofeni-Brădeţi-Răcari, 
unde a ajuns la ora 4.45 p.m. 

Marşul s-a efectuat în bune condiții. 

Comandantul bateriei a însoţit Bateria nr. 3. 

Staționarea. În noaptea de 6/7 aprilie, patrula nr. 1 a staționat la 
Brabova, patrula nr. 2 la Sopot şi patrula nr. 3 la Răcari. 

Hrana. Oamenii şi caii au consumat hrană luată de la regiment. 


7 aprilie 

Patrula nr. 1 a plecat la ora 7.30 şi a urmat drumul Brabova-Pie- 
troaia-Dia-Breasta-Craiova, unde a ajuns la ora 5.00 p.m. 

Patrula nr. 2 a plecat la ora 7.30 şi a urmat drumul Sopotu-Mănăstioara 
-Petroaia-Predeşti-Craiova-Breasta-Cernele-Craiova, unde a ajuns la ora 
5.30 p.m. 

Patrula nr. 3 a plecat la ora 7.30 şi a urmat drumul Bralostița-Scăieşti- 
Coţofenii din Dos-Mihaiţa-Troaca-Craiova, unde a ajuns la ora 5.45. 

Marşul s-a efectuat în bune condiții. 

Hrana. Oamenii şi caii au consumat hrană luată de la regiment. 

Rezultatul. S-a constatat că peste tot este absolută linişte. 


* Lipsă în text. 


151 


8/9 aprilie 

În zilele de 8 şi 9, patrularea s-a făcut exact ca în aceleaşi condiţii de alte 
patrule formate din cealaltă jumătate a bateriei. 

Rezultatul. S-a constatat linişte absolută în tot sectorul. 


Bateria a 3-a 

Misiunea. Ordinul regimentului: 

Sublocotenentul Niculescu V. cu 20 [de] călăreţi vor pleca imediat la 
Bucovăţ unde se vor pune la dispoziția comandantului detaşamentului din 
Bucovăţ. 

Potrivit acestui ordin, sublocotenentul Niculescu V. cu 20 [de] călăreți 
au plecat la ora 6.30 p.m. şi au sosit la Bucovăţ la ora 7.30, unde au rămas 
noaptea de 12/13 martie în cantonamentul de alarmă, trimițându-se o patrulă 
de 1 sergent şi 30 [de] călăreți la Palilula. În dimineața zilei de 13, ora 6.30, a 
plecat la regiment unde a ajuns la ora 7.15, fiind înlocuit cu alt detaşament. 


13 martie 

Misiunea. Ordinul Corpului 1 Armată nr. 24 341: 

Dispoziţia ca un detaşament tare de 50 [de] călăreți sub comanda căpi- 
tanului, având şi un ofițer în front, să pornească astăzi de dimineaţă la ora 8.30 
în direcția Calafat, urmând şoseaua Craiova-Calafat, explorând spre vest o 
zonă cam de 6 kilometri, iar spre est de această direcţie se va lega cu patrulele 
detaşamentului trimis tot astăzi de către Regimentul 9 Artilerie, pe direcția 
Craiova-Segarcea-Bistreţ. 

Detaşamentul dumneavoastră, ajungând în apropiere de Perişor, va face 
o incursiune spre est străbătând localităţile Întorsura-Lipovu-Cerătu-Portă- 
reşti şi Segarcea, înapoindu-se spre Craiova şi urmând şoseaua Segar- 
cea-Craiova. 

La înapoiere, detaşamentul va explora zona atât spre vest, cât şi spre est 
de această şosea şi străbătând cu patrulele destul de tari localităţile ce se gă- 
sesc aproximativ depărtate la 6-8 kilometri de şosea. Călăreţii vor avea cu ei 
săbiile, revolverele şi câte 20 [de] cartuşe. 

Se va da asupra oamenilor hrana lor şi a cailor pe o zi, urmând ca astă-seară 
detaşamentul să reintre în cazarmă. Se vor da în detaşament caii cei mai rezis- 
tenti şi viguroşi. 


Comandantul Corpului 1 Armată 
General Năsturel 
La acest ordin, regimentul a mai adăugat ca din fiecare comună unde 
este telefon, să se telefoneze Prefecturii Dolj situația ce vor constata. 

Efectivul, ziua plecării şi execuția. Detaşamentul, sub comanda căpi- 
tanului Paşalega D. şi compus din 2 ofițeri (căpitan Paşalega D. şi sublocote- 
nent Popescu), 50 [de] călăreţi şi 50 [de] cai, a plecat la ora 8.30 a.m. şi a 
urmat şoseaua Craiova-Podari-Radovan-Perişor-Întorsura-Lipovu-Cerăt 
-Segarcea. De la kilometrul 10 al şoselei Craiova-Radovan s-a trimis spre vest 
o patrulă formată din sublocotenent Popescu şi 8 călăreți care să străbată 
satele Vârvor-Ruptura-Criva-Fântânele-Târnova-Mărăcinele şi la Perişor să 
întâlnească detaşamentul, iar spre est s-a trimis o patrulă compusă din 1 ser- 
gent şi 7 călăreţi care să străbată localitățile Panaghia-Sălcuța-Lipovu de Sus 
-Malaica-Ceretu-Portăreşti-Giurgița şi la Cerăt să se întâlnească cu detaşa- 
mentul. Această patrulă trebuie să fie în legătură cu patrula din Regimentul 9 
Artilerie. La Radova, detaşamentul a făcut haltă mare de la 1 la 1.30. 

La ora 7.00 p.m., detaşamentul completat a ajuns la Segarcea. 

Marşul s-a făcut în bune condiții. 

Staționarea. Pe timpul nopţii [de] 13/14 martie, detaşamentul a rămas la 
Segarcea din ordinul comandantului Corpului 1 Armată, transmis prin telefon. 
Tot conform acestui ordin, s-a dat, pe timpul nopții, pentru paza fermelor 
Domeniului Coroanei o patrulă de 10 oameni la ferma Valea-Rea şi o patrulă 
de 15 oameni la ferma Dâlga. Restul călăreților au păzit conacul şi ferma 
Segarcea. 

Hrana. Oamenii au consumat hrana rece, iar caii furajul luat de la regi- 
ment. 


14 martie 

În dimineața de 14 martie, din ordinul domnului comandant al Corpului 
1 Armată, s-a lăsat pentru 30 [de] ore câte o patrulă compusă din 4 soldaţi şi 
1 brigadier, la fiecare din fermele Panaghia, Valea-Rea şi Dâlga, plus un ser- 
gent ca şef al acestor patrule. Restul detaşamentului, la ora 7.30 a.m., a ple- 
cat spre Craiova, străbătând localitățile Segarcea-Dâlga-Calopăr-Gura Văii- 
Livezi-Podari, trimițându-se patrule de 12 călăreți prin Țuglui-Glodu-Peretu 
şi Livezi, unde a întâlnit, la ora 12.30, detaşamentul ajuns la cazarmă. 

Ca rezultat al acestei explorări, s-a constatat că locuitorii din comunele 
vizitate erau liniştiți în aparenţă şi pe la casele lor însă, în comuna Întorsura, 
în noaptea de 12/13 curent, se dăduse foc conacului arendaşului. 

La ora 3.00 p.m., sublocotenentul Popp, cu un detaşament de 20 [de] 
călăreți, a fost trimis la Bucovăţ pentru a supraveghea localitățile Bucovăţ, 
Sărbătoarea şi Leamna. La ora 4.00 p.m. a sosit la Bucovăţ, unde a rămas gro- 
sul detaşamentului şi trimițând câte o patrulă tare de 1 sergent şi 4 călăreți la 
Sărbătoarea şi Leamna. 

Noaptea de 14/15, detaşamentul a cantonat la Bucovăţ. 

Hrana oamenilor şi cailor s-a trimis de la regiment. 

Detaşamentul a păzit aceleaşi localități. În ziua de 17, ora 4.00 p.m., 
detaşamentul s-a înapoiat la regiment. 


15 martie 

Misiunea. Ordinul Diviziei a 2-a: 

Trimiteţi o secție de 2 tunuri, care să ocupe poziția între bariera 
Severinului şi bariera Amaradiei pentru a păzi aceste două bariere. 

Efectivul, ziua plecării şi acțiunea. O secție compusă din 2 ofițeri, căpi- 
tan Paşalega D. şi sublocotenent Nicolescu V., 2 tunuri complete, 6 călăreți şi 
50 [de] oameni pe jos de rezervă, deci 29 [de] oameni şi 22 [de] cai, a plecat la 
ora 11.30 a.m., a mers şi ocupat poziția la nord-est de Fântânile Obedeanului, 
unde a ajuns la ora 12.30 p.m. Din această poziție se putea trage cu cea mai 
mare [...]* în direcţiile care duceau la barierele Severinului, Amaradiei şi 
Brestei. 

Staționarea. În noaptea de 15/16, oamenii şi caii disponibili au fost can- 
tonați în casele şi şoproanele de la marginea barierei Severinului. 

Hrana oamenilor şi cailor s-a trimis de la regiment. 

Rezultatul acțiunii. Secţia n-a avut ocazia să intre în acțiune, deoarece 
nu s-a ivit niciun răzvrătit. 


16 martie 
Secţia a rămas pe poziţie. Staţionarea, hrana şi rezultatul acțiunii ca şi 
în ziua precedentă. 


17 martie 

Secţia a rămas pe poziție până la ora 5 p.m., când a plecat la regiment, 
unde a ajuns la ora 6 p.m. 

Hrana şi rezultatul acțiunii ca şi în ziua precedentă. 


3 aprilie 

Misiunea. Ordinul Divizionului 1, ca urmare a Ordinului diviziei nr. 13 435 
din 31/03/1907: 

Bateria a 3-a va supraveghea prin patrulare sectorul LX în zilele de 3 şi 
4 aprilie. 


* Lipsă în text. 

Efectivul, executarea. Bateria a 3-a, sub comanda căpitanului Paşalega 
D., 40 [de] călăreţi şi 41 [de] cai, a format 3 patrule, una tare de 20 [de] 
călăreți, iar celelalte de câte 1 sergent şi 9 călăreţi. 

Toate patrulele au plecat la ora 8 a.m. Patrula nr. 1, sub comanda căpi- 
tanului Paşalega D., a urmat drumul Craiova-Coţofenii din Dos-Brădeşti- 
Răcari, unde a ajuns la ora 3.00 p.m. 

Marşul s-a efectuat în foarte bune condiții. 

Patrula nr. 2 a urmat drumul Craiova-Breasta-Rasnic-Sopotu-Mă- 
năstiricea, unde a ajuns la ora 4.00 p.m. 

Marşul s-a efectuat în foarte bune condiții. 

Patrula nr. 3 a urmat drumul Craiova-Bucovăţ-Leamna-Terpeziţa-Că- 
ciulat-Brabova, unde a ajuns la ora 4.30 p.m. 

Marşul s-a efectuat în foarte bune condiții. 

Staționarea. În noaptea de 3/4 aprilie, patrula nr. 1 a cantonat la Răcari, 
patrula nr. 2 la Mănăstiricea, patrula nr. 3 la Brabova. 

Hrana. Oamenii şi cai au consumat hrană luată de la regiment. 


4 aprilie 

Patrula nr. 1 a plecat la ora 7.30 şi a urmat drumul Răcari-Braloştița-— 
Scăieşti-Coţofenii din Dos-Mihăiţa-Breasta-Cernelele-Troaca-Craiova, 
unde a ajuns la ora 4.30 p.m. 

Patrula nr. 2 a plecat la ora 7.30 şi a urmat drumul Mănăstiricea-— 
Pietroaia-Predeşti-Craiova-Breasta-Craiova, unde a ajuns la ora 6 p.m. 

Patrula nr. 3 a plecat la ora 7.30 şi a urmat drumul Brabova- 
Pietroaia-Dia-Breasta-Craiova, unde a ajuns la ora 4.30. 

Marşul s-a efectuat în foarte bune condiții. 

Hrana. Oamenii şi caii au consumat hrană luată de la regiment. 

Rezultatul. S-a constatat peste tot absolută linişte. 


Bateria a 4-a 

Misiunea. Ordinul Regimentului 1 Artilerie: 

Căpitanul Moscu Aurel, cu 30 [de] călăreți, va patrula în oraş în noaptea 
de 13/14 aprilie. 

Efectivul, executarea. Conform acestui ordin, căpitanul Moscu Aurel, cu 
30 [de] călăreți, a plecat la ora 9 p.m. şi a patrulat din oraş spre barieră până 
la ora 5 dimineaţa, când s-a înapoiat la regiment. 

Nu s-a întâmpinat niciun accident. 


14 martie 1907 
Misiunea. Ordinul Regimentului 1 Artilerie: 

Căpitanul Moscu Aurel, cu secție de 2 tunuri, 1 cheson şi 15 călăreți, va 
păzi bariera Caracalului. 

Efectivul, acțiunea. Conform ordinului de mai sus, căpitanul Moscu a 
plecat la ora 1.00 p.m., cu o secție compusă din 2 tunuri, 1 cheson şi 15 că- 
lăreți, şi a ocupat poziţia între kilometrele 1 şi 2 ale şoselei Craiova-Caracal, 
la est de Depozitul de Muniţii cam la 60 metri de şosea. De acolo poate bate 
terenul până la 3 kilometri. 

Nu s-a întâmpinat niciun accident. 

Staționarea. Oamenii şi caii disponibili au fost cantonaţi la Depozitul de 
Muniţii în casa şi şopronul de peste drum. 

Hrana a fost adusă de la regiment. 

În dimineața zilei de 15, ora 3.00 a.m., s-a înapoiat la regiment. 


15 martie 

Misiunea. Ordinul Regimentului 1 Artilerie, ca urmare a ordinului 
Diviziei a 2-a: 

Căpitanul Moscu Aurel va forma o secție compusă din 2 tunuri, o tră- 
sură [de] subzistență şi un furgon cu care va merge la gară de unde s-a pus sub 
ordinele maiorului Sănătescu, comandantul Batalionului 5 Vânători. 

Efectivul, acțiunea. Conform ordinului de mai sus, căpitanul Moscu 
Aurel a plecat la gară la ora 8 a.m. cu o secţie de 2 tunuri, 1 furgon şi 1 tră- 
sură de subzistență, deci în total doi ofițeri, căpitanul Moscu Aurel şi sublo- 
cotenentul Popescu, 4 trăsuri, 36 [de] oameni, 29 [de] cai. 

La ora 9.00 a.m. a ajuns la gară, la ora 9.20 îmbarcarea a fost terminată, 
la ora 10.10 a.m. a plecat trenul şi la ora 12.30 trenul a sosit la Băileşti. 

La ora 4.00 p.m., din ordinul domnului maior Sănătescu, secţia a ocupat 
o poziţie la 800 [de] metri nord de satul Băileşti şi a început să bombardeze 
satul, trăgându-se 22 [de] proiectile. 

Ca efect al tragerii artileriei, o parte de răsculați s-au supus, parte din 
locuitori s-au ascuns prin pivnițe, case etc. 

Staţionarea. În noaptea de 15 spre 16, oamenii şi caii au fost cantonați 
la conacul prințului Ştirbey. 

Hrana. Ziua au luat hrană rece adusă de la regiment, iar seara supă caldă. 


16 martie 

Misiunea, acțiunea. În ziua de 16 curent, ora 8.30 a.m., o secţie, însoțind 
batalionul de vânători, a plecat la Galicea, unde a ajuns la ora 9.30. Acolo s-au 
tras 5 proiectile, după care secția s-a înapoiat la Băileşti, unde a ajuns la ora 6.00 p.m. 
Seara s-a primit de la regiment 1 cheson cu muniție, 7 oameni şi 7 cai. 

Staţionarea. În noaptea de 16 spre 17, secţia a cantonat la conacul 
prințului Ştirbey la Băileşti. 

Hrana. S-a dat la dejun hrană rece, iar seara supă caldă, procurată din 
localitate. 


17 martie 1907 

Misiunea, acțiunea. În ziua de 17 martie, ora 9.00 a.m., secția, împreună 
cu infanteria, a plecat la Pleniţa, unde a ajuns la ora 3 p.m. şi a intrat în sat, 
fără a se trage focuri de arme. 

Marşul s-a făcut în bune condiții. 

Hrana. S-a luat hrană rece procurată din localitate. 


18 martie 1907 

Misiunea. Din ordinul domnului maior Sănătescu, s-a ocupat poziţia la 
nord de satul Plenița, s-a bombardat satul (mahalaua răsculaților), trăgându-se 
15 proiectile. 

Pe la ora 2.00 p.m., detaşamentul a plecat la Caraula, unde a ajuns la ora 
3.30. Secţia a ocupat poziţia în fața primăriei, de unde a bombardat tot satul 
trăgându-se 20 [de] proiectile. 

La ora 6 p.m., tot detaşamentul a plecat la Rudari, unde a ajuns la ora 
7.40. 

Hrana. Ziua s-a dat hrană rece, iar seara supă caldă. Atât hrana oame- 
nilor, cât şi [a] cailor s-a procurat din localitatea unde se găsea. 

Staţionarea. În noaptea de 18 spre 19, secţia a cantonat la Rudari. 


19 martie 1907 

Misiunea. La ora 8 a.m., secţia a luat poziție la vest de satul Rudari, de 
unde a bombardat satul, trăgând 8 proiectile. 

La ora 10, detaşamentul a pornit la Corlate şi Vârtop, unde a ajuns la ora 
12.00. În aceste sate nu s-a mai tras, căci operaseră alte trupe. 

La ora 4 p.m., tot detaşamentul a plecat la Afumaţi, unde a ajuns la ora 
3 noaptea. 

Însă la sosire, aproape de Bourani, auzind împuşcături şi cum infanteria 
noastră era înainte spre Afumaţi, comandantul secției a trimis pe sublocote- 
nent Popescu cu o patrulă de 5 călăreţi ca să vadă ce este, iar secția a tras, de 
la nord de Bourani, 4 proiectile spre vest de sat, pentru a înfricoşa pe locui- 
tori. Însă, în urmă, comandantul secției a aflat că împuşcăturile erau date de 
oameni ce păzeau un conac în Bourani. 

Hrana. Toată ziua hrana consumată a fost rece, procurată ca şi furajul 
cailor din localitate. 
Staționarea. In noaptea de 19 spre 20, secţia a cantonat la Afumați. 


20 martie 

În ziua de 20 martie a fost repaus. 

Hrana. Oamenilor li s-a dat hrană caldă, procurată din localitate. Furajul 
cailor a fost procurat din localitate. 


21 martie 

Misiunea. La ora 8 a.m., tot detaşamentul a plecat spre Urzicuţa şi 
Cerătu unde a ajuns la ora 3.00 p.m. 

Hrana. Oamenilor li s-a dat hrană rece la dejun şi seara supă caldă. 
Cailor li s-au dat furaje luate din localitate. 

Staţionarea. În noaptea de 21 spre 22, secția a cantonat la Cerătu. 


22 martie 

Misiunea. În ziua de 22 martie, ora 8 a.m., detaşamentul a plecat la 
Întorsura, unde a ajuns la ora 9.30 a.m. Acolo nu s-au tras deloc focuri, căci 
capii răsculaților au fost predaţi de sătenii ceilalți, de frică. 

La ora 12.00, detaşamentul a plecat la Segarcea, unde a ajuns la ora 4 p.m. 

Acolo secția a mai primit de la regiment 4 oameni şi 7 cai. 

Hrana. La dejun oamenii au luat hrană rece, seara supă caldă; cailor li s-au 
dat furaje. 

Staționarea. În noaptea de 22 spre 23, secția a cantonat la conacul 
Domeniului Coroanei din Segarcea. 


23 martie 

În ziua de 23, ora 10, detaşamentul a plecat la Cerătu, unde a ajuns la 
ora 11.00. Aici n-a apărut însă nimic. 

Hrana. Toată ziua s-a dat hrană caldă. Cailor li s-au dat furaje procurate 
din localitate. 

Staționarea. În noaptea de 23 spre 24, secția a cantonat la Cerătu. 


24 martie 

La 24 martie, detaşamentul s-a dus iar la Segarcea. 

A plecat la ora 10.00 şi a sosit la ora 11.00. 

Hrana. Oamenii au luat hrană caldă, caii au fost hrăniţi cu furaje procu- 
rate din localitate. 

Staţionarea. În noaptea de 24 spre 25, secţia a cantonat la conacul 
Domeniului Coroanei din Segarcea. 


25 martie 

La 25 martie, din ordinul Diviziei a 2-a comandantul secției, căpitan 
Moscu, a plecat la Craiova cu furgonul şi chesonul, deci cu 2 trăsuri, 27 [de] 
oameni şi 22 [de] cai. Transportul a fost făcut cu trenul. Plecarea la ora 9.30, 
sosirea la gară la ora 11.30, iar sosirea la cazarmă la ora 12.30. 

A rămas la Segarcea sublocotenentul Popescu Gheorghe cu 2 tunuri şi 
trăsura de subzistență, cu 20 [de] oameni şi 21 [de] cai. 


26 martie 
In ziua de 26 martie, din ordinul Diviziei a 2-a, sublocotenentul Popescu 
Gheorghe a plecat la Craiova cu trenul, la ora 12.30 a sosit la regiment. 


Bateria a 5-a Călăreață 

11 martie 

Misiunea. Ordinul Regimentului 1 Artilerie: 

Bateria a 5-a va trimite o patrulă de 10 gradați pentru a patrula prin 
oraş. 

Efectivul, executarea. Conform acestui ordin, Bateria a 5-a a trimis o 
patrulă tare de 15 gradaţi, care a făcut patrularea prin oraş şi spre barierele 
oraşului, de la orele 9.00 p.m. până la ora 1 noaptea. 


12 martie 

Misiunea. Ordinul Regimentului 1 Artilerie: 

Bateria a 5-a Călăreaţă va pleca la ora 10.00 a.m. pentru a opri o bandă 
de 400 [de] oameni ce voesc să intre în oraş. 

Efectivul, executarea. Conform ordinului de mai sus, Bateria a 5-a, 
compusă din 3 ofițeri: căpitan Petroianu S., locotenent Oprănescu N. şi sublo- 
cotenent Popescu Constantin, a plecat la ora 10 a.m. şi la ora 10.35 a ajuns la 
satul Braniştea. 

Acolo, după parlamentarea domnului procuror general cu răzvrătiții, 
aceştia s-au retras, iar Bateria a 5-a s-a înapoiat la cazarmă, lăsând la Podari o 
patrulă tare de 20 [de] călăreți, sub comanda locotenentului Oprănescu N. 
pentru a patrula prin sat, pentru a opri pe țărani a se aduna. 

Bateria a 5-a, la ora 12.00, a ajuns în cazarmă. 

Hrana. Patrula ce a rămas a primit hrana de la regiment. 

Staționarea. În noaptea de 12/13, oamenii şi caii disponibili au cantonat. 

13 martie 1907 

Misiunea, executarea. La 13 martie, ora 6.00 a.m., patrula de la Podari 
a fost înlocuită de o altă patrulă, tare de 20 [de] călăreți, sub comanda sublo- 
cotenentului Popescu. 

Misiunea a fost aceeaşi. 

La ora 9.00 a.m., sublocotenentul Popescu a fost înlocuit cu locotenen- 
tul Oprănescu, căci sublocotenentul Popescu a fost trimis cu căpitanul 
Paşalaga în explorarea zonei Podari-Vârvoru-Perişor-Portăreşti-Segarcea- 
Glodu-Craiova. 

Hrana. Patrula de la Podari a consumat hrana adusă de la regiment. 

Staționarea. Oamenii şi caii disponibili au fost cantonaţi în noaptea de 
13/14 martie. 


14 martie 1907 

Misiunea. Ordinul Regimentului 1 Artilerie: 

Căpitanul Petroianu va merge cu o secţie de 2 tunuri şi 20 [de] călăreți 
la bariera Amaradiei, unde va ocupa o poziţie pentru a păzi bariera. 

Efectivul, acțiunea. Conform ordinului regimentului, căpitanul Petroia- 
nu S. a plecat la ora 12.30 cu o secţie de 2 tunuri şi 20 [de] călăreți la bariera 
Amaradiei, unde a ocupat o poziţie la nord de cantonul de la încrucişarea căii 
ferate cu şoseaua. Din această poziție se putea bate pe o distanță de 2 500-3 000 
[de] metri. 

Secţia nu a avut ocazia să intervină în acțiune. 

La 15 martie, ora 12.00 ziua, secţia s-a înapoiat la regiment. 

Hrana s-a adus de la regiment. 

Staționarea. În noaptea de 14 spre 15, oamenii şi caii au rămas în bivuac 
lângă tunuri. 


15 martie 1907 

Misiunea. Ordinul Regimentului 1 Artilerie: 

Căpitanul Petroianu S. a plecat la Severin cu o secţie compusă din 2 tu- 
nuri, 1 cheson, o trăsură de subzistență şi 69 [de] călăreţi, unde se va pune la 
dispoziția Diviziei 1. 

Efectivul, executarea. Conform ordinului regimentului, Bateria a 5-a 
Călăreață, compusă din 3 ofițeri: căpitanul Petroianu S., locotenentul Opră- 
nescu N., sublocotenentul Vasilescu Constantin, cu 2 tunuri, 1 cheson, o tră- 
sură [de] subzistență, un furgon şi o escortă de 69 [de] călăreți, a plecat la 
gara de la Craiova unde s-a îmbarcat la ora 5.30 p.m. La ora 6.00 p.m. a ple- 

cat trenul care a ajuns la Filiaşi la ora 7.45 p.m., unde, din ordinul telegrafic 
al domnului colonel Popescu, comandantul Regimentului 1 Artilerie, bateria a 
continuat drumul la Bibeşti, unde a ajuns la ora 10.45 p.m. 

În gara Bibeşti, din cauza infanteriei şi lipsei de chei“, debarcarea, care 
a încetat la ora 12.30, s-a terminat tocmai la ora 2 noaptea. 

Staționarea. În noaptea de 15 spre 16 (de la ora 2 noaptea), bateria a 
cantonat în Bibeşti, luând cantonament de alarmă. 

Hrana. Oamenilor şi cailor li s-a dat hrană adusă de la regiment. 

Misiune, efectivul, acţiunea. Conform ordinului Corpului 1 Armată, 
locotenentul Eliad Victor, cu o patrulă de 9 oameni din Bateria a 5-a, a fost 
trimis în ziua de 14 martie, ora 6.00 a.m., în comuna Adâncata (Valea Amara- 
diei) pentru a împiedica să se dea foc la conacul proprietarului. 

Conform acestui ordin, locotenentul Eliad Victor a plecat cu 9 călăreți, 
la ora 10.00 a.m., unde a împiedicat, prin călăreții de care dispunea, a se da 
foc conacului. În ziua de 15, ora 8.00 a.m., locotenentul Eliad Victor a mers în 
comunele Sălcii şi Negoieşti pentru a intimida pe țărani ca să nu mai dea foc 
şi să nu devasteze, căci în această comună se dăduse deja foc la conacele pro- 
prietarilor. A plecat din Adâncata la ora 8.00 a.m., lăsând 4 călăreți pentru 
paza conacului de acolo; la ora 12 s-a înapoiat de la Adâncata. În ziua de 16, 
locotenentul Eliad Victor s-a dus în comuna Găeşti tot în scopul de a intimida 
pe locuitori. La ora 1.00 p.m. s-a înapoiat la Adâncata. În ziua de 17 s-a înapoiat 
la regiment, unde a ajuns la ora 7.00 p.m. 

Staţionarea. În nopţile de 14/15, 15/16 şi 16/17, oamenii şi caii au can- 
tonat la conacul proprietarului din Adâncata. 

Hrana. Oamenilor şi cailor li s-a procurat hrana din comuna Adâncata. 


16 martie 

Misiunea. În dimineaţa zilei de 16 martie s-au trimis 2 patrule tari de 
15 călăreți, una sub comanda sublocotenentului Vasilescu şi alta sub comanda 
sergentului Goagă Constantin, care să exploreze prin satele Săuleşti, 
Musculeşti, Petreşti, Vladimir şi Aninoasa. Restul escortei, cu 2 tunuri, împre- 
ună cu 2 companii infanterie din Regimentul Gorj nr. 18, a avut însărcinarea 
de a proteja Bibeşti, Săuleşti şi calea ferată Târgu-Jiu-Filiaşi. 

Însă nu s-a întâmplat niciun accident. 

La ora 4.00 p.m. cerându-se ajutor la gara Gilort, s-a trimis locotenentul 
Vasilescu cu 10 călăreți. 


* Peroane. 

La ora 9.15 p.m. s-a încercat a pune foc la conacul din Săuleşti, dar au 
fost împiedicaţi numai cu focurile de revolver, fără însă a se împuşca vreunul, 
fiind noapte. 

Staționarea. Oamenii şi caii disponibili au cantonat la Bibeşti. 

Hrana s-a procurat din localitate. 


17 martie 

Misiunea, acțiunea. În ziua de 17 martie, s-a trimis, la ora 8.00 a.m., de 
către comandantul detaşamentului din Bibeşti o patrulă tare de 30 [de] că- 
lăreți, sub comanda căpitanului Petroianu S., pentru a face cercetări la 
Andreeşti, Musculeşti, Săuleşti, însă peste tot s-a găsit linişte. 

La ora 11.00 a.m. s-a înapoiat şi patrula de la gara Gilort. 

La ora 2.00 p.m. a fost trimis locotenentul Oprănescu cu 10 călăreți la 
Vladimir, de unde se aflase că primarul îndemna pe țărani la răscoală. 

La ora 8.00 p.m. au sosit ştiri că locuitori din Horozani s-a[u] răsculat şi 
au dat foc conacului proprietarului; s-a trimis o patrulă tare de 10 călăreți sub 
comanda sublocotenentului Vasilescu C. 

La ora 7.00 p.m., patrula din Vladimir [i-]a adus pe învățător, primar şi 
perceptor la Bibeşti, însă constatându-se că nu sunt vinovaţi li s-a dat drumul. 

Patrula din Horozani a arestat 6 instigatori, cei care au pornit spre 
Bibeşti; în noaptea de 17/18 a rămas cu ei la Vladimir din cauza timpului rău. 

Staționarea. Oamenii şi caii disponibili au cantonat la Bibeşti. 

Hrana s-a procurat din localitate. 


18 martie 

Misiunea, acțiunea. La ora 8 a.m. s-a trimis o patrulă de 8 călăreţi cu 
sublocotenentul Vasilescu G. spre Turbure-Poiana, care a constatat că e linişte. 

La ora 9 a sosit patrula locotenentului Oprănescu cu cei arestați de la 
Bibeşti, aceştia fiind apoi înaintați la Târgu-Jiu. 

Restul bateriei a stat la Bibeşti. 

Staţionarea. În noaptea de 18/19, oamenii şi caii au cantonat la Bibeşti. 

Hrana s-a procurat din Bibeşti. 


19 martie 

Misiunea, acțiunea. S-au trimis patrule de câte 6 călăreți şi un gradat la 
Musculeşti, Petreşti, Aninoasa, Grosana, care patrule s-au înapoiat la ora 
4 p.m. În toate localităţile s-a găsit linişte. 

Staţionarea. În noaptea de 19/20, oamenii şi caii au cantonat la Bibeşti. 

Hrana s-a procurat din localitate. 

20 martie 

Misiunea, acțiunea. În dimineaţa zilei de 20 martie s-au trimis patrule în 
localitățile din ziua precedentă. Patrulele s-au înapoiat la ora 2 p.m. şi au 
raportat că este linişte peste tot. 

Staționarea şi hrana. Ca în ziua precedentă. 


21 martie 

Misiunea, acțiunea. La ora 8 a.m., căpitanul Petroianu, locotenentul 
Oprănescu N. şi sublocotenent în rezervă Butculescu au plecat cu un tun şi 
40 [de] călăreţi la satul Valea lui Câine, unde, din cercetări, au constatat ca 
instigator pe Matei Trăistariu, care a fost împuşcat în fața locuitorilor din sat. 
Au arestat doi țărani pe care i-au trimis la Târgu-Jiu. 

Staţionarea şi hrana. Întocmai ca în ziua precedentă. 


22 martie 

Misiunea, acțiunea. În dimineața de 22 martie, ora 8.00 a.m., s-a trimis 
o patrulă compusă din: 1 sergent şi 6 călăreţi la Vladimir, Petreşti, Valea lui 
Câine, care patrulă a constatat că e linişte. S-a înapoiat la ora 5. 

Staționarea şi hrana. Ca în ziua precedentă. 


23 martie 

Misiunea, acțiunea. Din ordinul Diviziei 1, bateria trebuind a se înapoia, 
a plecat din Bibeşti la ora 8.30 cu efectivul complet; la ora 12.00 a.m. a sosit 
la Filiaşi. 

Staţionarea. În noaptea de 23/24, bateria a cantonat la Filiaşi. 

Hrana. La dejun oamenii au mâncat hrană rece, iar seara supă caldă, 
procurată din Filiaşi. Pentru cai s-a procurat hrană din localitate. 


24 martie 

Misiunea, acțiunea. Bateria a plecat de la Filiaşi, la ora 8.00 a.m., cu 
efectivul complet. 

La ora 3 p.m. a ajuns la cazarmă. 


Bateria a 6-a Obuziere 

12 martie 

Misiunea. Ordinul Regimentului 1 Artilerie: 

Căpitanul Oprean va pleca, la ora 2.00 p.m., cu bateria călare, la 
Breasta, pentru a împiedica o bandă de răzvrătiți de a înainta spre oraş. 


163 


Efectivul, acțiunea. Conform ordinului regimentului, bateria - având 3 ofi- 
teri, căpitanul Oprean, locotenentul Stănescu şi sublocotenentul Popp şi 100 
[de] călăreţi - a plecat la ora 2.00 p.m. şi a ajuns la Breasta la ora 3.00 p.m. 
Acolo, banda de răsculați s-a retras fără a fi nevoie a trage foc, după care bate- 
ria s-a înapoiat la regiment, lăsând la Breasta pe sublocotenentul 
Popp cu 20 [de] călăreți. Această patrulă a cercetat drumurile spre Pleşoiu, 
Cernele, Mihăiţa. Nu s-a ivit niciun accident. 

Staționarea. În noaptea de 12/13, oamenii şi caii au cantonat în Breasta. 

Hrana oamenilor şi cailor s-a adus de la regiment. 


13 martie 

Misiunea, acțiunea. În ziua de 13 martie, la ora 10.00 a.m., sublocote- 
nentul Popp a fost înlocuit cu locotenentul Stănescu, ce avea sub comanda sa 
40 [de] călăreți. În Breasta fiind linişte, locotenentul Stănescu a plecat cu o 
patrulă de 20 [de] călăreţi la Predeşti, unde s-au spart geamurile de la conacul 
proprietarului Gheorghiță Matei. 

În ziua de 13 martie la ordinului domnului colonel Russo (transmis prin 
locotenentul Eliad), locotenentul Stănescu a trimis la ora 5.00 p.m. o patrulă 
de 5 călăreţi la Belot. 

De la Predeşti, locotenentul Stănescu a plecat la Beloț la ora 7.00, căci 
fusese anunţat de o patrulă ce trimesese că în Beloț este un început de răs- 
coală. 

La ora 8.00 p.m., locotenentul Stănescu a sosit la Beloţ şi a împiedicat 
a se pune foc conacului proprietarului. 

Staționarea. În noaptea de 13/14, detaşamentul a cantonat în Belot. 

Hrana oamenilor şi cailor s-a adus de la regiment. 


14 martie 

Misiunea, acțiunea. În ziua de 14 martie, locotenentul Stănescu a plecat 
la ora 7.30 a.m. din Beloţ, unde a lăsat absolută linişte, spre Breasta. În drum, 
la Milovan, a arestat 6 instigatori şi i-a trimis la Prefectura Doljului. La ora 
12 a sosit la Breasta. La ora 8.00 a.m., din ordinul domnului colonel Russo, 
locotenentul Stănescu a trimis o patrulă de 16 călăreți sub comanda unui ser- 
gent în direcția Pleşoiu, Ursu, Beloţ. Patrula a sosit la Pleşoiu la ora 11.30 şi 
i-a găsit pe săteni în plină revoltă, însă nu se pusese foc. Restul de călăreți au 
patrulat prin Breasta. 

Staţionarea. În noaptea de 14/15, călăreţii din Breasta au cantonat la 
Pleşoiu. 

Hrana oamenilor şi cailor s-a procurat din localităţile Breasta şi Pleşoiu. 

15 martie 

Misiunea, acțiunea. Patrula de la Pleşoiu a supravegheat prin patrulare 
conacul din Pleşoiu. 

La ora 8.00 a.m., locotenentul Stănescu a plecat din Breasta cu 15 că- 
lăreţi şi 5 infanterişti călări la Predeşti, unde a ajuns la ora 9 a.m. şi unde a 
arestat 12 capi ai răscoalei pe care i-a înaintat prefecturii. 

La ora 4.00 p.m., locotenentul Stănescu s-a înapoiat la Breasta. 

Staționarea, hrana. Ca şi în ziua precedentă. 


16 martie 

Misiunea, acțiunea. Patrula din Pleşoiu a supravegheat la Pleşoiu, iar 
cea din Breasta a patrulat în Breasta. La ora 12.00 a.m., cerându-se de căpi- 
tanul Hagi Preda ajutor la Mihăiţa, locotenentul Stănescu a plecat cu cei 20 [de] 
călăreți la Mihăiţa, unde a găsit linişte. De la Mihăiţa, locotenentul Stănescu 
s-a dus la Coţofenii din Dos, unde se pusese foc conacului proprietarului şi 
unde s-au împuşcat 3 oameni. 

La ora 10.00 p.m., locotenentul Stănescu s-a înapoiat la Breasta. 

Staționare, hrana. Ca şi în ziua precedentă. 

Misiunea, acțiunea. În ziua de 17, patrula de la Pleşoiu a supravegheat 
în Pleşoiu, iar patrula de la Breasta în Breasta, până la ora 2.00 p.m., când au 
plecat la regiment la ora 4.00 p.m. şi au sosit la ora 6.00 p.m. 

Hrana pentru oameni şi cai pentru micul dejun s-a procurat din locali- 
tățile respective. 


17 martie 

Misiunea. Ordinul Regimentului 1 Artilerie: 

Ca urmare la ordinul Diviziei 2, căpitanul Opran va merge cu o secţie 
compusă din 2 tunuri, 1 cheson şi 15 călăreţi şi va ocupa o poziţie la bariera 
Severinului pentru a împiedica intrarea în oraş a răsculaților. 

Efectivul, executarea. Conform acestui ordin, căpitanul Opran cu o 
secție compusă din 2 tunuri, 1 cheson şi 15 călăreți a plecat la regiment la ora 
12 ziua şi a ocupat o poziţie la nord-est de fântânile Obedeanului, de unde se 
putea bate până la 3 kilometri. S-a făcut patrulare până la podul de peste 
Amaradia. În tot timpul zilei şi nopţii n-a avut loc niciun accident. 

Staționarea. Oamenii şi caii disponibili au fost cantonaţi în casele şi 
şoproanele de la marginea oraşului. 

Hrana s-a adus de la regiment atât pentru oameni, cât şi pentru cai. 

În ziua de 15 martie la ora 11.00 a.m. secţia s-a înapoiat la cazarmă. 

18 martie 

Misiunea. Ordinul Regimentului 1 Artilerie: 

Căpitanul Opran va organiza o secţie compusă din 2 tunuri, 1 cheson, o 
trăsură [de] subzistență şi 50 călăreți, cu care va pleca în dimineața zilei de 
18 martie, ora 8 a.m., în direcția Leamna-Terpeziţa- Valea-Gubancea pentru 
a opera contra bandelor de răsculați, însă va trimite din seara zilei de 17 mar- 
tie, ora 9.00, sub comanda locotenentului Stănescu, un tun cu o escortă călare 
care va întâlni la Leamna o companie de infanterie în trăsuri şi cu care vor 
merge la Terpeziţa pentru a bombarda satul în dimineaţa zilei de 18 martie. 

Efectivul, cercetarea. Conform ordinului de mai sus, locotenentul 
Stănescu a plecat la ora 9.00 p.m. cu 1 tun şi 15 călăreți. La ora 12 noaptea 
au ajuns la Sărbătoarea, unde au rămas pe timpul nopții până la ora 5.00 
dimineața, când au plecat la Terpezița, unde au ajuns la ora 6.30 a.m. şi au 
bombardat, luând poziție pe dealul de la est de Terpeziţa. S-au tras 36 [de] 
proiectile. 

În dimineața zilei de 18, ora 8.00, căpitanul Opran a plecat cu restul 
secției şi escortei. La ora 11.00 a ajuns la Terpeziţa. Acolo s-au împuşcat 30 [de] 
capi de revoltă. 

La ora 3.00 p.m., din ordinul Diviziei a 2-a, căpitanul Opran, cu toată 
secția şi escorta, a plecat la Vela, unde a ajuns la ora 5.00 p.m. şi unde a găsit 
arzând câteva case. Sub amenințarea tunului, autoritatea comunei a predat pe 
21 [de] capi de revoltă care au fost împuşcaţi. 

La ora 5.00 p.m., toată secția şi escorta au intrat în sat. 

Staţionarea. În noaptea de 18/19, oamenii şi caii au fost cantonaţi în 
stare de alarmă în Vela. S-a[u] luat şi toate măsurile pentru paza satului. 

Hrana. S-a consumat hrana adusă de la regiment. 


19 martie 

Misiunea, efectivul, acțiunea. Toată secția şi escorta păzea[u] Vela. Din 
cercetările făcute s-a aflat că mulți din capii de revoltă sunt ascunşi în pădurea 
Cetățuia. Căpitanul Oprean cu 40 de călăreți şi autoritatea comunală cu 
oamenii liniştiți din sat au făcut ture în pădure de la ora 8.00-12.00 a.m. şi au 
prins 7 capi ai revoltei pe care i-au împuşcat şi câțiva fugari din satele vecine 
pe care i-au trimis la trupele din satele vecine sau la autoritatea comunală. 

Tot în această zi, căpitanul Opran a bombardat cu un tun satul Guban- 
cea, unde s-au împuşcat de către cavalerie 11 capi de revoltă. 

S-a[u] prins încă 3 capi de revoltă din Căciulat, pe care i-au împuşcat, iar 
un vizitiu ce răspândise zvonul că oraşul Craiova a ars şi îndemna pe oameni la 
revoltă a fost prins şi apoi omorât de țărani cu topoarele din cauză că îi înşelase. 

Staționarea. În noaptea de 19/20, oamenii şi caii au cantonat în Vela. 
Hrana s-a procurat din Vela şi localitățile vecine cu multă greutate. 


20 martie 

Misiunea, efectivul, acțiunea. În dimineața zilei de 20 martie, căpitanul 
Opran, văzând că este linişte peste tot, a cerut ordine de la Divizia a 2-a, 
despre ce va mai trebui să facă, iar Divizia a 2-a i-a dat ordin să nu mai bom- 
bardeze niciun sat şi să se înapoieze la regiment. 

La ora 3.00 p.m., căpitanul Opran cu locotenentul Stănescu şi toată 
secția şi escorta au plecat la regiment, unde au ajuns la ora 11.00. 

Hrana. S-a procurat [o] parte din Vela şi o parte din localităţile vecine, 
însă cu multă greutate. 


Arhivele Militare Române, Biblioteca Arhivistică, Registre istorice, R.I. 650, ff. 141-153 

Extras din jurnalul de operaţii al Regimentului 3 Artilerie referitor la 
acțiunile de reprimare a răscoalei în oraşul şi județul Brăila şi în 
județele Ialomiţa şi Covurlui (11-25 martie 1907) 


ANUL 1907 


Relativ la operaţiunile executate de detaşamentele din Regimentul 3 
Artilerie, trimise pentru potolirea răscoalelor ţărăneşti în județele Brăila, 
Ialomița şi Covurlui, de la 11 martie la 25 martie 1907. 

Pentru potolirea răscoalelor, Regimentul 3 Artilerie a întrebuințat deta- 
şamente de artilerişti călări, şi secții de tunari, care au operat atât în oraşul şi 
judeţul Brăila, cât şi în judeţele Ialomița şi Covurlui. 

În această dare de seamă, este arătat zilnic şi pe localități felul cum a 
operat fiecare detaşament. 


În oraşul Brăila 

11 martie 

Trupa şi ofițerii consemnați în cazarmă, gata de a ieşi la cel dintâi semnal. 
Două detaşamente de câte 80 [de] artilerişti călări erau pregătite în acest scop. 

Pe la ora 2 noaptea anunțându-se regimentul că un grup de țărani au 
pornit de la Latinu spre Brăila, la ora 2.30 un detaşament de 80 [de] artilerişti 
călări, sub comanda unui căpitan, cu 2 ofițeri în front, au fost trimişi la ca- 
zarma sergenților de oraş, de unde aveau să pornească spre bariera Regală, 
pe unde se bănuia că țăranii vor veni înspre oraş; cum însă țăranii nu au venit, 
detaşamentul a intrat în cazarmă la ora 8 dimineaţa. 

Pe timpul nopţii de 11-12 martie, patrularea de făcut în oraş ca la 10-11 
martie. 


12 martie 

Regimentul fiind anunţat prin garnizoană că, pe şoseaua care vine din- 
spre Viziru, un grup de țărani se apropie de oraş, s-a trimis un detaşament de 
artilerişti călări al cărui efectiv era: 2 ofițeri şi 32 trupă, cu însărcinarea de a 
face o recunoaştere în direcția Vizirului şi a semnala la timp garnizoanei Brăila 
orice grup de țărani care s-ar îndrepta spre oraş. Detaşamentul a plecat din 
cazarmă la ora 2 p.m., trupa fiind armată cu săbii şi cu revolvere; se dis- 
tribuise|ră] câte 12 cartuşe de revolver de fiecare om. 

La ora 4.30, o patrulă trimisă înspre Valea Cânepei anunță pe coman- 
dantul detaşamentului, că un grup de vreo 250 [de] țărani vin înspre şosea la 
Brăila. Grupul de țărani fiind întâmpinați de comandantul detaşamentului şi 
întrebaţi cu ce intenţii vin în oraş au răspuns că vor să-şi spună păsurile pre- 
fectului. Cum comandantul detaşamentului avea ordin numai pentru a sem- 
nala apropierea țăranilor de oraş şi cum aceştia erau cu totul dezarmați, i-a 
condus sub escortă până la barieră, unde se găseau şi autoritățile. De la bari- 
eră, țăranii au fost conduşi de detaşament în Grădina Monumentului unde au 
rămas pe timpul nopții sub paza unei companii de geniu şi a unei patrule de 
călăraşi. La ora 9 p.m. detaşamentul a intrat în cazarmă. Pe timpul nopţii, 
5 patrule călări, compuse fiecare din câte 8 oameni sub comanda unui ser- 
gent, au patrulat oraşul până la ora 2 noaptea. 


13 martie 

S-au trimis două detaşamente de artilerişti călare la ora 3.30 p.m. com- 
pus fiecare din câte 75 de oameni, comandaţi de căpitani şi având fiecare câte 
doi ofițeri în front. Detaşamentul a plecat din curtea cazărmii, unul la bariera 
Călăraşilor, pentru a împrăştia mahalagiii şi a forța pe țăranii de la Grădina 
Monumentului să plece prin satele lor şi altul la bariera Regală, unde un grup 
de țărani din satul Cazasu şi Latinu voiau să intre în oraş. 

Țăranii au fost opriți şi, după ce s-au învoit cu proprietarii, s-au retras. 
La ora 7 p.m., detaşamentul a intrat în cazarmă. 

Pe la ora 8 p.m., regimentul a fost înştiințat că țăranii care se retră- 
seseră de la bariera Regală caută să intre în oraş pe la bariera Focşani. Imediat 
un detaşament constituit ca şi cel de mai sus a fost trimis la acea barieră; cum 
însă țăranii se retrăseseră din vreme, fiind înştiințați că vine armata, deta- 
şamentul a intrat în cazarmă la ora 10 p.m. 

În noaptea de 13/14 s-au dat patrule în afara barierei ca şi în noaptea de 
12/13 martie. 


14 martie 

S-a continuat patrularea în afara barierei, ca şi în noaptea de 12/13 martie. 

S-a trimis, la ora 2.00 p.m., un detaşament de 40 [de] artilerişti călări, 
comandat de un căpitan şi având un ofițer, contra unui grup de 50 de țărani, 
care veneau dinspre Vădeni şi Baldovineşti prin Brăilița, cu intenţia de a intra 
în oraş pe la bariera Galaţi. Ţăranii, după ce au fost sfătuiți să se retragă, au 
plecat de pe unde veniseră. Tot acest detaşament a fost trimis de la bariera 
Galaţi, la ora 5.30, la bariera Focşani, pentru a împiedica intrarea în oraş a 
unui grup de țărani, care, după informaţiile prefecturii, aveau intenția de [a] 
porni din Cazasu şi a veni la Brăila. Şoseaua a fost cercetată până la o distanță 
mai mare de 8 kilometri şi neîntâlnind niciun grup de țărani, detaşamentul a 
intrat în cazarmă la ora 8 p.m. 

Cu începere de la această dată, regimentul nu a mai trimis noaptea 
patrule călări. Patrularea atât în oraş, cât şi afară din oraş s-a făcut pe timpul 
nopţii de celelalte arme. 


16 martie 

În această zi, autorităţile înştiințate că țăranii din Viziru şi din comunele 
din împrejurimi au intenţia de a se constitui în bande şi de a distruge avutul 
proprietarilor, s-a constituit un detaşament de artilerie călări, ale cărui efec- 
tive erau: 1 căpitan, 2 ofițeri şi 60 de călăreţi, care, la ora 4.30, a plecat din 
cazarmă pentru a întări detaşamentul de la Viziru. În comuna Viziru se mai 
găsea o companie din Batalionul 3 Vânători şi un detaşament de călăreți din 
Regimentul 11 Călăraşi. 

Modul cum a executat marşul şi cum a operat acest detaşament se va 
arăta mai la vale, când se va vorbi de operaţiunile de la Viziru. Cu începere de 
la această dată, orice călăreț care era trimis în afară din oraş avea la el 24 de 
cartuşe de revolver. 


17 martie 
Nimic de remarcat. 

18 martie 

Fiind duminică, 5 patrule călări, constituite din câte 18 oameni, sub 
comanda unui sergent, au patrulat oraşul de la 8 a.m. la 11.30 a.m. 

În aceeaşi zi, conform ordinului Corpului 3 Armată, o baterie de 4 tunuri 
cu 2 ofițeri comandanți de secție a plecat la Călăraşi, pe calea ferată, la ora 
5 p.m. Bateria a fost comandată de un căpitan, care avea ordin, ca în cazul 
când secţiile vor fi separate una de alta, să rămână cu secţia care era coman- 
dată de un sublocotenent. 


19 martie 

Comandantul trupelor de la Viziru a cerut să i se trimită şi o secție de 
artilerie, deoarece țăranii devin din ce în ce mai aprinşi. La ora 7 a.m. a por- 
nit pe jos la Viziru o secție sub comanda unui locotenent. Această secție a 
mers împreună cu o companie de vânători care se transporta în căruțe şi cu 
un detaşament din Regimentul 11 Călăraşi, trupe trimise pentru a întâlni 
detaşamentul de la Viziru. În oraş, nimic de remarcat. 


20 martie 

Conform Ordinului Corpului 3 Armată, s-a trimis la Galaţi o secţie de 
artilerie sub comanda unui locotenent. Secţia s-a transportat pe calea ferată 
şi a plecat din garnizoană la ora 8 p.m. 

În oraş, nimic de remarcat. 


21 martie 

Detaşamentul de artilerie călări, chemat la regiment de la Viziru, a 
intrat în cazarmă la ora 7.15 p.m. 

În oraş, nimic de remarcat. 


22 martie 
Secţia de la artilerie de la Viziru, chemată la regiment, a intrat în 
cazarmă la ora 6.30 p.m. 


23 martie 
Nimic de remarcat. 


24 martie 
Nimic de remarcat. 


25 martie 


Cele două secţii de artilerie trimise la Călăraşi s-au întors la regiment 
pe calea ferată şi au intrat în cazarmă la ora 6.30 p.m. Secţia de artilerie 

trimisă de la Galaţi s-a întors pe calea ferată la regiment. A intrat în cazarmă 
la ora 8.00 p.m. 

Secţia trimisă la Viziru a fost din Bateria 1. 

Secţia trimisă la Galaţi, din Bateria a 2-a. 

Secţiile trimise la Călăraşi, din Bateriile a 3-a şi a 4-a. 

Atât detaşamentele de artilerie călări, care au fost întrebuințate a opri 
năvălirea țăranilor în oraşul Brăila, cât şi detaşamentul care a fost trimis la 
Viziru au fost constituite din călăreţi luaţi din toate bateriile, acestea pentru a 
nu suporta greutățile numai o unitate şi a rămâne înapoi cu instrucția. 


La Viziru 

În comuna Viziru au fost trimişi din regiment un detaşament de 60 [de] 
călăreți şi o secție de artilerie. 

Detaşamentul de artilerişti călări a plecat din garnizoană pe data de 
16 martie, ora 4.30 p.m. Efectivul: 1 căpitan, 1 locotenent, 1 sublocotenent, 
60 călăreți, 65 cai şi o trăsură de subzistență. 

Oamenii [au fost] înarmaţi cu săbii şi revolvere, asupra fiecărui om câte 
24 cartuşe de revolver. 

Hrana rece asupra oamenilor pe două zile, iar în trăsura de subzistență, 
în plăşile de fân şi desagii de orz de la şei, fân şi ovăz pentru cai pe două zile. 
Detaşamentul a avut de parcurs de la Brăila la Viziru 36 [de] kilometri distanță 
pe care o parcursese în bune condiţii, unde a sosit la Viziru la ora 9.30 seara, 
cu toate că ploua. 

S-au luat măsuri de siguranță imediat după sosire; detaşamentul a intrat 
în cantonamentul de alarmă oferit de administrația moşiei [...]“ şi noaptea s-a 
petrecut fiind gata a înşeua caii şi a ieşi în cel mai scurt timp. 


17 martie 

S-au trimis 8 patrule în direcția satelor Ceacâru, Golăşei, Portiţa şi 
Însurăţei, la diferite ore. 

Consemnul patrulelor era de a parcurge satele fără a se opri şi fără a 
vorbi cu cineva, iar după ce vor fi văzut ce se petrece prin sate, să se oprească 
la primărie, ca să ia informații de la primar, şefi de garnizoană sau jandarmi. 

Ştirile aduse de patrule erau că țăranii se sfătuiesc ca a doua zi să se 
întâlnească în număr mare şi să meargă să ceară cu forța învoieli uşoare de la 
proprietari. Aceste ştiri fiind comunicate telefonic Comandamentului militar 


* Tlizibil în text. 

din Brăila, chiar în seara aceleiaşi zile au mai sosit 2 companii din Batalionul 
8 Vânători, sub comanda maiorului Boureanu, care a luat comanda tuturor tru- 
pelor de la Viziru. 

Patrularea s-a continuat până seara târziu. 


18 martie 

S-a[u] trimis iarăşi 8 patrule tot în direcţia satelor Ceacâru, Golești, 
Pârlita şi Însurăţei. 

Pe la ora 2.00 p.m., țăranii din Viziru căutând a se întruni au fost 
împrăştiați de o patrulă de 10 artilerişti călări sub comanda unui ofițer. 

La ora 5.30 p.m., o patrulă sosind de la Ceacâru adusese ştirea că țăranii 
din acea comună s-au întrunit şi sunt gata a se uni cu țăranii din Goleşti şi 
Stanca, ca în urmă să se dea la devastări. Întreg detaşamentul de artilerişti 
călări, împreună cu 40 de călăreți din Regimentul 11 Călăraşi, a pornit la ora 
5.45 din Viziru spre Ceacâru. Ţăranii prevestiți de apropierea călăreților repede 
au intrat pe la casele lor. De la primărie s-au aflat toate intențiile țăranilor. Din 
cauza întunericului, a zăpezii şi a drumului care era cu totul desfundat, deta- 
şamentul nu a putut să ajungă înapoi la Viziru decât la ora 10 noaptea. 


19 martie 

S-a continuat patrularea ca şi în zilele precedente, sfătuindu-se în acelaşi 
timp țăranii să se liniştească şi să aştepte sosirea proprietarilor, spre a face 
învoielile. Ştirile aduse însă de patrule fiind neliniştitoare, pe de o parte, iar 
pe de alta, țăranii din Viziru fiind cu totul agresivi, s-a mai trimis de către 
Comandamentul militar de la Brăila o secţie de artilerie, o companie de vână- 
tori şi un detaşament de cavalerie. Aceste noi trupe au intrat în Viziru la ora 
2 p.m. Efectivul secției trimis la Viziru a fost de 1 locotenent, 24 trupă, 21 cai, 
2 trăsuri şi o trăsură de subzistență. Muniția: 36 şrapnele model 1903, de 
fiecare tun, asupra fiecărui om câte 24 cartuşe [de] revolver. Asupra acestei 
secții, hrana rece pentru oameni pe 2 zile; pentru cai fân şi ovăz tot pe două 
zile. Secţia a pornit din cazarma Brăila la ora 7 a.m., având ordin a merge în 
aceeaşi iuțeală cu care mergeau căruțele în care s-au transportat trupele. 
Compania de vânători a parcurs cei 36 [de] kilometri în 7 ore. Ajunsă în Viziru, 
secția a stat în cantonament de alarmă. 


20 martie 

Ţăranii au fost mult impresionați de venirea de noi trupe şi mai ales de 
sosirea tunurilor; nu au mai fost deloc agresivi şi făgăduiau că nu vor face nicio 
stricăciune, ci vor aştepta în linişte sosirea proprietarilor spre a face învoieli. 

Toate patrulele adunau aceleaşi ştiri. 

21 martie 

Țăranii devenind cu totul supuşi, mai ales că le conveneau învoielile pe 
care le făcuseră cu proprietarii, detaşamentul de artilerişti călări a primit, la 
ora 11.35 a.m., ordin de a se întoarce la Brăila. 

Detaşamentul a plecat din Viziru la ora 2.30 p.m. şi la 7.15 p.m. a intrat 
în cazarmă. 


22 martie 

Secţia de artilerie a primit ordin a se întoarce la Brăila şi la ora 6.30 p.m. 
a intrat în cazarmă. 

Atât detaşamentul de artilerişti călări, cât şi secția de artilerie, care a 
fost trimisă la Viziru, au consumat numai furaje pe două zile, ce le luaseră 
asupra lor la plecare din Brăila; restul de timp cât a mai rămas în acea locali- 
tate au fost hrăniți de cei trei proprietari. 

Hrana ce li s-a oferit a fost foarte bună. Pentru oameni supă caldă gătită 
cu legume şi pâine sau mămăligă cu brânză şi carne friptă. Negăsindu-se fân 
în localitate, caii au fost hrăniţi cu paie de orz şi ovăz. 


La Călăraşi 

Cele 2 secţii trimise la Călăraşi au fost transportate pe calea ferată. 
Efectivul lor a fost: 1 locotenent, 1 sublocotenent, 54 trupă, 46 cai, 4 tunuri şi 
2 trăsuri de subzistență. 

Muniţii: 36 şrapnele model 1903 de fiecare tun, asupra fiecăruia câte 
24 cartuşe de revolver. Asupra secțiilor, pentru oameni hrana pe 2 zile, iar 
pentru cai orz şi ovăz tot pentru 2 zile. 


18 martie 
Plecarea cu un tren militar, din gara Brăila, la ora 5 p.m. 


19 martie 

La ora 2 noaptea, trenul a oprit în gara Călăraşi, unde au fost anunțați 
că vor merge la cazarma Regimentului 5 Călăraşi, unde vor fi cantonați. 

Plecarea s-a făcut la ora 6/6.30, la rampă neputându-se trage decât două 
vagoane. La Regimentul 5 Călăraşi, caii au fost instalați în garajul [sic] unui 
escadron ce era trimis în judeţ; în acelaşi garaj au fost culcaţi şi oamenii, pe 
paie, iar pentru învelit li s-au dat pături. 

Secţiile nefiind trimise în judeţ, s-a făcut instrucție: conducerea cailor 
împerechiați, mânuirea sabiei şi a revolverului. 

20, 21, 22, 23 şi 24 martie 

În după-amiaza zilei de 24 martie, secțiile au primit ordin a se întoarce 
la Brăila; în aceeaşi zi, la ora 5.00 p.m., s-au îmbarcat pe calea ferată. La ora 
6.30 p.m., trenurile au plecat din gara Călăraşi, la ora 5.45 a.m. au ajuns în 
gara Brăila, iar la ora 6.30 a.m., în dimineaţa zilei de 25 martie, au fost în 
cazarmă. 

Secţiile au consumat în primele 2 zile hrană rece şi furajul luat de la 
cazarmă; pentru restul de timp s-au cumpărat alimente şi hrana s-a preparat 
la bucătăria Regimentului 5 Călăraşi. Pentru cai, s-au cumpărat furaje tot de 
la acest regiment. 

S-a mărit raţia de carne a oamenilor, iar cailor li s-a cumpărat mai mult 
furaj, aşa că s-a cheltuit întreg sporul de 10 bani pe zi, ce se alocase la fiecare 
om şi cal pe zi. 

În Călăraşi, ofițerii au fost cazaţi la hoteluri. 


La Galaţi 

Conform Ordinului Corpului 3 Armată, o secție din Regimentul 3 
Artilerie a fost trimisă la Galaţi. 

Efectivul secţiei: 1 locotenent, 26 trupă, 24 cai, 2 tunuri şi o trăsură de 
subzistență. 

Muniţii: 18 şrapnele model 1903, de fiecare tun, asupra fiecărui om 
câte 24 cartuşe de revolver. 

Asupra secţiilor, pentru oameni hrana pe două zile, pentru cai tot pe 
două zile. 


20 martie 

Îmbarcarea secției în gara Brăila şi plecarea trenului la ora 8.00 p.m. 
Trenul a ajuns în gara Galaţi la ora 11.20 noaptea, când comandantul secției 
a fost anunțat că va fi încartiruit în cazarma Regimentului 1 Roşiori. Secția a 
rămas în tren până dimineaţa. 


21 martie 

Debarcarea secţiei, la ora 6.00 p.m.; de la gară, secţia a fost trimisă la 
Regimentul 1 Roşiori unde oamenii au fost aranjați în dormitorul unui 
escadron, iar caii în garajuri. 


22, 23, 24 martie 
Secția a rămas tot în Galaţi. 

25 martie 

Secţia a primit ordin a se întoarce la Brăila; s-a îmbarcat în tren la ora 
6.00 p.m.; trenul a plecat din gara Galaţi la ora 7.30 p.m., a ajuns în gara 
Brăila, iar la ora 8.00 secția a intrat în cazarmă. 

Oamenii au fost hrăniți după alocaţia garnizoanei, fără a li se adăuga 
sporul de 10 bani pe zi, care, după dispoziția regimentului, s-a dat oamenilor 
în mână, de către ofițerul cu aprovizionarea. 

În prima şi ultima zi, oamenilor li s-a dat hrană rece, care se luase de la 
regiment. 

Fânul şi ovăzul s-a luat de la Regimentul de Roşiori; paie s-au cumpărat 
din comerț deoarece nici regimentul nu avea. 

În tot timpul de la 10 martie până la 25 martie, starea sanitară a ofițeri- 
lor şi oamenilor din Regimentul 3 Artilerie întrebuințați la potolirea răs- 
coalelor ţărăneşti a fost foarte bună. Niciun om, niciun cal bolnav. 

Regimentul a concentrat pentru detaşamentul trimis la Călăraşi pe 
locotenentul veterinar în rezervă Bauman Hugo, de la 18 martie la 24 martie. 


Arhivele Militare Române, Biblioteca Arhivistică, Jurnale de operaţii, J.O. 658, ff. 40-44 

Extras din jurnalul de operaţii al Regimentului 6 Artilerie privind acți- 
unile de potolire a răscoalei în județul Argeş (11-25 martie 1907) 


PARTICIPAREA REGIMENTULUI LA POTOLIREA 
RĂSCOALELOR ŢĂRĂNEŞTI 


În ziua de 14 martie, un detaşament compus din 50 de călăreți, sub 
comanda locotenentului Lăzărescu Dumitru, a fost transportat pe calea ferată 
la Găieşti, de unde a mers în comunele Slobozia, Fierbinţi şi Glavacioc 
patrulând şi împiedicând răscoala în mod paşnic. La 17 martie, detaşamentul 
s-a înapoiat, prin marş, pe jos, fără niciun accident de oameni sau cai. 

În ziua de 14 martie, un detaşament de 31 de călăreţi, sub comanda 
locot[enentului] Roşianu C-tin, a mers în comuna Bradu, patrulând şi împie- 
dicând răscoala locuitorilor în mod paşnic. La 22 martie, detaşamentul s-a 
înapoiat fără a avea un accident în oameni sau cai. 

În noaptea de 15/16 martie, la ora 10, a pornit la Trepteni-Vitomiteşti, 
pentru a potoli pe răsculați, o secţie de 2 tunuri şi 50 de soldați de infanterie 
din Regimentul Argeş nr. 4, transportaţi în trăsuri, sub comanda căpitanului 
Livaru Grigore, având la secţie şi pe sublocotenentul Ionescu Emilian. A doua 
zi, 16 martie, maiorul Cornăţeanu Al. a plecat la Dănicei, iar la ora 6 p.m. a 
luat comanda detaşamentului [condus de] căpitanul Livaru Grigore la Dănicei 
şi a trupelor de la Bălceşti-Galicea, Uda de Sus şi Cuca Măcăii. 

La ora 8 seara a avut loc, la Lăunele de Sus, izbirea între detaşamentul 
din Regimentul „Radu Negru” nr. 28 ce venise de la Trepteni şi răsculați. S-au 
omorât 8 răsculați, rănindu-se 10. Noaptea, răsculații au atacat detaşamentul 
de la Dănicei, cu care ocazie a fost nevoie a se trage 2 focuri de tun la ora 1 
noaptea, pentru a respinge şi înfricoşa pe răzvrătiți. 

În ziua de 17 martie s-a mers cu tot detaşamentul la Ciomăgeşti, unde, 
pentru a face pe locuitori a da pe toți capii răzvrătitori, s-au tras două focuri 
de tun într-un mal de lângă sat. În zilele următoare s-au arestat în total 150 de 
răsculați, care au fost transportaţi la Piteşti [şi au fost depuşi] în manejul regi- 
mentului. În ziua de 21 martie, maiorul Cornăţeanu s-a întors la regiment, 
lăsând comanda detaşamentului căpitanului Livaru Grigore. În ziua de 25 mar- 
tie, secția s-a întors la regiment, neavând niciun accident în oameni sau cai. 

În noaptea de 14 martie s-a trimis în comunele Teiu, Răteşti, Furdueşti, 
Mozăceni un detaşament de 73 de călăreţi, sub comanda căpitanului Ionescu 
Nicolae. În noaptea de 15 martie, căpitanul a fost înlocuit (înapoindu-se per- 
sonal la cazarmă) de căpitanul Tolescu Ion, având în front pe sublocotenentul 
Negulescu Anastase. Detaşamentul a împiedicat, în mod paşnic, răscoala în 
satele Teiu, Rociu, Gligani, Furdueşti, Bârlog, Mozăceni şi Leşile. Detaşamen- 
tul s-a reîntors în ziua de 22 martie fără niciun accident de oameni sau cai. 

În ziua de 16 martie, un detaşament compus din 30 de călăreți, sub 
comanda sublocotenentului Dumitriu Sotir, a fost trimis în comuna Broşteni, 
unde a împiedicat răscoala în mod paşnic. La 23 martie, detaşamentul s-a 
înapoiat fără vreun accident în oameni sau cai. 

Afară de aceste detaşamente, regimentul, cu începere de la 12 martie, 
a dat, ziua şi noaptea, patrule cu ofițeri şi oameni [pentru patrulare] prin 
satele dimprejur: Florica, Găvana, Mogşoaia, Prundu, Smeura. Toate aceste 
detaşamente au fost în ținuta de campanie, cu revolvere şi carabine. 

Cu ocazia răscoalelor, au venit pentru completarea ofițerilor 4 sublo- 
cotenenți de la şcoala de aplicaţie şi s-au concentrat 3 ofițeri de rezervă şi un 
medic-căpitan în rezervă. 

Toate bateriile au concurat la formarea detaşamentelor şi patrulelor din 
cauză că erau cerute la diferite date şi compuse din efective foarte variate. 

Manejul regimentului, de la 17 martie până la 15 aprilie, a fost ocupat 
de un număr de 291 de răzvrătiți aduşi din răscoalele [sic/] din judeţ. 


Arhivele Militare Române, Biblioteca Arhivistică, Registre istorice, R.I. 556, ff. 38-39 

DOBROGEA 


Extras din registrul istoric al Regimentului Tulcea nr. 33 privind acți- 
unile de menținere a ordinii în oraşul Tulcea şi județele Tulcea şi 
Covurlui (14-31 martie 1907) 


Luna martie 

La 14 martie seara, regimentul primeşte Ordinul telegrafic nr. 398 al 
Diviziei a 9-a pentru mobilizarea regimentului pe 3 batalioane [pentru] a 
merge la potolirea răscoalelor. 

Ordinul are cuprinsul următor: 

Nr. 398. Conform ordinului telegrafic al Corpului 2 Armată, mobilizați 
regimentul pe 3 batalioane, cu efectiv de 800 [de] oameni batalionul. Comple- 
tarea efectivului se va face cu oameni permanenți din toate contingentele mobi- 
lizabile (afară de milițieni) şi din trupa cu schimbul contingentele 1905-1906. 
Oamenii nu vor fi luaţi din comunele răsculate sau din cele ocupate cu trupe. 

Se recomandă cea mai mare prudență la chemarea oamenilor, astfel că 
numărul chemaţilor să nu treacă efectivul de mai sus. În caz că ar rezulta un 
prisos, el se va încazarma. Oamenii, îndată ce sosesc la regiment, se vor 
echipa, arma şi aproviziona cu 100 [de] cartuşe de război şi repartiza astfel pe 
companii, ca să poată pleca imediat. 

Batalionul 3 va rămâne pe loc, la dispoziția Marelui Stat Major. 
Regimentele vor raporta telegrafic Marelui Stat Major data când batalioanele 
vor fi complet mobilizate. 

Răspundeţi telegrafic de primire. 

Din ordin 
Maior Jiteanu 

Acest ordin primindu-se de comandantul regimentului, dl colonel Dumi- 
trescu, [acesta] a şi răspuns de primire cu Telegrama nr. 168, la ora 7.30 
seara, [în ziua de] 14.03.1907, în urma consfătuirii avute cu ofițerii superiori 
ai regimentului la Cercul Militar (în privința modului de încazarmat trupa şi 
echiparea ei). 

Tot în astă-seară s-a trimis urgent Depozitului de Recrutare Tulcea 
ordinul următor: 

Nr. 92. Conform Ordinului Diviziei 9 nr. 398, vi se face cunoscut că 
Regimentul Tulcea nr. 33 trebuie să mobilizeze concediaţii 1901-1902-1903 şi 
1904 şi trupa cu schimbul 1905-1906, precum şi permanenții contingentul 

1905 lăsaţi de regiment la vatră ca prisos de efectiv. Oamenii vor aflui direct 
la regiment. Oamenii s-au chemat deja prin companiile teritoriale cu Ordinul 
nr. 91. 

Colonel Dumitrescu 

La Divizia a 9-a şi Brigada 17 Infanterie în seara aceasta s-au mai trimis 
(următoarele) telegrame de comandantul regimentului, cerând diferite 
desluşiri şi ştiri privitoare la mobilizare. 

În vederea aglomerării pescarilor [sic?] la prefectură şi Administrația 
pescăriilor, trupele au fost consemnate în cazarmă şi o companie a fost trimi- 
să ca gardă de pază în oraş la Palatul Administrativ, stând un pluton la pom- 
pieri, în apropiere de Administraţia pescăriilor, pentru a preîntâmpina orice 
încercare de atac al pescarilor. 

Timpul este rău, ninge continuu de 2 zile, zăpadă mare cu vifor, ceea ce 
face drumurile impracticabile. Nici alimentele de hrană din oraş nu se pot 
transporta cu căruța la cazarmă, ci cu oameni în corvezi. 

[...] 

De dimineaţă, la ora 7.30, au fost adunaţi toți ofițerii prezenţi ai regi- 
mentului în cabinetul comandantului, li s-a comunicat ordinul de mobilizare, 
dându-se toate lămuririle cuvenite, cum şi ordinele ce a dat în seara preceden- 
tă în privința mobilizării. 

S-a pus în vedere ofițerilor că pentru mobilizarea regimentului să se con- 
formeze fiecare instrucțiunilor din Regulamentul de Mobilizare şi a celor date 
cu diferite ordine speciale. 

[...] 

În urmare, în ziua a doua de mobilizare, [regimentul] avea sub arme, 
peste efectivul permanențţilor de 976 oameni de trupă, 736 oameni sosiți de 
la vetrele lor din oraşul Tulcea şi de prin satele mărginaşe ale Tulcei. S-a dat 
ordin pentru pregătirea oamenilor de echipare. Echipându-se permanenții 
activi cu garnitura de serviciu proprie a lor, concediaţii şi cei cu schimbul cu 
garnitura de cazarmă găsită bună, iar rezerviştii, în caz de neajungerea 
efectelor din aceste 2 garnituri, să se recurgă, la extrem, la garnituri de război 
pe efectivul de companie de 200 de oameni. 

Timpul continuă a fi umed, mocirlos, cu lapoviță, inundaţii în Deltă. 
Drumurile înzăpezite. Afluirea oamenilor din satele depărtate se va face cu greu. 

De la Divizia a 9-a regimentul primeşte telegramele: 

La nr. 171. Luaţi două trăsuri subzistență de la batalion şi caii necesari 
de rechiziție. 

Maior Jitianu 

Nr. 11 825. Arătați telegrafic numărul ofițerilor detaşaţi şi unde. 
Maior Jitianu 

La care s-a răspuns cu Telegrama nr. 94: 

La nr. 11 825: 

Căpitanul Păun Ion la Institutul Geografic, locotenentul Teodorescu 
Nicolae idem, Costescu Constantin idem, locotenentul Condeescu Nicolae la 
Marele Stat Major. 

Colonel Dumitrescu 

Tot astăzi s-a primit, de la Divizia a 9-a, Ordinul telegrafic nr. 209 privi- 
tor la dispozițiile de luat de comandanți şi ofițeri pe timpul răscoalelor. Acest 
ordin are cuprinsul următor: 

Primul ordin A: 

Pentru a se pune capăt mişcării ţărăneşti, care se lățeşte cu repeziciune 
în toată țara, luând un caracter din cele mai îngrozitoare, Ministerul de Război 
ordonă să se aplice întocmai dispozițiile următoare: 

1. Ordinele ce se primesc să se execute imediat şi întocmai, a raporta 
imediat telegrafic de executare şi de greutăţile ce se întâmpină. 

2. Măsurile ordonate să se execute fără cea mai mică întârziere cu toată 
energia impusă de gravitatea situaţiei. 

3. Prin posturi la telefoanele primăriilor sau, unde nu sunt, prin patrule 
de cavalerie se va ține din ochi populaţia şi, la cel mai mic simptom de miş- 
care, se vor lua măsuri energice. 

4. Contra grupărilor cu caracter paşnic, se vor face somații, contra celor 
cu caracter cu hotărâre, maxim de efect. 

5. În contra bandelor devastatoare se vor întrebuința mai cu seamă 
coloanele mobile de artilerie, escortate de cavalerie. Coloanele vor fi puse pe 
urma bandelor pentru a le împrăştia cu puterea focurilor. 

6. Cea mai mare disciplină se va observa la trupă, care, din cazarmă, va 
fi ținută numai în cantonamente de alarmă, interzicându-i-se comunicațiile cu 
populația. 

7. Ofițerii vor fi opriți de a parlamenta şi vor face numai somațţiile legale, 
când nu sunt autorități civile. Somaţiile vor fi făcute energic, la scurte inter- 
vale şi va urma imediat salva. 

8. Infanteria va ochi la picioare, ofițerii vor sta pe flancuri şi vor contro- 
la; cea mai mică abatere va fi semnalată şi vinovatul imediat arestat şi trimis 
la cazarmă. 

9. Toţi ofițerii vor trebui să aibă o atitudine liniştită şi energică pentru 
a insufla încredere populației care începe a fi cuprinsă de panică, exagerând 
prin aceasta pe de o parte pericolul, iar pe de alta dând mai mult curaj răzvră- 
tiților. 

10. Comandanții de subzonă, cerând concursul prefecţilor, vor face a se 
aduce la cunoştinţă populației chiar şi în locurile nerăzvrătite că trupa are 
ordine să tragă atât cu arma, cât şi cu tunul. 

11. Răscoalele neputând fi potolite decât cu armele, fiecare ofiţer să fie 
pătruns de răspunderea ce avem, căci pe lângă celelalte consecințe grave şi 
prestigiul armatei este pus în joc. 

Al doilea ordin B: 

Conform ordinului telegrafic al Corpului 2 Armată, se face cunoscut cor- 
purilor că Ministerul de Război ordonă ca soldaţii trimişi la revolte să nu aibă 
decât cartuşe de război, singurele de care vor uza, abaterile de la ordine 
atrăgând grea răspundere. 

Al treilea ordin C: 

Vă rog binevoiți a ordona ca din grupurile de țărani care nu se supun 
somațiilor, ci numai forței armelor, să se aresteze câte 4 sau 5, care vor fi 
crezuți ca instigatori sau capi; ei vor [fi] trimişi la cazarma infanteriei, pentru 
a fi ținuți sub pază până la noi ordine. 

Al patrulea ordin D: 

Vă rog a ordona ca trupa care vine în contact cu o bandă de răzvrătiți să 
tragă asupra ei şi să o urmărească până la completa împrăştiere. 

Al cincilea ordin E: 

Copie după Ordinul telegrafic nr. 1 517, din 13 martie a.c., al Minis- 
terului de Război către Corpul 1 Armată: 

Pentru potolirea răscoalelor, cu onoare vă rog să binevoiţi a face să se 
aibe în vedere următoarele: 

1. Teritoriul țării este împărțit în zone corespunzătoare regiunilor divizi- 
ilor. 

2. D-nii generali comandanţi de divizii vor avea sub comandă toate tru- 
pele ce se vor găsi în zona respectivă. 

3. Aceste trupe vor fi întrebuințate, după situație [şi] după districte, în 
detaşamente de una singură, două sau trei arme. Fiecare comandant de 
detaşament va distribui, la rândul său, în părțile răzvrătite sau numai sus- 
pecte, detaşamente mai mici, fixe sau coloane mobile. 

4. Detaşamentele fixe vor consta în infanterie şi fracțiuni de cavalerie; 
fiecare detaşament va avea de supravegheat un anumit grup de comune; gro- 
sul va ocupa una din ele, iar în celelalte se vor trimite numai posturi care să 

se țină în legătură cu grosul, fie prin fir telefonic, fie prin patrule. Îndată ce se 
semnalează o adunare de ţărani, comandantul merge cu o parte sau chiar cu 
toată trupa să-i someze a se împrăştia. 

Coloanele mobile vor consta din o secție de artilerie escortată de cava- 
lerie; ele vor fi întrebuințate în contra bandelor de țărani care umblă din locali- 
tate în localitate cu scopul de a revolta şi jefui. 

5. Când este cu trupa un agent administrativ sau judecător, acesta va 
face somațiile, în caz contrar le va face comandantul trupelor. 

6. Comandantul va începe somațţiile la distanța de cel puţin 100 de paşi, 
ele vor fi energice şi la scurte intervale trecute [sic!]; după a treia somaţie, se 
va comanda „la ochi” şi dacă după prima salvă țăranii nu se retrag, va urma o 
a doua şi tot asemenea şi a treia; oamenii vor ochi la picioare pentru a evita 
ca gloanţele, trecând peste răsculați, să lovească nevinovați. 

7. În contra bandelor se va trage la distanţe mai mari, dacă nu se supun 
la somaţia de a se opri sau dacă opun rezistență; în caz când sunt prea răzvră- 
titi, se va trage chiar fără somaţie. 

8. Se va recomanda în modul cel mai aproape * comandanților de unități 
sau detaşamente riguroasa respectare a prescriptiilor de sub nr. 6 şi 7, fiind 
răspunzător orice ofiţer care va lăsa pe răsculați să se apropie de trupa sa, 
care va parlamenta cu oamenii care au o atitudine ostilă şi care nu vor coman- 
da, după a treia somaţie, „foc”. 

9. Repartiţiile trupelor, atât pe distanțe, cât şi în mici detaşamente sau co- 
loane, se vor face de comandanții respectivi, ținând seama de indicațiile autori- 
tăților administrative; acestea arată care puncte sunt răzvrătite, gradul răzvrătirii, 
iar comandanții militari hotărăsc măsurile de luat pe a lor răspundere. 

10. În fiecare zi, d-nii comandanți de divizii vor înainta, pe cale ierarhică, 
ministerului un rezumat asupra [evenimentelor. Paza] liniilor telefonice, tele- 
grafice şi căilor ferate se va asigura prin patrule, iar paza gărilor prin detaşa- 
mente de gară, când se vor cere de şefii de gări. 

Comandantul Diviziei a 9-a 
General Angelescu 


Vineri, 16 martie 

[...] 

Ştirile ce primim la telefon, de prin comune, ne spun că timpul continuă 
a fi rău şi că oamenii chemați cu greu pot străbate drumurile; prin locurile adă- 
postite şi păduroase zăpada trece de 1 metru. 


* Strict. 

Regimentul primeşte următoarele ordine telegrafice pentru plecarea 
unui batalion la Craiova şi unul la Piteşti: 

De la minister, nr. 76: 

Luaţi dispoziții ca marina militară să pună la dispoziție mijloacele de 
transport şi porniţi, cu vasele militare, cu batalionul din Regimentul Tulcea şi 
un escadron din al 9-lea Călăraşi la Galaţi, unde imediat să vă îmbarcaţi pe 
calea ferată pentru Craiova, punându-vă la ordinele generalului Gigurtu. Veţi 
anunța, telegrafic, ziua şi ora pornirii Detaşamentului Tulcea. 

Ministru 
General Averescu 

De la Corpul 2 Armată, nr. 69: 

Luaţi dispoziții pentru a porni [spre] Piteşti un batalion îndată ce [aces- 
ta] va sosi la Galaţi şi de acolo cu calea ferată. 

Colonel Istrati 

În vederea acestor ordine s-au dat: Ordinul nr. 110 maiorului Forescu, 
comandantul Batalionului 1, spre a pleca la Craiova şi Ordinul nr. 111 maioru- 
lui Isack Panait, comandantul Batalionului 2, spre a pleca la Piteşti şi a se 
pune la dispoziția comandantului trupelor din Piteşti. 

Tot azi s-a dat o telegramă depozitelor de recrutare din Tulcea, Argeş, 
Dolj, Tecuci, Prahova şi Ilfov [pentru] a da ordine ofițerilor de rezervă să se 
prezinte la regiment, fiind mobilizați. 

Comandantul regimentului, dl colonel Dumitrescu, trimite Diviziei a 9-a 
la ora 6 seara următorul raport telegrafic: 

Nr. 115. Raportez: 

1. Până astă-seară [au] sosit 901 concediați şi rezervişti. 

2. Cei reveniți din Deltă, la Caraorman, s-au dedat la acte de vandalism, 
imposibil a-i reprima. 

3. La Văcăreni n-a fost nimic, o alarmă falsă dată de primar. 

4. La Sulina, parte din cei ce s-au întors de la Caraorman şi cei din locali- 
tate se zice că s-ar fi dat la excese. 

5. Aci spiritele agitate, am pus gardă la Administraţia Financiară, Banca 
Naţională, poştă, Credit Agricol şi prefectură. Am companii în oraş, compuse 
din permanenți. 

La noapte se crede că lipovenii voiesc să se dedea la excese. 

Colonel Dumitrescu 

Din tot ce cuprinde această telegramă, nimic serios n-a fost, s-a raportat 
şi comunicat fals de poliţie şi prefectură, fără o cercetare amănunțită, fără o 
asigurare reală a faptelor, ceea ce a indus în eroare comandamentele militare. 

Diviziei a 9-a i se trimite, la ora 11 noaptea, următoarea telegramă: 

Nr. 98. Orele 11 noaptea, sosit şalupa „Opanez” cu două şlepuri; nu 

încap nici 300 [de] oameni. 
Colonel Dumitrescu 

Şi, în adevăr, pentru transportul a 1 800 [de] oameni, 170 [de] cai, 5 tră- 
suri şi 20 [de] ofițeri, vasele sosite erau neîncăpătoare. 

Tot astăzi se face cunoscut de Divizia a 9-a, cu Ordinul telegrafic nr. 226, 
că operaţiile de recrutare în judeţ a clasei 1908 sunt suspendate până la noi 
ordine. 


Sâmbătă, 17 martie 

Regimentul îşi continuă pregătirea şi echiparea oamenilor, cele 2 batali- 
oane pentru Piteşti şi Craiova sunt gara de plecare, cu efectivul complet de 
800 [de] oameni de batalion. 

Se aşteaptă numai sosirea vaselor de transport. 

[...] 

Efectivul față de cel din ziua precedentă a sporit cu 456 [de] oameni. 

Timpul continuă a fi rău, însă s-a mai ameliorat puțin. 

Comandantul de regiment, dl colonel Dumitrescu, raportează la telefon 
Diviziei a 9-a următoarele asupra celor ce-a vorbit cu ministerul la telefon: 

1. Regimentul Tulcea nr. 33, în curs de mobilizare; mi-au sosit 900 [de] 
concediați şi rezervişti (acest transport e dat greşit căci regimentul avea sosiți 
azi de la vetre 605 dorobanţi cu schimbul şi 1 529 [de] concediați şi rezer- 
vişti). 

2. Cele două escadroane de călăraşi, în curs de mobilizare. 

3. În port au sosit două şlepuri cu o şalupă, ce nu vor lua 350 de oameni. 

4. Primul ordin zicea a trimite un batalion la Craiova şi unul la Piteşti. 

5. Acum numai unul, dar nu spune unic. 

6. Nu. Că ei spun categoric că nu vor părăsi garnizoana prin anonimă. 

7. Deocamdată nimic; spiritele par potolite dacă nu pleacă. 

8. Când flotila va veni cu vase suficiente, nu se poate îmbarca pe cele 
două mici şlepuri - ordonați unde se duce. 

9. Rea. Aseară prin poştă mi-a scris că nu vor să meargă în țară, anonimi şi 
că se vor da la excese în sate dacă-i pornesc. Garda din oraş o fac numai perma- 
nenții, singurii armați şi cu cartuşe, toate autoritățile astă-noapte aşa le-am păzit. 

10. Nu contez pe rezervişti şi concediaţi care, dacă nu erau aduşi, nu se 
întâmpla nicio mişcare. 

Ceea ce a dat naştere convorbirii telefonice între dl colonel Dumitrescu 
[sic!] sunt următoarele întrebări telefonice, ce i le face ministerul, prin ma- 
iorul Rovinaru, provocate poate de vreun fals al administraţiei: 

- Aici maiorul Rovinaru. 

- Ce trupe sunt acolo în Tulcea? 

- De ce trupe? Dar cavalerie nu are? 

- Care este atitudinea trupelor? 

- Se poate conta pe ele a fi întrebuințate în altă parte? 

- La ce oră pleacă batalionul acolo? 

- Te rog, aşteaptă! 

- Te rog, spune domnului colonel să mai aştepte că dl maior s-a dus la 
dl ministru să-l întrebe. 

- A venit dl colonel? 

- Comunicaţi d-lui colonel să mai aştepte puţin căci dl maior Rovinaru s-a 
dus la dl ministru. 

- Vine imediat. 

- Spune dlui colonel să revină peste câteva minute. 

Aci şi astfel se încheie această convorbire telefonică între dl colonel 
Dumitrescu, comandantul Regimentului Tulcea nr. 33 şi între minister, după 
care sigur mai în urmă a avut loc răspunsul celor zece puncte ale raportului 
telefonic al d-sale. 

Ministerul, informat atât de grav de starea trupelor din Tulcea, prin 
Ordinul telegrafic nr. 113 ordonă a pleca din Tulcea numai un batalion fără 
destinație, în cuprinsul următor: 

Nr. 113. Din regimentul d-voastre nu pleacă decât un batalion, celelalte 
două rămân pe loc. 

Ministru 
General Averescu 

Comandantul regimentului, prin Telegrama nr. 98, întreabă ce desti- 
nație se dă batalionului care pleacă. 

Ministerul, prin nr. 143, răspunde că va pleca la Slatina. 

Cu nr. 122, telegrafiază Diviziei a 9-a că batalionul merge la Slatina şi, 
cu [nr.] 123, cere Marinei Militare a trimite vase de transport. 

Marina Militară, cu nr. 10 501, răspunde că în şlepurile sosite în Tulcea 
să se îmbarce trupe câte vor încăpea, iar restul în alte şlepuri ce se trimit cu 
un remorcher din Galaţi. 

De la Marina Militară se mai primeşte Telegrama nr. 10 534, prin care 
roagă ca să plece parte din batalion pe şlepurile trimise, iar restul cu şlepurile 
navigaţiei fluviale. 

Regimentul răspunde la aceasta, prin Telegrama nr. 128, că e imposibil 
a trimite fracțiuni din batalion şi cere vase şi pentru transportul escadronului 
de călăraşi care e mobilizat. 

Se mai telegrafiază şi Ministerului de Război, prin nr. 129, rugând să 
dea ordin flotilei spre a trimite vase suficiente pentru transportul batalionului 
şi escadronului de călăraşi. 

De la Divizia a 9-a s-au mai primit următoarele telegrame referitoare la 
măsurile de luat în timpul răscoalelor: 

Nr. 250. Pentru a preveni reaprinderea tulburărilor şi devastărilor pe 
unde se stabileşte liniştea cu forţa armată, Ministerul de Război ordonă: 

1. Din satele răsculate care se supun, afară de arestările făcute de 
autoritățile civile, comandanții de unități vor lua ostatici 4 sau 5 locuitori cu 
mai multe legături în sate. 

2. Bandele care au părăsit satele lor şi cutreieră părțile locului pentru a 
devasta şi jefui nu vor mai fi împrăştiate, căci prin acest mijloc nu se obține 
un rezultat definitiv şi se va opera astfel încât să fie înconjurate şi luate cu 
totul. 

3. Urmărirea bandelor să se facă până la împresurarea lor, trecând chiar 
dintr-o zonă de divizie în alta. 

Maior Jitianu 
+ 

Nr. 246. Dacă mişcările continuă în Sulina, compania o puteți trimite cu 
orice alt vapor, dacă „Griviţa” întârzie să sosească la Tulcea. 

Țineţi-mă la curent cu tot ce se petrece în raza d-voastră şi luați-vă drept 
cartier cercul militar. 

Seara la ora 8, dl colonel Dumitrescu, dă următorul raport telefonic 
Diviziei a 9-a: 

1. Starea trupelor, liniştită aparent. 

2. Sosit 1 748 trupă schimb, concediaţi şi rezervişti. Este a treia zi de 
mobilizare şi cu 791 permanenţi am mai mult [decât] efectivul cerut. 

Cu [Telegramele nr.] 100 şi 123, cerut flotilei a trimite vase îmbarcare. 
Trimit un batalion Slatina, escadronul la Craiova; el nu e complet mobilizat, 
nici vasele nu au venit. 

3. Mâine anunțată întrunire meseriaşi, cerut prefecturii a nu o permite 
în starea actuală a trupelor. 

Colonel Dumitrescu 


Duminică, 18 martie 

Regimentul este gata mobilizat pe 3 batalioane a 800 de oameni, fiind 
peste efectivul cerut; încă un stoc de 1 000 [de] oameni, care se ţin în cazarmă 
până la ordine hotărâtoare de ce trebuie să se facă cu acest prisos de oameni. 


[+] 

Oamenii sunt echipați complet, afară de micul echipament şi cizme, pe 
care regimentul nu le are complet pe numărul oamenilor de mobilizare. 

În aşteptarea venirii vaselor de transport, se primeşte de la Divizia a 9-a 
următorul ordin telegrafic: 

Nr. 263 

Ministrul, cu [nr.] 147, ordonă: 

Regimentul 33, cu toți oamenii mobilizați, echipați complet de cam- 
panie, fără cartuşe, se va duce la Ghecet, de unde va trece Dunărea la Brăila 
şi de aici la Galaţi. 

Regimentul va fi înlocuit cu Batalionul 9 Vânători, părăsind garnizoana 
numai după sosirea batalionului de vânători; escadronul de călăraşi va porni 
imediat pe jos la Ghecet, unde va trece la Brăila şi va merge la Filiaşi cu trenul. 

Maior Jitianu 

Primind această telegramă, comandantul regimentului raportează 
Diviziei a 9-a: 

Nr. 134. Telegrama 263 primită, şi 264. Raportez: imposibil a conduce 
3 batalioane pe jos la Ghecet chiar fără cartuşe la ei; trebuie să traversez 
păduri, localități cu consăteni de-ai lor şi să cantonez mai ales 3 nopți tot prin- 
tre ei. 

Drumurile înfundate şi înzăpezite. De la Ghecet la Măcin, pe 12 km, 
apele mari, inundat peste tot. Cu două trăsuri, batalionul imposibil dus subzis- 
tență şi mai imposibil şi rechiziția. 

Cred a fi bine cu orice vase de comerț, cu şlepuri, să pornesc câte un 
batalion şi numai la intervale şi numai aşa avem şanse de succes. Prisosul, 
peste 2 400, îl las aici sau îl iau cu mine? 

Colonel Dumitrescu 

De la Divizia a 9-a se primeşte Telegrama nr. 226 privitoare la ofițerii de 
rezervă care sunt deputați, senatori, procurori şi funcționari la bănci - 
[aceştia] sunt dispensați de mobilizare -, precum şi asupra oamenilor arestați 
dintre răzvrătiți, care vor fi închişi în cazarmă, puşi în subzistență cu alocația 
de 30 bani zilnic. 

De la Divizia a 9-a se mai primeşte Ordinul telegrafic nr. 275: 

1. Ordonați ca tot ce se găseşte asupra celor arestați să se predea autori- 
tăților civile fără cea mai mică întârziere, putând obține indicii, [care] să 
înlesnească descoperirea instigatorilor principali. 

2. Ministerul, cu nr. 192, a aprobat transportarea întregului Regiment 
33 mobilizat, care nu va pleca decât după sosirea Batalionul|ui] 9 Vânători. 
Marina a luat dispoziţii. Escadronul călăraşi destinație Filiaşi şi va pleca odată 
cu Regimentul 33. 

Maior Jitianu 

Luni, 19 martie 

Regimentul mobilizat se găseşte în aşteptarea Batalionului 9 Vânători, 
pentru a pleca la Galaţi. 

Efectivul regimentului are sub arme acelaşi număr de oameni ca şi în 
ziua de 18 martie. 

De la Ministerul de Război se primeşte Ordinul telegrafic nr. 200: 

Regimentul 33 va porni la Galaţi, în 2-3 transporturi, după sosirea 
Batalionului 9 Vânători. Cele 2 escadroane din Regimentul 9 Călăraşi rămân 
pe loc. 

Ministru 
General Averescu 

De la canoniera „Griviţa” s-a primit Telegrama nr. 29, prin care se comu- 
nică, că, la 20 martie, soseşte cu Batalionul 9 Vânători şi că pregătim ca, în 
dimineața zilei de 21 martie, să fie îmbarcat un batalion de la [Regimentul] 33 
spre a-l transporta la Galați. 

În urma acestei telegrame, s-a dat ordin ca Batalionul 1, sub comanda 
maiorului Forescu Constantin, să plece cu întâiul transport la Galaţi şi de 
acolo va primi destinaţia unde va merge. 

De la Corpul 2 Armată se primeşte Ordinul telegrafic nr. 271, privitor la 
instrucțiunile cu măsurile ce trebuie să se ia la răscoale: 

Ordin telefonic al Corpului 2 Armată, primit în ziua de 18/3, ora 11 a.m., 
nr. 132. În mai multe părți s-a semnalat că unii soldați evită a trage, sau trag 
pe deasupra şi că nu toţi ofiţerii se conformă ordinelor date cu punctualitate 
şi energia reclamată de împrejurările nemăsurat de grave prin care trecem. 

Pentru a pune capăt pe cât posibil acestei stări de lucruri şi care, pe 
lângă grozava nenorocire care ne izbeşte, mai zdruncină şi bunul renume al 
Armatei, cu onoare vă rog a ordona pe cale confidențială următoarele: 

1. Somaţiile se vor face la distanța [de] 100 de paşi cel puţin. 

2. La comanda „la ochi”, ofițerii vor ieşi pe flancuri întorcându-se cu fața 
către trupă şi vor verifica ochirea. 

3. Comanda „foc” nu se va da decât după ce ofițerii de la flancuri îşi vor 
fi ridicat sabia în semn că ochirea este corectă. Acest control este înlesnit prin 
prescripții de a se ochi la picioare, armele vor trebui deci să fie înclinate puțin 
în jos. 

4. Oamenii care se vor observa că nu dau direcţia corectă armei se vor 
trimite cu cea dintâi ocazie la ce mai apropiată cazarmă. 

5. Ofițerii de orice grad care se vor abate câtuşi de puţin de la ordinele 
date, şi anume: 

a) a nu parlamenta; 

b) de a face somațiile în contra bandelor devastatoare la scurte intervale; 

c) de a trage imediat după prima somaţie; 

[precum şi] acei care vor arăta moliciune în urmărirea bandelor vor fi 
numaidecât desărcinaţi de comanda ce au, comunicându-se ministerului. 

Comandantul respectiv va înainta imediat, pe cale ierarhică, un raport 
asupra împrejurărilor şi motivelor pentru care a luat această măsură. 

6. Trupa va fi în permanență - atât ziua, cât şi noaptea când stă pe loc 
- ținută în cantonament de alarmă, ofițerii inferiori la un loc cu trupa. 

7. Se va pune în vederea trupei şi a ofițerilor că măsurile contra celor 
ce se fac vinovați de abaterile de mai sus vor atinge maximum de severitate, 
neadmițându-se nicio împrejurare uşurătoare. 

8. Pentru cazurile deja semnalate de abateri în sensul ordinului de față 
se va raporta. De asemenea, dar de acum pe cale ierarhică [sic!]. 

Din ordin 
Şef de Stat Major 
Colonel Adjutant Istrati 


Marţi, 20 martie 

[...] 

La ora 12 ziua soseşte Batalionul 9 Vânători, despre care se raportează 
Diviziei a 9-a, cu nr. 144, în cuprinsul următor: 

Astăzi, ora 12, sosit Batalionul 9 Vânători. Mâine, ora 6 dimineaţa, 
îmbarc un batalion [pentru] Galaţi cu efectiv 1 040, cu arme, cu cartuşe, restul 
până la 1 200 fără echipament şi arme, numai îmbrăcăminte. 

Colonel Dumitrescu 

Tot acum, cu nr. 145, se raportează Diviziei a 9-a că Batalionul 9 
Vânători refuză a da gărzile pentru garnizoană, rugând a se aproba lăsarea a 
două schimburi la Tulcea; forța unui schimb este de 70 [de] oameni. 

Se primeşte, de la Brigada 17 Infanterie, Ordinul confidenţial nr. 175 cu 
observaţii că regimentul, pe tot timpul mobilizării, nu a raportat brigăzii toate 
măsurile luate de regiment, ordinele şi instrucțiunile primite de la autoritățile 
superioare. Mai atrage atenţia că pe viitor să țină brigada la curent şi să-i trimi- 
tă regulat toate ştirile; să ţină instrucțiunea trupei la curent, pe oriunde regi- 
mentul va merge. 


Miercuri, 21 martie 


Se lasă la vetrele lor oamenii bolnavi şi infirmi şi cei sosiți cu dispense 
de scutire de concentrare. Pe canoniera „Griviţa” şi 2 şlepuri, la ora 6 di- 

mineaţa, s-a îmbarcat Batalionul 1, sub comanda maiorului Forescu Constantin, 
cu un efectiv de 11 ofițeri, 1 123 trupă, 4 trăsuri şi 7 cai; iar la ora 7 dimineața 
au plecat din port la Galaţi. Pentru plecarea acestui batalion s-a raportat: 

Diviziei a 9-a cu nr. 161; 

Corpului 3 Armată cu nr. 163; 

Ministerului de Război cu nr. 162; 

Comenduirii Pieței Galaţi cu nr. 164; 

Brigăzii 17 Infanterie cu nr. 165. 

Se face cunoscut Batalionului 9 Vânători, cu adresa nr. 166, că Regi- 
mentul Tulcea, părăsind garnizoana Tulcea, acel batalion va lua măsurile şi 
atribuțiile Regimentului 33 în garnizoana Tulcea; se fac cunoscute gărzile date 
de regiment, ofițerii şi trupa, magaziile şi gospodăria regimentului rămase la 
partea sedentară, dându-se şi alte instrucțiuni. 

Batalionul 1 a sosit la Galaţi la ora 4.30 p.m., unde debarcă şi [este] dus 
a bivuaca în corturi, pe câmpul de tir al Regimentului 11 Siret, unde a rămas 
pe timpul nopții, împreună cu ofițerii. 

La Galaţi, pe timpul debarcării oamenilor din şlepuri şi mai pe urmă s-a 
cercetat şi sondat de şeful de Stat Major al Corpului 3 Armată, de comandantul 
Pieței Galaţi, de contraamiral Coslinsky, starea spiritelor trupei Regimentului 
Tulcea nr. 33, dacă nu sunt agitate şi predispuse la răzvrătire. La care, con- 
statându-se spiritele paşnice, după o şedere de 2 ore aproape pe malul Dunării, 
s-a ordonat mergerea în bivuacare la câmpul de tir al Regimentului 11 Siret. 


Joi, 22 martie 

Starea regimentului este: 2 batalioane mobilizate la Tulcea şi un bata- 
lion la Galaţi. 

Batalioanele de la Tulcea stau în aşteptarea şalupelor de la Sulina, 
despre care flotila făcuse cunoscut cu Telegrama nr. 10 632. 

Batalionul 1 din Galaţi, după o noapte de încercare a spiritului trupei, 
ținut în corturi pe un pământ umed şi noroi, constatându-se că trupa e 
liniştită, paşnică şi niciun gând de răzvrătire nu există, a fost mutat în cantona- 
ment, [pentru] a locui în şcoala normală din fața câmpului de tir al Regi- 
mentului 11 Siret. 

În şcoală, trupa a ocupat aripa stângă a şcolii, 5 saloane mari cu 2 săli 
mari şi 5 odăi mai mici. În această locuință trupa a stat înghesuită, punându-li-se 
ca aşternut corturile. Ofițerii au ocupat camerele de locuinţă ale directorului. 

Seara la ora 9 au plecat din Tulcea şi cele 2 batalioane cu drapel şi Statul 
Major al regimentului (Batalionul 1, comandant de maiorul Isack P., şi Bata- 
lionul 2, comandat de maiorul Găiseanu Panait). 

La Tulcea a rămas un detaşament de 150 [de] oameni pentru două 
schimburi de gărzi; oamenii bolnavi din infirmerie, magazionerii companiilor, 
oamenii din plutonul A.R. şi muzica. 

Din ofițeri au rămas: căpitanul Şoiculescu ca comandant al părții seden- 
tare, administratorul II Lateş Neculae, comandantul plutonului A.R., şi sublo- 
cotenentul Georgescu George, însărcinat cu lucrările de mobilizare, cazar- 
mare şi ofițer cu aprovizionarea. 

Efectivul celor 2 batalioane plecate la ora 9 seara spre Galaţi este: 23 [de] 
ofițeri, 1 600 trupă, 9 cai, 11 trăsuri. 

Pe ziua de azi se primesc următoarele telegrame: 

De la Divizia a 9-a, nr. 297: 

Conform ordinului Ministerului de Război, oamenii ce prisosesc peste 
efectiv de 3 batalioane a 800 [de] oameni şi peste detaşamentul pentru gardă 
vor fi desconcentrați, începând cu cei cu purtări bune şi care au răspuns îndată 
la chemare. Ofițerii de la şcoală, să se prezinte la şcoală la 25 martie a.c. 

Maior Jitianu 

Această telegramă a fost răspuns la raportul Regimentului nr. 170 prin 
care s-a făcut întrebare ce să se facă cu oamenii ce prisosesc peste efectivul 
de 800 de batalion. 

De la Corpul 3 Armată, nr. 2 029: 

Regimentul dvs. urmând a bivuaca, luați corturile necesare pentru 
trupă, precum şi o trăsură de fiecare batalion. 

General adjutant Vartiade 

Divizia a 9-a, cu Ordinul nr. 308, ordonă a lua corturile de pe oameni pe 
timpul când oamenii sunt trimişi la răscoale. 

De plecarea celor două batalioane şi a regimentului întreg din Tulcea, se 
raportează: 

Brigăzii 17 Infanterie cu nr. 174; 

Diviziei a 9-a cu nr. 175; 

Corpului 3 Armată cu nr. 176; 

Ministerului de Război cu nr. 177; 

Comenduirii Pieței Galaţi cu nr. 178. 

Cu ziua de azi se termină orice operație de mobilizare a regimentului, 
regimentul plecând din garnizoana Tulcea pe zona de concentrare la Galaţi. 

La 23 martie, regimentul este ajuns la Galaţi şi încazarmat la Şcoala 
Normală. La Galaţi, regimentul stă pe loc până la 31 martie, făcând instrucție 
pe câmpul de tir al Regimentului 11 Siret şi pe câmpul de la Țiglina. 

În ziua de 29 martie, după-amiaza, regimentul este trecut în inspecție de 
domnul general de divizie Vartiade, comandantul Corpului 3 Armată. 

DI general Vartiade rămâne mulțumit de cum găseşte regimentul şi dă 
ordin ca rezerviştii şi oamenii din contingentul 1901 să se desconcentreze şi 
să fie trimişi la vetrele lor, ordonându-se ca efectivul unei companii să rămână 
la 200 de oameni. 


Arhivele Militare Române, Colecţii arhivistice, fond 1054, dosar nr. 2, ff. 39-49 


2. 


Extras din registrul istoric al Regimentului Constanța nr. 34 referitor 
la operațiile de represalii şi de menținere a ordinii în județele 
Constanţa, Olt şi Romanați (14 martie-7 mai 1907) 


MOBILIZAREA REGIMENTULUI CU OCAZIA 
RĂSCOALELOR ŢĂRĂNEŞTI 


A sosit ordinul de mobilizare care cuprinde următoarele: 
Ordin de Mobilizare 


Ministerul, cu nr. 5, ordonă mobilizarea imediată a acestui regiment, pe 
batalioane, fiecare cu câte un efectiv de 800 [de] oameni. 

Efectivul regimentului deosebit de oamenii aflaţi sub arme se va com- 
pleta cu: 

1. Oamenii permanenți sub arme, ținuți în concediu anticipat. 

2. Contingentele cu schimbul sub arme, 1905 şi 1906. 

3. Contingentele permanente din concediu, 1904, 1903, 1902 şi 1901. 

Dacă contingentele indicate vor întrece efectivul de 800 [de] oameni de 
batalion, prisosul mobilizat va constitui o unitate deosebită care va rămâne pe loc. 

Se vor lua următoarele măsuri: 

a) Oamenii vor fi imediat echipați, armaţi şi prevăzuţi cu 100 [de] 
cartuşe de război şi astfel repartizați pe companii încât cele 3 batalioane să 
poată pleca odată sau succesiv, ca parte activă a regimentului, iar restul oame- 
nilor mobilizați, până la complectarea efectivului de 800 [de] oameni de bata- 
lion, sosiți mai târziu, vor fi trimeşi în urmă ca parte complementară. 

b) Pentru aprovizionare, fiecare batalion va lua câte 2 trăsuri de subzis- 
tență. 
Comunicați acest ordin Diviziei. 
Colonel Istrate 


Imediat după primirea ordinului de mai sus s-a făcut cunoscut compani- 
ilor teritoriale, pentru mobilizarea imediată a oamenilor, intervenindu-se în 
acest scop şi la prefectură. 

E] 

Cu ocazia răzvrătirilor ţărăneşti, Regimentul 34 Infanterie a fost 
detaşat: Batalionul 1 Infanterie în județul Olt; Batalionul 2 Infanterie în 
județul Romanați; o companie de infanterie pentru paza podului Cernavodă. 
Batalionul 3 Infanterie şi Batalionul 4 Infanterie au rămas în Constanța. 

În această situație regimentul rămâne de la 16 martie la 17 mai 1907, 
când Batalionul 1 Infanterie şi Batalionul 2 Infanterie revin în garnizoană. 

Acțiunea a fost următoarea: 

1. Batalionul 1 Infanterie în județul Olt: 

a) În dimineața zilei de 16 martie 1907, Batalionul 1 Infanterie ajunge la 
Slatina. La ora 9.30, Companiile 1, 2 şi 3 Infanterie se pun în marş pentru a 
ajunge la Drăgăneşti. Compania 4 Infanterie a rămas la Slatina, în cazarma 
Regimentului Olt nr. 3. 

b) Între 17 şi 25 martie, comandantul batalionului, însoțit de un pro- 
curor şi de un pluton de călăreți, merg în comunele: Radomireşti, Micheştii de 
Sus şi de Jos, Poiana, Beciu, Dudu, Stoeneşti, Drăgăneşti şi Caracal, unde fac 
anchete, arestări, iar pe cei prinşi asupra faptului i-a împuşcat. 

c) Între 26 martie şi 8 aprilie se execută patrulări şi cercetări. La 5 apri- 
lie Companiile 1 şi 2 Infanterie se înapoiază la Slatina. 

d) La 9 aprilie, batalionul se pune în marş spre Drăgăneşti. 

e) De la 11 aprilie la 15 mai, batalionul face instrucție în Drăgăneşti. La 
16 mai se îmbarcă în gara Slatina pentru Constanța. 

2. Batalionul 2 Infanterie în județul Romanați: 

a) La 17 martie, batalionul a sosit la Caracal. De aici a detaşat: o com- 
panie de infanterie la Stoeneşti, o companie de infanterie la Balş, iar restul — 
în Caracal. 

b) La 20 martie, o companie de infanterie este trimisă la Radomireşti, 
iar o alta la Robăneşti. 

c) În tot acest timp, companiile fac patrulări, cercetări, iar comandantul 
batalionului, împreună cu un procuror, anchetează. 

d) La 24 martie, Companiile 5, 6 şi 8 Infanterie cantonează la Osica 
Mare, iar Compania 7 Infanterie la Osica de Sus. 

e) Între 24 martie şi 7 mai, batalionul stă în această situație, făcând 
instrucție, patrulări şi gărzi. 

f) La 7 mai, batalionul se pune în marş spre Slatina, unde rămâne până 
la 16 mai, când îmbarcă pentru Constanţa. 

3. Compania de infanterie dispusă la Cernavodă, cu un efectiv [de]: 
3 ofițeri şi 200 trupă, soseşte în ziua de 16 martie în oraş. 

Aici se iau următoarele măsuri de pază: 

- se ocupă gara Feteşti, cantonul de pe malul stâng al Borcei şi gara 
Borcea; 

— se pune pază în jurul podului. 

4. Batalioanele 3 şi 4 Infanterie au continuat a face instrucția, fără altă 
deplasare. 


Arhivele Militare Române, Biblioteca Arhivistică, Registre istorice, R.I. 809, ff. 49, 59-60 

Secţiunea a III-a 


PRESA MILITARĂ 


Colonel Alexandru Socec, Răscoala țărănească şi Armata, în „Revista 
Armatei”, anul XXV, nr. 6/iunie 1907, p. 414-430 


RĂSCOALA ȚĂRĂNEASCĂ ŞI ARMATA 
Colonel Alex. Socec 


În ziua în care s-a semnalat întâiul act de tulburare în nordul Moldovei, au 
început şi expunerile privind cauzele care au produs mişcarea. S-au scris 
coloane întregi în ziarele politice şi literare, s-au scos broşuri, s-au tipărit pro- 
puneri şi chiar parlamentul, în legitima sa întristare, şi-a manifestat vederile sale. 

Bineînțeles că foarte multe opinii au fost diametral opuse atât din punc- 
tul de vedere al măsurilor de luat, cât şi asupra cauzelor care au dat naştere 
acestor mişcări ţărăneşti. 

Nu intră în cadrul lucrării mele să examinez şi să studiez aceste vederi 
variate, nici să dau preferință unora sau altora; dar, în tot cazul, nu mă raliez 
cu aceia care pretind că ne-am întors la starea de acum 40 ani etc., şi mă 
declar, din capul locului, partizan al acelora care consideră o mişcare ca aceea 
a țăranilor noştri ca un proces natural ce se petrece în viața popoarelor aflate 
în dezvoltare. Este dar firesc să admitem dezlănțuirea violenței acolo unde 
regulile bunei ordine nu merg mână în mână cu aplicarea noțiunilor morale. 
În rezumat, majoritatea clasei culte şi iubitoare de ordine, în mersul vieții 
noastre publice, reclamă trei lucruri: 

1. a înăbuşi energic răscoala, 

2. arătarea cauzelor care au dat loc mişcării revoluționare şi 

3. studiul asupra măsurilor ce trebuie luate şi felul de a le aplica. 

Bineînțeles că guvernul, cu întregul său aparat administrativ, era în 
primul rând chemat să se manifesteze luând, dacă nu cea mai grea, dar desi- 

gur cea mai penibilă însărcinare, aceea de a sugruma hidra revoluționară. A 
pretinde ca operatorul să extirpeze răul, fără picătură de sânge, fără durere şi 
fără a lăsa urmă de rană, este cel puțin pretențios, dacă nu exagerat; în tot 
cazul, denotă lipsa de urbanitate şi devotament civic din partea impacienților 
reformatori. 

Este evident că, pentru a da o soluţie bună în împrejurări atât de grave, 
nu este numai de dorit, ci se impune chiar colaborarea tuturor elementelor 
culte din ţară. Bărbaţii politici din toate partidele, savanții, agricultorii, indus- 
triaşii, presa, în fine tot ce posedă ţara de valoare este chemat să se pronunțe 
pentru a lumina şi îndrepta. 

Numai o singură putere în stat trebuie ocrotită, numai una singură nu 
se amestecă în zgomotul pledoariilor pro sau contra, numai una singură ve- 
ghează asupra tuturor cu un calm impunător şi imparțial: puterea armată a 
țării. Ea trebuie scutită de orice amestec direct sau indirect. Se impune a evita 
orice act care ar putea atinge demnitatea şi prestigiul Armatei, care aparține 
nu unora, ci întregului neam românesc. 

Este dar evident că nu mă voi ocupa de cauzele care au produs tristul rezul- 
tat al răscoalelor ţărăneşti, nici de măsurile ce sunt de luat pentru a înlătura pe 
viitor o repetare nenorocită. Sunt în această țară numeroşi bărbați destoinici, 
care vor lua dispoziții de îndreptare şi am convingerea că foarte mulți cunosc per- 
fect de bine atât boala, cât şi remediul, dar amărăciunea leacului, aplicarea dure- 
roasă, deşi binefăcătoare, îi înspăimântă şi îi descurajează deocamdată. 

Numai noi, militarii, suntem excluşi, şi aşa trebuie să fie, de la o colabo- 
rare imediată şi directă. 

Linia noastră de conduită, din toate punctele de vedere, este bine hotă- 
râtă şi ne opreşte de a ne amesteca în luptele politice, câtă vreme purtăm uni- 
forma țării. Singurul mijloc de a contribui la propăşirea naţiunii este să facem 
educaţia trupească şi sufletească a tineretului român, care ne este încredințat, 
iar în mijlocul cercului nostru militar putem contribui, prin conferințe sau 
publicitate militară, la îngrădirea răului care se naşte sau amenință a lua forme. 

Prin educaţia ce dăm tineretului român încercăm a garanta stăpânirea 
pornirii furioase care cuprinde, în timp de război, pe beligeranți şi, în timp de 
dezordini interne, pe răzvrătiți. 

Noi nu suntem numai teoreticieni, ci prin practica lucrului săvârşim cu 
mult mai mult decât acei ce profesează, după catedre, teorii platonice ale 
umanității. 

Teoreticienii constată pur şi simplu avântul înainte-mergător al ideilor 
umanitare şi înregistrează efecte aparente; în realitate însă creşterea sufle- 
tească a acelora de la care aşteptăm progresul umanitar, creşterea sufletească, 
singura bază sănătoasă şi capabilă de a da rezultate pozitive rămâne neglijată. 

O spun fără înconjur că de multe ori am rămas înmărmurit când vedeam 
ce mare preț se punea la noi pe aglomeraţia de teorii şi pe bagajele ştiinţifice 
acumulate în creierul individului, şi ce puțină consideraţie se dă - în general 
- omului bine crescut, cu o educaţie aleasă, primită în casa părintească. Am 
atribuit această judecată greşită tendinței bolnăvicioase care se manifestă de 
preferință la popoarele în dezvoltare, dar este de dorit să se termine această 
alergare după o cultură superficială a păturilor sociale! Rezultatul fatal nu 
poate fi, în condiţiile țării noastre, decât acela de a crea, pe lângă micul grup 
cult, un proletariat intelectual care [actualmente] este incapabil de a răspunde 
social la toate cerințele civilizației moderne, mai cu seamă pentru că educația 
sufletească îi lipseşte cu desăvârşire. 

Grija de căpetenie a tuturor va fi să tindem la ridicarea nivelului educa- 
tiv şi moral al poporului român. Nu numai carte multă, dar mai cu seamă creş- 
terea sufletească ne trebuie şi, noi, militarii, îndrumați prin preceptele 
înțelepte ale Marelui nostru Rege, lucrăm de un şir de ani cu oarecare succes 
în această direcție; începutul era greu, iar urmarea va fi cu mult mai uşoară, 
dacă vom lucra cu perseverența cea mai desăvârşită. Este timp ca elementul 
civil şi cel militar, care de altfel au destule legături de interese, de înrudire sau 
prietenie, să lucreze cu bună înțelegere, dovedind astfel, că sunt pătrunşi de 
sentimentul real al înfrăţirii care se impune la popoare culte şi omogen instru- 
ite. Este timp să priceapă toată lumea că astăzi, sub regimul care guvernează 
popoarele, fiecare cetățean este în acelaşi timp şi un soldat, chemat nu numai 
de a sluji statului temporar ca un instrument, dar chiar de a participa direct 
sau indirect la rezoluţiile sale. În viitor, războiul de afară sau cel dinăuntru va 
lua fatalmente un caracter național, pentru că reprezintă nu numai interesele 
poporului, ci şi întreaga existență a neamului. Au crezut oare antagoniştii mili- 
tarismului c-a rămas un singur ofițer fără să tresară la auzul uriaşului strigăt 
de durere al Poporului Român, care a zguduit până în temelie clădirea noastră 
naţională? Era oare cu putință să existe între oamenii de bine ai suflării româ- 
neşti o altă dorință decât una şi aceeaşi, adică de a salva patria română? 

Aş fi dorit să răspund cu „nu”; dar, din nefericire, oamenii cuprinşi de 
lăcomia puterii, inerentă politicianului de meserie, călăuziți de un egoism orb, 
nu ascultă glasul patriotismului, ci, din contră, ascut fățiş armele pentru o 
luptă surdă, dar sigură de reuşită în vălmăşeala spiritelor agitate. 

Ah, dar în asemenea împrejurări nu ne poate fi indiferent nouă, militari- 
lor, ce fel de arme se aleg dacă ne aflăm în joc! 

Legile şi regulamentele militare, dar mai presus de toate onoarea soldatu- 
lui, prescriu în mod absolut armele leale şi atitudinea noastră. Se exclude acți- 
unea meschină precum se elimină din cercul militar individul nedemn sau fără 
scrupule. 

Este dar firesc lucru să ne aşteptăm de la toți concetățenii noştri să 
privească armata ca cel mai sublim avut al Poporului Român şi să aibă atitu- 
dinea cea mai leală față de instituția cea mai importantă a țării, aceea care a 
dat țării Independenţa şi Regatul, aceea care va avea ultimul cuvânt, fără doar 
şi poate! 

Din păcate, de un timp nu se observă această atitudine dorită față de 
armată. 

Mai cu seamă în timpul şi după răscoalele țăranilor, s-au găsit câțiva pu- 
blicişti care, cu sau fără intenţie, n-au ținut seamă de grelele împrejurări în 
care se afla armata întreagă şi o parte din populaţie. 

Această purtare puţin patriotică este cu atât mai de plâns, cu cât se ştia 
că aproape toți bărbaţii noştri de stat doresc să excludă armata din discuții şi 
să o emancipeze cu desăvârşire de orice fluctuaţie politică. Primul pas hotărâ- 
tor a fost făcut de M. S. Regele şi de A. S. Regală Principele Moștenitor, care 
au arătat cea mai mare aversiune politicianismului în armată, prin faptul că 
priveau cu neplăcere prezența generalilor în Senat. 

În anii din urmă s-a făcut încă un pas înainte, invitându-se ofițerii să nu 
beneficieze de dreptul ce le acordă Constituţia de a-şi manifesta preferințele 
politice în alegeri. Prin aceste dispoziţii sănătoase s-a realizat pentru existența 
pur națională a armatei un progres însemnat şi netăgăduit, pentru că pe deo- 
parte nu se mai amestecau generalii, şefii marilor comandamente, în luptele 
intestine ale partidelor politice şi de altă parte au dispărut aproape cu totul 
pretențiile politice, mai cu seamă în provincie, unde erau la mare preț şi 
căutare alegătorii şi proprietarii de voturi. Cu chipul acesta, unul şi acelaşi 
individ este chemat să joace în țărişoara sa diferite roluri. Ca cetățean civil, 
liber în exprimarea preferințelor sale, încetează, de îndată ce poartă uniforma 
țării, de a fi altceva decât un bun soldat apărător al patriei sale. În felul aces- 
ta se face educaţia civică a poporului, această educație virilă, care temperează 
caracterele şi obişnuieşte pe cetățean la un amestec de mândrie şi ascultare, 
inițiativă şi abnegaţie. 

Rezultatul practic va fi că vom avea, cu astfel de elemente, o armată pu- 
ternică şi capabilă de a răspunde, în orice moment, nu numai la aspiraţiile 
naționale, ci şi la nevoile interne ale țării, în situaţii care pot fi mai grele decât 
acele provocate de un război. 

Bineînțeles că întregul neam trebuie să contribuie, necontenit şi în plină 
activitate, la dezvoltarea crescândă a acestui puternic aparat de luptă, pentru 
ca să fim gata - cu un moment mai înainte decât cei de talia noastră care ne 
înconjoară - şi să fim la nivelul celor puternici, care ne privesc mai mult decât 
credem, care ne judecă şi trag concluzii foarte serioase pentru viitor. 

Nu este un secret pentru nimeni interesul ce au pus nu numai vecinii, 
dar şi celelalte națiuni, în urmărirea evenimentelor din primăvara anului aces- 
ta. Cu toată fertilitatea imaginaţiei unor ziare şi a câtorva corespondenți, n-a 
domnit decât o singură voce, aceea care a recunoscut corectitudinea care a 
prezidat, din toate punctele de vedere, atât din partea autorităților administra- 
tive, cât şi din partea armatei, chemată de a restabili buna ordine. 

N-a lipsit însă nota discordantă a acelora care veşnic sunt nemulțumiți, 
care veşnic critică şi presupun rea-voință la toate! 

N-au lipsit nici frazele bombastice ale amicilor poporului, care compă- 
timeau pe sărmanul soldat, silit de autoritățile militare să tragă în fratele său 
răsculat! 

În fine, nu trecea o zi fără comentariile cele mai variate şi diametral 
opuse ca fond şi ca idee. 

Concepţiile cele mai bizare şi contradictorii se întâlneau până şi în unul 
şi acelaşi ziar, ceea ce mi-a format convingerea că prea puțini ziarişti şi-au dat 
seama de gravitatea împrejurărilor şi de rolul care-l joacă şi îl va mai juca 
armata. 

Cred că cel mai corect demers ar fi fost ca ziarele să se mulțumească a 
înregistra faptele petrecute după un control serios sau după informaţiile ofi- 
ciale primite de la autoritățile respective, abținându-se atât de la marile laude 
la adresa trupei şi ofițerilor, cât şi de la criticele neîntemeiate. Trebuie, odată 
pentru totdeauna, să priceapă acele spirite exuberante că se păcătuieşte greu 
de tot față de ţară şi de neam prin asemenea pilde de ieşiri aspre contra 
autorităților şi, într-o zi sau alta, discipolii acestor predicatori periculoşi vor 
avea amare remuşcări. Tot tineretul de astăzi, înflăcărat şi îmbuibat cu miasme 
nesănătoase, în loc de a munci serios pe băncile şcolilor şi la Universitate, se 
dedă la manifestații zgomotoase, exprimă preferințe politice, care le dau mai 
întotdeauna o revoltă de deziluzii şi le corupe complet puţinul capital de cu- 
noştințe ce posedă. 

Şi pentru ce toate acestea? Pentru că autoritatea n-a consultat pe fiecare 
cetățean, în parte, care este cinstita sa părere. Şi pentru că soldaţii au tras în 
țăranii, fraţii lor! Nimic nu caracterizează mai bine lipsa de patriotism a aces- 
tor oameni decât tocmai suficiența cu care se declară numai ei iubitori de 
neam, iar pe toți ceilalți îi consideră ca pe nişte uzurpatori! 

Cred aceşti detractori că există în toată ţara un singur suflet românesc 
care să se fi bucurat de această fatală împrejurare? Cred ei că, chiar între cei 
mai recalcitranți agrarieni, există un singur om care să simtă o mulțumire 
sufletească că s-au întemnițat țăranii şi cred ei pe ofițerii români capabili de a-şi 
face o glorie în a chinui pe țăran şi a-l împuşca? Nu, de o mie de ori nu. Sunt 

convins că acei care s-au văzut incendiaţi şi amenințați de furia oarbă a țăranu- 
lui pornit pe calea rea au avut o durere nespusă când au simțit zdruncinătura 
brutală care a zguduit temelia tânărului nostru Regat! 

Şi chiar de s-ar fi comis de către armată, în timpul răscoalelor, acte 
reprobabile, rămâne a examina mai întâi numărul lor şi împrejurările în care 
s-au comis. 

Dar cele mai vechi şi culte armate din lume înregistrează, în timp de 
război şi revoluţii, actele cele mai inumane, care nici nu merită o comparație 
cu abaterile semnalate la noi. 

Este oare nevoie să reamintesc evenimentele din Rusia sau furia pe- 
depselor aplicate negrilor de ofițerii germani, belgieni şi englezi? Sau este ne- 
voie să numesc cazuri concrete din ultima răscoală din sudul Franţei? 

Să fie bine stabilit că, oricât de bine s-ar trasa regulile şi legile militare 
în timp de pace, tot se vor ivi, în caz de război sau de reprimări cu forța, acte 
abuzive, din cauza prea simplă că armata este compusă din oameni şi nu din 
maşini. Nu se pot tempera deopotrivă toate caracterele, nu se pot înlănțui 
toate pornirile, cum nu se pot îngrădi pasiunile individului în mod absolut. 

Aş putea să aduc o mulțime de exemple din istoria popoarelor până în 
zilele noastre, pentru a dovedi că abaterile ce s-au putut menţiona în răs- 
coalele noastre din anul acesta sunt curate copilării față de atrocitățile ce se 
petrec în alte țări cu cultură seculară. 

Împrejurările au voit ca să iau parte activă, în calitate de ofițer inferior, 
la mai multe mişcări de dezordine şi să comand ca şef, în anul 1905, la Suliulat 
şi Tansa [sic!], iar în anul 1907 să contribui la potolirea revoltei, cu regimen- 
tul meu, consecutiv în Vaslui, Bacău şi Teleorman. Am pretenția de a poseda 
o experiență foarte mare în materie şi destulă energie pentru a executa 
ordinele ce primesc, sau a impune voința mea populației, fără deosebire de 
clasa socială; dar am şi pretenţia de a poseda destulă compătimire şi senti- 
ment umanitar pentru a opri orice pornire abuzivă. Cu toate acestea, măr- 
turisesc că nici n-am văzut, nici n-am auzit, fapte aşa de oribile care să merite 
interpelări în Parlament şi denumirea de atrocități. Am asistat, în anul 1897, 
la Hamburg, la oprirea de către poliție a unei coloane de lucrători grevişti şi 
m-am îngrozit de barbarismul ambelor părți; la Lipsca am asistat la spargerea 
unui congres social-democrat prezidat de Bebel şi Liebknecht şi am văzut în 
10 minute mai multe capete sparte şi răni de baionetă, decât mi-a fost dat să 
văd la toate mişcările de dezordine din țară de 25 ani. 

Şi, în fine, în ianuarie 1907, pe când eram în concediu la Paris, am asis- 
tat, ca spectator, la manifestaţiile de la Bursa Muncii. Aş fi dorit să vadă acei 
care învinuiesc armata română brutalitatea forței publice franceze şi croielile 

cu sabia cu care gratifica cavaleria franceză publicul, parcă ar fi avut în fața lor 
pe cei mai vârtoşi duşmani ai patriei! 

A doua zi am citit în ziarele pariziene o dare de seamă destul de banală. 
Chiar ziarele partidelor în joc n-au întrecut în critica lor buna cuviință, nici 
n-au cerut anchete parlamentare sau pedepsirea acelora care au comis atro- 
cități. 

Şi să ținem seama că această reacție indulgentă în presă s-a petrecut în 
Franța, unde există un curent nenorocit şi foarte pronunțat contra mili- 
tarismului! 

Eu cred că şi la noi o simplă înregistrare a faptelor, fără comentarii de 
aprobare sau reprobare, ar fi fost cea mai nimerită formă pentru a ţine popu- 
laţia la curent cu cele petrecute în țară. 

Mulţi, din fericire, au făcut astfel, şi toți aceia au dat pildă de patriotism, 
au dovedit că-şi dau seama de puterea magică a acestui cuvânt, de ideea înaltă, 
de nobilul şi sublimul simțământ care onorează poporul şi care este în stare 
să producă, la orice moment, un cald entuziasm pentru avântul ce trebuie să 
ia neamul românesc. Acei care pricep gingăşia cuvântului sublim pricep şi 
pentru ce trebuie să ne abținem, în grai şi scris, de la comentarii răutăcioase 
la adresa armatei, comentarii, care, prin asprimea şi grosolănia lor, jignesc cea 
mai națională creaţie a primului Rege Român, care este şi va fi o chezăşie a 
viitorului nostru. 

Un moment de gândire ar fi putut demonstra celor nemulțumiți cu câtă 
suficiență au judecat lucrurile! 

Dacă se gândeau că măsurile luate au primit consimțământul Regelui, 
stâlpul cel mai puternic al ființei noastre; dacă se gândeau că execuția 
măsurilor de luat s-a încredințat generalilor noştri încărunțiți în serviciul 
patriei şi încercaţi în patriotismul lor pe câmpiile Bulgariei; dacă se gândeau 
că corpul ofițeresc şi trupa, care a mers contra răsculaților, sunt suflet din 
suflet românesc şi trup din trup românesc; dacă se gândeau la toate acestea, 
apoi desigur că-şi închipuiau şi durerea Regelui şi a Reginei, care, cu ochii 
plini de lacrimi, vegheau atâtea nopţi, câte zile a durat nefericitul viscol al rătă- 
cirii țăranilor. Atunci cererile de îndreptare, chiar de pedepsirea unor vino- 
vaţi, s-ar fi manifestat în mod demn, aducând, prin semnalări serioase, la 
cunoştinţa şefilor armatei, fățărniciile unor rătăciți. 

Cine tăgăduieşte că nu sunt multe, enorm de multe îndreptări de făcut? 
Nimeni din noi nu cere tăinuirea relelor care se mai află în armată; din con- 
tră, suntem adânc recunoscători acelora care se ocupă cu inima vibrând de 
oştire şi care îndeamnă ca, prin strângerea rândurilor, să luptăm pentru extir- 
parea relelor ce au rămas sau care ameninţă de a se produce. 

Acelaşi dor îl avem şi noi, militarii, pentru îmbunătăţirea stării țăranilor, 
ca şi tinerii cu inima caldă, ca şi oratorii cu vocea răsunătoare şi fermecătoare. 
Şi noi am simțit, în acele clipe de nelinişte sufletească, o adâncă compătimire 
pentru sărmanul sătean, care duce o viață spinoasă şi plină de mizerii; dar era 
oare cu putință să zădărnicim un moment reprimarea energică, dacă rătăcirea 
țăranilor i-a pornit pe calea devastărilor şi a omorului? 

În momentul în care am primit ordinul, încetează orice altă judecată, 
decât aceea trebuincioasă pentru executarea ordinului. Şefii cugetă şi ei răs- 
pund, toți ceilalți au o sigură îndatorire, aceea de a asculta fără şovăire, garan- 
tând astfel nu numai liniştea poporului şi puterea lui de existenţă, ci şi autori- 
tatea şi prestigiul Statului față de străinătate! 

Dar chiar țăranii şi instigatorii lor, dacă au existat, se înşală amar dacă 
cred în reuşita revoltei brutale. 

Pot găsi ei oare mântuirea lor în răzvrătire? Se îndreaptă lucrurile prin 
pustiirea curților boiereşti, prin jaf, foc şi omor? Nu cred că surzenia oame- 
nilor noştri de Stat să fie aşa de acută, încât să nu mai audă strigătul de dis- 
perare al țărănimii, nici nu cred că locuitorii țării româneşti să fie aşa de cruzi 
cu săteanul şi indiferenți cu greutățile sale. Cugetând puţin, s-ar găsi o mică 
vină la toţi locuitorii, dar absolut la toți, pentru că nici cei care se interesează 
de soarta ţăranului n-au luat măsuri la timp şi în mod sistematic, dar legal; nici 
acei care sunt chemați a lucra pentru binele public n-au pus toată forța activi- 
tății lor în serviciul cauzei ţărăneşti. 

Nu mă miră dacă muritori de rând, politicieni de duzină, după ce con- 
stată această mică — sau mare - vină, se năpustesc prin grai şi scris asupra câr- 
muitorilor acestei țări şi îi învinuiesc de cea mai neagră nepăsare față de 
sătenii români; dar mă mir de marii cărturari, care cunosc istoria popoarelor 
şi care ştiu perfect de bine câte secole au pus acele popoare pentru a ajunge 
la gradul de cultură, la care, bine-rău, a ajuns poporul român în 50 de ani! 

Nicio instituție națională n-a făcut țărănimii mai mult bine ca armata şi, 
cu toate astea, s-au găsit bârfitori care au căutat să dovedească „cu cifre” răul 
ce le-a cauzat sătenilor armata prin brutalitate, boli necurate şi alcoolism! 

Sute de mii de țărani soseau la Corp ofiliți, bolnăvicioşi, sfioşi, analfabeți 
şi istoviți de munca nechibzuită şi de traiul greu, şi plecau după 3 ani de ser- 
viciu, cu ştiinţă de carte, veseli, rumeni, robuşti şi conştienţi de drepturile 
omului. Cei bolnavi erau opriţi în infirmeriile Corpului, iar convalescenții erau 
trimişi, pe socoteala Ministerului de Război, la diferite stațiuni climaterice, 
pentru a recâștiga puterile pierdute. 

Cu toate că toți soldaţii se bucurau să se întoarcă la căminele lor, n-am 
auzit un singur țăran plângându-se de traiul dus la cazarmă; din contră, îi 
vedeam povestind cu mândrie c-au servit în cutare sau cutare Corp, sub co- 

manda cutărui sau cutărui şef. În schimb însă orăşenii, în mare parte, fugeau 
ca de ciumă de oştire şi nici prin vis nu le părea bine să-şi reamintească tim- 
pul petrecut în mijlocul camarazilor. 

În ceea ce priveşte purtarea ofiţerilor cu soldații, pot afirma, după 27 de 
ani petrecuți la trupă că - cu foarte rari excepţii — n-am cunoscut ofițeri să bru- 
talizeze pe soldați. Să nu uităm că întregul sistem de conviețuire la clasa de 
jos se cam accentuează prin o purtare care a fost perfect caracterizată prin 
expresia „mitocănisme”. Deci, să fim îngăduitori cu marele număr crescut în 
aceste principii din mica copilărie până la sosirea în armată. În trei ani nu 
poate corpul ofițeresc să-i dezbare de ceea ce au învățat şi văzut 20 de ani în 
familia lor! 

Din contră, ofițerul român, cu foarte mici excepţii, este blând cu solda- 
tul, uneori chiar prea îngăduitor cu greşelile sale. Ofițerul se ocupă mult cu 
soldatul român - îl instruieşte chiar prea mult -, astfel că autoritățile militare 
au trebuit să intervină pentru a pune capăt nesfârşitelor teorii, cu care se 
încarcă memoria soldatului. 

Ofiţerul român nu este arogant cu țăranul şi nu-l disprețuiește, iar dacă 
s-au semnalat cazuri de brutalitate în armată, apoi autorii au fost mai întot- 
deauna de o provenienţă nu cu mult superioară ţăranului, dacă nu chiar din 
pătura țărănească. 

Este cunoscut în toată armata că ofițerii preferă mai mult pe țărani 
orăşenilor, cu toate că aceştia sunt mai toți cu ştiinţă de carte şi mai uşor de 
instruit. Dar țăranul este mai simpatic ofițerului; el este ascultător, voios şi 
devine după scurt timp foarte devotat ofițerului. Cea mai bună dovadă este că 
mai toţi ofițerii cer să li se dea ca ordonanţe țărani. Nu pare, dar, jignitor pen- 
tru demnitatea întregului corp ofițeresc român, dacă se întrebuințează urâtul 
cuvânt de „atrocități”? Am citit în ziarul englez „Daily Mail” un articol al cores- 
pondentului din Bucureşti, în care se vorbea de ancheta care au cerut-o mai 
mulți parlamentari şi ziarele politice pentru a stabili „atrocitățile” comise de 
trupe şi mai cu seamă de ofițerii români cu ocazia răscoalelor. 

Cui datorăm noi o astfel de reputație, dacă nu lipsei de tact al acelora 
care caută a-şi face un piedestal politic prin acuzări exagerate? 

Oare nu cade vina asupra naţiunii? Ofițerii nu sunt un articol de import, 
ci sunt născuţi şi crescuţi la noi, fraţii, rudele, prietenii noştri! Iar soldații, 
care au comis şi ei atrocități, nu sunt tot români? Ei bine, unde să ajungem cu 
această critică violentă şi nechibzuită? Ce să creadă străinătatea de noi, dacă 
citeşte ziarele noastre? Oamenii noştri de Stat - dregătorii țării — sunt răi. 
Corectitudinea, zic ziarele, lasă de dorit, când la unii, când la alții. Țăranul se 
revoltă, pradă şi omoară, pentru că proprietarul şi arendaşul l-au copleșit. 

Clasa băştinaşă a boierimii este învinuită de a fi fără de iubire pentru 
țară şi incapabilă de fapte mărețe, numai preocupată de a benchetui şi a-şi 
cheltui averea în străinătate. 

Acum a sosit şi rândul armatei, ai cărei ofițeri sunt oameni cruzi şi bru- 
tali, puşi în capul unei soldățimi medievale! 

Mă întreb: cine a mai rămas scutit de asprimile unei critici răutăcioase? 

Nu astfel se îndreaptă moravurile; în tot cazul, greşelile ce se pot con- 
stata în armata noastră, ca în orice altă armată din lume, se vor îndrepta cu 
timpul şi cu multă precauţie, pentru a nu lovi în prestigiul instituției. 

Învinuiri se aduc foarte uşor, dar îndreptarea se face cu greu, pentru că 
orice reformă trebuie să aibă caracterul tranzitoriu; numai când sunt boli 
grave, se întrebuințează remedii radicale. Dar armata noastră nu este bolnavă, 
ci micile inconveniente, bine cunoscute celor în drept, provin în mare parte 
din cauza lipsurilor băneşti. 

Națiunea întreagă are îndatorirea imperioasă de a îngriji şi perfecționa 
încontinuu instituțiile armatei; şi nu se atinge scopul şi nici nu se obţin rezul- 
tate îmbucurătoare fără mari sacrificii cetăţeneşti şi băneşti. 

Este uşor de criticat, dar la o ţară ca a noastră se impune, pentru a înțe- 
lege bine întregul nostru organism militar, un studiu al compoziţiei politice, 
sociale şi economice! 

La noi, din împrejurări deosebite, s-a făcut în timpul din urmă abstracție 
de necesitățile intime ale armatei, pentru a echilibra forțele financiare ale 
țării, şi cu toate lipsurile materiale, armata a dat țării întregi o dovadă indis- 
cutabilă că un singur cuvânt de ordine este destul pentru a pune, în 24 ore, 
150 000 de oameni în linie. 

Faptul în sine trebuia să deştepte orgoliul național şi să tempereze sen- 
timentul neastâmpărat al politicienilor. Armata însă este mândră, pentru că 
cel mai mare patriot al țării a vorbit cu glasul său bun şi părintesc. Regele nos- 
tru a vorbit oştirii, după ce s-au liniştit lucrurile, cu cuvinte blânde şi mulțumi- 
toare, dar ele purtau un doliu mândru, ca doliul părintelui care-şi vede copilul 
rănit pe câmpul de onoare! 

Cuvântul de mulțumire al Regelui a umplut inimile noastre de adâncă 
recunoştinţă, pentru că am putut reda țării liniştea de care are nevoie. 

